
(avânt de inceput 


Grija partidului şi guvernului nostru față de teatru si probiemele sale s-a manifestat 
constant și constructiv de-a lungul anilor scurși de la eliberarea noastră de sub regimul 
antipopular fascist. Ea a fost materializată prin zecile de lăcaşe teatrale, fundate pretutindeni 
în ţară, prin condiţiile. necunoscute în trecut, create slujitorilor scenei în vederea desă- 
virşirii măiestriei lor, prin orizontul larg deschis teatrului rominesc spre împlinirea celor 
mai avintate idealuri artistice. Aceeași grijă îşi găsește astăzi, prin apariţia revistei „Teatrul“, 
o nouă formă de concretizare. 

Deşi multe la număr, încercările de a inmănunchia în paginile unei singure publi- 
cații condeiele celor care și-au făcut din teatru o cauză scumpă n-au cunoscut totuși viață 
lungă. „Gazeta Teatrului Naţional”, apărută cu mai bine de un secol în urmă (1835), una 
din primele strădanii spre întemeierea unei publicaţii teatrale permanente, și-a suspendat 
după citeva numere apariția, prevestind prin dispariţia ei şi destrămarea societății Filar- 
monica, inițiatoarea și organizatoarea primei școli de artă teatrală și dramatică in țara 
rominească. 

De atunci s-au scurs ani mulți in care alternau după bătaia vinturilor politicianiste 
avînturile și poticnirile strădaniilor pentru dezvoltarea teatrului nostru. In acești ani, pe 
lingă clasicii dramaturgiei noastre, pe lingă marii dascăli ai artei scenice, au apărut și marii 
iniţiatori și îndrumători ai criticii noastre teatrale (N. Filimon, C. A. Rosetti, M. Eminescu, 
I. L. Caragiale etc.). Dar scrisul şi îndrumările lor au fost curind date uitării și, cu rare 
dar valoroase excepţii, în locul lor au apărut în acești ani puzderie de fițuici intitulate 
fățarnic de editorii lor, reviste de teatru. Slova acestora era mai curind menită să inso- 
țească explicativ fotografiile „vedetelor“ publicate, sau să relateze unei lumi care căuta în 
teatru plăceri ieftine, cancanurile și anecdotele de culise. Chiar şi acele publicaţii în fruntea 
cărora se așezau slujbași cinstiţi şi devotați artelor nu au putut rezista presiunii publicului 
salonard al epocii şi au fost nevoite a-i face concesii peste concesii. sfirşind in cele 
din urmă prin a nu se putea deosebi de vremelnicele foi colportoare de cancanuri. 

Reflectind încă de la inceputurile sale realitatea și moravurile sociale în imagini 
artistice, teatrul aduce o contribuţie însemnată în dezvoltarea conștiinței sociale. Între scenă și 
public nu se află decit rampa. Contactul acesta nemijlocit între omul viu, in mișcare și 


acţiune, de pe scenă, şi masele din sala de spectacol, conferă teatrului o răspundere deosebită. 

In același timp, arta teatrală, complexă prin însăşi alcătuirea ei, oferă o vastă arie de 
probleme și idei care pretind o tribună în care să fie dezbătute. 

Fenomenul teatral e complex, împletind într-un tot sudat și armonios discipline și 
genuri artistice deosebite, temperamente și caractere felurite, sfere de activitate deosebite. 
Oricit de multe ar fi la număr, oricît de variate, spectacolul teatral nu se poate naşte 
decit prin înmănunchierea lor, prin sinteza lor. 

lată de ce unei reviste de teatru îi incumbă preocuparea consecventă şi adincită 
pentru fiecare din etapele hotăritoare ale întrupării fenomenului teatral, ţinind seama de 
însuşirea celor mai bune tradiţii ale mișcării artei autohtone și universale, precum și de 
necesitatea valorificării şi imbogăţirii acestora în lumina învățăturii marxist-leniniste. 

In răstimpul anilor care au trecut de la eliberarea ţării noastre, scriitorii-dramaturgi și 
artiştii scenei, îmbogăţiți cu concepția materialismului dialectic și istoric, au prilejuit miş- 
cării noastre teatrale realizări şi succese deosebite. Dramaturgia noastră contemporană, dra- 
maturgia construirii socialismului, este slujită deopotrivă de scriitori care s-au manifestat 
și înainte de al doilea război mondial, dar a căror creaţie s-a înnoit în contact cu această 
concepţie, ca şi de dramaturgi al căror debut şi a căror dezvoltare s-au petrecut sub semnul 
marilor transformări pe care le trăim. 

Același lucru şi cu artiștii scenei: moştenirea lăsată de un Davila, Nottara, Gusty a 
fost preluată de actorii și regizorii noştri şi dezvoltată sub înriurirea binefăcătoare a exem- 
plului și îndrumărilor marelui Stanislavski. 

Este știut că elementul de bază al teatrului îl formează textul literar, piesa. La înflo- 
rirea teatrului rominesc de azi nu se poate ajunge decit, în primul rind, printr-o îmbogăţire 
a repertoriului original, a literaturii dramatice originale, care să aducă pe scenă oamenii 
şi problemele timpului nostru. 

„Multe dintre temele mari şi dintre aspectele fundamentale ale luptei eroice a poporului 
muncitor pentru construirea socialismului, ca şi din istoria ultimelor decenii”, așa cum arată 
Raportul celui de al II-lea Congres al partidului nostru, „nu şi-au găsit oglindirea in lite- 
ratură şi artă decit în slabă măsură.’ 

Scriitorii de teatru trebuie să se simtă în mod deosebit vizați de aceste cuvinte. 

De la text la spectacol, drumul realizării artistice este lung și greu. Intre aceste 
momente ale creaţiei, se desfășoară o muncă nespus de interesantă, hotăritoare pentru arta 
teatrală. Actorul, regizorul și scenograful sînt chemaţi să dea viață pe scenă plăsmuirilor 
autorului. Concepţia care stă la baza realizării lor, metodele cu ajutorul cărora se efectuează 
această muncă de creaţie, elementele materiale constitutive sau auxiliare — de la decor pînă 
la ilustrația muzicală —, toate aceste etape creatoare — de la lectura piesei la spectacol — 
sint probleme de seamă, care se impun de asemenea atenţiei noastre. lar alături de ele, 
fireşte, în cel mai înalt grad, ne interesează omul de teatru: actorul, regizorul, tehnicianul, 
etica lui profesională, nivelul lui cultural și ideologic, condiţiile lui de viață şi de muncă. 

Ne dăm seama că aportul criticii teatrale de pină azi, care ar fi trebuit să se ocupe 
cu spirit de răspundere şi serioasă pregătire teoretică de spectacolele din Capitală, ca și 
de cele din restul ţării, a fost insuficient. El s-a caracterizat în oarecare măsură printr-o 
plată sau superficială luare in considerare a creaţiei dramatice și scenice. 

Documentele Congresului al II-lea au subliniat sarcini luptei împotriva tendinței de 
a simplifica realitatea, împotriva schematismului și a nivelării în materie de creaţie, a 
încadrării ei mecanice în tipare scolastice. 


A crescut mult exigenţa artistică a publicului nostru. Odată cu creșterea nivelului 

ideologic al oamenilor noştri de teatru, se resimte și creşterea străduinței lor pentru realizări 
de înaltă valoare artistică. 

Inţelegerea fenomenului teatral de azi nu se poate lipsi de o cercetare critică a 
trecutului. De la originile sale şi pînă astăzi, teatrul a fost expresia concepției de viață a 
oamenilor în diferite epoci. Lărgindu-şi “treptat mijloacele, profitind din plin de noile 
cuceriri ale civilizației umane, el a ținut pasul cu spiritul și tehnica omului. Imbogățindu-și 
galeria de tipuri umane și înlăţișind din plin marea gamă a sentimentelor umane, drama — 
în sensul larg al cuvintului — a oglindit aspectele vieţii sociale, a adus pe scenă oameni 
vii şi a pus în dezbatere problemele zilei. Iată de ce, revista noastră va urmări această 
evoluție, publicind studii de istorie şi de valorificare critică a feluritelor aspecte cunoscute 
de-a lungul vremii de arta teatrală. 

Tradițiile teatrului nostru trebuie, în primul rind, înțelese, valorificate. În acest scop, 
„Teatrui” își ia sarcina să publice statornic memorii, scrisori, documente arhivistice, studii 
şi articole cu caracter istoric, toate destinate să aducă o contribuţie modestă la însușirea 
moștenirii noastre teatrale, ca și la cunoașterea și adincirea celei universale, pină azi prea 
puţin puse la îndemina marelui public. 

„Teatrul“ va manifesta tot interesul şi față de fenomenul teatral de peste hotare. 
Realizările scenei sovietice, succesele teatrelor din ţările de democrație populară, manifestările 
artistice progresiste de pe întregul glob vor găsi în aceste pagini o oglindire cît mai cuprin- 
zătoare. 

Problemele teatrului nu sînt ale unui grup restrins, de elită, ci probleme ale 
oamenilor muncii, ale poporului, ale statului. 

In lumina învățăturilor partidului, noi punem revista noastră în slujba artei care mili- 
tează pentru fericirea oamenilor, pentru pace, pentru socialism. 

CAMIL PETRESCU 


Despre unele probleme 


Obiectivitate — obiectivism 


Arta realistă pune prin definiție teza despre existența obiectivă a realității exterioare 
in fața conştiinţei, adică pune ca o premisă a cunoaşterii opoziția dintre subiect şi obiect. 
În actul cunoaşterii, conştiinţa spontan orientată oglindește astfel o lume care există în 
afara ei, eterogenă in acest act al cunoaşterii. Este condamnarea categorică a tezei idealiste 
care, în cele din urmă, identifică subiectul cu obiectul, făcînd din obiect, din lumea exte- 
rioară, o creaţie a subiectului absolut, procedeu comod şi genial simplist, compensat cu 
explicaţii uluitor subtile şi ingenioase, numai şi numai ca să salveze un pretins absolut al 
cunoaşterii... E oul lui Columb în zona eterată a metațizicii, prin care se încearcă să se 
fundamenteze cunoaşterea. Separarea subiectului de obiect ni se pare însă un dat constitutiv 
al cunoaşterii chiar atunci cind subiectul se întoarce asupra lui însuşi, asupra unei realităţi 
interioare care altfel depăşeşte conştiinţa, dedublindu-se în actul cunoaşterii, deci şi în aşa- 
zisa introspecție. Nici atunci nu poate fi vorba de un obiect lăsat la toanele subiectului. 
Structurat in conştiinţă, obiectul nu constituie o realizare arbitrară a ei, creată prin simplul 
act al cunoaşterii, ci e totdeauna condiționat şi de realitatea exterioară. 

Deci, în actul cunoaşterii, lumea numai se reflectă în conştiinţă, care este o oglindă 
înzestrată cu spontaneitate a lumii exterioare, eventual interioare... Nu numai atit. Această 
oglindă spontană e valabilă, numai dacă reflectă lumea cit mai limpede, cu cît mai bogate 
date, nu numai de suprafaţă, ci pe dimensiuni adinc structurale, cu perspective dincolo de 
prezent. Sint de preţ numai acele conştiinţe, al căror cristal perfect reflectă într-un act 
spontan lumea aşa cum e, şi nu diformată de defectele şi insuficiențele proprii oglinzii 
înseşi ; căci, dacă oglinda conştiinţei e strimbă în structura ei, lumea apare in ea ca o 
realitate diformă, pocită, aşa ca în oglinzile de proastă calitate, ori în cele construite 
strimb anume, ca într-unele panorame. Sint şi conştiinţe care nu pot oglindi si folosesc 
realitatea exterioară numai ca un pretext pentru a realiza strimbăturile lor proprii... 

In arta realistă, oglinda trebuie să fie nu numai spontană, dar şi cit mai cuprin- 
zătoare, nici ceţoasă, nici orientată numai spre detalii nesemnificative, căci opera de artă 
este reflectarea desigur spontană, dar cit mai fidelă, a lumii în conştiinţa artistului şi 
recrearea ei prin tehnica măiestriei artistice, într-un proces reconstitutiv foarte greu de 
explicitat, care apare astfel triplu conjugat. Aci se vădesc ceea ce numim atitudinea şi 

spontaneitatea subiectului. Numai atunci cind opera de artă dă impresia evidentă că este 
o reflectare a realităţii adinci, că răsfringe lumea cit mai mult, pe toate dimensiunile ei, 
aşa cum este ea, numai atunci noi o numim autentică. Acesta este sensul obiectivităţii în 
actul cunoaşterii, act care apare dedublat în creația artistică. 

Obiectivităţii i se opune în mod logic şi firesc subiectivitatea in cunoaştere, ca şi 
in ceea ce poate da o asemenea subiectivitate, drept produs, de altfel cu pretenţii nejus- 
tificate de creaţie. E de la sine înțeles că acest subiectivism e tot atit de inacceptabil chiar 
cind invocind categorii apriorice se proclamă idealism, adică atunci cind e o falsificare 
de care e conştient, şi cind îşi face o mindrie tocmai din aceasta, aşa cum cite un falsi- 
ficator pretinde să fie admirat tocmai pentru performanţa sa, pentru ingeniozitatea falsu- 
rilor lui, ingeniozitate care e insă totdeauna mult mai facilă şi mai frecventă decit o cu- 
noaştere originară, adinc obiectivă. Arta formalistă, dacă putem spune aşa (sub orice 
formă a ei, de la naturalism la academism şi „idealizare”; de la expresionism la supra- 
realism) este o problemă de exercițiu obsesiv şi de incitaţii subiectiviste, şi apare ca opusă 
artei propriu-zis, adică artei realiste. 

Trebuie să arătăm că arta realistă nu poate fi subiectivă nici în zonele de limită 
ale lirismului. Se poate afirma cu mult temei că există un realism al poeziei lirice, dacă 
aceasta lasă să se vadă alături de subiect şi o cunoaştere a stărilor acestui subiect într-un 
act de autoobiectivare. Lirismul lui Eminescu cutremură prin caracterul lui realist şi el a 
găsit un atit de imens răsunet în sufletul unui neam întreg, tocmai fiindcă stările sufle- 
teşti, pe care le-a înfățișat cu o artă incomparabilă, aveau o anumită obiectivitate, din 
structuri interioare, căpătind astfel o valabilitate extinsă, adică puteau fi identificate de 
mase enorme de cititori cu propriile lor stări sufleteşti, devenite prin opera poetului, ilu- 
minate de ea, stări actuale de conştiinţă. In acest sens numim noi această poezie lirică 
realistă, o poezie autentică. 


Mai departe, se poate afirma că există o artă, adică o artă realistă, chiar acolo 
unde aparent această teză s-ar părea că nu e aplicabilă, adică acolo unde indiscutabil 
subiectul îşi creează obiectul, cu alte cuvinte în creaţiile de pură ficţiune, ale fanteziei. 
Chiar acolo unde este evidentă unitatea subiect-obiect, adică acolo unde nu există pre- 
tenţii de adevăr şi de realitate, există totuşi un obiect structural, care se cere să fie cu- 
noscut ca atare... Şi basmul sau povestirea fantastică trebuie să fie creaţii efective, nu in- 
găimări întimplătoare. O dovedesc aceasta unele basme superior realizate, cum şi, în alt 
sens, povestirile fantastice ale lui Edgar Poë, de pildă. Şi aci există fără îndoială au- 
tenticitate. 


Obiectivitatea este necesară incă şi acolo, unde mulţi uită de ea şi se împotmolesc 
fără soluţie, în actul de judecată, de apreciere, in judecata de valoare pur şi simplu. Îna- 
inte de a condamna sau de a lăuda, e necesar să cunosti cu adevărat obiectul judecății 
ca obiect. Este neapărat necesar ca, inainte de a osindi, să faci sforțarea de a cunoaşte 
obiectiv, altfel osinda nu e întemeiată şi la fel, nici lauda. De aici, greşeala unor scrii- 
tori care-şi laudă ori îşi condamnă personajele inainte de a le fi infățişat obiectiv (nu 
obiectivist, după cum se va vedea mai jos), intovărăşindu-le tot timpul de osanale ori de 
insulte şi ameninţări. Aci, judecata care este concluzia firească şi necesară, trebuie să vie 
numai după o cunoaştere şi o expunere obiectivă... Ea trebuie să fie proporționată cu 
rezultatele cunoaşterii şi ale realizării, şi le urmează ca un imperativ... Numai cînd citi- 
torul sau ascultătorul s-a convins că acest demers al obiectivităţii a fost respectat, el ac- 
ceptă osinda şi lauda care de altfel se vădesc totdeauna din expunere cind ea e cu ade- 

vărat realizată. Oglinda nu trebuie să diformeze realitatea în mod subiectivist, nu numai 
fiindcă realismul nu mai e în cazul acesta realism, ci și fiindcă îşi pierde rostul, adică 
puterea de convingere... Cea mai uşoară ingerință subiectivă, în actul expunerii, tulbură 
adeziunea. Ce ar putea fi un realism lipsit de obiectivitate ? 

Înseamnă oare cele de mai sus că realismul poate fi altfel decit critic în ambele 
accepții ale cuvintului, adică de refuz ori de adeziune ? În nici un caz... Artistul are obli- 
gația de pătrundere a realului, comandamente morale şi sociale, fără care opera lui ră- 
mine simplu naturalism obiectivist. Orientarea lui însuşi asupra unei anumite zone a rea- 
lului, aceeaşi care adinceşte omul şi îmbogățeşte cunoştinţele, cultura, care duce la supri- 
marea nedreptăţilor, la o viaţă mai bună pentru cei ce o merită, dă adevărata dimensiune 
a realismului şi constituie intr-un anume sens ceea ce în mod curent se numeşte „fond", 
pe care noi îl vedem însă numai conjugat cu „măiestria artistică”, căci izolaţi, ambii ter- 
meni capătă un caracter abstract formal şi de aceea pentru acest termen de „fond“ folo- 
sim pe acela de dimensiune a realităţii dramatice, morale şi sociale. De altfel, despre 
formalismul paradoxal al fondului, am mai vorbit cindva. 

Astfel, obiectivitatea apare ca o izbindă, uneori după multă trudă, a oglinzii con- 
ştiinţă şi sincer vorbind această izbindă se intilneşte destul de rar, în genere numai la 
marii artişti, căci (împotriva credinței comune), de obicei conştiinţa chiar cind se doreşte 
obiectivă imprumută imaginilor reflectate propriile ei defecte de construcţie, care astfel se 
traduc prin strimbăâturi, atribuite îndeobşte, în mod nejustificat, unei realități, ce nu e 
cu nimic vinovată aci. Oglinda strimbă vede strimb, cnume după felul strimbătăţii ei, 
adică după felul subiectivităţii ei. (La fel, ca să schimbăm puţin comparaţia, aparatul de 
radio, cel rudimentar, împrumută limpezimii simfonice proprii săi paraziți.) Că sint unii 
minuitori ai penelului sau ai condeiului care cred sincer (dar ei nu bănuesc şi cit de 
pueril) că e mai greu, mai „personal”, să vezi strimb decit adevărat, cum pretind ei cu 
dispreț câ vede toată lumea, de asta nu-i nimeni vinovat. „Aşa văd eu” nu e nici un motiv 
de mindrie, nici o scuză. Ceea ce el socoate că e un mare merit al lui, nu e decit o infir- 
mitate... Ce aţi spune de un ins care s-ar socoti un inventator, ori un savant de talia 
lui Einstein, fiindcă el a născocit un ghidon de bicicletă „original” ? În realitate, biruinţa 
asupra subiectivităţii cere o excepțională spontaneitate, o conştiinţă a propriilor deficienţe 
şi insuficiențe, o dorință sinceră de depăşire, ca şi puterea de a le învinge, pentru ca ast- 
fel să se realizeze o mai adecvată reflectare în conştiinţă a lumii exterioare, prin această 
eroică infringere a subiectivităţii... 

După cum s-a înţeles din cele de mai sus, obiectivitatea nu exclude luarea unei 
poziții față de obiect, ci dimpotrivă, mai întii implică aceasta, obligă apoi, căci aci se 
vădesc originalitatea şi personalitatea în artă. Este inerent conştiinţei ca să fie orientată 
(şi asta e o luare de poziţie) şi să se simtă îndatorată să lărgească pe toate dimensiunile 
cadrul obiectului, căutind cit mai multe semnificaţii, nerăminind în mod nejustificat la 
jumătatea drumului, căci aceasta duce la falsificarea obiectului însuşi. Este inerent rapor- 
tului subiect-obiect (ca realitate obiectivă) să se completeze printr-o judecată de valoare. 
Lacul, care reflectă inert şi indiferent orice cade în raza lui, nu este o conştiinţă şi nu 
cunoaşte nimic. Acceptare sau refuz, laudă sau osindă sint atribute ale personalităţii. Se 
impune ca o condiţie prealabilă, ca ele să fie, la scară mai mare, precedate de o cunoaş- 
tere obiectivă. Spaţiul restrins nu ne îngăduie să arătăm în legătură cu acest alineat, cînd 
poate fi socotită fotografie opera de artă. 


În cazul creaţiei artistice, unde se înfăţişează personaje care trebuie să fie vii, se 


8 www.cimec.ro 


adaugă şi problema uhei înfățișări obiective, tocmai pentru a face astfel dovada obiecti- 
vităţii în actul cunoaşterii, adică tocmai pentru a se autentifica obiectivitatea în procesul 
prealabil de cunoaştere, cu alte cuvinte obiectivitatea oglinzii. Este o cerință a creației în 
artă, care atunci cind işi merită numele nu se vrea pledoarie retorică sau acuzaţie sub- 
iectivă, tocmai ca să nu se vicieze în esența ei însăşi. Chiar osanalele se cer intemeiate 
de o cunoaştere concretă, şi cele mai valoroase sint cele care deşi se mărturisesc ca atare, 
adică deşi osanale, apar întemeiate pe o structură obiectivă, iar, în teatru de pildă, regi- 
zorul Stanislavski cerea pe drept cuvint actorilor lui, care interpretau personaje blamabile, 
să nu arate aceasta de la început, deci să nu trădeze. printr-o anticipație deplasată — 
prin grimă şi grimasă — rolul încredinţat. În general lauda sau osinda se justifică prin 
înseşi faptele înfăţişate şi supuse judecății, care trebuie să vorbească direct, ele însele, mai 
bine decit orice calificare subiectivă; de altfel, dacă aceste fapte au fost înfăţişate just 
şi cu toată complexitatea dimensiunilor, o concluzie anume, finală, devine de prisos. În 
asemenea cazuri, atitudinea autorului apare evidentă, nemediată şi lipsită de echivoc. 

Necontenit deci trebuie respectată în artă condiţia obiectivităţii, care, repetăm, ex- 
clude o atitudine indiferentistă, ori aşa-zisa gratuitate. Asasinatul nu poate fi aprobat, 
nici privit cu uşurinţă ori indiferență, iar condamnarea lui trebuie să fie implicită in in- 
suşi actul nud al prezenţei faptelor... 

De altfel chiar în actul judecății în sens larg, condamnare nu poate fi, decit după 
ce s-a arătat şi urmat firul însuşi al devenirii faptice, real sub toale aparențele înşelă- 
toare întilnite pe parcursul procesului istoric. În artă, creatorul nu trebuie să-şi arate inu- 
til, pe acest parcurs, nici simpatia şi nici vepulsia. Fireşie că în practica vieţii de toate 
zilele se intilnesc cazuri cind modelul personajului se demască singur („ca un erou de 
melodramă”), dar în cazul acesta, e vorba de personaje care nu prezintă dificultăţi de 
categorie, sint evidente pentru toată lumea, deci demascarea e aproape inutilă, căci se de- 
mască singure şi e de prisos să li se mai dedice o operă de artă, unde, in orice caz, nu 
se cere geniu autorului, şi chiar dacă el pretinde că are, nu i se poate recunoaşte acest 
lucru. Acolo unde însă meandrele faptelor sint cu deosebire întortochiate, unde primejdiile 
sînt ascunse, unde aparențele sint înșelătoare, oglinda conştiinţei trebue să fie de cel mai 
pur cristal, înzestrată astfel ca să înregistreze asemenea radarului chiar în întuneric şi să 
fie în acelaşi timp aptă să se orienteze spontan. 


Obiectivismul, împotriva aparenţelor, nu este o formă aferentă obiectivității şi nu 
are deci nimic din însuşirile ei, ci e o formă derivată din subiectivitate. Este chiar un 
efect: a! carenţei obiectului real, prin ignorare, adică din inaptitudinea conştiinţei, în genere 
oarbă în aceste cazuri, şi apare ca un sistem de camuflare, prin rețete şi trucuri de 
ordin subiectiv, tocmai din pricina incapacității de a cunoaşte obiectiv. În procedeele obiec- 
tiviste aptitudinea de a oglindi a conştiinţei este aproape nulă, şi deci cste nul şi procesul 
de creaţie artistică. Sintem cu obiectivismul la depărtări de specie de obiectivitate. La fel 
de nul este aci chiar actul judecății însuşi in cele două faze ale sale conjugate, cunoaşte- 
rea şi judecata de valoare. Această cunoaştere este inlocuită prin surogate subiective, după 
mijloacele,. cite le are, ale pretinsului creator ori judecător. 

In cazul judecății de valoare însăşi, socotim că putem da o pildă tipică despre 
obiectivism in următoarea anecdotă. Se zice că un sultan, cindva, a vrut să judece un 
proces el însuşi, asistat de cadiul suprem. A vorbit intii reclamantul. După ce l-a ascultat 
incruntat pină la sfirşit, sultanul, pricepind cit a putut pricepe, s-a întors spre cadiu, 

spunindu-i : „u..Asta are dreptate”. Cadiul a confirmat fireşte judecata sultanului. A vor- 
bit apoi cel pirit. Sultanul l-a ascultat incruntat şi apoi s-a întors către cadiu: „Și ăsta 
are dreptate... Să ştii că are dreptate şi el". La acestea, cadiul i-a obiectat în şoaptă, la 
ureche, că nu pot să aibă amindoi dreptate. Sultanul a rămas o clipă îngindurat, apoi 
i-a spus cu admiraţie: „Și tu ai dreptate”. 

Pentru obiectivist toată lumea are dreptate... Cind se vrea mai şiret, el foloseşte 
nuanța: „fiecare are dreptate în felul sâu“ şi se crede dispensat să mai tragă altă con- 
cluzie. El speculează aci o însuşire dialectică a concretului, proclamată prin abuz filozo- 
fic în teza hegeliană că orice afirmaţie în logica absolută este egală cu opusul ei, şi deci 
el se mai crede şi mare meşter pe deasupra, socotindu-se scutit de a cunoaşte obiectiv pen- 
tru a putea judeca. Se justifică astfel orice incapacitate de a opta... lar această putere de 
a opta între semnificaţii, ştiinţă nu poate fi. 

Altă dată spiritul indiferent, impăciuitor, obiectivist, se manifestă nu prin „a da 
dreptate tuturor”, ci tocmai pe dos, prin a declara că „in fond nimeni nu are dreptate“, 
intemeind judecăţile sale concrete pe un scepticism näclăit, comod şi simplist, dar nu ra- 
reori agresiv şi fudul. 

O a treia modalitate de manifestare obiectivistă a subiectului lipsit de spontanei- 
tate, adică incapabil să ia contact cu concrelul şi să cunoască efectiv realitatea, este aceea 
de a emite judecăţi, intemeiate pe formule statistice. În mod automat, au dreptate, după 
el, atit şi atit la sută dintre indivizi... Dacă se ia procentul de cincizeci, adică de jumă- 
tate, atunci „justețea” se recunoaşte fie sub forma: unul „da“, iar altul „nu“; fie alternind 
trei „da” şi alți trei „nu”, fie în sfirşit orice altă formulă cu dozaj de reţetă. 

In artă, regiune care ne interesează indeosebi aci, şi in judecata de valoare artis- 
tică, în critică deci, obiectivismul ia forme deduse la nesfirşit din modalităţile tipice de 
mai sus. 

Neavind un contact originar cu concretul, incapabil să cunoască pentru ca să poată 
judeca, obiectivismul emite cu em/ază judecăţi stereotipe care reprezintă contacte vagi şi 
aproximative cu realul. Astfel, după ce a ignorat de pildă cu totul regia lui Stanislavski, 
el se va declara într-o zi adeptul ei injlăcărat şi intratabil... Va fi destui insă să găsească 
într-o sursă pe care el o socoate „casaţie” că totuşi sistemul lui Stanislavski are unele lip- 
suri, şi neputind înţelege semnificația acestor lipsuri, el va sări dincolo de cal şi va afir- 
ma cu seriozitatea şi greutatea locului de la înălțimea căruia vorbeşte — căci din păcate 
de obicei e bine situat — că Stanislavski e în definitiv „perimat“ etc. etc. Cu timpul. 
obiectivistul se va domoli şi atunci va formula cu o plictisită superioritate că Stanislavski 
e desigur interesant, „orice s-ar spune”, dar are incontestabil lipsuri... (şi alte fraze ste- 
reonpe şi gâunoase în practica de rind a criticii în artă). De obicei, după această apr- 
maţie statistică va urma o înşiruire de nume, într-o comparație absurdă prin pretenţiile 
şi automatismul ei: Stanislavski, Gusty, Tairov, Müller, Meyerhold, Antoine, Ion Sava, 
Appia, Dumitrescu, Reinhardt etc. etc. menită să dea lustru unei pretinse erudiţii. 

Pentru obiectivistul lipsit de viziunea directă a realităţii concrete, totul este în a- 
celaşi plan, fiecare nume „este mare în felul său“, cu condiţia să se fi vorbit cîndva de 
el... Admirind o natură moartă, el va afirma sentenţios că „un măr poate fi tot atit de 
perfect ca Moissi de Michel Angelo“; că „o fluierătură la ocarină poate sta prin desăvir- 
şirea execuţiei ei pe acelaşi plan cu simfonia a IX-a de Beethoven”; că flăcâul care ride cu 
toți dinţii într-un rol simpatic de cinci cuvinte, ii dă obicctivistului aceleaşi emoții estetice, 
pretinde el, ca şi jocul lui Mordvinov în „,Othello”. Fiindcă pentru obiectivist perfecţia 


unifică... Ba, uneori va proclama, în numele unei estetici mofturoase şi confuze, că un 

cerc poate fi „mai perfect” decit un continent întreg şi e deci preferabil în contemplaţie. 
Dacă e un ştiinţific el pfetinde că în ochii lui studiul unei broaşte şi examenul creierului 
lui Pasteur sînt acelaşi lucru. Ştiinţa lui nu recunoaşte ierarhia de valori, şi pretinde că 
din studiul unei muşte el va afla secretul gindirii lui Pavlov, adică el edifică o igno- 
ranță provizorie, anulind progresul şi ierarhia ştiinţifică inevitabilă de miine, cind ştiinţa 
va trage tot mai mult concluziile din opera celui care a arătat rolul creierului în funcţiile 
organice. 

În opera de creaţie întilnim la obiectivişti acelaşi procedeu statistic al atributelor. 
E o înfăţişare plană, fără viziune concretă, fără adincimi şi fără înălțimi, într-o invâlu- 
rare de movile, în care nuanțele sint dozate automat (fără a fi realizate într-un act de 
cunoaştere). „Trăsăturile caracteristice” se pun de dinafară. Se potriveşte deci, şi se dă în 
circulație, puţin adevăr împletit cu puţină minciună; oarecare dreptate şi nu prea multă 
împilare ; două-trei şuvițe de bun impletite cu vreo două de rău; frumosul alternat ca 
într-o şchiopătare cu uritul, totul bine potrivit cu puţin sirop sceptic. (Fireşte că nu poate 
fi vorba aci de o îndoială provizorie creatoare, ca la Descartes). Este interesant şi precar 
cum se realizează un personaj pretins „viu“, de către un autor obiectivist. Tot ceea cè ar 
fi trebuit să exprime o viziune şi o cunoaştere reală, este înlocuit cu şabloane, cu poncife 
uscate care se înşiruie in frază ca minătărcile pe sfoară. Pornind de la afirmația dogmati- 
că pentru el, fiindcă aci nu are mijloacele să meargă la sursă, despre amestecul de bine 
şi de rău, ca semn al vieţii adevărate, fabricantul obiectivist va atribui personajelor sale, 
dinafară, calculat statistic, un număr egal sau aproape egal de calităţi şi defecte, pretinse 
trăsături caracteristice şi lipite pe stilpul de tablă al personajului, ca nişte etichete pe un 
geamantan care a călătorit mult. La fel de iscusit şi automat va fi construit cadrul şi va 
fi arătată succesiunea evenimentelor... Găseşti intr-o asemenea operă toate aspectele vieţii, 
dar de dedesubt sună dezolarea nimicului... Personajele chețuiesc sorbind cupe goale şi de- 
clamă vorbe fără miez, rid uscat şi pling cu glicerină. Autorul indiferentist în fața vieţii 
speră însă că va găsi destui cititori şi spectatori pleziristi, indiferenți, şi ei, la ceea ce 
consumă cu subțire poftă. 

Spaţiul restrins de care dispunem nu ne îngăduie să dezvoltăm pe toate liniile ei 
interioare această problemă a obiectivității, dar şi a surogatelor ei parazitare... Desigur că 
mai sunt multe fațete incă mearătate. Ne oprim totuşi, gindindu-ne că vom mai putea re- 
veni, dacă ni se va cere cumva acest lucru. Dar şi mai bucuroşi am fi să vedem iscindu- 
se o discuţie măi largă, şi care cu toată ariditatea teoretică a temei, ariditate inevitabilă 
de altminteri — şi pe care ne-am dat osteneala s-o atenuăm, fără a dăuna pe cit s-a 
putut analizei — sperăm că îşi va putea găsi adăpost în paginile revistei, unde sint 
desigur mai atrăgătoare fireşte discuţiile în concret şi analizele activităţii practice. Dar 
sint, oricum, necesare şi unele intoarceri mai austere, chiar într-o revistă care nu are 
specialitatea filozofiei. 

TUDOR VIANU 


Shakespeare şi Antropologia Renaşterii 


S-ar putea face un interesant studiu cu privire la chipul in care Shakespeare a fost 
înțeles în cursul timpului, Pentru generațiile pre-romantice, pentru Herder, Diderot și 
Goethe, el a fost o colosală putere a naturii în luptă cu regulile și convenienţele, un geniu 
de inspirație nordică, vrednic a fi opus tradiţiei greco-romane. Shakespeare a devenit ast- 
fel aliatul tuturor încercărilor de smulgere de sub tirania clasicismului francez, adică a 
literaturii absolutismului regal. Nu numai în Germania, dar și în Franța burgheză, dori- 
toare să înlăture, împreună cu vechile instituţii, și poetica lor, lupta se dă sub stindardul 
lui Shakespeare. Romanticii vor preţui în Shakespeare mai ales fantezia, lirismul, umo- 
rul lui. Se va impune apoi treptat imaginea unui Shakespeare mare cunoscător al naturii 
şi omului; vor fi admirate întinsele lui cunoștințe, adinca lui intuiţie psihologică. Tot 
acum începe să se înțeleagă ce anume este renascentist în Shakespeare. In cartea de bătri- 
nețe consacrată poetului, Hugo observă că Shakespeare „marchează sfirșitul evului mediu”. 
Comparind pe Shakespeare cu Dante, Hugo rezumă rezultatul alăturării sale, scriind: 
„Dante încarnează supranaturalul; Shakespeare întreaga natură”. Înțelegerea lui Shakes- 
peare ca un poet al Renașterii a apărut în numeroase opere ale istoriografiei mai noi. 
Totuşi, de la un timp, critica shakespeariană manifestă tendința de a-l prezenta pe marele 
poet ca pe un scriitor baroc, adică al epocii contrarefornici și al recrudescenţei feudale şi 
clericale produse în acest interval. Mai cu seamă în critica germană, la un Walzel. la un 
Schiicking, tendința aceasta devine dintre cele mai manifeste. Sensul ideologic al atașării 
lui Shakespeare de stilul și inspirația barocă nu poate scăpa nimănui. 

Caracterul renascentist al operei lui Shakespeare se poate stabili totuşi în legătură 
cu o mulțime dintre aspectele ei. Poet petrarchist în „sonetele” sale, el face să profite și 
dramele lui de abundența imagistică, de antitezele și concetti-ile pe care Petrarca le-a im- 
pus stilului liric timp de mai multe sute de ani. Intocmai ca la toți poeții Renașterii, alu- 
ziile mitologice sint foarte numeroase în operele lui Shakespeare. Poetul își culege adeseori 
temele din legendele și istoria antichităţii, dind rind pe rind Comedia erorilor, Iuliu Cezar, 
Antoniu şi Cleopatra, Troilus şi Cressida, Coriolan, Timon din Athena. Aducerea antichi- 
tății pe scenă era o tendință mai generală a umanismului Renașterii, care încă de la înce- 
putul secolului al XVI-lea dăduse Sofonisba lui Trissino, urmată de tragediile antice ale 
umanismului francez, începînd cu Cleopatra captivă (1552) şi Didona (1558) ale lui 
Etienne Jodelle și continuind cu operele de același gen ale lui Jacques Grévin, Jacques 
de la Taille, Robert Garnier și Antoine de Montchrâstien. Teme antice, filtrate prin uma- 
nism, apar și în poemele epico-lirice ale lui Shakespeare, în Venus şi Adonis şi în Raptul 
Lucreţiei. O mare parte din izvoarele shakespeariene sint de căutat apoi în poeții drama- 
tici ai antichităţii, ín Plaut cu Menechmii lui pentru Comedia erorilor, în Plutarc pentru 
tragediile romane, în Dialogurile lui Lukian pentru Timon din Athena, în povestitorii ita- 
lieni ai Renaşterii pentru atitea din celelalte drame şi comedii ale sale. 

Legăturile lui Shakespeare cu umanismul şi cu Renașterea italiană sint atit de 

numeroase şi au fost de atitea ori puse în lumină, încît este inutil să mai insistim. Ceea 
ce s-a arătat poate mai puţin și are o însemnătate cu mult mai mare este înțelegerea sha- 
kespeariană a omului, datorată în cea mai largă măsură antichității şi umanismului. În 
această înțelegere au pătruns numeroase elemente moștenite din materialismul antic și 
trecute prin Renaștere, asupra cărora se pot face citeva precizări. 

Pentru Shakespeare, omul este o ființă naturală. Spiritualismul medieval vedea în 
om o „imagine a divinității, dar pentru ginditorii Renaşterii omul este un produs al 
naturii, alcătuit din materialele și formele care compun și celelalte lucruri și ființe ale 
naturii. Este ceea ce afirmă şi Shakespeare, prin gura Cleopatrei, atunci cind aceasta face 
elogiul lui Antoniu, în Antoniu şi Cleopatra, V, 2: 


„.. Natura n-are 
In atelierul ei nici materiale 
Și nici atitea forme stranii, astfel 
Incit să poată cu închipuirea 
Să se întreacă; însă un Antoniu 
Putindu-se să se ivească, este 
Dovadă bună că închipuirea 
A fost învinsă şi că prin lucrarea-i 
Natura a înfrint, în artă, visul. 


O consecință a viziunii naturaliste a omului a fost, incă din antichitate, analogia 
dintre macrocosmos și microcosmos, adică dintre elementele şi structura întregului univers 
şi acele ale ființei umane, în care se regăsesc grupate toate aspectele și forţele întregului 
univers. Doctrina analogiei între macrocosmos și microcosmos, adică între univers și om, 
a apărut încă din antichitate, la Platon, la Aristotel, la stoici. Ea a fost reluată de 
ginditorii Renașterii, de pildă, de un Nicolaus Cusanus, Giordano Bruno, Paracelsus ș.a. 
Pentru toți aceștia, omul este însumarea, „„quintessentia'”' energiilor cosmice. O astfel de 
analogie între macrocosmos şi microcosmos apare şi în frumosul portret pe care i-l face 
Cleopatra lui Antoniu, portret în care pentru fiecare din faptele, atitudinile și înfăţișările 
lui Antoniu este găsită cite o analogie in macrocosmos: 


Oceanul 
C-un singur pas îl străbătea. Cind braţul 
Işi ridica, punea cunună lumii. 
Și vocea-i răsuna mai armonioasă 
Ca muzica de sfere, cind cu vorba 
Se adresa prietenilor; însă 
Dacă voia să elatine-n străfunduri 
Sfiosul univers, atuncia glasu-i 
Surd răsuna ca tunelul în zare. 
In dărniciă lui nici cind ca iarna 
Cea stearpă nu a fost, ci ca o toamnă 
Al cărei rod creştea bogat pe-atita 
Pe cit il culegeai! In voluptate 
Se-asemâna deljinului, cu trupul 
Săltind din elementul ce-l cuprinde. 
Mari domni şi regi vestiți îi îmbrăcase 
Livreaua lui, şi insule, regate 
Din buzunare îi curgeau, intocmai 
Ca banii cei mărunți, 


Fiind un rezumat al naturii, un univers în miniatură, un microcosmos, omul rein- 
tegrează natura îndată ce alcătuirea lui se desface. Shakespeare s-a oprit de mai multe ori 

in faţa ideii că fiinţa omenească reintră în circuitul naturii materiale îndată ce individua- 
litatea lui dispare. Așa se întîmplă de pildă în Hamlet, IV, 3, cind după ce îl ucide pe 
curteanul şiret Polonius, prinţul Danemarcei este interogat de către regele Claudius: 


Regele : Hamlet, unde e Polonius ? 

Hamlet : La masă. 

Regele: La masă? Unde? 

Hamlet: Undeva unde nu mănîncă, ci unde este mincat: o adu- 
nare de viermi politici s-au pus la masă în jurul lui. Maiestatea sa Vier- 
mele este prințul mincărilor gustoase. Ingrăşăm toate celelalte creaturi pentru 
a ne ingrâşa; iar noi ne îngrăşăm pentru viermi. Regele obez şi cerşetorul 
înfometat nu slujesc decit pentru a schimba felurile: două mincări dar o 
singură masă. Asta-i totul. 

Regele: Vai! Vai! 

Hamlet: Un om poate pescui cu un vierme care a mincat dintr-un 
rege şi să mânince peştele care s-a hrănit cu acest vierme. 

Regele: Unde este Polonius ? 

Hamlet : In cer. Trimite pe cineva să-l vadă: dacă mesagerul nu-l 
găseşte acolo, căutaţi-l voi înşivă in direcţia opusă. Dar, pe legea mea, dacă 
n-o să-l găsiţi de-aici într-o lună, o să-l mirosiţi urcind scara către galerie. 


Interesul acestui dialog stă in faptul că ideea circuitului naturii materiale este folo- 
sită aici ca un mijloc satiric față de trufia și cruzimea regală, pe care Hamlet avea cu 
atit mai puternice motive s-o urască cu cit regele Claudius era asasinul tatălui său. Infă- 
țişind soarta regilor care pot deveni hrana viermilor, Hamlet insinuează ceea ce poate 
deveni soarta lui Claudius și umilește astfel trufia și cruzimea sigură de sine. Ideea de a 
combate trufia omenească prin rinduirea omului în circuitul naturii s-a prezentat și altor 
umaniști. Ea i-a apărut de pildă lui Montaigne, care în Apologia lui Raimond Sebond 
(Essais, L. II, ch. XII) observă că „nimeni nu este nici deasupra nici dedesubtul restului 
lumii”, o reflecţie generală susținută prin mai multe argumente, printre care și acesta 
destul de asemănător cu apologul lui Hamlet: ,,...Nu este nevoie de o balenă. de un ele- 
fant sau de un crocodil, nici de alte animale, dintre care unul singur ar fi capabil să 
distrugă un mare număr de oameni; păduchii sînt indestulători pentru a desființa dicta- 
tura lui Sylla; inima și viața unui mare și triumfal împărat pot deveni dejunul unui 
mic vierme”. 

Intr-o scenă următoare (V, 1), Hamlet ducindu-se să asiste la funeraliile Ofeliei, 
se opreşte să privească și să asculte pe groparii care pregătesc mormintul. Unul dintre ei 
azvirle cu lopata craniul unui mort care odihnise în același loc. E al lui Yorick, bufonul 
regelui. Hamlet evocă cu melancolie făptura spirituală a lui Yorick. Incă o dată ideea 
morții se întoarce ca o armă impotriva trufiei celor mari: „„Du-te şi spune doamnei în 
iatacul ei că, oricit s-ar farda, va avea şi ea odată chipul ăsta”. Accentul pare mai mult 
biblic și medieval. El amintește vorbele pe care Domnul i le spune lui Adam, în Facerea 
3,19: „pămint ești şi în pămint te vei întoarce”, parafrazate in liturghia catolică a 
Miercurii Cenușelor : „Memento, home, quia pulvis es et in pulverem reverseris"! sau 
în deviza sumbră a călugărilor certosani: ,,memento mori 2. Asocierea acestor maxime 
cu un accent satiric-grotesc este și ea în gustul medieval al dansurilor macabre, readuse 
în actualitatea Renașterii de pictorul german al veacului al XVI-lea, care a trăit mulți 
ani în Anglia, Hans Holbein (1497—1543), autorul renumitelor desene pe tema dan- 
sului macabru, gravate la Basel în 1538, desene menite și ele să umilească trufia celor 
mari, arătind cum papii, împărații, principii, împreună cu simplii burghezi, cu țăranii și 
cerşetorii, sint la fel secerați de moarte. Iconografia dansurilor macabre a fost una din 
formele cele mai expresive ale protestului popular, și revenirea ei în actualitatea Renaşterii 
nu ne poate surprinde dacă ținem seama de caracterul in atitea privinţe revoluționar al 


1 Amintește-ţi, omule, că ești pulbere şi că în pulbere te vei întoarce. 
2 Amintește-ţi de moarte. 

acestei epoci istorice. Un ecou al acestei sfere de idei răsună și în cuvintele lui Hamlet 
privind craniul lui Yorick. Dar deodată i se prezintă lui Hamlet o amintire şi un raționa- 
ment umanistic : Alexandru Macedon, marele general, a putut intra şi el în circuitul mate- 
rial al naturii şi a putut fi folosit într-o împrejurare trivială. Ideea se conturează în dia- 
logul lui Hamlet cu prietenul său Horaţio : 


Hamlet : Crezi că Alexandru a putut arăta şi el la fel în mormint? 

Horaţio : Da, fără îndoială. 

Hamlet: A putut mirosi la fel? (Aruncă craniul.) 

Horaţio : Desigur, monseniore. 

Hamlet: Ce jos putem cădea, Horaţio? Ce poate impiedica inchi- 
puirea de a urmări nobila pulbere a lui Alexandru, pentru a o găsi astupind 
gaura unui butoi. 

Horaţio : Ar fi să împingem cercetarea noastră cam departe. 

Hamlet: Ba de loc... Ascultă: Alexandru a murit, Alexandru a fost 
îngropat, Alexandru s-a risipit în pulbere; pulberea este pămint; cu pămint 
facem clisă şi cu clisa în care Alexandru s-a transformat în cele din urmă, 
cine ne impiedică să astupăm o balercă de bere. 


Istoriografia literară a pus uneori în legătură acest pasaj cu doctrina atomistică 
a lui Epicur, reluată și dezvoltată în Renaștere. Dacă tot ce există in lume este făcut din 
atomi materiali, atunci lucrurile și ființele se pot transforma unele în altele, parcurgind 
ciclul material al naturii. Consecința aceasta o trage nu numai Shakespeare, dar și cuge- 
tătorul italian Giordano Bruno, a cărui doctrină panteistă, pătrunsă de numeroase ele- 
mente materialiste, se răspindeşte în Anglia, în momentul în care filozoful devine oaspe- 
tele contelul Sidney, la Londra, în anii 1586—1587. In Della causa, principio et uno Gior- 
dano Bruno scrie: „Nu vedeţi că ceea ce a fost sămință devine iarbă, ceea ce a fost iarbă 
devine spic, ceea ce a fost spic devine piine, ceea ce a fost piine devine lapte, ceea ce a 
fost lapte devine singe ? Şi nu vedeți mai departe că din singe iese sămința, din aceasta 
embrionul, din embrion omul, din care se tace pămînt și din pămint piatră şi atitea alte 
lucruri, şi că pe această cale putem ajunge la toate consecințele naturale?" Aceeași idee 
apare și la Shakespeare, care se deschide și de data aceasta influențelor provenite din 
partea materialismului antichității și al Renașterii, pentru a-şi preciza concepția sa cu 
privire la locul omului în univers. 

Un alt aspect al materialismului antropologic al lui Shakespeare este concepția lui 
despre felul în care caracterul omului este determinat de constituția lui corporală, de tem- 
peramentul lui. Ideea provenea din medicina antică, de la Galenus, adeseori citit, editat 
şi comentat în Renaștere. După Galenus, medic al sec. II, continuator al lui Aristotel 
şi al lui Hippocrat, corpurile organizate, ca și cele neorganizate, erau compuse din cele 
patru elemente, de care vorbise fizica ioniană: din foc, apă, pămînt și aer, cu cele patru 
calități ale lor, căldura, umiditatea, uscăciunea și frigul. In organismul animal, aceste 
patru elemente devin singele, limfa, fierea neagră şi fierea galbenă. Aceste patru elemente 
ale corpului mai sînt numite și umori. Singele este o umoare caldă și umedă, fierea gal- 
benă este caldă și uscată, limfa este rece și umedă, fierea neagră este rece și uscată. Din 
singe se ridică un abur subtil, spiritele naturale, care combinindu-se cu aerul în inimă, 
produc spiritele vitale, care, la rindul lor, se transformă în creier în spirite animale. Majori- 
tatea bolilor provin, după Galenus, din excesul, lipsa sau insuficiența uneia sau alteia din 
aceste patru umori fundamentale ; în timp ce preponderanța uneia anumite dintre ele pro- 
duce temperamentele omului: temperamentul sanguin (in care predomină singele). fleg- 
matic (limfa), biliosul (fierea galbenă) și melancolicul (fierea neagră). Am spus că doc- 
trinele lui Galenus au preocupat mult pe oamenii Renașterii. In Anglia, un medic, John 
Keys (1510—1573), profesor la Cambridge, publică și adnotează textele lui Galenus. Fără 
a putea spune dacă Shakespeare a cunoscut din surse directe operele lui Galenus sau pe ale 
lui Keys sau dacă a intrat numai pe o cale indirectă in legătură cu sfera lor de idei, 
— ceea ce este cu mult mai probabil —, doctrina umorilor și a temperamentelor joacă un 
anumit rol în operele lui. In Romeo şi Julieta, IV, 1, cind învățatul călugăr Lorenzo îi 

încredințează Julietei băutura adormitoare care trebuia să producă tragica confuzie şi moar- 
tea celor doi tineri îndrăgostiţi, el îi spune Julietei: 


Ia sticla asta cind te vei culca 

Și sucul ierbilor inchis într-însa 

Il bea. Indată vei simţi fiorii 

Prin vine, înghețați, cum te pătrund 
Şi-ţi răscolesc umorile vitale. 


Don Adriano de Armado în Osteneala zadarnică a dragostei, I, 2, îndrăgostit, se 
simte chinuit de „umoarea pasiunii” lui. Titus Andronicus, IV, 3 în setea lui de răzbu- 
nare este cuprins de „umoarea nebuniei”. Expresia humour, în legătură cu felurite reac- 
ţii ale eroilor, revine și în Henric VI, V, 1, ca şi în Richard III, 1, 2. Nu numai doc- 
trina umorilor joacă un anumit rol la Shakespeare, dar și teoria temperamentelor. In scena 
amintită din „Love's Labour's Lost", Armado stă de vorbă cu pajul lui, Moth: 


Armado : Ce înseamnă, copile, cind un om cu spiritul înalt îşi simte 
inima grea ? 

Moth : Un mare semn, Sire, că o să arate melancolic. 

Armado : Nu, melancolia este unul şi acelaşi lucru cu inima grea. 

Moth : Nu, nu, Sire, nu. 

Armado: Cum deosebeşti tu inima grea de melancolie, gingaşe ju- 
venil ? 

Moth: Prin arătarea uşor de înțeles a efectelor lor, neclintitule 
senior ! 

Convorbirea dintre Armado și Moth rătăceste un moment dusă de valul glumelor cu 
care Armado ar vrea parcă să-și uite de umoarea pasiunii lui. Ea revine însă la tema 
inițială. Se cuvine ca un soldat, un războinic, să fie îndrăgostit? Moth îi citează exemple 
din trecut, pe Hercule, pe Samson. 

Armado : Cine era iubita lui Samson, scumpul meu Moth ? 

Moth: O femeie, stăpine. 

Armado : Din ce complexiune ( = temperament) ? 

Moth : Din toate patru sau din trei sau din două; sau de una din 
cele patru. i 

Armado : Spune-mi lămurit, din ce complexiune ? 

Moth : Din aceea verde ca marea, sir. 

Armado : Este aceasta una din cele patru complexiuni ? 

Moth: Da, după cite am citit, sir, şi încă cea mai bună dintre ele. 


Nu încape îndoială că Shakespeare cunoștea doctrina materialistă a umorilor și a 
temperamentelor. Ceea ce este insă mai important decit mărturia acestor cunoștințe, este 
faptul că nici unul dintre poeţii anteriori lui Shakespeare n-a surprins cu mai multă adin- 
cime legăturile caracterului uman cu baza lui fiziologică și nici unul din aceştia n-a dat 
portretelor lor morale o temelie fizică atit de puternică. Cunoștinţa caracterelor omenești 
şi a condiţionării lor fizice, temperamentale a produs în Juliu Cezar I, 2, vestitul portret 
pe care dictatorul roman îl face lui Cassius, acela care se va pune în fruntea conjuraţiei 
şi-l va ucide. lată ce-i spune Cezar lui Antoniu: 


In preajma mea doresc doar oameni graşi, 
Cu fete lucitoare, care noaptea 

Dorm bine. Cassius arată, uite-l, 

Sfrijit. Gindeşte mult. Âşti oameni nu-mi plac. 

Antoniu : 
i N-ai grijă. Nu-i primejdios. E doară 
Din nobilime şi bogat e-n daruri. 


Cezar : 


O, dac-ar fi mai gras! Nu-mi este frică! 
Dar dacă frica nu miar fi străină, 
De nimeni altul cu de uscățivul 
De Cassius, nu m-aş feri în cale. 
0 Citeşte mult, prea mult observă, ochiu-i 
O Pătrunde-adinc în fapta omenească. 
N De jocul îndrägit de tine, nici o 
O Plăcere n-are. Muzică n-ascultă. 
Suride rar şi parc-ar vrea să spună 
4 Cä- şi bate Joc de el şi de pornirea 
& Ce a putut să-l facă a suride. 
= Bărbaţi de soiul ăsta n-au odihnă 
eie Cit timp îl văd pe altul că-i intrece. 
Primejdia firii lor de asta ţine, 


Caracterul lui Cassius, felul lui ascuns. meditativ, concentrat și sagace, ascetic, invi- 
dios ne este înfățișat dezvoltindu-se din alcătuirea lui corporală, care este a unui om 
uscățiv, sfrijit, rău nutrit şi ros de tristețe. Acestui fel de oameni, pătrunzătorul Cezar 
îi preferă pe indivizii bine hräniți, placizi sau joviali, cu care legăturile sociale i se par 
mai sigure. Renaşterea a introdus, pentru întiia oară, trăsăturile fizice în portretul moral. 
Astfel, filozoful Luigi Cornaro în tratatul său Despre mediocritate, citat de J. Burckhard, 
îşi descrie fizicul şi temperamentul, combătind pe acei care îi reproşau virsta lui înain- 
tată: „Să vie să mă vadă şi să mă admire cit sînt de verde: incalec fără ajutorul nimă- 
nui, urc scările și dealurile alerpind, sint mulțumit, veselia mea este comunicativă, n-am 
griji şi gînduri triste; liniștea nu mă părăsește niciodată”. Totuși, nici Cornaro, nici altul 
dintre numeroșii biografi și autobiografi ai Renașterii nu știu să fi arătat cum însușirile 
intelectuale și morale ale persoanei sint determinate de insușirile ei fizice. Acest lucru il 
face insă Shakespeare, dezvoltind doctrina materialistă a temperamentelor, provenită din 
antichitate şi reluată în Renaștere. Mai mult decit atit, Shakespeare a pus uneori la ori- 
ginea însăși a conflictului tragic, alcătuirea fizică a omului, așa cum a făcut în Richard 
III, unde personajul principal își înfăţişează încă din vestitul monolog de la începutul 
dramei, caracterul lui pervers, determinat de diformitatea lui fizică. 

„larna tristeţii noastre s-a prefăcut in vară glorioasă, prin soarele casei 
de York. Norii care ne amenințau casa s-au îngropat in sinul adinc al ocea- 
nului. Cununile victoriei ne impodobesc sprincenele şi armele ştirbite atirnă ca 
trofee. Din aspra larmă a cimpurilor de bătaie s-au făcut vesele serbări şi din 
marşurile înspăimintătoare grațioase muzici de dans. Inverşunatul război şi-a 
descrețit fruntea şi, in loc să călărească armăsarul strins în chingi, in loc să 
inspăiminte înfricoşător sufletele duşmanilor, sdhtă sprinten în iatacul unei 
doamne, după sunetele unei lâute. Dar eu, zare nu sint făcut pentru jocuri şi 
glume, nici ca să rivalizea cu îndrăgitele oglinzi; eu, râu întocmit, lipsit de 
maiestatea iubirii, neputindu-mă făli in fața uşoarelor nimfe jucăuşe; eu, care 
n-am frumoasa măşură, înşelat cu falsitate de natură în alcătuirea mea, diform, 
neajutovat, trimis înainte de vreme în această lume a răsuflării, abia adunat 
laolaltă, aşa de paralizat şi de nepotrivit, incit ciinii latră cind şchiopătez 
prin fața lor; eu, in această molcomă vreme de pace, nu ştiu cu ce plăceri 
să-mi trec timpul, altfel decit privindu-mi umbra în soare şi lămurindu-mi 
diformitatea ei. De aceea, fiindcă nu pot ca un îndrăgostit să scurtez aceste 
zile de fină elocinţă, m-am hotărit să devin un răufăcător şi un duşman al 

Evident, materialismul antropologic al lui Shakespeare este încă naiv. Acest mate- 
rialism n-are şi nici nu putea avea formele dialectice pe care le-a luat in știința mai nouă. 
Dar totuși, dacă îl comparăm pe Shakespeare cu toți poeţii epici și dramatici mai vechi, 
faptul că el a dispus de o imagine a omului ca o ființă naturală, oglindind şi repetind în 
sine aspectele universului, înlănțuită in ciclul material al naturii, determinată de condiţiile 
ei fizice, faptul acesta explică realitatea, adevărul, adincimea creaţiilor shakespeariene. 
Inţelegerea omului în cadrul naturii și al legăturilor dintre natură și om a fost factorul 
integrant al concepției lui Shakespeare. Prin această înțelegere, Shakespeare se leagă insă 
cu Renașterea și nu cu barocul, epocă de regres a înţelegerii științifice a lumii, epocă de 
misticism și de obscurantism. Reprezentantul barocului. într-o mare parte a operei sale, a 
fost Calderon, poet al Spaniei închizitoriale, cultivind misticismul superstițios care făcea 
ravagii în epocă. Prin Shakespeare, Renașterea se prelungește pină la începutul secolului 
al XVII-lea. 

ANDREI BĂLEANU 


Fi 'gurilk e învin gătoril, or 


„Pe coverta vasului cuprins de anarhie îşi făcu apariţia o femeie. O întimpinară 
hohotele de ris ale marinarilor şi lumina orbitoare a unui reflector, silind-o să se oprească 
şi să-şi acopere privirea. Cum rămăsese aşa, cu geamantanul in mină, cu brațul îndoit în 
fața ochilor, în bătaia reflectorului, avea aerul unei fetițe speriate. In contrast cu grămada 
de trupuri mătăhăloase şi guri rinjile, părea şi mai mică, şi mai slabă, şi mai singură... 

Am redat un moment din spectacolul cu „Tragedia optimistă”, pus în scenă acum 
citeva luni de G. A. Tovstonogov la Teatrul „A. S. Puşkin” din Leningrad. lar femeia căreia 
regizorul a găsit cu cale să-i facă o intrare atit de defavorabilă ei, nu este alta decit eroul 
pozitiv al piesei — Comisarul, interpretat de artista O. Lebzak. 

Privind această siluetă gingaşă, plantată straniu într-un peisaj grosolan, te întrebai 
cu involuntară stringere de inimă: va reuşi oare o atit de firavă trimisă a partidului, să 
domine, să disciplineze şi să educe un intreg regiment de bărbaţi înăspriţi, brutali, dez- 
orientaţi ? „Gindeşte-te singură... Compară : tu şi noi”, îi spune ironic Alexei. Dar Comisarul 
primeşte lupta şi învinge. Comisarul restabileşte ordinea. Comisarul organizează. atacuri 
victorioase. Comisarul imbărbătează oamenii. Comisarul cade in luptă şi e purtat pe braţe de 
marinarii îndureraţi, care jură să ducă pină la capăt bătălia începută sub conducerea vitea- 
zului lor Comisar. i 

Cum se face că făptura micuță a Comisarului a căpătat asemenea proporții nebănuite, 
ajungind să inunde întreaga scenă? Explicaţia o găsim in resursele ei sufleteşti, în tăria 
de caracter, in prezența de spirit şi capacitatea ei de orientare — toate acestea impletite 
cu un romantism robust şi plin de elan, pe care artistele ruse ştiu să-l exprime cu o 
măiestrie deosebită. 

Eroii dramatici, care au drept modele vii pe membrii mărețului Partid Comunist al 
Uniunii Sovietice, sint făuriţi dintr-un aluat deosebit. Faptul că aparţin acelui partid care 
are misiunea istorică de a transforma lumea, de a înălța societatea pe culmile cele mai 
înalte visate vreodată de omenire, înzestrează aceste personaje cu o asemenea putere, in- 
credere şi clarviziune, pe care nu le poate dobindi un luptător izolat, oricit de mare ar fi 
insuşirile lui personale. 

„Ce ? Tu nu eşti singură, Comisare ?" întreabă Vainonen. 

„Comisarul : Ai uitat partidul ?" 

Această credinţă neclintită în partid, pe care o intilnim la orice erou comunist, dă 
o deosebită pătrundere comentariului liric pe care V. Visnevski il pune în gura unuia 
dintre plutonieri : „E cu putință oare să ţii în loc sau să te pui de-a curmezișul unui astfel 
de partid? Un partid inarmat, curajos, mlădios, care a ridicat o întreagă clasă. Un partid 

care a creat o țară — o tabără gigantică din cele mai bune elemente ale omenirii! Partidul 
care a creat unitatea de voință proletară în lupta sîngeroasă și nesingeroasă, violentă și 
pașnică — impotriva tuturor forțelor lumii vechi! Cel ce va încerca să se ridice împotriva 
unui astfel de partid, impotriva ţării noastre, va fi frint şi strivit”. 

La şcoala acestei încrederi şi a devotamentului neclintit față de partid au crescut 
noile generaţii (să ne amintim, de pildă, „Tinerețea părinţilor” de B. Gorbatov). Astfel a 
crescut şi s-a maturizat în viaţa reală, acel 
tip de om care pe scenă capătă chipul lui 
Hlebnikov sau al lui Cernogubov, din piesa 
lui A. Ştein, „O chestiune personală“. Întreaga 
lor viaţă e închinată . îndeplinirii ţelurilor tra- 
sate de partid. Adinc devotați partidului, på- 
trunşi de justețea liniei acestuia, aceşti eroi 
văd in lupta pentru interesele obşteşti, pentru 
construcţia societăţii, sensul principal al exis- 
tentei lor. 

Una din trăsăturile cele mai remarca- 
bile ale eroilor comunişti este un foarte activ 
simț al noului. Tocmai datorită acestui simţ 
căruntul Makar Dubrava din piesa lui Kor- 
neiciuk apare mult mai tinâr, mai plin de 
prospeţime, decit ginerele său Pavel. Fireşte, 
adeseori noul întimpină în calea sa greutăţi, 
piedici serioase. Dar asta nu-i sperie pe co- 
munişti, căci ei sint oameni fermi şi comba- 
tivi, oameni care nu se opresc la jumătatea 
drumului. 

Nu ne-am propus să analizăm aci toate 
particularităţile caracterului eroilor comunişti. 
Ceea ce vrem să reliefăm, este ideea că figu- 
rile acestor eroi sint intruchipate artistic, atunci 
cind dramaturgul, regizorul şi interpreţii se bi- 

zuie pe o adincă cunoaştere a vieţii, atunci 
0. Lebzak A é i a RF * 
În rolul Comisarului din „Tragedia opti.nistă“ cind ei se pricep să pună în creaţia lor su- 


de V. Viguev săi, a Talaga) Dramă flul acelor înalte calități morale prin care se 


caracterizează prototipurile lor reale — comu- 
miştii, oamenii sovietici înaintați. Congresul 
al XX-lea al P.C.U.S. a subliniat cu putere uriaşele succese ale partidului şi ale patriei 
sovietice, care a ajuns astăzi pe culmile de unde se zăreşte comunismul. Congresul a arä- 
tat limpede că minunata realitate sovietică, chipul omului sovietic pot fi dezvăluite în 


toată complexitatea lor in artă şi literatură, numai pe baza unei strinse şi nemijlocite legă- 
turi cu viața. 

Izvorul forței comunistului stă fără îndoială în măreţia ideilor pe care le slu- 
jeşte. Dar e ştiut că ideile nu inving prin ele insele, ci prin oameni. Gindurile Comisarului 
n-ar fi putut deveni realitate, n-ar fi putut urni din loc detașamentul pătruns de inerție şi 
n-ar fi putut zdruncina autoritatea nefastă a Căpeteniei, dacă s-ar fi mulțumit doar să 
le proclame, dacă nu s-ar fi dovedit energic şi plin de iniţiativă, dacă n-ar fi ştiut în 
momentele hotăritoare să procedeze rapid, cu inteligență, dibăcie şi indrăzneală. Puse in 
gura unor manechine, ideile cele mai generoase rămin lipsite de viaţă şi de convingere. De 
aceea, figurile comuniştilor apar pe scenă in toată frumusețea şi adevărul lor, numai atunci 
cind autorul piesei, regizorul și actorii înțeleg că ideologia acestor oameni nu se rezumă la 


fraze, lozinci sau metafore, ci le curge prin vine, punindu-le in mişcare pasiunile, senti 

mentele, voința. Cele mai valoroase figuri de comunişti realizate in dramaturgia sovietică 
se remarcă printr-o originală şi puternică individualitate. Să ne gindim la imaginea ferme- 
câtoare a lui Platon Krecet, exersind la vioară pentru a da mai multă mlădiere degetelor 
sale de chirurg, să ne gindim la chipul înțelept şi zimbitor al academicianului Abduladze 
din „Puterea cea mare” de B. Romaşov sau la colericul, nestăpinitul Hlebnikov. Cu greu 
s-ar putea inchipui firi mai variate decit ale acestor croi, a căror esență socială e identică 
sau aproape identică. Şi acesta e însuşi adevărul vieţii, căci comunismul nu aduce cu sine 
monotonia caracterelor, ci dezvoltarea lor in direcţii multiple. Nobleţea cauzei comuniste nu 
numai că insuflă militanţilor ei precizia felului şi înţelegerea profundă a istoriei, dar in 
acelaşi timp stimulează şi pure în valoare toate însuşirile lor morale şi psihice. Pe de altă 
parte, trebuie să avem in vedere că partidul reuneşte în rindurile sale tocmai pe cei mai 
buni şi mai înaintați reprezentanţi ai poporului. Iată de ce, in toate piesele reuşite despre 
comunişti, aceştia se impun nu numai prin superioritatea ideilor pe care le afirmă, ci prin 
întreaga complexitate şi bogăţie a personalităţii lor. 

In această privinţă, direcției de scenă şi interpretării le revine o parte insemnată de 
contribuţie. E rolul regiei să dea o asemenea orientare generală spectacolului, încit figura 
comunistului să umple realmente scena, depăşind în chip vizibil şi convingător celelalte 
personaje. Un asemenea exemplu îl oferă spectacolul „O chestiune personală" la teatrul 
„A. S. Puşkin” din Leningrad, sub direcţia de scenă a lui L. Vivien. După cum se ştie, eroul 
principal al piesei, inginerul Hlebnikov, a fost considerat de unii critici prea puţin activ, 
prea puţin combativ in rezolvarea propriei sale probleme. Dar regizorul Vivien şi interpre- 
tul rolului, N. Simonov, ne-au arătat un alt Hlebnikov, un Hlebnikov aflat în ofensivă de 
la inceputul şi pină la sfirşitul piesei. Este caracteristică şi o modificare importantă intro- 
dusă în text cu aprobarea autorului. Anume, în spectacolul de la Leningrad, după ce predă 
Dergacevei carnetul de partid şi iese buimăcit din birou, Simonov-Hlebnikov se întoarce 
numaidecit şi îşi cere carnetul într-un chip atit de imperativ încit secretara se vede obligată 
să i-l înapoieze. Schimbarea finalului tabloului al doilea era organic îndreptăţită, pe linia 
militantă a întregului spectacol. A 

Cu multă profunzime e realizat personajul instructoarei colegiului de partid, Natalia 
Vasilievna Maliutina (artista N. Raşevskaia). Maliutina este întruchiparea celor mai bune 
trăsături ale comunistului. Prin fața ei trec — de-a lungul tabloului al cincilea — toate 
personajele principale şi tuturora ea le este net superioară. Insuşi Cernogubov, deşi comu- 
nist vechi, pare lingă ea aproape ca un învățăcel. Maliutinei îi este proprie acea poliva- 
lentă — dobindită printr-o vastă experiență de viaţă — care îi dă posibilitatea să înțelvagă 
oamenii cei mai diferiţi şi să se apropie de fiecare in felul potrivit. Cit despre „intangibilul” 
Poludin, el işi pierde cumpătul cind este vorba să o înfrunte, este literalmente zdrobit sub 
presiunea forţei ei de pătrundere. Dar nu pentru că înstructoarea ar avea ceva crunt și 
poruncitor in comportarea ei. Dimpotrivă, ea este în primul rind foarte simplă şi umană — 
şi aceasta nu numai în convorbirea intimă cu Dergaceva. Subtextul celor două-trei obser- 
vaţii pe care i le aruncă lui Cernogubov, de pildă, constă — cel puţin în interpretarea 
Raşevskaiei — nu pur şi simplu în a-l pune la punct pe marinar, ci în a risipi încordarea, 
în a stabili o atmosferă de calm şi incredere reciprocă. Prezenţa în scenă a Maliutinei de- 
gajă in permanentă un sentiment de căldură şi limpezime. In felul acesta, misiunea Maliu- 
tinei de a judeca şi a trage la răspundere pe alții apare nu doar ca un privilegiu ul func- 
tiei pe care o ocupă, ci ca un drept firesc, p2 care i-l conferă calităţile ei remarcabile, vizi- 
bile pentru spectatori. i 

Cărui fapt i se datorește succesui lui Vivien în realizarea eroilor pozitivi din „O 
chestiune personală” ? Regizorul a înţeles că a înfățișa figurile comuniştilor este o treabă de 
răspundere, că aceşti eroi au o mar? funcție educativă, reprezintă exemple de urmat in 
viață. Nu este principalul că în conflictu? unei piese victoria revine eroului comunist. Acesta 
e un lucru de la sine înțeles, căci in societatea socialistă nu pot invinge decit forțele noului. 


21 


WWW.cimec.ro 


Publicul aşteațtă insă să vadă la teatru cum înving comuniştii, tare este fizionomia lor 
spirituală, de unde sorb ei „tăria să infrunte orice încercare”, cum spune Abduladze cilin- 
du-l pe Rustaveli. 

La această întrebare, fiecare dramaturg răspunde în felul său. Vsevolod Vişnevski 
reinvie patosul luptelor revoluționare, în vreme ce Korneiciuk pune accentul pe elanul crea- 
tor în muncă, iar pe Arbuzov îl preocupă îndeosebi ţinuta morală a eroilor săi. Crearea 
împrejurărilor tipice, a conflictului este în toate cazurile de importanță hotăritoare. Relie- 
farea figurii comunistului cere deplin curaj în zugrăvirea contradicţiilor vieții, căci dacă sînt 
ocolite piedicile şi greutăţile reale, nu se mai vede necesitatea luptei şi nici rolul comu- 
niştilor. Dramatismul — am spune — intrinsec al eroilor comunişti provine de acolo că 
ei se află într-o bătălie neîntreruptă. De aceea, conflictul nu-şi trage seva din complicaţii 
artificiale de intrigă, ci din însăşi esența personajelor. Nu este, de exemplu, chiar în firea 
minunatului Makar Dubrava şi a întregii sale brigăzi de „tineri“ între 60 şi 70 de ani să 
fie mereu nemulțumiți, mereu în luptă cu rutina şi lipsa de răspundere? Nu răsună oare 
ca un crez de nedezmințit cuvintele lui Soldatenkov din „Ani de pribegie”: „Atita timp 
cît e suferință pe pămînt, noi n-o să avem linişte"? 

Aş vrea să închei aceste însemnări cu o observaţie privind tot interpretarea. Specta- 
torul -nu are în fața lui ideea abstractă a trăsăturilor unui comunist, ci făptura vie, reală 
a actorului. Iar pentru a intra cu adevărat „in pielea" personajului său; interpretul unui 
comunist trebuie înainte de toate să evite orice mască rigidă, amintindu-și de maxima pre- 
ferată a lui Marx: „Sint om, şi nimic din ceea ce este omenesc nu mi-e străin". 

La Teatrul Mare de Dramă „A. M. Gorki“ din Leningrad se joacă piesa lui Arbuzov 
„Cronica europeană”. Eroul principal este un scriitor danez progresist, în care putem recu- 
noaşte cu uşurinţă pe Martin Andersen-Nexo. Dar indiferent dacă l-am recunoaşte sau nu, 
figura plină de optimism, luminată de înţelegerea şi dragostea pentru oameni, pe care ne-o 
redă actorul Kagan, nu lasă nici o îndoială asupra faptului că în faţa noastră avem un om 
cu o mare frumusețe sufletească. 

Ca şi pe Kagan, l-am admirat la Leningrad pe Simonov afirmind cu pasiune devo- 
tamentul lui Hlebnikov pentru partid; l-am ascultat cu emoție pe Cerkasov în rolul lui 
Maiakovski, declamind „Marşul pe stingul” şi i-am aplaudat gestul impulsiv de a-l croi 
cu bastonul pe criticul reacţionar Inochenţiu Hromov; am urmării zbuciumul interior, reţi- 
nut, matur al lui Lavruhin în interpretarea lui” Borisov. Fiecare dintre ei comunica. publi- 
cului într-un fel personal, original şi cu o mare forță de convingere, măreţia principiilor 
comuniste de viaţă. Prin aceasta, bogăţia şi profunzimea personajelor se revărsau în sală şi 
cucereau inimile oamenilor. 

Trei răspunsuri la o singură intrebare 


Orice text scris pentru teatru pune o întrebare. Unică. Replica, ori mai bine zis 
răspunsul, îl dă spectacolul. Dar răspunsuri pot fi mai multe. Unele, aproximative, vagi, 
încilcite, înșelătoare ; altele, categoric false; unele, înveșmintate în haine de împrumut, 
copii mai mult sau mai puțin reuşite ale unui oarecare prototip; altele, de bună seamă ori- 
ginale, dar plate, cenușii, anoste. 

Există, evident, și răspunsul potrivit, prezentat în acea formă de neuitat, care 
poartă pecetea personalității creatoare. Pe acesta, și numai pe acesta, dorește să-l afle 
atit spectatorul, cit și cronicarul. Prilej de popas şi de meditație pe un drum, care ar ame- 
nința, altminteri să devină obositor. 

Drumul, in cazul de față: „„Împărătiţa lui Machidon”, de Tiberiu Vornic şi Ioana 
Postelnicu, în trei teatre diferite, la Sibiu, la Ploești şi în Capitală, pe scena Teatrului 
Armatei, nu a fost prea lung, interesant însă și de aceea a necesitat opriri și reflecții pe 
parcurs. 

La București, impresia cea mai puternică ţi-o provoacă măiestria interpreţilor prin- 
cipali, care reușesc să contureze, din linii puţine, cu sobrietate și măsură, figurile colțu- 
rate dar atrăgătoare ale lui Machidon și Maria Olteanu. În interpretarea lui Toma Di- 
mitriu, Machidon se întruchipează masiv, plin de acea forță calmă, care nu cere gesturi 
mari şi ridicări de tonuri spre a se face simțită. Nici o dezlănțuire brutală. Un om care 
gindeşte limpede și cinstit şi care trăiește așa cum cugetă. Respectul îl impun scăpărarea 
privirii, semeţia frunţii ridicâte, vorbirea aspră și directă (care insă uneori au depășit li- 
mitele personajului, devenind aproape atribute ale „„maiestăţii”, în sensul convenţionalu- 
lui teatral). 

Alteori, o anumită inflexiune a vocii, o pauză mai grea, o umezire a ochilor — şi 
personajul devine atit de apropiat, încit sfiiciunea pe care a provocat-o celor din jur se 
transformă într-un elan de dragoste şi recunoștință. Remarcăm aici și intervenţia regizo- 
rului (Gheorghe Jora), care a ştiut să dozeze și să facă să alterneze momentele de ten- ` 
siune dramatică cu acelea de destindere, de multe ori chiar atunci cind intervin și alte 
personaje, cu scene de adevărată comedie de calitate. Ion Pella, al doilea interpret bucu- 
reștean al aceluiași rol, fără a reuşi întru totul să creeze un nou tipar, are meritul de a 
detașa şi a face accesibile sălii anumite replici, esențiale pentru înțelegerea personajului 
şi a situaţiilor scenice, într-o manieră personală și cu o neașteptată căldură. 

Inţelegind că punctul de pornire al conflictului dramatic sint relaţiile care se sta- 
bilesc între membrii familiei Olteanu, in noile condiții de viaţă ale satului rominesc de 
astăzi, atit regizorul cit și actorii au dat o importanţă deosebită actului întîi al piesei, în 
care firele acţiunii se înnoadă şi se deznoadă din inițiativa sau simpla intervenţie incon- 
ştientă a Mariei, soția lui Machidon. Neguroasă, incăpăţinată, aprigă ne apare Maria, așa 
cum este ea realizată în interpretarea viguroasă, lipsită de milă, dar nu de duioşie, a San- 
dinei Stan. Maria îşi trăieşte cu sinceritate „drama“ ei, care, dacă uneori ne apare pe 

bună dreptate comică (fără 
exces), ne  emoţionează în 
schimb totdeauna. Ar fi fost 
de dorit ca actul al doilea 
să nu întrerupă atit de brusc 
viața scenică a personajului. 
Există aici o săritură, un 
gol, explicabil desigur şi prin- 
tr-o deficiență a textului, care 
uneori adoptă maniera fres- 
cei, neducind-o pină la ca- 
pät, dar care totuși şi-ar fi 
putut afla parţial o amelio- 
rare printr-o mai firească re- 
aducere în scenă a persona- 
jului. Debitul precipitat de la 
inceput, care face unele fraze 

Sceni din actul I (Teatrul Armatei, Bucureşti) neiniteligibile, apoi o urmă 

de  cochetărie stabilesc un 
fals raport între Maria și Eftimie şi aruncă o lumină ciudată, cu toate că fără consecințe du- 
rabile, asupra relaţiilor dintre soţii Olteanu. A fost mai fericit inspirat regizorul spectaco- 
lului de la Sibiu (Radu Stanca), cind a făcut-o pe Maria, deși influențată „mental“ de 
chiaburul Eftimie, să nu-l sufere pe omul Eftimie în apropierea ei. Actul al treilea, însă, 
ne restituie prin Sandina Stan o Marie autentică, neînfrintă în cerbicia ei, dar care reintră 
în matca firească a unei vieți trăite pînă atunci în cinste și vrednicie. 

Gravitind în jurul celor două personaje centrale, spectacolul Teatrului Armatei se 
prezintă destul de omogen ca interpretare. Din lumea satului, cu migală individualizată 
dar reușind să se păstreze ca un tot unitar (din care cu atit mai puternic se diferențiază: 
Eftimie, Aftanasie, Ilarie etc....), amintim realizările lui Florin Stroe (cu precădere actul 
întii, în care filiația Maria-Nicolae apare vie, pregnantă), a Eugeniei Bosinceanu (de un 
dramatism discret și de aceea zguduitor), impresionanta apariție a Magdalenei Buznea, re- 
zolvarea sobră — pe linia unei comedii autentice — a lui V. Tomazian, creaţia Elenei 
Chiosa (cu toate că pe alocuri ușor melodramatică), a lui N. Păunescu etc. 

In cuvintul regizorului, înserat în cuprinsul programului, Gheorghe Jora, referin- 
du-se la concepția sa asupra spectacolului, spune: „Viaţa satului de astăzi, reflectată în 
frămintările unei familii de oameni cinstiţi, care caută calea cea mai dreaptă spre un vii- 
tor fericit, constituie simburele lucrării dramatice „Impărătița lui Machidon“ de Tiberiu 
Vornic şi Ioana Postelnicu. Urmărind conflictele din sinul familiei Machidon, care se des- 
făşoară paralel cu problemele intrării ţăranilor în întovărăşire, m-am străduit să pătrund 
in inima caldă a ţăranului nostru şi să înțeleg frămintările sale. Am căutat să adincesc 
indeosebi cele două caractere diferite —  Machidon Olteanu şi soţia lui, Maria — pe dru- 
mul parcurs de ei pină la intrarea, împreună cu întreaga lor familie, într-o întovărăşire 
agricolă”. 

La rindul său, în programul Teatrului de Stat din Sibiu, Radu Stanca- afirmă: 
„Piesa „„Impărătița lui Machidon” ne înfăţişează în imagini realiste un fragment din viaţa 


satului rominesc de astăzi. Autorii, Ioana Postelnicu şi Tiberiu Vornic, au desprins, cu 
talent, citeva figuri semnificative ale acestui sat şi, împletindu-le într-o frescă vie, le-au 
adus pe scenă pline de dramatismul, umorul şi poezia lor caracteristice. Astfel, ei au izbu- 
tit să îmbogăţească literatura noastră cu o serie de tipuri noi ce se vor bucura de perma- 
nenţa împlinirii artistice. Machidon Olteanu, soţia lui Maria, Iordan, Valeria, Nicolae 
sau Florica, se înscriu în rindul oamenilor pe care noua noastră literatură i-a adus în dez- 
baterea plină de actualitate a esteticii realismului socialist. Axate în jurul temei construirii 
socialismului la ţară, aceste- figuri pomenite mai sus, împreună cu altele, care — deşi 
episodice — nu sint mai putin vii şi pitoreşti, se intilnesc în frămintări şi zbuciume, în 
bucurii şi dureri, ce ne feproduc, cu artistică fidelitate, lumea satului rominesc de astăzi”. 

Este interesant de urmărit acest „cuvint al regizorilor”. Viaţa satului, reflectată în 
frămiîntările unei familii, iată ce a vrut într-adevăr să ne arate spectacolul de sub regia 
lui Gheorghe Jora. Accentul s-a pus pe familia Machidonilor, pe membrii acestei familii. 
Viaţa satului se vede aproape numai în raport cu această familie. De aici, poate, pe lingă 
unele reușite, şi acea senzaţie de „intermezzo”, pe care o provoacă actul al doilea al spec- 
tacolului, de altminteri ajutat prin atmosfera cadrului în care se desfășoară acțiunea. Tra- 
ian Cornescu, care în celelalte acte ne-a dat două locuri de joc destul de cuminţi și ba- 
nale, cu o reminiscență semănătorist-idilică a decoraţiei portalului scenic (nu înțelegem 
de ce imitată, prin cortină și mantoul de arlechin, și de către Eugenia Buiuc-Marinescu, 
la Teatrul de Stat din Ploeşti) intuind cerințele textului și ale regiei, a realizat un decor 
„fuficțional”, cu prisosință sugestiv pentru actul al doilea. Intr-o incăpere rece, inospita- 
lieră, apăsătoare, cu toate că, sau tocmai pentru că, imensă și aproape goală, evoluează, 
se încleștează și se curmă situaţii incilcite, deosebit de primejdioase, atit pentru destinul 
personajelor pozitive — intr-un sens —, cit și al celor negative — într-altul. Cei trei actori 
principali ai acestui act — G. Mazilu (Eftimie), C. Guriţă (Ilarie) şi M. Buznea (Fru- 
sina) depun toate eforturile în greaua partitură ce le-a fost încredințată, reușind uneori 
să biruie dificultățile şi să creeze tensiunea şi ritmul scenic necesar. Și -totuşi actul al 
doilea este și rămine un intermezzo, fiindcă spectacolul a fost privit prin prisma familiei 
Machidonilor. Este un „mod“ personal de a răspunde la întrebarea pe care textul a pus-o 
creatorilor spectacolului. 

Un alt răspuns, complet diferit, l-a dat spectacolul de la Sibiu. Cind Radu Stan- 
ca afirmă că: „Piesa „Impărăâtița lui Machidon” ne înfăţişează... un fragment din viața 
satului...” şi că... „aceste fragmente de viaţă, oglindite cu trăsături puternice, asemănă- 
toare acelor încrustări în lemn, atit de minunat săpate în porţile sau pe grinzile caselor 
ţărăneşti, se împletesc în lucrarea dramatică a celor doi autori, cu vigoare şi lirism, el 
înțelege să ne-o şi demonstreze. Şi iată cum se face că accentul cade aici, desigur, pe fa- 
milia Machidonilor ca exponentă a unei colectivități, dar în egală măsură și pe această 
colectivitate însăși, privită ca o entitate, înglobind în sinul ei familia Machidonilor. De la 
telul interesant şi just, cum au fost concepute regizoral şi, mai puţin, realizate sceno- 
grafic costumele şi decorurile (costume de sărbătoare numai în actul al treilea cind „cei 
din Iclod" se află în vizită la Cirţa, şi costume de lucru în celelalte zile, cind oamenii 
vin şi pleacă de la lucru, sugerind astfel viața de muncă neîntreruptă a satului), pină la 
felul cum au fost aduse în scenă „zgomotele din culise (strigătele, cîntecele, vorba do- 
moală, îndemnul adresat animalului de povară, scirțiitul carului, larma orătăniilor, hămăi- 
tul prietenos ori urletul lugubru al ciinelui, găleata trintită de ghizdul fintinii, lunecatul 
lanţului, sunetul dulce -al fluierului etc...), totul provoacă o nebănuită apropiere între sală 
şi scenă, ştergînd dintr-o dată distanța care le separă în mod obişnuit. Se creează astfel un 
spectacol la care nu asişti, participi. Această viață ne este cunoscută, familiară. Proble- 
mele care se dezbat pe scenă sint problemele noastre, avem și noi un cuvint de spus; 
adeziunea sălii devine activă. Se poate desigur intimpla ca atmosfera Sibiului, a specta- 
torilor sibieni, să fie prielnică desfășu- 
tării unei acţiuni care se petrece în Scenă din actul I (Teatrul de Stat, Sibiu) 
preajma Sibiului, chiar independent de 
autenticitatea culorii locale ; este incon- 
testabil că dacă spectacolul bucureștean 
impune prin ţinuta interpretării, spectaco- 
lul de la Sibiu ne ciștigă prin inti- 
mitatea şi fermecătoarea lui simplitate. 
Aminteam mai sus despre contribuţia, 
am putea-o numi hotăritoare, a con- 
cepției decorului la reușita  spectaco- 
lului sibian. Ne refeream, mai cu sea- 
mă, la cadrul în care se desfăşoară 
primele două acte ale piesei; al treilea 
decor cu variații de amănunt, este cam 


în același fel rezolvat pe toate cele trei scene pomenite. La Sibiu, casa Machidonilor, în 
primul act, îşi arată spectatorilor, plantate în adincime față de rampă, două dintre incă- 
perile ei: camera mare de locuit (aceea prevăzută în text) și în plus o cămăruţă-bu- 
cătărie (despre care se vorbeşte în text, fără a fi fost indicată de către autori pentru a 
fi transpusă scenic). Este cămăruța în care „se gătește mincarea” și în care se aciuiază 
„miţele”” după cuptor. De altminteri, și miţa este aici una autentică, care este expulzată 
din cameră, cu nervi şi cu haz, de către Maria. Din cămăruța-bucătărie nu se vede în 
partea stingă a camerei de locuit, și viceversa, astfel că Machidon Olteanu poate participa, 
fără indiscreţie, la scena Florica-Petrişor ; de asemenea, o serie de alte momente, care — 
într-un decor altfel construit, nu s-ar fi putut rezolva decit prin intrări şi ieșiri uneori 
nejustificate ale personajelor din scenă —, în felul acesta, 
se pot juca paralel. În dreapta scenei se află poarta din 
spre stradă a casei Machidonilor, cu banca şi copacul de 
rigoare, iar paralel cu rampa, ulița din fața casei. Nu este 
nevoie să insistăm asupra variaţiei continue a locurilor 
de joc și a bogăției de detalii de viaţă, pe care un astfel 
de dispozitiv îl oferă regizorului. Colaborarea activă a 
regizorului cu scenograful este evidentă. Intr-un chip ase- 
mănător este rezolvat şi decorul actului al doilea (o obiec- 
ție — aşezarea patului lui Eftimie, în fundul scenei). 
Interiorul corpului principul al casei lui Eftimie, se com- 
pune din tindă, camera stăpinului şi cămară (încăpere 
despre care atita se vorbeşte în text și a cărei existenţă, 
vizibilă spectatorului, ajută la explicarea atitudinii lui Ilarie 
față de Eftimie cit şi ulterior, la păstrarea ambianţei de 
conspirativitate în care se desfășoară întilnirea tainică dintre 
Aftanasie ‘şi Eftimie). Aceste încăperi sint plantate perpen- 
dicular pe rampă, atrăgind pe rind atenţia, după cum sînt 


Cristian Niculescu 


M Madiin Otee mai tare ori mai slab luminate de flacăra lămpii, a lumi- 
(Teatrul de Stat, Ploeşti) nării sau a chibritului (susținută evident de proiectoarele 
respective). 


Spectacolul, în care momentele de comedie nu par artificial distribuite, servind toc- 
mai la întregirea aspectului de viață adevărată şi complexă a satului, pe care şi-l propune 
spre realizare concepția regizorală, porneşte într-un ritm strîns —  permiţindu-și pe alocuri 
cite un larg „respiro“ — şi ține încordată atenția spectatorului pină la puternicul crescendo 
din final. (O remediere, pe care am propune-o : biciuirea scenei de la începutul actului al 


doilea, dintre Frusina și Eftimie, care se tiriie fără a parveni să ne intereseze cu adevărat 
decît spre mijlocul ei). 


O fantezie neobosită a regizorului, a scenografului şi (mai puțin) a interpreților, 
o mare și profundă sinceritate, 'care străbate spectacolul dintr-un capăt în celălalt, o miş- 
care sobră şi totdeauna semnificativă, iată care ni se par calitățile cele mai evidente. Maria- 
Maud Mary este atit de vie, de limbută, dar și de tăcută cînd vrea ea să fie, atît de me- 
reu tînără, alta şi tofuşi permanent acceaşi, afurisită dar în fond inimoasă şi iubitoare, 
încît cu greu ar putea fi uitată. Ar trebui să cităm aproape toți interpreții principalelor 
roluri (evident, şi pe cei ai unora dintre rolurile secundare), căci ansamblul este destul de 
închegat, unitar, în pofida fisurilor pe care le prezintă. Ne mărginim să notăm aportul lui 
Cezar Theodoru (Machidon), Angela Albani (o Florică atit de diferită de lulișca din 
„Mireasa desculță”, cu toate că ar fi existat poate primejdia nu a unei repetări, dar desi- 
gur a utilizării unor mijloace identice de exprimare scenică), Ion Bessoiu (Petrişor), şi — 
nu printre cei din urmă — Mircea Hindoreanu (un excelent Ilarie). Este de remarcat că 
acest rol greu, dar și generos ca text, a prilejuit afirmarea a trei tinere talente — Hindo- 
reanu la Sibiu, C. Guriţă la Bucureşti, D. Palade la Ploești. 

Se spunea, într-un timp, că cel mai greu lucru în teatru este să asiguri o inter- 
pretare veridică a ţăranului romin. Pare paradoxal, dar așa era. Credem că și pe acest 
tărim s-au făcut unele progrese spre acel adevăr scenic, care, fără a-l idealiza sau, la ex- 
trema cealaltă, a-l vulgariza pe țăranul nostru, ni-l va restitui în adevăratele lui di- 
mensiuni. 

Acest lucru a fost evident și în spectacolul Teatrului de Stat de la Ploeşti. În niște 
condiţii tehnice deosebit de vitrege, pe o scenă improvizată (clădirea teatrului se află actual- 
mente în reparaţie, neutilată tehnic și lipsită de cel mai elementar confort, un colectiv, 
pe care în sinea noastră îl calificăm drept eroic, s-a aplecat cu dragoste și interes asupra 
textului „Impărătița lui Machidon”. Dacă strădaniile sint evidente, reușita nu poate fi 
calificată drept deplină, din lipsa unei limpezi concepţii regizorale. Pe alocuri, unele re- 
zolvări aminteau spectacolul bucureștean (apropierea celor două localități și ușurința mij- 
loacelor de comunicaţie nu justifică sărăcia de idei în rezolvări originale). Alteori, se iveau 
apariţii de-a dreptul grotești, contrastind cu stilul general al interpretării (ilarianta carica- 
tură a lui Cumpănaşu — în transpunerea scenică a lui GF. Marinescu). Au existat, desi- 
gur, şi suficiente momente, în care plafonul textului a fost atins şi capacitatea emoţională 
a sălii suficient solicitată. Un exemplu: apariţia tulburătoare a Frusinei (Joujou Pave- 
lescu), în actul al treilea. Scena de un dramatism puternic, dar care ușor ar putea alu- 
neca pe panta facilității, câpătă o rezolvare impresionantă. Frusina vorbeşte anevoie, puțin 
împleticit, gingăvind cuvintele, ca un convalescent care s-a ridicat recent dintr-o boală 
grea. Ochii însă îi scinteiază, gindurile se imbulzesc la poarta buzelor. O tăcere apăsă- 
toare se lasă în scenă. Şi acuzarea izbucnește dintr-o dată limpede, neașteptată, teribilă. 
strivindu-l pe Ilarie. Acesta țisnește în sus, ca mușcat de șarpe, acuză cu ură, dar fără 
vlagă şi, apoi, învins, fuge. Da, astfel de soluții valabile există in toate cele trei acte ale 
spectacolului. Remarcăm in acest sens realizarea tabloului intii din actul al treilea, reali- 
zare datorită, în bună măsură, prezentei unei Valerii plină de vervă și de farmec (Antoa- 
neta Călinescu). Dar ceea ce-i reproșăm regizorului (Traian Ciuculescu) este tocmai această 
alergare după soluţii de la caz la caz, de la situaţie la situație, de la personaj la perso- 
naj, fără a-şi fi pus cu claritate problema găsirii unei suprateme, a unui fir conducător 
unic. Cristian Niculescu (Machidon), Catușa Elvas (Maria), Ruxandra Nicolau (o Florică 
umană și simplă, poate necesitind o incredere mai mare în forța adevărului pe care-l 
poartă în suflet), Consuela Roșu (Lisaveta) și Mihai Mereută (un Nicolae cam bolovănos, 
dar autentic) au alcătuit o familie a Machidonilor, care si-a desfășurat viața cu suficient 
umor şi veridicitate în actul întii. S-au regăsit mai greu pe parcursul celorlalte două acte. 

In actul al doilea am avut surpriza unui Eftimie, șiret fără rafinament și periculos 
fără a poseda o adevărată inteligență și o reală forță fizică, pe care însă le simula în 
permanență în prezența complicilor și a adversarilor săi. Interpret-Sabin Marian. De aceea, 
ne-ar fi plăcut, probabil fără rezerve, dacă în răstimpuri actorul n-ar fi forțat un text 
refractar memoriei sale (repetiţii insuficiente numeric ?), recurgind la icniri și exclamații 
obsedante prin repetarea lor. Un amănunt: nici o exagerare in grima lui Sabin Marian. 
Amănuntul își capătă importanță dacă ne gindim că, în unele teatre din provincie — prin- 
tre care şi, parţial, la teatrul din Ploești — se utilizează incă o grimă „teatrală“, apăsată, 
excesivă, care, întinsă ca o pastă groasă pe obraz, transformă personajul in „mască”. 

Multe ar mai fi de spus și desigur multe s-au și spus asupra fiecăruia dintre cele 
trei spectacole în parte, în cronicile apărute anterior. Rindurile acestea n-au incercat de- 
cit să prilejuiască o privire comparativă şi să desprindă citeva din multiplele concluzii 
posibile. 

FLORIN TORNEA 


Drumul spre Hlebnikov 


Interpretarea lui Hlebnikov, eroul central din piesa lui A. Ştein „O chestiune per- 
sonală”, a fost o piatră de incercare în cariera lui Marcel Anghelescu. 

L-am văzut pe Marcel Anghelescu în multe și felurite roluri. A purtat bunăoară 
masca decrepită, puhavă şi hulpavă a boierului Alecu Filipescu Vulpe, în „Nicolae Băl- 
cescu'”. Cu somnolentă cruzime, între două ciştiguri la cărți de joc, trăgea sforile și încurca 
ițele în trebile țării. Cu aceeași somnolentă bucurie și cu mişcări moi și încete, își jecmă- 
nea la joc partenerii, de bani şi de clăcașii acestora. Il vedeam șezind turcește, în caftan, 
cu șiraguri de mătănii sau cu ciubucul narghilelei între degetele unei miini și cu cărțile 
de joc in cealaltă. Privea cu pleoapele pe jumătate lăsate peste pungile flaște ale unor ochi 
storși de orice lumină. Il auzeam vorbind: răgușit şi ostenit de prea mult bine... Era o 
mască urită. Isca deopotrivă haz și ostilitate. Marcel Anghelescu o purta firesc, fără osten- 
taţie. Indărătul măștii simţeai însă pe interpret: măsurindu-și gestul, drămuindu-și rosti- 
rea, calculind între limitele caricaturii și ale trăsăturilor reale ale personajului. Personajul 
trăia, neindoios, dar era totuși construit. 


Impreură cu Vasiliu-Birlic, Marcel Anghelescu a colorat masca acelui cuplu timp 
în care Gogol a întrunit, într-o frățească tovărășie ridicolă, pe [aimoșii Dobcinski și Bob- 
cinski din „Revizorul”. Indesat, cum îl vedea și-l voia creatorul lui, Anghelescu-Dobcinski 
apărea cu tovarășul său în pragul ușii primarului. Era roșu la faţă, cu ochii mari, holbaţi 
prostește, uimiți de ceea ce văzuseră și de ceea ce urma să povestească. Avea ceva ast- 
matic și spart totodată în vorbă, în vorba care voia să încalece pe aceea a lui Bobcinski, 
dar care nu izbutea decit să i-o ingine, să-i fie un ecou întirziat și inutil. Era mișcat de 
indignări neputincioase, pe care și le manifesta în gesturi zvicnite, ori prin privirea aceea 
holbată — expresie puternică a inexpresivității. Purta cu sine o demnitate neputincioasă 
şi ea: .„moşier Piotr Ivanovici, fiul lui Dobcinski!' O purta stinjenii parcă, împiedicat de 
rotunjimea lui trupească și de linia mai sprințară a lui Bobcinski. O mască. Se resimțea, 
în viaţa pe care Anghelescu i-o dădea, înțelegerea fondului social ce reprezenta. Dar era 
o mască totuși, în care elementele individuale, psihologice, se cereau esenţializate în linii 
aspre, stridente, voit caricaturale. 


Cind a fost să incarneze pe Pristanda, Marcel Anghelescu avea în urma lui faima 
copleșitoare a primului şi clasicului interpret al poliţaiului, pe Ştefan Iulian. A trebuit să 
depună mari și îndelungi eforturi pentru a avea conștiința împăcată că rostește cum tre- 
buie replica: „„Famelie mare, renumerație după buget, mică”, ori: „Pardon. să iertaţi, 
coane Fănică, că întreb: bampir... ce-i aia bampir ?...* Poliţaiul din „O scrisoare pierdută” 
era un rol mai mobil. mai aproape de realitățile noastre, mai pretabil la ceea ce se cheamă 
interiorizare. Dar rolul nu se putea, cu toate acestea, dispensa de compoziţie. Pristanda 
are o anumită ținută făcută: o vestimentație a lui; un grai și un fel de a rosti, lucrate 
pe măsura funcţiei sale în piesă şi în viață, turnate în cadrele scenice într-un fel pro- 

priu, cu neputinţă a fi schimbat. Liniile inte- 
rioare ale lui, Pristanda nu pot fi realizate în 
afara celor exterioare. Pristanda este și el o 
mască. 

In Matei Millo, Marcel Anghelescu a 
găsit terenul prielnic unei  expresivități mai 
puţin constrinse. Interpretul a avut în față un 
om şi nu masca unei funcţii umane. Ochii lui 
Marcel Anghelescu puteau trăi în voie, potrivit 
situațiilor şi sentimentelor ce-l încercau; gla- 
sul îi putea juca pe un registru bogat, de la 
şăgalnic la sarcasm, de la tandru la patos: 
gestul îi era la fel de variat, iscindu-se cînd larg 
şi unduitor, cînd scurt şi ferm; iar Matei Millo 
işi desfășura, sub privirile noastre, actualizat de 
interpret, pasionata lui luptă pentru arta și 
pentru cinstirea artei rominești. 

Portretul lui Millo căpăta însă relief nu 
numai din trăsăturile lui sufletești pe „care 
Anghelescu i le retrăia şi reda. Millo avea sta- 
tura lui, o efigie a lui, un umblet al lui. Millo 
nu putea fi valabil jucat, ignorindu-i-se ceea ce 
în fond însemna masca lui. lar Marcel Anghe- 
lescu a fost un Millo veridic pentru că a ştiut 
să construiască binecunoscuta mască a marelui 


ctitor al teatrului şi să topească în ea trăsăturile Marcel Anghelescu 
şi pasiunile ce-i dădeau viață, personalitate și în rolul lui Hlebnikov 
semnificaţie. 


Cariera lui Marcel Anghelescu se desena așadar ca o continuă disponibilitate pen- 
tru compoziția trăsăturilor și atitudinilor exterioare. Ceea ce nu înseamnă neapărat incli- 
nare spre surprinderea exclusivă a formelor și culorilor, dar, oricum, o preferință pentru 
tipurile umane, izbitoare prin însăși făptura lor. Dar frecvența succeselor obținute de actor 
în creaţii de „compoziţie exterioară” a îndreptăţit, tacit, părerea unor oameni de teatru că 
Marcel Anghelescu e şters dacă nu e distribuit în roluri de culoare, de costum. Asemenea 
părere nu lua însă în seamă cumplitul risc care pindește pe un actor care se specializează 
în anumite genuri fixe: riscul de a se repeta pe sine, de a se standardiza, de a-și intre- 


buința, din tot arsenalul forțelor sale artistice, doar citeva — pe cele tehnice în primul 
rind — şi a-şi irosi, prin nefolosință, restul. Persista, adesea, in teatru — in momentul 
distribuţiilor de roluri — ca+o cicatrice, umbra unor concepții, principial, de mult doborite. 


Nu numai în ceea ce-l privește pe Marcel Anghelescu. Dar, îndeosebi, în ce-l priveşte pe 
Marcel Anghelescu, persistenta acestei concepții net formaliste, de minimă rezistență, era 
nespus de păgubitoare și nedreaptă. Se uita poate că jocul acestui actor — așa-zis comic, 
„de mască” — e statornic străbătut de o căldură particulară care umanizează ceara oricărei 
măşti, oricărei linii hilare. Se uita apoi că Marcel Anghelescu n-a fost „la costum” și n-a 
purtat mască în „Trei surori” şi nici, mai ales, în generalul tanchist din „Ilia Golovin". 

Trecerea lui Marcel Anghelescu la rolul unui om simplu, fără stridente semne 
particulare — trecerea la rolul lui Alexei Kuzmici Hlebnikov — a putut de aceea să pară 
un act temerar și să surprindă. Pentru asemenea act de „temeritate“, regizorul Sică Alexan- 
drescu a primit îndreptăţite felicitări din partea criticii teatrale și din partea publicului 
spectator. (Asemenea surprinzător act de temeritate —  săvirșit cu întreaga echipă ce dă 
viață „„Chestiunii personale” — se cuvine să-l salutăm, în paranteză, ca pe o binevenită 
lecţie de îndrăzneală creatoare.) 


Nu ne gindim să reconstituim procesul de creaţie, urcușul lui Marcel Anghelescu 
spre înalta „simplitate” a lui Hlebnikov. Ar fi să discutăm unele din cele mai de seamă 

probleme ale artei interpretative din teatrul nostru. Enunţarea cîtorva e totuşi necesară. 
Ele privesc partinitatea artistului, modul cum artistul se pătrunde de etica și umanismul, 
de concepția despre viață şi despre lume a oamenilor de partid, mai ales a oamenilor 
sovietici, constructori ai comunismului. S-ar mai cuveni să căutăm a surprinde în eforturile 
creatoare ale artistului, modul în care propria lui conştiinţă cetățenească, etica lui și stilul 
său de viață izbutesc să pătrundă şi să se armonizeze cu trăsăturile sufletești exemplare 
ale eroului; cum aceste trăsături ajung, în fuziune cu materialul sufletesc al interpretului, 
valori de artă. Marcel Anghelescu a făcut, în această privință, unele mărturisiri: „Munca 
mea s-a îndreptat... de la inceput, câtre însuşirea credinţei, către pătrunderea şi asimilarea 
cit mai intimă a acestei puternice legături dintre Hlebnikov şi partidul al cărui fiu cre- 
dincios este. Fără această temelie morală, personajul poate fi inţeles, dar nu realizat. .“ + 

Mărturisile acestea sint prețioase. Ele semnalează o preocupare aparent nouă, în 
viața creatoare a artistului : preocuparea de a descoperi și urmări, în interpretare, ceea ce 


se numește „linia interioară” a rolului. Am sublinia. că o atare preocupare — normă 
general însușită astăzi în metoda de lucru a unui adevărat artist, adesea însă escamo- 
tată de belșugul unei tehnicități practice a expresiei — nici nu putea fi ocolită în cazul 
Hlebnikov. 


Viaţa lui Hlebnikov, mai ales în actele marelui conflict stirnit de întîlnirea lui cu 
primejdioasa perfidie principializată a Poludinilor și cu „eroismul“ de a fi laş al Kolo- 
kolnikovilor, se desfășoară cu osebire in forurile adinci ale conștiinței sale. Despre fața 
şi mișcările destinse ale lui Hlebnikov, despre ticurile lui, despre deprinderile și gusturile 
lui în zilele lui obișnuite, nu aflăm în piesă decit pe cale ocolită. I le bănuim din poziţia 
fermă, nezdruncinat devotată și încrezătoare în partid; din dragostea și bucuria de a munci 
şi de a ști că poate continua să ajute munca de construire a lumii comuniste; din relatările 
celor care-i stau în preajmă. Aceștia îi cunosc factura eroică pe care 18 ani de educație 
comunistă în partid au imprimat-o caracterului său. Aceștia ii cunosc gesturile și izbucnirile 
aspre, ca și zimbetul împăcat și mingiietor, ori hohotirea zgomotoasă de veselie, sau seve- 
ritatea concentrată asupra mesei de lucru, ori calmul odihnitor al graiului său. Toate acestea 
țin de fondul sufletesc neatins al eroului. Pe acest fond se așază liniile exterioare cores- 
punzătoare ale feţei, ale comportamentului său. Acest fond sufletesc a colorat și ambianța 
vieţii de familie și a relaţiilor cu lumea înconjurătoare în care-l întilnim pe Hlebnikov: o 
ambianţă scăldată în dragoste, încredere și stimă. Acest fond îndreptățește — în clipa cum- 
plitei tulburări ce-l încearcă — ofensiva pe care o iau, conjugat, și vechiul prieten și tovarăș 
de luptă Cernogubov, și „mina mică dar fermă” a soţiei, și fiica adoptivă, comsomolistă, 
Mariana, și tovarășii de muncă Bikova, Soldatov, Cijov, pentru a aduce lumină în întunericul 
care-l cuprinsese vremelnic pe Hlebnikov —- comunistul, prietenul, soţul, tatăl, tovarășul 
de muncă, cetățeanul, omul. 

Adevărata față a lui Hlebnikov, doar bănuită de-a lungul a cinci tablouri şi abia 
tirziu, în ultimul tablou, relevată în chip nemijlocit, Marcel Anghelescu a trebuit să o 
cunoască, s-o dobindească și s-o conțină ca pe o statornică stare de spirit creatoare, încă 
inainte de a păși, în straiele lui Hlebnikov, pe scenă. 

Faţa aceasta a lui Hlebnikov era chemată să risipească în spectatori îndoielile; 
să-i ciștige de partea lui; să-i determine a-l întovărăși, deopotrivă cu toți cei cinstiți din 
jurul lui, în hotărîrea și eforturile de a descoperi curată această față și, odată cu ea, de 
a descoperi în toată marea ei lumină, însăși fața partidului. Faţa aceasta, tulburată, a lui 
Hlebiikov, era chemată să miște conștiința spectatorilor, așa fel încit să-i determine a și-o 
confrunta și a și-o înălța pină la conștiința eroului, dacă nu se regăseau în ea. 

Pentru a ajunge la asemenea rezultate, nu era îndestulător să urmărești datele 
explicite ale întimplărilor din piesă, textul piesei. Cineva socotea, comentind spectacolul 
„O chestiune personală”, că piesa lui A. Ştein trebuie neapărat citită ori jucată de oameni 
care trăiesc în spiritul de partid ca în elementul lor. Citită de alți ochi, jucată de elemente 
rutinare, ea riscă să se preschimbe în melodramă, iar esenţa ei profund partinică să 
apară doar ca un fundal lămuritor. Marcel Anghelescu — ca și ceilalți protagoniști de alt- 
fel — era așadar dator să știe a „umple textul”, viața „văzută“ a dramei, cu un con- 


. Marcel Anghelescu „De la cari: mi-a fost prieten“. În broşura-program ,,O chestiune perso- 
nală“, k Teatrului Naţional (Studio) „I. L. Caragiale“, decembrie 1955, Bucureşti. 

tinuu tumult de viață lăuntrică şi de gindire, care să dea nu numai expresivitate dar şi 


semnificație acţiunilor scenice. 
* 


lată-l, prin urmare, pe Marcel Anghelescu, tulburat de marele eveniment familial 
al nașterii pe care o aştepta Alexandra Ivanovna. E agitat; străpuns de o nervozitate 
aspră, zgomotoasă, inoportună. O  bruftuluiește fără rost pe Mariana. Trece apoi, neaș- 
teptat, la inerție, la o anumită jenă, vecină cu o inutilă anxietate. Toată această stare 
pare iscată de „starea de alarmă” a familiei. In fond, e un joc dublu. Plecarea soției 
la maternitate coincide cu excluderea lui Hlebnikov din partid, cu concedierea lui din 
post. Ar vrea, ar fi bine să se destăinuiască, să comenteze cu cei aproape de dinsul — 
cu soția —, această doboritoare încercare, încă neștiută de alții, nelămurită pe deplin 
nici lui însuşi. E măcinat de neputința acestei mărturisiri. Alexandra va naște; trebuie 
ocrotită de şocuri fără rost. „Chestiunea personală” e încă în aer. Are vreun rost să-i 
dea importanța unui lucru definitiv statornicit ? Merită să amărască gindurile și viața 
familiei ? Nu poate singur să-și rezolve propriile lui necazuri ? 

Jocul pe două planuri izbutește însă numai aparent. Soţia îl cunoaște. Ştie că ple- 
carea și nașterea ei nu pot explica ieșirile și nesiguranța gesturilor și vorbelor lui Alexei Kuz- 
mici. Acceptă alibiul : a luat concediu ca să-i stea ei alături, sprijin, cît va fi la maternitate. 

Jocul dublu al lui Hlebnikov pare ciudat și prietenului său» Cernogubov. Imbră- 
țişărea revederii, după ani de zile, e mai mult decit mărturisirea unei prietenii care dăi- 
nuie: e prea îndelungă, prea strinsă, prea încărcată. Mariana, fiica, îi vorbește firesc. 
Totuşi o intrebare a ei debutează cu apostrofa „Tăticule!”' E o apostrofă cuminte, min- 
giietoare în contextul replicii. (Fata vrea să-l întrebe dacă e nevoie să telefoneze la 
spital). Şi Hlebnikov are o tresărire, ca o deșteptare dintr-o toropeală sau ca o spaimă! 
că a fost surprins săvirşind un păcat. Apare în pragul odăii unchiul Fedia. E o rube- 
denie pe care Hlebnikov nu o suferă. Dar vine de departe — musafir. E indrăgit de 
Alexandra, de copii. In fond, chiar de el, de Hlebnikov însuși. Și, numai că nu-l izgo- 
nește din casă: „Mariana, ce stai? Arată unchiului Fedia baia!" Hlebnikov vrea să 
vorbească, să-și strige nedumeririle, destrămarea din el. Dar nu în fața oricui. In fața 
cuiva care-l va simţi și-l va pricepe. In faţa lui Cernogubov. Ba nu. Nici în fața lui. Se 
înstrăinează parcă deodată de tot ce e în jurul lui. O singură problemă îl chinuiește. O 
problemă de viață și de moarte. Problema aceasta il împresoară și e gata să-l izoleze 
de lume. Dar viața — încrederea în viață, în el însuși, în misiunea lui de om, în curăţenia 
lui sufletească, în partid — zvicneşte totuși. Cernogubov e lingă dinsul. Ştie că prietenul 
său e chinuit de grele necazuri, dar natura și greutatea lor nu le bănuiește. Ştie că pină 
la urmă le va afla; din gura lui Alexei Kuzmici însuși. Se lasă de aceea condus de 
jocul lui, de „masca“ falsă a interesului de gazdă pe care și-a pus-o şi pe care o poartă 
stîngaci. Il ascultă comunicînd prin telefon cu Celeabinskul! Acolo lucrează brigada de 
inovatori pe care Hlebnikov o ajută cu sfatul său. Il vede cum succesele pe care aceasta 
i le vestește îi aprind în ochi bucuria că prezența lui este nespus de utilă în viaţă. 
Apoi, Mişka, nașterea lui Mişka. Incă un suflet în casă. Alexei Kuzmici nu are puteri 
să se simtă, în aceste clipe, tată. In aceste clipe, copilul său are un tată exclus din partid. 
Destăinuirea cade ca o prăbușire şi totuși ca o ușurare. Hlebnikov a vorbit, a izbutit să 
vorbească. Tot ce a fost straniu, deslinat sau încilcit, haotic și dezarticulat în ceea ce a 
spus şi a făcut, capătă acum îndreptățire și interes. Erau neînţelese și neindreptăţite pri- 
virile cînd întunecate, cînd răvășite, cînd calme, cînd cuprinse de neliniște, în timp ce 
trebuia să dea o replică neutră; cînd pierdute și străine, în vreme ce s-ar fi cuvenit să 
dovedească concentrare la alte replici. Era neințeleasă, în afara acestei nemăsurat de 
febrile alternanțe de jocuri şi lumini a ochilor, persistența, în spatele lor, a unei lumini 
mereu aceeași, înegurată dar puternică, tinerească, înfruntătoare. Lumina aceasta ascundea 
totuși o semnificaţie. Această semnificaţie a putut fi descoperită în privirile care însoțeau 
greaua replică: „Uite despre ce e vorba, Ion Lukici... ieri am fost exclus din partid..." 
lar după o pauză, în care asemenea grea înştiinţare se cerea ușurată de o explozie bucuroasă 
— „Veste bună, Mariana. E băiat. Mama e sănătoasă!“ —, semnificația aceasta capătă 
adincime cind replica s-a încheiat, ca o sfişiere de pinză, dar şi ca o hotărire de luptă: 
„Asta-i situaţia”, 

Am urmărit la Marcel Anghelescu vocea lui, cind plină de năduf, cînd caldă, cind 

precipitată, cind evocatoare, cind tremurătoare, cînd sigură pe sine; am urmărit mișcările 
lui Marcel Anghelescu, sfielnice, stingace, abrupte sau ostenite; l-am urmărit cînd îşi 
ajuta soția să-și pună şoşonii ; cind își aprindea ţigara, cind ţinea în mină receptorul tele- 
fonului, cînd răsfoia caietul său de note, cînd a lăsat din mină receptorul ca să-l înmi- 
neze lui Cernogubov, cind s-a prăbușit doborit de ascunsele lui frămîntări, pe canapea... 
L-am urmărit nedumeriți pe Marcel Anghelescu, întrebindu-ne: ce fel de om e acesta? 
Ce s-a intimplat cu el? Și l-am descoperit întreg în ultimele cuvinte. Am aflat la ce 
făcuse aluzie cind vorbise despre complicata lui chestiune. Am aflat mai cu seamă în acest 
om mărunt, cu un inceput de încărunțire, purtind niște haine oarecare, dovedind inodestie şi 
neînțelegere pentru ostentație, emfază sau altă deșartă poză a vanității, am aflat în acest om 
de care numai scena ne despărțea, pe Hlebnikov ; pe eroul reprezentativ al încrederii și dra- 
gostei în partid, al dăruirii totale cauzei partidului, comunismului. L-am aflat pe Hlebnikov 
şi am stat înfrigurați lingă dinsul, dorind neputincioşi dar emoționaţi, nu numai să-l asistăm, 
dar și să-l- sprijinim în justa dezlegare a „chestiunii sale personale”, în lupta pentru 
apărărea şi cucerirea dreptăţii sale; să-l ajutăm să se regăsească, în toată demnitatea 
neintinată, vrednică de partidul al cărui fiu și luptător este. 

Ne-am bucurat văzindu-l tare, stigmatizind, în cea mai grea cumpănă a vieţii sale, 
ticăloşia lui Poludin, lașitatea lui Kolokolnikov ; strigindu-și, în aceeaşi grea cumpănă, 
dragostea, încrederea în partidul care e peste putință a fi înșelat. Ne-am simţit noi înşine 
întăriţi, văzindu-l neînduplecat în orele lui “amare, uitindu-se pe sine şi continuînd să 
vadă înainte — prin brigada de la Celeabinsk — că sint folositoare, necesare, braţele, 
mintea și viața lui. Am fi vrut să-i aducem și nci dojana încurajatoare a Maliutinei, instruc- 
toarea de partid : „Bine, tovarăşe Hlebnikov, cum ai putut tocmai dumneata, un vechi comu- 
nist, să laşi din mină carnetul de partid ?'' Scena aceasta. construită pe o singură replică, 
era scurtă. Atit de scurtă în durată, că nici sfiiciunea intrării lui Hlebnikov, în cabinetul 
instructoarei, nici reacția lui la cuvintele cu care aceasta l-a întimpinat, nu s-au putut 
consuma și percepe îndeajuns. Am fi dorit-o să dăinuie. Ne dam seama, că, prelungindu-se, 
ea nu putea oferi un surplus de date caracteristice pentru cunoașterea eroului. Dar doream 
să mai dăinuie ca să putem încerca, poate, odată cu eroul, marea confirmare a convingerii 
sale nezdruncinate că partidul nu poate fi înșelat; pentru a încerca odată cu el începutul 
satisfacţiei de a ști că nu mai e mult pină cînd -viața i se va însenina din nou: viaţa 
lui şi casa şi munca lui şi relaţiile lui cu lumea, cu tovarășii de luptă și de muncă pe 
care-i invocase într-unul din momentele destrămării sale. Inseninarea vieţii lui Hlebnikov 
avea să nască înseninare și în sala de spectacol. Acolo, in sala de spectacol, se aflau acei 
„mulți oameni” pe care Hlebnikov simțea nevoia să-i știe alături de dinsul, că trăiesc odată 
cu el visurile și realizările lui, eforturile și elanurile lui neșubrezite de încercări, statornic 
închinate vieții, omeniei, fericirii omului. 

* 

Alexei Kuzmici Hlebnikov renaşte cu virtuțile sale înalt etice și partinice, cu fiecare 
interpret care se încumetă să-i imprumute trăsăturile, să-i retrăiască grelele încercări, să-l 
statornicească în viziunea publicului, ca pe un tip nu numai reprezentativ în înțelesul estetic 
al cuvîntului, ci și în înțelesul strict fizic, omenesc. 

Spectatorii moscoviți îl văd, bunăoară, pe Hlebnikov, după chipul și asemănarea 
actorului Sverdlin de la Teatrul „Maiakovski“. Leningrădenii îl știu înalt, după statura impu- 
nătoare a actorului N. Simonov de la Teatrul „A. S. Pușkin”. Nu incape îndoială că și un 
interpret și celălalt, cu totul deosebiți ca înfățișare și stil de joc, au ciștigat, întreagă, 
adeziunea spectatorilor la cauza pe care croul o încarna. Dorința de a adăsta mai îndelung, 
în unele scene, asupra chipului lui Hlebnikov a fost desigur resimţită și de spectatorii 
sovietici, ca și de spectatorii care, la București, și l-au întipărit în minte pe măsura și croiala 
umană şi artistică a lui Marcel Anghelescu. Dorința aceasta dovedește fără îndoială ataşa- 
mentul lor față de erou; ea arată insă și comuniunea lor cu actul și prezența scenică a 
interpreţilor. Simpatizind cu eroul. spectatorii preţuiesc pe actor. 

Nu e prețuire mai deplină la care să năzuiască un actor decit aceea de a ști că în actul 
său de creație a izbutit să se confunde cu eroul în așa măsură încît să transmită lumii 
mesajul acestuia ca pe propriul său mesaj. Este prețuirea cu care publicul nostru îl îmbră- 
țişează pe Marcel Anghelescu, azi îndeosebi cind — în rolul lui Hlebnikov — a dovedit că 
poate ridica, cu succes, piatra cu care i-a fost pusă la încercare arta sa. 


WWW.cimec.ro 


G. CIPRIAN 


Fh mare artist 


După Petre Liciu, Cazimir Belcot, Constantin Radovici, Ion Niculescu, Achil 
Popescu, Demetriad, Jean Athanasiu, lon Brezeanu, Maria Ciucurescu, Gheorghe 
Folescu, Maria Giurgea, lon Sirbul, Marieta Ionașcu, lon Morțun, Petre Sturdza, Con- 
stantin Stăncescu, Gogu Mihăiescu, Tony Bulandra, Grigore Mărculescu, Constantin 
Nottara, Paul Gusty, lon Livescu, Nicolae Soreanu, Mihai Popescu, Romald Bulfinschi, 
Timică Georgescu, Sonia Cluceru, s-a stins de curind și comedianul Nicolae Bălțățeanu. 

O pierdere grea pentru teatrul romînesc — în care el ştia să poarte deopotrivă 
de bine și toga, și fracul, și sacoul. Mulţi dintre actorii tineri, care n-au avut prilejul 
să se familiarizeze cu teatrul clasic, se simt foarte stingheriți în costumele de epocă. 
Armura îi anchilozează, mantalele li se par draperii de bal mascat, sabia le stinjenește 
mișcările, cizmele și pintenii îi fac să calce în străchini, 

Nicolae Bălțățeanu, fie că întruchipa pe Marc Antoniu, fie că juca pe Șbilț sau 
Ciriviş, era la fel de stăpin pe sine, la fel de „la el acasă“ și cu greu îi venea cuiva 
să creadă că în pielea vulgarului și cupidului Hagi Tudose se pitula același ins care 
înfățișase pe statuarul Don Juan, pe grațiosul Percinet, ori pe elegantul Vronski. 

Mulţi actori — chiar foarte mulți — nu fac altceva decit să se joace pe sine 
înșiși și, de cum deschid gura, publicul îi știe cine sint, fie că au bărbi, ciocuri sau 
sint rași ca în palmă. Bălțățeanu avea darul prețios al diversităţii, al multilaterali- 
tății. Și, după umila mea părere, asta înseamnă a fi actor — în cel mai strict și 
nobil înțeles al cuvintului. 

Cel ce poate intra din pielea unui personaj în pielea altuia, fără să se cunoască 
saltul, acela înseamnă că are har. 

Și „nenea Nicu“, cum i se spunea lui Bălțățeanu în culise, avea cu prisosință. 
Avea și pentru alții. 

El nu spunea vorbe pe dinafară — cum se obișnuiește citeodată la noi în 
teatru — ci cuvintele țișneau de undeva, din adînc, dintr-un suflet de om care se 
frămintă. 

E ușor să învirți manivela și să dai drumul la morișcă. Nimic mai comod. Nu 
cheltuieşti nici un fel de energie — și o poţi ţine așa la infinit. 

Dar ca să-i silești pe cei din sală să asculte cu sufletul la gură, să fie numai 
ochi și urechi, pentru asta trebuie ca cei de pe scenă să fie niște preoți inspirați, nu 
simple manechine cu muzicuţă. 

Nicolae Bălțățeanu nu știa să recite. El știa să trăiască. 

Pentru aceea, al său Dinu Păturică, creat în fragedă tinerețe, l-a scos dintr-o 
dată din rînduri, așezindu-l printre cei de frunte. 

Numele acestui personaj a rămas și rămîne atit de strins legat de numele 
interpretului, încît se confundă. Zici Dinu Păturică, zici Bălţăţeanu. Și invers. 

După cum atunci cînd spui Vlaicu-Vodă, spui Aristide Demetriad. 

Mulţi actori au jucat pe studentul ratat din „Patima roșie“ — pe faimosul Șbilţ 
al lui Mihail Sorbul. 

Dar nici lon Brezeanu, actor de mare clasă, nici lon Sirbul, alt mare actor, 

nici George Calboreanu, nici Co- 
stache Antoniu, nici Gheorghe Ci- 
prian n-au întruchipat un student 
ratat atit de firesc, de pitoresc și 
autentic ca Nicu Băltățeanu. 

Au fost, fără îndoială, in- 
teresante şi creațiile celorlalți in- 
terpreți în acest rol, dar unele 
cam retorice, cam convenţionale, 
cam mirosind a teatru. 

Șbilțul lui Bălțățeanu mi- 
rosea a dubă, a hingher, — cu- 
vintul „șbilț“ însemnind lațul cu 
care se prindeau, și se prind și 
azi ciinii fără stăpin. 

Dar lon, eroul lui Rebreanu, 
din dramatizarea cu același nume ? 


Robusteţea, șiretenia, năval- 


Nicolae Bilţăţeanu în Hagi Tudose şi în rolul lui Verşi- nica tinereţe, încăpăținarea, poezia 
nin din „Trei surori“ 


și umorul se împleteau armonios 
in această pitorească compoziție cu dragostea nețărmurită a ţăranului de pămînt. 

Remarcabile au fost de asemenea întruchipările minunatului actor din: Tinereţea 
unei regine, Antoniu şi Cleopatra, Ovidiu, Don Juan, Tartuffe, Ruy Blas, Omul şi Paiaţa, 
Dama cu camelii, Inşir'te-Mărgărite, Răzvan şi Vidra; — dar din acest ciclu se des- 
prind cu un relief mai robust, şi mai de sine stătător: Ana Karenina, Don Carlos și 
Capul de răţoi. 

Apariția superbă a lui Vronski stirnesc rumoare în sală și rezonanțele acestui 
cuceritor personaj mai dăinuiesc și astăzi pe retina și în cornetele acustice ale celor 
ce l-au văzut și auzit. 

După cum iarăşi cumplitul Filip al II-lea nu și-a pierdut cruzimea, cinismul și 
impetuozitatea cu care l-a sculptat marele actor; după cum iarăși Ciriviş din „Capul 
de rățoi“ nu și-a topit în uitare prospețimea, originalitatea și setea lui de evadare 
din cătușele conformismului. 


lar din piesele jucate de Bălțăţeanu în ultimii zece ani, este neindoios că chipul 
apocaliptic al papei din „Michel Angelo“ precum și silueta de granit a gangsterului 
din „Martin Rogers“ încununează 
o carieră artistică din cele mai 
fecunde, mai variate și mai va- 
loroase. 

Despre „omul“ de care era 
dublat actorul voi scrie mai pe 
larg, atunci cînd fumul de timiie se 
va împrăștia cu totul în văzduh. 

Deocamdată mă mulțumesc 
să spun că l-am cunoscut și am 
legat prietenie cu Bălțăţeanu încă 
din timpul războiului din 1916. 

Prieteni buni am rămas și 
după nebunia războiului și, ur- 
mărindu-i îndeaproape activitatea 
artistică, și ca dascăl și coleg, 
i-am prețuit deopotrivă și darurile 
firii sale apropiate, generoase și 
exuberante. 

lar dacă în anii din urmă 
era posomorît, taciturn și singu- 
ratic era astfel numai din pricina 
bolii, care îi şubrezise sănătatea 


i A i CĂ Nicolae Bălțăţeanu în Baronul din ,,Azilul de noapte“ 
ȘI Pare l-a smuls dintre AUI pre şi în rolul lui Iacob Istrati din piesa ,,Într-o noapte 
timpuriu. 3 martie 1956. de vară‘“‘ 

LUCIA STURDZA-BULANDRA 


* 


Spicuiri din viaţa mea în teatru 


Maiştrii începuturilor mele 


ý „„Am urmat cursurile de la Conservator, 
ale marii artiste Aristizza Romanescu; am citit 
cu aviditate tot ce era în legătură cu arta dra- 
matică. Şi, mai ales, am urmărit cu încordare 
jocul tuturor actorilor: mari și mici, buni şi răi, 
compatrioți şi străini. 

Din activitatea lor scenică, din rolurile 
lor, am desprins, în mod analitic, cerințele cele 
mai imperioase ale jocului actoricesc și am pă- 
truns justețea sau falsitatea interpretărilor, into- 
naţiilor, procedeelor. 

Am înțeles că atit cultura fără talent cit 
şi talentul fără cultură nu pot făuri un actor 
desăvirşit. Cunosc însă exemple de actori talen- 
taţi dar lipsiţi de o cultură temeinică, care au 
avut totuşi mari succese: Maria Ciucurescu, Ion 
Petrescu. Aceste „rara avis“ au fost susținute de 
o admirabilă intuiţie, care i-a ajutat să-și apro- 
pie cu o uimitoare îndeminare stările sufletești 
ale personajelcr interpretate, fie că le avuseseră 
ca modele în viaţa de toate zilele — și deci le 
erau familiare — fie că textele autorilor le ofe- 
reau, cu claritate, posibilități de a se identifica 
cu eroii ce interpretau. Dar o repet: aceştia sînt excepții și numărul marilor lor interpretări 
este limitat. 


In general însă îmbinarea acestor două mari deziderate, cultura și talentul, este abso- 
lut imperioasă pentru a îngădui actorului să exprime cu adevărată trăire pornirile sufletești 
izvorite din viaţa noastră de fiecare zi. Fără această contopire a darurilor mai sus menţio- 
nate, artistul va fi incapabil să oglindească îndeosebi caracterul contradictoriu al multi- 
plelor evenimente în funcţie de diverse epoci, popoare și straturi sociale. Şi fiindcă am 
pomenit de studiul pe viu, de audierea diferiților actori pe care i-am văzut jucind, trebuie 
să citez numele artiștilor care m-au impresionat mai mult prin jocul lor și de la care am 
luat într-adevăr preţioase îndrumări atit de folositoare carierei mele. 


* Fragmente din volumul în pregătire „Amintiri... Amintiri... 

Dintre aceştia amintesc pe Aristizza Romanescu, Eleonora Duse, Agatha Birsescu, 
Novelli, de Fâraudy etc. . 

Aristizza Romanescu nu mai era tinără pe vremea debutului meu în teatru: atinsese 
de miilt culmea gloriei, prin nenumăratele și diversele sale creații. Familiarizată cu scena 
încă din copilărie, trecind de la teatrul de varietăţi la scenele oficiale, jucind alternativ 
clasic și modern, tragedie, dramă și comedie, cu un succes fără egal, izbutise să dea 
epocii în care și-a desfășurat activitatea pecetea numelui său: epoca Romaneascăi. Cu 
toate acestea, eu nu am cunoscut-o decit amărită, decepționată, mărturisindu-și dorința de 
a părăsi teatrul, care — după părerea ej — nu o răsplătise pe măsura talentului şi a 
pasionatei sale dăruiri pentru scenă. 

Volumul ei de amintiri Treizeci de ani de teatru arată pe larg zbuciumul pe care 
l-a trăit. Şi cu toate că au trecut mai bine de treizeci de ani de atunci, o văd parcă şi 
acum, în seara reprezentației ei de adio la Teatrul Naţional. Din întregul program, alcătuit 
cu concursul tuturor artiştilor mai de seamă, al muzicanţilor și poeţilor, pentru a fi mai 
atractiv — şi deci mai rodnic din punct de vedere bănesc — mi-o amintesc pe Aristizza 
jucind scena balconului din „Romeo și Julieta”' de Shakespeare. Apariţia ei m-a impresio- 
nat neplăcut și dureros la început. Era de talie aproape scundă, cu un abdomen proemi- 
nent, accentuat încă de costumul roz, cu părul complei alb și cu ochelari. Şi totuși, cind 
a început să joace rolul, să trăiască cu o vioiciune și gingășie încîntătoare, cu muzicali- 
tatea glasului său argintiu, cu o dicţiune in care cuvintele sunau ca nişte șiraguri de perle, 
nu am mai văzut-o pe bătrina Romaneasca : din balconul înflorit auzeam doar risul cristalin 
al unei copile naive care răspundea iritată doicii sale, și apoi şoaptele ei de iubire către 
Romeo, alternind cind pe un ton de blind răsfăț, cind încălzite în cea mai inflăcărată pa- 
siune, Era Julieta, așa cum însusi Shakespeare și-o inchipuise, model al dragostei eterne pe 
care n-o invinge nici moartea: 

Ce-am învăţat în seara aceea? Puterea de a ne autosugestiona și de a sugestiona 
publicul. Prin sugestionare înțeleg perfecta integrare, trăirea personajului în aşa fel ca spec- 
tatorul să-l vadă acționind realmente în fața lui. Prin ce mijloace? Cele mai simple, mai 
reale, bazate pe adevăr, pe evocarea trăsăturilor caracteristice personajului ce trebuie jucat. 
Tinind seama de starea afectivă provocată de diversele intimplări, de întregul complex social 
(educaţia, climatul, epoca, familia, virsta etc...), să ne silim să stabilim în mod constructiv 
personajul și să ne identificăm lui — =it mai mult posibil — aplicind datele ccerespunză- 
toare dobindite prin studiu analitic. 

In seara aceea, mi-am însemnat adinc în memorie justa folosire a muzicalității vocii 
şi am prețuit dicţiunea perfectă a Aristizzei Romanescu, care a contribuit la o percepere atit 
de uşoară și desfătătoare a textului. De atunci n-am uitat niciodată aceste două mari cali- 
tăți şi le-am înscris între principiile de bază care m-au călăuzit în cariera mea. 

Pe Eleonora Duse am iubit-o și am prețuit-o pentru naturalețea şi vădita simplitate 
a jocului ei. 

Era atita adevăr, atita profunzime în atitudinea ei, atita durere în privirile “și în 
tăceriie ei, incit te atrăgea, te făcea să simți cum simțea e2, să plingi cind plingea ea, s-o 
ințelegi şi s-o compătimeşti, pus cu pas, clipă cu clipă. Nu era frumoasă; de statură mij- 
locie, avea doi ochi mari, negri, arzători şi o față smeadă, colțuroasă pe care se răs- 
fringea cu putere clocotul frămintării interioare. Mișcările ei erau line, armonioase, dar 
glasul aspru. Freamătul lăuntric era parcă înăbuşit de un calm exterior; insă cînd jignirea, 
insulta şi nedreptatea își împlintau ascuţișul în adincul inimii, izbucnirea spaimei, a regre- 
tului sau a durerii luau o amploare uimitoare, care se cristaliza treptat în strigăte din ce 
în ce mai sfişietoare. Aș putea cita diferite scene din spectacolele în care am văzut-o jucini 
pe Eleonora Duse. Mă voi märgini însa să desprind — în cadrul acestor rînduri — numai 
una din ele: aceea din „Dama cu camelii”, în care Armand Duval aduce o învinuire ne- 
meritată Marguerittei Gauthier. Duse jucase, cu o clipă mai înainte, momentul cind primeşte 
scrisoarea iubitului care o acuza pe nedrept. Impietrită, mută, cu ochii plecaţi, lasă să-i 
cadă din mină hirtia, iar mişcarea şi tăcerea ei exprimau mai multă durere decit orice reacţie 
violentă. lar cînd, imediat după aceea, Armand o insultă la bal în public, înjosind-o, arun- 
cindu-i în față un pumn de bancnote, singurul cuvint pronunţat de Duse era Armand, nu- 
mele iubitului, rostit pe diferite tonuri, intr-o gradatie de uimire, de implorare, de spaimă, 
pină la un crescendo în care izbucnea cea mai cumplită deznădejde. Aud parcă şi acum 

acea șoaptă dureroasă, amplificată la maximum. N-o pot uita, cum n-o pot uita pe Duse 
în Silvia din „Gioconda“ de D'Annunzzio, precum și in tuate rolurile in care am văzut-o 
jucind. 

Eram încă o debutantă; nu-mi dădeam bine seama de marea ei artă de a se iden 
tifica atit de complet cu personajul pe care-l interpreta. Dar mă simțeam scăldată în lumină, 
plutind într-un fel de euforie ca în faţa unui tablou de mare artă, ca la un concert dat 
de virtuoşi care stăpinesc o tehnică și o sensibilitate deplină. 

Am 82 de ani împliniţi, şi totuși amintirea începuturilor carierei mele păstrează 
imaginea vizuală şi auditivă a marii tragediene Eleonora Duse. 

Novelli ! Mai sforar poate, mai complicat. Dar cit meșteșug! Cită artă! Cită cunoa- 
ştere a individului în societate, în familie, în împrejurări diferite, prielnice sau fatale! Cită 
măiestrie în filigranarea detaliilor ce compun un rol, de la cele principale pină la cele mai 
neînsemnate în aparență: nimic nu era uitat sau executat cu neglijenţă. De la „Papa 
Lebonnard” de Jean Aicard, la „Michel Perrin” și la Shylock, cită distanță! Ce scară 
ascendertă și descendentă ! Ce gamă de priviri pătrunzătoare sau voluntar false, pe sub 
pleoapele lăsate! Cită. varietate în voce: uneori înăbușită, altădată tunătoare, cind o striga 
pe fiica sa Jessica, după ce Shylock constată că i-a fost răpită. Cită pasiune nestinsă, cind 
urmărește ca răzbunare, cu o sălbatică satisfacție, obținerea fișiei de carne a datornicului. 
Și ce spaimă, ce decepţie indescriptibilă, cind i se dovedește că nu poate să-și satisfacă 
ura, tăind în carne vie, fără a lăsa să curgă în același timp o picătură de singe! Aceeași 
măiestrie dovedea Novelli în umilul Michel Perrin şi în toate rolurile jucate. Am inregistrat 
pe cit mi-a stat în putință arta gestului, priceperea dozării și a îmbinării într-un tot organic 
a diverselor mijloace care coistituie comoara darurilor cu care ne-a inzestrat natura. 

Mi-am întărit convingerea că șlefuind aceste daruri naturale, prin studiu, prin prac- 
tică și antrenament, atingem trepte din ce în ce mai înalte, dacă nu desăvirşirea. 

Aş vrea să mai vorbesc de Nottara în „Ruy Blas“, în „Apus de Soare”, în „Medicul 
în dilemă” și în „Viforul'. Am și acum în fața ochilor masca dureroasă a lui Constantin 
Nottara în Luca Arbore, din piesa lui Delavrancea. li văd fața palidă și slăbită, ochii din 
care curgeau șiroaie de lacrimi, prelingindu-i-se pe barba albă, obrajii cu o sfișietoare dez- 
nădejde, ii aud vocea înecată într-un plins stăpinit cu demnitate. Nici revoltă, nici ură ; indes- 
criptibilă durere de părinte pentru pierderea copiilor ucişi de sălbatica pornire dușmănoasă 
a lui Ștefăniță. Mărturisindu-și cu o neclintită noblețe supunerea față de domnitor și 
constatind imposibilitatea de a lupta impotriva urii ce i-o dovedea tinărul vlăstar domnesc, 
el se mărginea să rostească cu un glas pe care parcă și acuma il aud răsunind, urmă- 
toarele cuvinte, la început înăbușite, pe care convingerea unei inexorabile consecințe le 
iăcea să se ridice într-un crescendo din ce in ce mai dureros: „O! ura! ura care n-are 
lege... Ura pe care am crescut-o, am ocrotit-o, am tinut-o de mină, am scăldat-o, am șters-o, 
am mingiiat-o, am pus-o pe tron, am povăţuit-o, i-am arătat calea binelui !... Ura care s-a 
făcut puternică, ura care imi pindeşte din senin amăritele mele zile, ura aceasta...” și 
neputind termina expunerea gindului său, apăsat de amenințările care-i stăteau în faţă, 
Arbore sfirșește înecindu-se în plins. 

Dacă n-ar fi decit măiestria interpretării lui Luca Arbore, Constantin Nottara merită 
totuși să fie înscris cu litere nepieritoare în istoria teatrului rominesc; merită să fie 
socotit ca un mare dascăl, de la care generaţiile ce l-au cunoscut au primit lecţii de înaltă 
artă teatrală. 

Cu evocarea Agathei Birsescu jucind în „Hero și Leandru”, piesa lui Grillparzer, 
îmi propun să închei capitolul amintirilor mele asupra marilor actori, ale căror realizări 
le-am studiat cu perseverenţă. 

Hărăzită ca vestală zeitei Venus, Hero este inchisă, în turnul ce va trebui să-i 
serveasci de locuinţă, chiar în ziua învestirii ei. Fecioara cuminte de pină atunci se 
îndrăgostește de un tinăr pescar venit să asiste la ceremonie. Pescarul, înamorat şi el, se 
cațără pe zidul de piatră ridicat chiar pe malul mării. In ciuda primejdiei de a traversa 
înot marea, Leandru, nebun de dragoste, se întilnește în fiecare noapte cu Hero. Intilnirile 
lor sînt suspectate de marele preot. Intr-o noapte. lumina din turn, care servea drept far 
temerarului înotător, a fost stinsă de cei ce, pindind, voiau să curme romanul de dra- 
goste. Orbecăind prin întuneric, Leandru se ineacă şi a doua zi de dimineață cadavrul 

lui este aruncat la țărm de valurile mării. Hero, care-l așteptase toată noaptea cu înfri- 
gurare, este cuprinsă a doua zi de neliniște şi teamă, dindu-și seama că adormise și că 
lumina fiind stinsă, Leandru nu avusese cum să se orienteze. Primind de la marele preot 
însărcinarea de a cobori pe țărm întru îndeplinirea sarcinilor sale de vestală, Hero desco- 
perà cadavrul iubitului ei. Şi deodată, cuprinsă de groază şi durere, se aruncă asupra 
trupului neînsuflețit al lui Leandru, cu un răcnet înspăimîntător în care este cuprinsă 
toată mutilarea sentimentului său de femeie îndrăgostită pină în cele mai adinci fibre 
ale ființei sale. Ecoul acelui strigăt umple văzduhul, îngrozește pe toți cei prezenți. Cum 
putea marea tragediană să comunice spectatorilor cumplita înfiorare care cutremura toata 
sala ? Puternica ei voce de contralto nu mai era decit un geamăt prelungit, cu o sonv- 
ritate asemenea unui muget înăbușit, pornit parcă din străiundurile unei caverne subterane. 
Splendida ei statură parcă se năruise. Zăcea oarbă, surdă, anihilată de durere. Nu pătrundea 
pînă la ea nici o încercare de mingiiere. Nu auzea şi nu lua în seamă mustrările marelui 
preot, care încerca să o recheme la realitate. Indemnurile înaltului prelat se adresau parcă 
unui mort, unui trup inert, ca acel al pescarului ce-și pierduse viața pentru nemărginita 
sa iubire. Hero era imaginea disperării însăşi. Marea artistă se identificase cu eroina lui 
Grillparzer. 

Am desprins, doar în treacăt, una din atitea realizări mărețe ale talentului Agathei 
Birsescu. Am văzut-o jucind în Magda, în Sapho, în Messalina, în contesa Sarah. Ova- 
tiile nesfirșite care o întimpinau, ca o justă răsplată pentru concepția artistică și perfecta 
îmbinare a detaliilor jocului său savant şi emotionant, erau mărturia admiraţiei tutu:or. 


În compania lui Davila 


Intemeierea companiei Davila a fost marele eveni- 
ment al stagiunii 1909—1910, cind desprinzindu-ne din ca- 
drele Teatrului Naţional, ne-am grupat în jurul lui Davila, 
peniru a pune bazele unui teatru de avangardă, a unui 
teatru de calitate superioară, în care un repertoriu, ales pe 
baza celor mai înalte criterii artistice, să fie interpretat 
şi montat cu cea mai elevată îngrijire, concepţie și dăruire. 

Muncind laolaltă, consultindu-ne şi sprijinindu-ne re- 
ciproc, voiam să nu precupețim nici osteneala, nici devo- 
tamentul, pentru ca spectacolele noastre să se ridice la 
cel mai înalt nivel artistic, să primim a juca roluri cit de 
mărunte, pentru ca să asigurăm o interpretare îngrijită 
pină în cele mai mici detalii. Lucrul acesta l-am și făcut 
în clipa cind M. Voiculescu şi cu mine am primit două 
roluri episodice, de femei elegante, în piesa „Măgarul 
lui Buridan“, una din primele piese jucate în acea stagiune 
de deschidere a companiei Davila. 

Prima stagiune a teatrului Davila am început-o în 

Alexandru Davila seara de 12 septembrie 1905, la Teatrul Liric al lui Leon 

Popescu, cu piesa „Incepem“, un act scris ocazional de 
Caragiale în care erau aluzii străvezii la adresa lui Pompiliu Eliad, ironizindu-i tendințele 
estetico- filozofice — de altfel o piesă fără prea mare valoare literară. 

S-a jucat apoi piesa „Stane de piatră” de Sudermann, în care Ion Manolescu, inter- 
pretind rolul lui Biegler, a obţinut un mare succes. Cu distribuţia acestui rol s-au întimplat 
următoarele : Davila, pregătindu-și repertoriul, îl distribuise pe Tony Bulandra in Biegler. 
Atlindu-ne în concediu și călătorind prin Germania, ne-am oprit la München unde se juca 
piesa lui Sudermann, cu Bassermann în rolul Biegler. Marele actor german a interpretat acest 
rol cu atita măiestrie, încît și eu şi Tony ne-am dat seama că rolul nu era potrivit pentru 
Tony şi am împărtășit îndoiala noastră lui Davila, care a înţeles şi l-a distribuit pe Mano- 
lescu în acel rol. lar Tony a interpretat în aceeaşi piesă un muncitor, care cinta pe ita- 
lieneşte o canzonetă de dragoste pe sub ferestrele iubitei sale, făcindu-i curte cind în serios, 

cînd în glumă. Il văd şi acum cu o perucă trasă pe frunte pînă sub sprincene, care îi 
acoperea fața şi-i dădea o înfățișare vulgară. Purta o mustață groasă, era îmbrăcat în haine 
muncitorești, cu un şorț mare de piele neagră. Il aud îngînind cuvintele acelei melodii: 
„Quando passo cantando per la via”. Era un crai autentic. Davila juca și el cu destul 
realism pe bătrinul neamţ, proprietar al șantierului, deghizat cu perucă și mustăți albe, 
cu şapca pe cap şi cu cizme mari, greoaie. Marioara Voiculescu, cu un şorț de stofă neagră 
peste o rochiță de culoare gri, era modesta eroină populară, iubită de Tony, craiul. Ana 
Luca era fiica proprietarului şantierului, o ființă bolnavă și îndrăgostită, care nu prea 
nutrea multă nădejde de a fi înțeleasă. Pe atunci Ana Luca — astăzi voinică și frumoasă, 
jucînd roluri mari la Teatrul Naţional din lași — era o ființă firavă, palidă, care se 
potrivea de minune cu bărbatul acela bolnăvicios și zdrențăros pe care îl întruchipa Nicu- 
lescu-Buzău, mucalit şi calm totdeauna. 

Probabil pentru că piesa era prima reprezentație din stagiunea de deschidere a noului 
nostru teatru, înfăţișările celor mai mulţi dintre interpreţi ne-au rămas întipărite și astiel 
îmi răsar în minte și acum ca și cum i-aș avea în faţa ochilor. 

Printre altele, un detaliu amuzant interveni la această reprezentație: Tony trebuia 
să cînte acompaniindu-se la mandolină. Deoarece nu știa să cînte la acest instrument, execu: 
tarea melodiei a trebuit trucată. Și în timp ce actorul, stind cu spatele la public si privind 
la fereastra iubitei, se prefăcea că atinge coardele. mandolinei, un tinăr elev al Conseřva- 
torului executa măsurile melodiei pe instrumentul muzical din culise. Tinărul executant era 
George Georgescu, care a devenit pe urmă un eminent violoncelist și care acum este repu- 
tatul dirijor al Filarmonicii de Stat din București. 

La numai 12 zile după premiera „Stane de piatră”, la 24 septembrie, am jucat cu 
succes „Măgarul lui Buridan". La 1 noiembrie plecam în turneu. La 12 decembrie, întorși 
din turneu, Davila joacă „Puhoiul”' de Max Halfe, :nterpretind un rol principal, apoi, în 
„Lulu”, un rol de amant bătriîn, iar în ,„„Mugurul” de Feydeau, care obține un succes de 
mare durată, Davila interpretează rolul bătrinului marchiz. Eu jucam pe contesă. Mai 
departe Davila joacă pe Emil Horn în ,Manasse", și curind montează „Cîntecul lebedei” de 
George Duval, apoi „Xavier”, obţinînd un mare succes actoricesc într-un rol de bătrin îndră- 
gostit tardiv după o serie de cuceriri din tinerețe. Am și acum fotografia foarte reușită a lui 
Davila în acest rol. 

Am enumerat dinadins rolurile jucate la scurt interval de Davila — dar nu pe 
toate cite le-a interpretat — pentru că am vrut să arăt cit de mult iubea Davila teatrul: 
el era un pătimaş al teatrului. Un caz grăitor s-a întîmplat cu piesa „Refugiul” de Dario 
Nicodemi, autor italian gen Bernstein. In timpul repetițiilor, Davila a simţit că rolul nu-i 
convenea. Dar, fiindcă îi plăcea, nu se îndura să-l dea altcuiva. A stăruit, s-a încăpăţinat, 
iar cînd, după premieră, prietenii săi i-au spus că a făcut un rol nereușit, l-a chemat pe 
Tony şi i-a dat rolul, cerindu-i să-l înveţe cît mai repede, iar eł a renunțat. Am stăruit 
cam mult asupra repetatelor insistențe ale lui Davila de a juca roluri multe pentru a 
sublinia mai bine dragostea lui pentru teatru ; am vrut să afirm încă o dată contactul strins 
ce-l avea cu scena, cu arta teatrală în general. De la interpretarea și caracterizarea per- 
sonajelor, pînă la cea mai amänunțitä punere în scenă, Davila studia totul şi își insușea 
sulletește și intelectualicește știința mijloacelor scenice și procedeele artistice necesare. Dar 
ca un cal .nărăvaș, odată pornit într-o direcție, el nu mai vedea decit țelul urmărit de 
dinsul, nesocotind piedicile ce le întilnea în cale, trecînd temerar peste ele, și neținind 
seama de cei ce se aflau în jurul său și pe care pe nedrept îi nemulțumea. 

Astfel a recurs la un sistem de abonament foarte periculos care necesita progra- 
marea unei premiere aproape în fiecare săptămînă. Astăzi, cînd abia izbutim să monfăm 
3—4 premiere într-o stagiune, sistemul acela pare de necrezut. Mi-aduc aminte cum Tony 
ajunsese, bietul, să nu mai aibă nici timp de a-și memoriza textele pentru că juca aproape 
în toate piesele, fiind singurul amorez al trupei, într-un repertoriu care se compunea 
îndeosebi din piese cu subiecte de dragoste. d 

Cit de departe era visul unui repertoriu de mare anvergură, al unor piese clasice 
care să ofere artistului satisfacția unor importante creații! Goana aceasta după premiere 
săptămînale însemna comercializarea profesiei. Am fost nevoiți să arătăm lui Davila nemul- 
țumirea noastră, să-i amintim că atunci cînd l-am urmat părăsind Teatrul Naţional, 
am înființat teatrul nostru cu scopul de a fi un teatru de artă. Davila n-a vrut să 

țină seamă de argumentele noastre. L-am înștiințat că refuzul său de a lua în consi- 
derare doleanțele noastre ar putea să ducă la despărțirea noastră. Mă văd și acum într-o 
seară, în pauza unui spectacol, lămurindu-i calea de îndreptare a greșelilor. Davila m-a 
ascultat cu un zimbet de superioritate, parcă nici nu lua în seamă cele ce spuneam. Era 
încredințat că nu puteam face nimic împotriva voinţei sale. Plecaţi de la Naţional, eram 


— credea el — peniru totdeauna la dispoziția sa. 
Cu tot răspunsul său negativ, ne-am continuat activitatea pină la sfirșitul sta- 
giunii, conștiincioși, disciplinați, iar cu prilejul ultimei mese în comun — în turneu la 


Craiova (imi amintesc faptele ca și cum s-ar petrece acum) — l-am anunțat pe Davila că 
hotărirea noastră definitivă era să plecăm din formaţia companiei sale, dacă observaţiile 
noastre nu vor fi luate în considerație. Davila a ris şi a răspuns că nici nu se sinchi- 
sește și că la nevoie el poate fabrica un actor dintr-un baston. A încercat pe urmă să-l 
înlocuiască pe Tony, dar nu a reușit nici pe departe. lar noi în 1911 am reintrat la 
Teatrul Naţional, primiţi cu braţele deschise de Bacalbașa, director în vremea aceea. 


Paul Gusty 


Dintre personalităţile marcante întilnite în anii petrecuţi la Teatrul Naţional, răsare 
figura lui Paul Gusty, care ne-a fost călăuză prețioasă și mie și soţului meu, Tony 
Bulandra. 

Paul Gusty a fost un stilp al Teatrului Naţional sub nenumăratele conduceri care 
s-au perindat într-un timp destul de scurt. Împreună cu Constantin Nottara el a condus 
destinele direcţiei de scenă pină la venirea lui Davila, iar după venirea acestuia a conti- 
nuat să muncească cu rivnă și înțelepciune la punerile în scenă, lucrind uneori singur 
altă dată colaborind cu Davila. a 

Gusty nu s-a simțit micşorat în autoritatea sa de director de scenă prin venirea 
lui Davila. Ințelepciunea şi talentul său i-au atras simpatia acestuia, care adesea spunea: 
„Nu sint decît doi oameni de teatru în Rominia: Gusty şi cu mine”. 

Gusty a fost prieten și cu Caragiale, pe care l-a ajutat mult în timpul cînd scrii- 
torul era director al Teatrului Naţional. A- montat toate piesele marelui dramaturg. Pe 
lingă asta, el era la curent cu mișcarea progresistă a regizorilor ruși, englezi și nemți. 
A montat într-un spirit realist, cu totul nou pentru vremea aceea, capodoperele drama- 
turgiei universale : „Puterea întunericului” de Tolstoi, „Azilul de noapte” de Gorki, „Visul 
unei nopți de vară” de Shakespeare etc. 

Dar Gusty nu a fost de la începutul carierei sale marele regizor, așa cum l-am 
găsit eu cind am intrat la Naţional. In 1927 am asistat la sărbătorirea a 50 de ani de 
muncă a lui Paul Gusty şi mi-am dat seama atunci de drumul pe care-l parcursese săr- 
bătoritul, de greutăţile cu care-și croise calea pină la situaţia de inaltă prețuire pe care o 
ocupa în anul acela. 

In teatru trebuie să urci treaptă cu treaptă, să faci practică îndelungată ca să-ţi 
însușești darurile pe care nu le ai, sau să-ți dezvolți pe cele înnăscute. Astăzi, tinerii abia 
ieşiţi de pe băncile Institutului de Teatru rivnesc rolurile principale, învinuiesc direcția 
teatrului respectiv de indiferență față de talentul lor, se pling că nu sînt încurajați. 

E bine să afle cîtă răbdare, cită dragoste de teatru a avut Paul Gusty! Cu cită 
rivnă încă de pe vremea cind era numai un băiețandru asista pe lingă marele Pascaly 
la repetiții. Cum, pentru a putea să ia parte la tot ce se petrece în teatru, a intrat întii 
ca copist, pe urmă ca sufleur, a interpretat roluri mărunte, a făcut figuraţie. Pe de altă 
parte, în momentul cind a ajuns să facă el însuși regie, care erau condiţiile de montare 
a pieselor ? Ce accesorii, ce decoruri și ce lumină foloseau teatrele de atunci? Uneori ca 
să “imprime mai multă vitalitate, Gusty nu pregeta să se amestece în masa corpului de 
figuranţi, acţionind impreună cu ei şi dindu-le avintul necesar. 

Gusty era un îndrăgostit de teatru, de literatura și scena noastră rominească. Dar 
era la curent și cu literatura dramatică universală. Preferinţele lui se îndreptau către 
teatrul nemţesc și rusesc. 

Astăzi, întorcîndu-mă de la conferința pe ţară a directorilor de teatru (5 octombrie 
1955), am găsit pe biroul meu aceste citeva rinduri pe care le scrisesem despre Paul 

Gusty. Sub impresia celor expuse la conferință de regizorul Val Mugur, am cugetat cu 
şi mai multă dragoste la Paul Gusty. 

Val Mugur vorbise în mod comparativ de realizările teatrale aduse de către regizori 
şi actori, cumpănind meritele și lipsurile unora și altora. Şi m-am bucurat de gindul meu de 
a-l elogia pe Gusty, deși într-un mod meschin în raport cu amploarea muncii depuse de el. 
Dar nu am pretenția să analizez aci viața și cariera lui Gusty. Este numai o închinare 
fugară împletită cu amintirea puţinilor ani cît am lucrat sub oblăduirea lui. Atit şi nimic 
' mai mult. E 

Totuşi, mai am de menționat incă o trăsătură a caracterului său. Era foarte modest 
şi timid, oricît s-ar părea de nepotrivite aceste însuşiri pentru un director de scenă. Alături 
de interpreți, în timpul muncii de pe scenă sau stind în sală pentru a-și da și mai bine 
seama de ansamblul mișcărilâr, Gusty devenea uneori chiar impulsiv, cînd din nepriceperea 
sau reaua voință a unui interpret sau tehnician nu obținea rezultatele pentru care se 
străduise. 

In ce sens era, atunci, timid ? Odată ieşit de pe scenă, din teatrul in care persona- 
litatea sa artistică ii fusese un fel de aureolă, omul se închidea in găoacea lui. Cred că 
această timiditate, această sfială a lui Gusty, l-a impiedicat să primească locul de director 
al Teatrului Naţional, care i s-a oferit de mai multe ori, atunci cînd odată cu schimbările 
de guvern — după un obicei împămintenit — se schimbau şi directorii Teatrului Naţional. 

Călăuzit de bunul său simţ, cunoscind bătăliile care se dădeau pentru acest post atit 
de invidiat, care de atitea ori atrăsese critici și insulte celor ce-l ocupaseră, Gusty a refuzat 
cu încăpăţinare scaunul directorial. Gloria lui a fost și a rămas aceea de a fi indeplinit cu 
prisosință rolul de îndrumător pentru artiști şi pentru directori. 


Tony Bulandra, artistul” 


Rolurile deosebit de variate pe care le-a interpretat Tony Bulandra ar putea stirni 
oarecare uimire, precum și întrebarea firească dacă ele au putut fi interpretate la același 
nivel artistic. 

Recunosc eu însămi că, cercetind repertoriul jucat de Tony, oricine poate să-și pună 
întrebarea : cum a fost în stare același actor să interpreteze caractere atit de opuse: Prometeu, 
din piesa cu acelaşi nume a lui V. Eftimiu, Mircea Florin din „Păianjenul” lui A. de Herz 
şi Ruy Blas sau Cidul din marile opere ale lui V. Hugo și Corneille? Cum a putut înfățișa 
pe căpitanul Stancov, din „Călătoria din urmă” a lui Sheriff, cu tot atita spirit realist ca şi 
pe Baronul din „Azilul de noapte” al lui Gorki, pentru ca apoi să treacă de la Lord Goring, 
din „Soţul ideal” al lui Oscar Wilde, la „„Discipolul diavolului” al lui Bernard Shaw și la 
Karl Heinz din „Heidelbergul de altădată”, pentru a ajunge la Ivan din „Fraţii Karamazov” ? 

Şi eu m-am întrebat uneori în ce consta secretul marelui său succes. Am stat uneori 
în sală în timp ce juca și m-am simțit fermecată de sonoritatea vocii sale, de dicțiunea 
perfectă, de uşurinţa debitului, de lipsa de artificialitate și de trăirea intensă a stărilor sufle- 
teşti întru totul adaptate vîrstei personajului sau mediului în care se petrecea acțiunea. Am 
următit armonizarea gesturilor și atitudinilor sale cu caracterul personajelor reprezentative 
ale atitor timpuri : într-un fel gesticula în Cidul și altfel în Karl Heinz. 

S-ar părea ciudat că trebuia să asist la repetiţii și spectacole pentru a putea să 
inregistrez mai bine diferitele aspecte și amănunte ale interpretărilor atit de variate pe care 
le-a realizat Tony Bulandra. Și totuși e adevărat; acasă, Tony nu-și învăța rolurile cu voce 
tare. Noi discutam împreună conținutul textelor, analizam caracterele diferitelor personaje ale 
piesei, mai întii pe fiecare in parte, apoi în interdependența lor. Stabileam punerea în scenă. 
Tony desena decorurile ; fixa dimensiunile cu atita precizie, incit niciodată un decor ieșit 
din atelierele de timplărie și adus pe scenă n-a necesitat vreo modificare, așa cum se 
intimplă de multe ori, cînd flancuri intregi trebuie suprimate ca inutile, sau cind trebuie 
adăugate panouri unui decor prea mic. De fapt, acasă, impreună, trăiam întreg conţinutul 
pieselor, punerea în scenă, intenţiile autorului ; stiam ce mobilă ne trebuie, ce perdele etc. 


î * Aceste pagini fac parte dintr-un larg capitol, din volumul în pregătire, unde Tony Bulandra e pri- 
vit sub toate aspectele activității lui de om de teatru : organizator, director de trupă, animator, director ce scenă. 

Insist asupra atitor amănunte, pentru a lămuri faptul că Tony şi cu mine ne integram 
muncii teatrale în tot complexul şi generalitatea ei. Dar pentru compunerea rolurilor ce avea 
de interpretat, pentru memorizarea textelor, acasă nu l-am auzit pe Tony rostind replicile, 
decit atunci cînd mă ruga să-l ascult, pentru a-și da seama dacă le-a memorizat perfect. 

Ceea ce l-a ajutat pe Tony în munca lui teatrală a fost cultura generală, dobindită 
mai întii la Conservator şi pe urmă la Paris, necontenit lărgită prin urmărirea tuturor mani- 
festărilor de artă : reprezentații ale actorilor străini, expoziții de pictură şi sculptură, sport 
etc. Toate la un loc completau baza artistică în care se impleteau darul înnăscut și dra- 
gostea pătimaşă pentru artă. 

In Prometeu, drapat în toga albă cu mii de cute, Tony a realizat costumul, ţinuta, 
întreaga atitudine a geniului binelui, a Titanului cutezător care, răpind zeilor tiranici focul, 
îl dă unei omeniri care orbecăia în întuneric şi neputinţă. Din numeroasele roluri ale lui 
Tony, această întruchipare a simbolului încarnat în Titanul Prometeu răsare mai luminoasă 
ca toate, în ciuda ţintuirii pe stincă, a mușcăturilor vulturului hrăpăreţ care se hrăneşte din 
t?upul celui înlănțuit, a strigătelor de durere care umplu văzduhul. 


Nu pot analiza aici fiecare rol interpretat de Tony: sint atit de multe și diferite! 
Inzestrat de natură cu un fizic plăcut, îndrăgindu-şi meseria, conştiincios, dotat cu un suflet 
de adevărat artist, cu excepționale calități profesionale, Tony Bulandra a realizat cu pricepere 
şi căldură tot ce a întreprins în cariera sa. Simpatia, ce iradia din el, l-a ajutat mult să 
cucerească publicul care întotdeauna se lasă atras de adevăr, frumuseţe și lumină. 

Stăruind mai departe asupra meritelor actoricești ale lui Tony Bulandra, s-ar putea 
să par subiectivă în aprecierea calităților defunctului meu soţ. De aceea, prefer să inserez 
aci din multele pagini scrise de scriitori despre el, citeva rinduri ale lui Tudor Arghezi, 
extrase din „Bilete de papagal”, care nu pot fi suspectate de parţialitate: 

„li sint dator, cind frunzele încep să se ivească, să las o foaie să-i cadă din caiet 
pe mormint. 

li sint dator pentru că l-am ascultat pe vremuri corect şi sobru în personajul jucat, 
pentru că l-am văzut trăindu-se pe scenă cu încredințare. 

Citeodată, identic întotdeauna, l-am acuzat de monotonie, atunci cînd el avea dreptul 


de personalitate la ea — și m-am căit, îi sint dator și pentru această întristare dator. 
li sint dator pentru cavalerismul lui, pentru linia neîntreruptă a uuei vieți, realizată 
pe un concept. Se vedea in el un decalc — de pe voinţă şi această izbutire a unui om e o 


nobleţă. Nu ştiu ciți oameni merită elogiul bărbatului echilibrat pe moral. 


De la stinga la dreapta: Agatha Birsescu în „Medeea'! de Grillparzer; Aristizza Romanescu în „Patrie“ 
de V. Sardou; Tony Bulandra în ,,Hamlet'“ 


li sint dator pentru că știa să umble, să salute și să ridă cu- măsură, elegant și 
distant ; pentru că nu s-a căciulit şi n-a primit căciulire. Curat ca un fulg, gătit și zvelt 
ca o tuberoză, seriozitatea lui interioară avea adiacențe cu melancolia eternă. Nu mi-a părut 
niciodată actor pe scenă : era personajul adevărat, întreg în sine însuși, era concentrat pină 
la metal. [i 

li sînt dator că se puzta ca un prinţ, că vorbea graiul pe care-l adunăm cu condeiul 
din peliniță şi mălură, între ţiganii accentului și ai conduitei, ca Făt-Frumos. Se;neţia lui 
delicată n-a spus niciodată că a suferit. 

li sint dator, pentru că l-am găsit ori de cite ori l-am căutat, invariabil, ca o carte 
înminușată în fin marochin, la locul ei, pe marginea bibliotecii, de-a curmezișul, exemplar 
ales, de rafinament. 

li sînt dator pentru că ultima oară cînd l-am întîlnit, acum cîteva luni, nu i-am 
strîns cu destulă putere mîinile pe jumătate zburate. I-aş fi lăsat în palmă o amintire, 
intuiţia slovelor acestora, pe care nu le-a bănuit şi pe care nu le mai citeşte. 

Pămintule, fii îngăduitor cu acest Hamlet. După aplauzele sălilor strălucite, nu te 
aşterne, timpule, cu uitarea ta peste el. Lasă vintul să-i cinte din ghitară in singurătatea 
lui de acum. Lasă primăvara să adune basme și mierle împrejurul acestui descintător. El 
şi-a luat şi a plecat cu ele, toate sufletele pe care le-a născocit. Lasă-ne să ne aducem 
aminte şi noi. 

Eram dator să las să cadă o foaie pe mormint, cu șoapta ei de hirtie... 


Maximilian, Manolescu şi Storin — colaboratorii mei 


S-au împlinit 12 ani de cind fondatorul companiei nu mai este în viață. Intilnesc 
citeodată pe Manolescu; mai rar pe Storin şi Maximilian. Cind îi revăd, retrăiesc trecutul 
companiei. 

La conferința pe ţară a directorilor de teatru, în sala Dalles în zilele de 4, 5, 6 
octombrie 1955, am stat alături de Maximilian și mi-am adus aminte de „Magnificul incor- 
norat” de Gromelinck, piesă cu care Maximilian şi-a marcat intrarea în componența trupei 
noastre, trecînd de la operetă la teatrul de proză. Apoi de „Floarea de lămiiţă”, de „Domnul 
de la ora 5", de „Amedeus Stinjănel”, de „,Etienne” (în care prietenul Finţi a avut un mare 
succes, alături de noi) și mai ales de strălucitul său succes în „„Topaze” de Marcel PagnoÍ 
şi „Papa se lustruiește”' de Spiros Melos, pe lingă multe altele. 

Impreună cu Ion Manolescu — Manole cum îi spunea Toay — ne uitam la Storin 
care era în sală. „Tata — aşa îl poreclisem noi, asociaţii. De ce? Era doar cel mai tinăr 
dintre noi, iar eu cea mai virstnică. Poate că pentru a caracteriza calmul său olimpic și 
masivitatea corpolenţei sale. Sinceritatea lui Storin, lipsa lui de invidie erau citeodată umbrite 
de unele explozii temperamentale care, mocnind sub această aparență stăpinită, căpătau o 
şi mai mare importanţă. Noroc că acele izbucniri se potoleau repede, atunci cînd Storin căpăta 
explicaţiile şi justificările erorilor semnalate, pe care nu-și luase osteneala să le controleze 
în clipa cînd vreun prieten rău intenționat îl ațițase pe nedrept. In răstimpul unei colaborări 
atit de lungi nu se putea să nu se ivească discuţii şi păreri contrarii. Nu mi le amintesc 
cu amărăciune ; dimpotrivă, ele subliniază intensitatea preocupării pe care o aveam cu toții 
pentru bunul mers al companiei. 

Priveam pe Storin, stind într-un fotoliu, în sală. Manolescu stătea alăturea de mine 
în prezidiu. In pauză, am depănat cu foștii mei asociați, firul cîtorva succese ale lui Storin: 
şi Manolescu. Primul, în piesa lui Hauptmann „In amurg”, apoi in „Simunul“ de Lenormand, 
pusă în scenă cu măiestrie de regizorul Victor Ion Popa. Decorul deșertului, unde era așezat 
cortul în care locuia colonialul jucat de Storin, era realizat cu atita măiestrie încît — privind 
de la balconul teatrului unde mă dusesem să controlez lumina — aveam impresia că mi se 
taie respiraţia, că mi se usucă gitul în căldura înăbușitoare sugerată de cerul gălbui în care 
se zbăteau, sub suflarea neîndurătoare a Simunului, doi palmieri anemici. Minunatul om de 
teatru Victor Ion Popa. a fost și un excelent decorator de teatru. Desena, picta decorurile, 
crea întotdeauna atmosfera specifică fiecărei epoci sau situaţii. Autor dramatic consacrat prin 
piesele „Muşcata din fereastră”, „Tache, Ianke şi Cadir” și altele, Victor Ion Popa a mai 
scris şi montat la teatrul nostru piesa „Apă vie”, care nu avea decit cusurul că era prea 

bogată în idei, îngrămădindu-le una peste alta, și de o pletoră stilistică din cale afară: era 
mai mult creată pentru o lectură la masă, decit pentru ritmul animat și precis cerut de 
tehnica teatrală. Victor Ion Popa avea prea multe de spus și le spunea ritos, temeinic. 
Simţea şi gindea tumultuos. In cîteva ședințe am refăcut cu el lungimea textului! Imi 
amintesc durerea și nervozitatea autorului, care nu se îndura să-și ciuntească opera. „Dura 
lex sed lex”. A făcut-o în cele din urmă. Totuşi, piesa „Apă vie” era prea frumoasă, prea 
emoţionantă : a stirnit gelozia unor confrați. Imi aduc aminte că la premiera piesei, jucind 
un rol de bătrinică ce stă pe prispa unei căsuțe și rostește cuvinte calde și duioase, 
pornite din inimă, către fiul rătăcitor întors acasă, zdrobit de viață, am simțit deodată 
o mișcare bruscă, un mormăit brutal, fringiînd tăcerea rmormiîntală care se așternuse peste 
publicul cuprins de emoție și care asculta cu sufletul la gură; era un confrate scriitor 
care nu mai putea suporta emoția ce-l cuprinsese şi care pronostica succesul piesei. A 
părăsit sala zgomotos. „Vai! Homo homini lupus!" 

Dar cu digresiunea asta, ne-am depărtat de creaţiile lui Storin, de Vulpașin al 
său din „Domnișoara Anastasia” a lui George Mihail Zamfirescu, alături de Maximilian, 
care juca pe lon Sorcovă, şi de Nora Piacentini — azi decedată —, întruparea însăși a 
duiosului copil Luca Lacrimă, și de Sorana Țopa, minunată și sinceră personificaţie a 
Nastasiei. Capodopera lui George Mihail Zamfirescu a adus şi teatrului nostru și autorului 
său glorie şi mulțumire artistică. 

S-au risipit toate ca fumul, toate. Dar atunci au fost clipe de mare dăruire artis- 
tică, de bucurie înălțătoare. A mai rămas şi astăzi o diră pentru cei care le-au trăit. 

Storin a mai jucat pe Crofts din „„Profesiunea d-nei Warren” unde repartizaţi în 
felul următor: Maximilian-Pastorul, Finţi-Frank, Marietta Sadova-Vivi, Manolescu-Praet și 
cu mine în rolul titular, am obținut cu toții unul din cele mai îndreptăţite succese. După 
unele aprecieri, se pare că a fost unul din cele mai hotăritoare ale carierei mele, fiindcă 
publicul, obișnuit să mă vadă interpretind regine, contese, a fost surprins de compo- 
ziția realistă a femeii din popor care-și croiește drum în societate prin ferma ei 
voință de luptă, prin bunul ei simţ, printr-o înțelepciune făurită in contact cu realitățile 
înconjurătoare. D-na Warren, aşa cum am înțeles-o cu din textul lui Shaw, nu este o 
ființă abjectă prin profesiunea pe care a adoptat-o, fiindcă aceasta íi fusese impusă de 
viață. In ce fel i-a fost impusă? Ne-o spune autorul. Nu voi insista aici. Dar este, în 
același timp, o mamă iubitoare: și-a crescut fata departe de ea, la școlile cele mai renu- 
mite, pentru a o scuti de turpitudinile vieții în a cărei viltoare fusese tirită ea. Si totuşi, 
d-na Warren prin pana autorului, trebuia să suporte consecința purtării sale, în clipa 
cind faptele săvirșite nu mai aveau o scuză valabilă. Vivi, fata ei, dezgustată de profe- 
siunea mamei sale, ar admite totuși pină la un punct cele săvirșite, îințelegind vitregia 
împrejurărilor în care se zbătuse d-na Warren; dar nu poate ierta mamei sale faptul 
că-și exercita mai departe o profesiune în care nimic nu o mai silea să stăruie, odată 
ce avea o situație socială care o punea la adăpost de vicisitudinile vieţii. Storin în 
Crofts a realizat un reprezentant autentic al clasei bogătașilor, din rîndurile nobilimii 
engleze, care, plini de cinism și brutalitate, își înmulțesc capitalurile prin speculații murdare, 
culegind, fără a munci, beneficii enorme pe spinarea muncitorimii secătuite de sărăcie și 
foame. 

Frank-Finți, uşuratic, îndrăzneț şi îndrăgostit superficial de  Vivi-Marietta Sa- 
dova, completa, alături de  Pastorul-Maximilian, aiurit şi  buimac, distribuția ce a 
contribuit la marele succes al piesei, care a cunoscut (la creare) treizeci de reprezentații 
consecutive cu săli arhipline. De ce? Piesa oglindește și biciuiește cu vigoare și cu umor, 
totodată, moravurile sociale. Caracterele bine diferențiate sînt conturate cu claritate, cu 
forță. Actorul este lămurit de autor. g 

Constat că m-am antrenat și am stăruit prea mult asupra acestei piese. Dar cum 
aş putea să mă împiedic de a revedea, ca şi cînd ar fi aievea, decorurile, interiorul şi 
grădina din jurul cottage-ului de lingă Londra ? Pot eu să nu-mi amintesc repetițiile de 
pe scena Grădinii de vară, fostul parc Oteteleșeanu, din dosul Telefoanelor? Fiindcă 
acolo ne dusese mutarea forțată din Pasajul Comedia. Pină ce transformarea sălii Socie- 
tății de Tir nu era terminată, neavind unde să ne adăpostim, organizasem o stagiune de 
vară în grădina Oteteleșeanu. Ziua repetam, seara jucam. Repetiţiile mergeau greu. Unii 
nu aveau încredere deplină în text, în posibilităţile mele de a juca rolul. Maximilian 

Susținea scoaterea piesei din repetiţii, vu, fiind în cauză, eram în panică. Tony ezita. 
Regizorul, Soare Z, Soare, nu îndrăznea să-și impună părerea. în fața asociaţilor neho- 
tăriți şi nemulțumiți. Numai Storin, care a asistat la repetiţii, stind în grădină, s-a ridicat 
deodată şi susținind cu convingere încrederea în piesa lui Shaw, a tăcut să se decidă 
menţinerea ei in repertoriu. Compania  Bulandra-Manolescu-Maximilian-Storin i-a datorat 
acest mare succes. Şi fiindcă am ajuns la popasul nostru estival pe scena parcului Otete- 
leşeanu, acolo unde ani de zile triumfaseră opereta şi idolul ei Leonard, mă simt datoare 
să amintesc o pățanie a noastră în acel loc. 

Mi-am propus să vorbesc şi de insuccesele noastre. Un astfel de insucces — și 
ce insucces! — a fost încercarea noastră de a amuza publicul din Grădina de vară în 
liecare seară jucind comedie și alegind piesa „Inapoi la școală”. Subiectul? Intr-o loca- 
litate balneară, sezonierii nu găsesc case de locuit. Soluţia era de a-i găzdui într-o şcoală 
rămasă goală în timpui vacanței. In dormitor, pe paturile aliniate, vizitatorii trebuiau să 
dea impresia că s-au întors la scoală. Adică autorul francez (nu-mi amintesc numele) ar 
fi vrut ca interpreţii să dea aparența că resimt sufletește ecoul indepărtat al timpului 
petrecut în tinerețe și probabil să acţioneze conform situaţiei. Dar noi, spun noi fiindcă 
eram şi eu printre cei vinovaţi, noi nu izbuteam să ne mlădiem și să ne adaptăm zbur- 
dălniciei pe care o cerea virsta fragedă a școlarilor, cărora le luasem locul în dormitor. 
Risul nu a fost delectabil pentru public, căruia încercam în zadar să-i comunicăm o 
veselie şi un avint tineresc nesincer. A ris poate de noi, dar nu cu noi. Şi piesa a fost 
curind retrasă de pe afiș. 

Am întrerupt însă gindurile despre Storin. Multe și felurite roluri a jucat Storin. 
In „Don Carlos” de Schiller, a fost un subtil rege Filip. Alături de Maria Ventura a 
întruchipat un îndrăgostit calm, cu nuanţe estompate de profundă stăpinire interioară, în 
piesa „A iubi” de Geraldy. Intr-o altă piesă de Geraldy, „Nunta de argint, am jucat 
impreună : eu pe mama, Storin pe tatăl lui Finţi și al Mariettei Deculescu, cei doi copii 
care, conform legilor firii, se îndepărtează de căminul părintesc spre marea și egoista 
deznădejde a celor ce-i crescuseră. Jucarea acestei piese i se datorează tot lui Storin. La 
alcătuirea repertoriului şi a planului de muncă intrase în discuție şi piesa „Nunta de 
argint”. Maximilian susținea că eram prea virstnică pentru acel rol; Storin susținea 
contrariul. Distribuţia trebuia făcută în mod echilibrat ținind seama de necesitatea de a 
împărţi trupa în așa fel ca o parte să poată pleca în turneu. Acest argument a biruit, 
O parte din trupă a plecat în turieu, noi ceilalți am iucat „Nunta de argint”, un mare 
Succes pentru toţi interpreţii. Reluată în repetate rinduri, jucată in turnee triumfale în 
toată ţara, am interpretat-o și cu prilejul sărbătoririi mele pentru 30 de ani de activitate 
în teatru... 

Dar ora este înaintată. Conferința pe țară a directorilor de teatru continuă. Am 
reintrat în şedinţă. Firul amintirilor noastre comune se intrerupe. Totuşi, întorcindu-mă 
acasă, am rămas sub influența răscolitoare a trecutului companiei noastre şi a succeselor 
obținute de unii şi de alții dintre noi, şi continuam să mă gindesc mai departe la tovasășii 
de atunci... 

Moetara în scrisori Și documentè 


Personalitatea şi cugetarea marelui actor C. Nottara, a cărui îndelungă şi 
strălucită carieră a fost evocată în toamna anului trecut, cu prilejul implinirii a 
25 de ani de la moarte, sint încă necunoscute publicului în datele lor esențiale. Por- 
tretul artistului a fost creionat, pină acum, mai mult în liniile vieții şi realizărilor 
lui, aşa cum ele pot răzbate — nu totdeauna cu precizie — din amintirile celor 
ce l-au cunoscut şi admirat. Cei care — din ce în ce mai rar astăzi — i-au stat 
aproape, au adus şi pot aduce unele mărturii privitoare la greutăţile cite a avul să 
îndure şi să înfringă, la necazurile cite a trebuit să şi le înăbușe C. Nottara în 
viața lui de toate zilele, pentru a apărea, desprins parcă de ele, discret şi distins, 
în public, — în relațiile cu lumea şi pe scenă. 

mAmintirile” sale, publicate în viaţă fiind, aduc şi ele o imagine destul de 
vagă a acelui amar cadru de viaţă şi de creaţie în care i-a fost dat, vreme de 
aproape 60 de ani, să se mişte. Aceste „Amintiri“ se cer astăzi, de altfel, con- 
fruntate cu manuscrisul lor (trei caiete legate în piele), faţă de care îngrijilorii 
ediției * au operat adesea stilizări şi selectări, după criterii în parte discutabile. 
O seamă de alte note, cu caracter memorialistic, ca şi paginile unui proiect nou de 
amintiri, lăsate de actor, în care sînt schițate punctele unor capitole care au scăpat 
ori nu au fost cunoscute îngrijitorilor, trebuie neapărat avute în seamă atunci cînd 
se va încerca reeditarea „„Amintirilor” şi scrierea unei biografii a maestrului. 
Alături de ele se vor putea așeza, cu mare utilitate, şi mărturiile de alt ordin ale 
artistului şi ale contemporanilor lui, aşa cum le putem descoperi în vasta cores- 
pondență, în notele intime, jalbele, cuvintările şi scrierile lui Nottara — nici 
acestea din urmă, toate, publicate. 

Unele din aceste preţioase materiale documentare se află astăzi în colecţia de 


manuscrise a Bibliotecii Academiei R.P.R.,; altele sint păstrate, dar încă neorin- 


* „Amintirile“ lui C. Nottara au fost îngrijite pentru editare de Ioan Massoff şi Tatiana Nottara. 

duite şi necomunicate, în arhiva familiei actorului; multe, desigur, răzleţite in alte 
arhive particulare ştiule * sau neştiute. 

Cunoaşterea lor ar ridica vălul lăsat peste multe laturi ale personalităţii lui 
C. Nottara. In bună măsură. ele ar lumina cu amănunte biografice şi personalitatea 
altor mari artişti contemporani cu dinsul; ar îinlesni cunoaşterea mai deplină a 
atmosferei sociale şi culturale in care aceştia au trăit şi creat, ar înlesni cercetă- 
torilor de astăzi munca pentru descifrarea orizonturilor artistice şi concepţiilor despre 
artă ce-i anima, ca şi pentru stabilirea măsurii în care ei au urmat şi îmbogăţit 

. tradiţia artistică a înaintaşilor. 

Comunicăm, mai jos, citeva din nenumăratele „hirtii“ lăsate de C. Nottara şi 
aflate in arhiva familiei sale. Ele aparţin unor foarte diverse epoci din. cariera 
maestrului, dar sint revelatoare pentru cunoaşterea timpuriei  vocaţii artistice a 
maestrului (scrisoarea necunoscutei V. I. Z.), a pasiunii nealterate nici de nevoi. 
nici de boală, pe care maestrul o nutrea pentru arta sa (scrisoarea câtre fiul său 
C. C. Nottara, ciorneie petiţiilor adresate, în ultima epocă a vieţii sale, Direcţiei 
Teatrului Naţional, bolnav fiind) şi pentru cunoaşterea, în parte, a convingerilor 
teoretice pe care actorul şi profesorul Nottara le nutrea despre arta teatrului. Ni se 
pare că aceste citeva, din multele documente din care au fost selectate, desenează 
cadrul de viaţă şi trăsăturile portretistice ale unui mare artist ce-şi aşteaptă bio- 
graful. 

FI. T: 


7/X11/915 
Domnule Nottara, 

Am o bucurie nespusă fiindcă am prilejul să te felicit pentru ziua de astăzi cind în 
teatru eşti sărbătorit pentru talentul şi munca ce ai dăruit 40 ani artei dramatice. 

Eu însă te felicit și pentru timpul cît ai făcut „actorie in clopotnița bisericei Sfinţii 
Voevozi (e vreo 45 ani de-atunci). 

Iţi mai amintești cînd puneai nasul cel mare și apăreai la ferestrele clopotniţei unde 
stringeai copiii mahalalei ? și preoteasa lui Popa Hristach în scurteica cu blană lua la 
goană şi pe actor și pe spectatori ? 

Dar mătușica cînd îţi zicea: „Costică, Costică, iar. te-ai dus; uite mă omori cu zile!” 

Ce timpuri! ce amintiri frumoase de sburdălnicia copilăriei. 

Incă odată, primeşte felicitările uneia cu care ai copilărit, şi acum cu părul alb. 

V., 1. Z. 
cu o lacrimă de bucurie 


Brăila, 2 aprilie 1902 martie 
Iubite Costicuţă, 


A dintii grijă a mea a fost să-ţi scriu imediat ce am descins la hotel, sosind în 
Brăila. 

O să stăm aci două zile, azi şi miine, şi Joi plec la Galaţi, unde o să joc chiar 
seara. O să te pui în cunoștință cît timp o să stau acolo. 

M-am plictisit grozav cu umbletul ăsta de colo pînă colo; aş vrea să cîştig ce oi 
cîştiga și să mă întorc mai curind acasă. Dacă nu mi-ar fi de chirie nu aş mai sta un 
minut, dar trebuie să încropesc citeva sute de lei ca să plătesc la Credit ceva din chirie 
căci Vladimir nu ştie de glumă. Tu nu le pricepi astea pină acum, dragă băiete, dar mai 
tirziu o să vezi și tu cit de greu se trăiește în lume şi cu cit sacrificiu și muncă își 
tirăşte omul sărac traiul. Nu e glumă cu viaţa şi cu nevoile ei, de aceea omul, de mic 
copil, trebuie să-și dea osteneala să înveţe carte ca să aibă o carieră sau un meșteșug; 
căci altmintrelea rămine muritor de foame. Să nu crezi tu că toată viața merge cum e 
cind eşti mic. Nu. Şi eu, acasă la tata şi la mama, gindeam că nu o să am grijă de 


* Acad. T. Vianu a comunicat, de pildă, cu prilejul comemorării actorului, trei din patru scrisori, 
cite deţine în arhiva d-sale, în broşura „C. Nottara—omagiu'“, editată de Teatrul Naţional „I. L. Ca- 
ragiale“*, Bucureşti, 1955. 

nimic toată viața, și mă lăsam în voia lenei uneori; dar cînd am priceput că cu mare 
greutate işi face rost în lume omul sărac, atunci a trebuit să mă lupt și să muncesc 


îndoit, ca să ies la liman. Deaceea învaţă și fii silitor și cu vioara, pentru că cine știe ce 
carieră o să iei. In orice caz, de ce te vei apuca trebuie să fii om destoinic ca să poţi 
birui nevoia vieţii. Uită-te la mine cum alerg de colo pină colo. Ce cîştig la Teatru nu 
ajunge, mai ales că de la an la an mi-a tăiat mereu leafa. Fii cuminte, învaţă, studiază 


vioara și să vezi ce bine o să-ţi prindă și ce fericiți o să ne faci. 
Te sărută papa Costică. 


Sint un actor fără noroc. Fiindcă dumneavoastră ați fost așa de amabil și mi-aţi 
înlesnit prilejul să joc pe Eduard în piesa „Richard“ și să dovedesc încă destoinicie in 
creația ce i-am făcut și pentru care am primit frumoase felicitări și mulțumiri din partea 
dumneavoastră — pentru care și eu vă mulțumesc cu multă recunoştinţă — acum mă văd 
nevoit cu destulă părere de rău, să vă mai rog să-mi îngăduiţi să fiu înlocuit citva timp 
cu domnul Calboreanu în rol, pină ce va mai trece valul ăsta de frig şi voi putea fără 
primejdie vădită să-mi reiau rolul. Voi avea grijă ca la vremea hotărită să anunţ direcţia 
de scenă ca să îngrijească a-mi pune iar numele pe afiş. 

Totodată vă cer voie a vă anunța că în Martie, duinneavoastră aţi hotărit să faceţi 
aniversarea la Fintina Blanduziei care de la 1884 şi pină azi s-a reprezentat de 100 (de 

Ciornă a uneia din ultimele scrisori ale lui C. Nottara 


ori) şi vă spuneam la ultima întrevedere, în biroul dumneavoastră, că aș fi foarte fericit 
să mai apar încă o dată în Horaţiu, rol pe care l-am creat atunci; și țin să vă aduc la 
cunoștință că odată cu aniversarea de 100 de ori de la reprezentaţia Fintinei Blanduziei 
implinesc și eu 50 de ani de cind am creat pe Horaţiu... 

..Cind eram sănătos (voinic) şi in plină activitate teatrală, ani de-a rindul dumnea- 
voastră ați avut bunăvoință să însemnați prin cronicile din Viitorul şi L'Indépendance 
(să-mi faceţi elogii) pentru succesul ce obţineam cu interpretarea rolurilor mele. Acum de 
cind cu nenorocirea spasmelor ce am căpătat, abia m-am strecurat pe scenă, cînd erau mai 
blajine, astfel că am putut juca în „„Viforul” de vreo cinci ori... iar anul trecut am avut 
mulțumirea să apar în regele Eduard din „Richard al III-lea”, piesă cu care ați inaugurat 
activitatea dumneavoastră de director al Teatrului Naţional și apoi în Horaţiu din „„Fintina 
Blanduziei”, pentru jubileul de 50 de ani de la prima reprezentație a piesei, precum şi a 
rolului ce l-am creat. 

In stagiunea asta însă, pină acum, sînt pus tot în neputinţă de a vă cere să-mi 
fac reintrarea cu vreun rol din marele meu repertoriu (fiindcă spasmele s-au tot complicat 
cu niște dureri, sînt bolnav). Nădăjduiesc insă că pină în cele din urmă, eu și d-rul Manta 
vom învinge suferința (ce mă ţine în cleşte) a trupului sau mă va învinge ea pe mine 
şi atunci nu va rămîne decit să pornesc pe calea de unde nici un călător nu se mai întoarce, 
cum ziceam în „Hamlet“ în sutele de reprezentații ale acestei piese, pe care am jucat-o pe 


toate scenele din ţară... * 
+ 


Pe lingă repertoriul curent, alcătuit din piese care să atragă publicul la teatru..., este 
neapărat nevoie de un repertoriu stabil care să constituie zestrea teatrului; un repertoriu 
ales care să fie totodată pildă de factură teatrală pentru autorii dramatici precum și aparatul 
necesar cu care să se formeze noi actori. (Pentru că cu un repertoriu mai mult comercia- 
lizant, nu poți). Afară de asta, teatrul trebuie să fie la fel ca și un muzeu de pictură și de 
sculptură. După cum acolo stau (în ochi) la locul de onoare capodoperele atitor artiști, cu 
scopul de a forma un. gust estetic general, tot așa trebuie 'să fie aduse pe scenă, în fața 
publicului, piesele cele bune, rămase pentru totdeauna în repertoriu, cu care să se facă edu- 
caţia atît a publicului cit și a autorilor şi actorilor. 


+» 


In orice carieră, cind te pune la retragere sau te retragi singur, nu mai poți avea 
nici plăcerea, nici obligația de a mai exersa funcțiunea ce ai avut; — de pildă, un general 
pus la retragere nu mai e chip să fie general propriu-zis, căci nu mai are ce comanda, oricit 
ar fi el de sănătos și vînjos; pe cîtă vreme actorul, numai sănătate să aibe, tot își poate 
satisface pasiunea rămasă tînără în el, pe vreo scenă oarecare, și astfel mai poate gusta din 
succesul de teatru care rămîne pentru dinsul cultul lui nealterat. 


Mai întii de toate, creațiunea unui rol trebuie să-și aibă originalitatea sa. Actorul care 
se slujeşte de modele străine în compunerea rolului ori introduce în jocul său accente, into- 
naţii, gesturi şi atitudini împrumutate de la alţi actori ori se repetă pe sine însuși, are cel 
mult măgulirea de a fi făcut o (bună) pastișare. 

Am cătat, pe cît am putut, să feresc creațiunile (rolurilor) mele de orice influență 
străină y am avut ca principiu să aleg modelele pentru rolurile mele din actualitatea care mă 
înconjura, fiindcă actorul trebuie să fie un... ** 


— Cind aţi ris și cînd aţi plins cu adevărat pe scenă ? *** 

— Batista mea a rămas uscată; batistele publicului au fost umede de lacrimi. 

Publicul nu trebuie sustras de la continuitatea emoției căpătate prin plinsul actorului. 
Constatind că plinge cu lacrimi adevărate — că-i joacă lacrimi în ochi — nu mai e atent, 
deoarece constată un lucru care trebuie să-i rămiie ascuns. Fiindcă actorul nu trebuie să 
arate mijloacele prin care emoționează. 


*Cele două texte din urmă sînt ciorne ale unor scrisori și prezintă foarte multe ştersături şi reveniri. 
Am expurgat mare parte din aceste reveniri paniri a lăsa fraza fluentă. Nici una din ciorne uu poartă dată; e 
de presupus din conținutul lor că a in ultimilor ani de viață ai actorului. 
*“Textul notei, scris pe o hirtie răzleață. se încheie fără a fi terminat. 
**Intrebarea e scrisă de o mină străină. Numai răspunsul aparține lui Nottara. 

HORIA LOVINESCU 


Aripile cresc în văzduh 


Prezența în actualitate a artistului nu este un imperativ dogmatic, ci o condiție a 
creației estetice din care artistul nu poate evada. El este vrind nevrind martorul timpului 


său, martor cinstit sau mincinos, profund sau superficial, dar în chip necesar — martor. 
Invinuirea că literatura pe care v numim istorică reprezintă o „evadare“ în trecut 
e — în cazul operelor de valoare — absurdă. E mai mult decit probabil că „Don Carlos”, 


de pildă, ar fi părut neinteligibil contemporanilor lui Filip al II-lea, în vreme ce contem- 
poranii lui Schiller au găsit în piesa aceasta „istorică“ satisfacţii și îndemnuri determinate 
tocmai de caracterul ei actual, de prezența puternică 2 scriitorului în actualitate. Literatura 
istorică de valoare e o literatură prin excelență politică — aş spune chiar agitatorică —, e o 
literatură a contemporaneităţii. i 

Mai degrabă poate ieși artistul, într-o oarecare măsură, din prezent, printr-o mişcare 
de anticipare. E cazul atitor creatori mari, neinţeleși în timpu! vieţii, pentru că anticipau cu 
o generație și uneori mai multe, moduri -de sensibilitate și de percepere a realității. (Nici 
aici, bineînțeles, nu poate fi vorba de „evadare“ din actualitate, ci dimpotrivă, de o maximă 
nemanifestate încă). 

Ceea ce caracterizează în această chestiune a actualității o literatură militantă ca a 
noastră, e, așadar, convingerea şi voința scriitorului de a desprinde din actualitate aspec- 
tele ei esenţiale, efortul: lui conștient de a contribui la rezolvarea problemelor considerate 
majore de către poporul său și umanitate. Aici se găsește justificarea îndrumării tematice, 
acceptată de scriitor nu ca o intervenţie arbitrară în evoluţia sa, ci ca un sprijin lucid și 
atent. Busolă și nu bici. 

Faptul că partidul arată scriitorilor că au datoria să atace problemele mari ale zile- 
lor noastre și să-și îndrepte, în primul rind, atenția asupra aspectelor esenţiale ale construirii 
lumii noi e firesc. Nu văd ce neghiob s-ar putea supăra sub pretextul încălcării libertății 
de creație. Aceasta este însăși una din legile muncii scriitorului de azi. Dar atunci cind 
aceste adevăruri cunoscute sînt reluate in revistele de breaslă, în articole-fluviu în care fie- 
care frază reproduce de fapt cuprinsul celei precedente; atunci cînd in lungi discuţii — 
fie in coloanele acestor reviste, fie în ședințe zise „ğe lucru” — fiecare vorbitor în parte 
reia și incearcă să demonstreze ceea ce toată lumea știe, nu poți să nu ai sentimentul peni- 
bil că se bate pasul pe loc. 

Ceea ce trebuie știut, ceea ce trebuie în adevăr discutat sint dificultățile şi posibili- 
tăţile legate de tratarea marilor teme ale actualităţii. 

Ceea ce-i necesar să rezulte din aceste discuţii, este un climat prielnic îndrăznelii 
creatoare — pentru că altfel primejdia mediocrităţii, a poncifului și a rețetelor va plana 
asupra literaturii noastre. 

Ceea ce trebuie să se audă e cuvintul criticii. 

Cred că una din condiţiile cele mai însemnate, peniru ca scriitorii noștri să-și poată 
duce la capăt misiunea înaltă pe, care o au, este existența unei critici competente, construc- 
tive, pasionate și de o mare probitate. 

Sint necesare cercetările de istorie literară — şi spiritul serios în care au început 
să fie întreprinse asemenea studii, în ultimul timp, reprezintă o certă victorie; sint necesare 
cronicile oneste; pot fi acceptate, la rigoare, chiar și pamfletele iscate pe pretextul unei in- 
tenţii insuficient de limpede exprimată, dar ceea ce așteptăm în primul rind de la critică 
sînt totuşi ideile. Vii, noi, curajoase, deschizătoare de drumuri. Mai ales în materie de lite- 
ratură dramatică, unde inerția conformistă pare a fi prins solide rădăcini. Din păcate, critica 
noastră, aplicată la actualitate, manifestă deseori o reală penurie de idei, pe care gongoris- 
mul exprimării, hazul unor ironii și citatele puse ca să demonstreze cultura criticului nu 
pot s-o ascundă. E nevoie de critici animatori. 

De ce să nu spunem deschis că în munca sa, scriitorul de teatru are de întimpinat 
nu numai greutăţile propriilor sale confuzii, nu numai dificultățile ridicate de cunoașterea 
insuficientă încă a materialului pe care-l tratează, dar deseori și rezistența unei anumite 
critici leneșe, plate, suficiente, lipsite de entuziasm și de pasiune pentru idei. Ar fi util ca 
acești critici — dacă într-adevăr soarta literaturii noastre le stă la inimă — să se substituie 
pentru o clipă scriitorului, pentru a-și da seama cît de paralizantă poate fi, pentru spiritele 
mai timide şi îndeosebi pentru tineretul care acum se ridică, o asemenea îngustime de vederi 
şi de sensibilitate. ` ' 

E zadarnic să tunăm şi să fulgerăm împotriva schematismului și convenționalului, 
atita timp cît orice părăsire a locului comun (fac mențiunea pentru criticii „binevoitori“ că 
părăsirea locului comun nu inseamnă „goana după originaliiate cu orice preţ”) este intim- 
pinată cu neîncredere, cu teamă de răspundere, mărturisitä sau nu. 

Este zadarnic să pledăm pentru indrăzneală în creație, atunci cind textul unei lu- 
crări literare e puricat cu lupa vinătorilor de mici greșeli. Frica nu inseamnă principialitate. 
Principialitatea e o atitudine activă — şi nu o cumințenie placidă. Aceasta, mai ales în artă. 

Este zadarnic să discutăm despre teatru dacă nu ținem seama de legile lui specifice, 
de posibilităţile şi limitele sale, dacă nu ştim să-l citim și dacă-l judecăm aşa cum se judecă 
un roman. (Intre paranteze fie spus, cred că teatrul, prin esență și prin travaliul intim al 
dramaturgului, e mult mai aproape de poezie). 

Este zadarnic să discutăm despre actualitate dacă o confundăm cu actualitatea gaze- 
tărească. Numai timpul de elaborare interioară a unei opere depășește de multe ori un an. 
Alteori cuprinde o viață. 

Este zadarnic să cerem lucrărilor literare pe teme actuale profunzime și garanție de 
durată, dacă nu vom insista asupra faptului că această actualitate nu devine cu adevărat 
artistică decit în clipa cînd integrează în plămada ei marile semnificații umane. 

Concluzia ? Pentru ca literatura noastră să facă față misiunii de martor cinstit al 
vremii ei, cred că e necesară, între altele, crearea unui climat de efervescenţă artistică, de 
pasiune în căutări, de efort colectiv spre mai sus. Aripile nu cresc pe pămînt, ci în văzduh. 

Sriinţă sau 


De bună seamă că, in ultimii ani, tea- 
trul a făcut progrese remarcabile la noi. 
In primul rind, faptul se datorește condi- 
țiilor specicle care au fost puse la dispo- 
ziția actorului pentru a-şi îmbogăţi munca 
lui profesională. 

Munca artistică se bazează astăzi, în 
teatru şi institut, pe o metodă ştiinţifică, 
metodă care — in spiritul lui Stanislavski 
+ trebuie să fie aplicată creator, studiind 
cu . grijă şi cu dragoste toate problemele 
legate direci sau indirect de actul de crea- 
ție. Fenomenul creaţiei artistice nu începe 
şi nu sfirşeşte cu actul de creaţie în sine. 
Acesta nu se poate petrece — din punctul 
de vedere al metodei ştiinţifice — în con- 
diții spontane şi izolat. El reprezintă un 
moment de virf din graficul muncii de 
creație şi este în funcţie directă de o sea- 
mă de condiţii fundamentale. 

Actul de creaţie este rezultatul unei in- 
tense şi pătrunse munci artistice, ştiinţi- 
fice, dirijate. El se petrece „în punctul unde 
se confruntă conștiința artistică a actoru- 
lui cu studiul şi munca lui creatoare. Sta- 
nislavski a răsturnat concepţia veche, em- 
pirică, prin care actorul se revela în spec- 
tacol, ca un miracol. In lecţiile lui de re- 
gie, acest mare om de teatru, care ne-a lă- 
sat monumentala lui experienţă pentru a 
o confrunta cu a noastră şi a ne-o însuşi, 
spune un adevăr care trebuie să stea pe 
frontispiciul oricărui teatru: „Teatrul în- 
cepe din clipa în care, sculindu-vă de di- 
mineață, v-aţi întrebat ce trebuie să faceţi 
în timpul zilei, pentru a avea dreptul să 

veniți cu conștiința curată la repetiții, ia 
lecții, la spectacole" +. 

Această „conștiință curată” a actorului 
trebuie să fie cea mai importantă cucerire 
spre care să tindem a o realiza, ca o con- 
diție primordială a creaţiei. Prin conştiinţa 
lui curată, actorul devine un ucenic fidel 
al metodei ştiinţifice în munca artistică. 
Fără această conștiință curată, actorul se 
complace în şabloane sau cade în manie- 
rism, iar actul lui de creaţie, datorită unui 
fel empiric sau pragmatic de a munci, se 
va resimţi, nu va convinge, va pluti ca o 
navă fără cirmă. 


„AMBIANȚA SOLEMNĂ“ — CONDIȚIE 


FUNDAMENTALĂ 
Munca ştiinţifică — în teatru, ca în ori- 
ce sector de muncă creatoare — nu se 


poate realiza fără a satisface, în prealabil, 
anumite condiții fundamentale, fără a-i 
realiza actcrului acea „ambianţă solemnă” 
considerată de Stanislavski absolut nece- 
sară, şi în lipsa căreia „procesul creator 
de trăire scenică” nu se poate împlini. 
Pentru aceasta, e necesar ca actorul să gă- 
sească în scenă decorurile şi recuzita puse 
la punct, o curățenie desăvirşită, la repe- 
tiții ca şi la spectacol, precum şi să simtă 
permanent în jurul lui grija de a-i econo- 
misi timpul de lucru. 

Principalul organizator al acestei „am- 
bianțe solemne” este regizorul care, ca 
„gazdă a spectacolului”, este, in aceeași 


1 N. Gorceakov, Lecţiile de regie ale lui K.S. 
Stanislavski, pag. 44, E. S. P. L. A., 1955. 

măsură, responsabil faţă de „oaspeţii săi, 
spectatorii”, ca şi faţă de actori „care 
poartă pe umerii lor întreaga răspundere 
artistică şi ideologică a reușitei spectaco- 
lului”. 

Aceasta este una din sarcinile princi- 
pale şi de ansamblu ale regizorului care, la 
noi, cam lasă de dorit sau se satisface în 
mod empiric. In primul rind, nu avem foa- 
ieruri de repetiţii convenabile, iar munca de 
repetiții se face neorganizat. Din cauza 
aceasta, îndeobşte, actorul este pus în situ- 
ația de a repeta mecanic, fără plăcere, în 
locuri friguroase, fără aer, înghesuit intr- 
un mobilier care nu are nici o contingenţă 
cu „ambianța solemnă” a piesei în care 
repetă. Nu sint orinduite prea bine orele 
de repetiţii. ele planificindu-se la fel de 
empiric, în zile în care actorii au seara 
spectacol, incit, sint unii care repetă cite 
4—5 ore istovitoare, pentru ca terminind 
repetiţia să intre după o jumătate de oră 
în spectacol. Nu se întreabă oare regizorii, 
cum vor putea actorii să-şi creeze acea ten- 
siune sufletească necesară actului de crea- 
ție, cînd intrarea „lor în scenă e bruscă, 
după ce ies obosiţi fiziceşte din repetiţie ? 
Ca să nu mai pomenim şi de acele ca- 
zuri, mai ciudate, în care unii actori fac 
naveta între foaieruri, de la o repetiţie la 
alta, între timp mai trag o fugă şi pină 
la radio; ca să imprime, şi vin în ultima 
clipă, cu sufletul la gură, ca să intre în 
spectacolu! de seară. Este un record acesta, 
fără îndoială, dar nu poate fi o treabă se- 
rioasă, nici la repetiţii, nici la radio şi 
nici la spectacol ! 

Sint convins că regizorii noştri l-au citit 
pe Stanislavski. Dar, nu cumva unii din- 
tre ei l-au citit superficial, aprobindu-l 
din condescendenţă, fără a-şi însuşi sfatu- 
rile lui de bătrin om de teatru, de vreme 
ce aceştia nu-şi pot achita îndatoririle lor 
organizatorice şi nu izbutesc „să asigure 
la fiecare repetiţie o atmosferă creatoare 
pentru ca in actor să se nască un perso- 
naj viu, viabil, logic, activ și care să tră- 
iască puternic întimplările piesei“? . De 
ce se vorbeşte atunci de metodă ştiinţifică 
în munca artistică, dacă regizorul nu dă 
importanță condiţiilor fundamentale ale a- 
cestei munci, forțind actorul să lucreze cris- 
pat, mecanic şi în condiţii istovitoare? 
Cind Stanislavski a cerut regizorului să 


1 N. Gorceakov, op. cit., pag. 219 


organizeze cu grijă şi cu dragoste repeti- 
țiile actorilor, economisindu-le in mod şti- 
ințific timpul, s-a gindit oare acest regizor că 
actorul lucrează bine atit timp cit progra- 


-mul lui e judicios folosit? Dacă munca se 


duce în condiţii anevoioase, atunci actorul 
iese din atmosferă şi relațiile dintre regi- 
zor şi actor — în loc să se împlinească 
în actul sclemn al muncii creatoare — se 
înăspresc, actorul işi pierde increderea in 
regizor, căci nu se va putea realiza artis- 
ticeşte. Cit e de necesară această „ambi- 
anţă solemnă” in munca artistică se poate 
vedea din atitea spectacole care sint reci, 
vigide, bine realizate tehnic dar automati- 
zate, căci actorul nu a fost încălzit pe di- 
năuntru, nu şi-a găsit — din repetiții — 
ambianța solemnă care face să se topească 
rolurile în acel tot simfonic, care este ga- 
ranția artei adevărate. 

Această „ambianță solemnă“,  presupu- 
nind că a fost creată iniţial, trebuie in- 
treţinută pe parcursul spectacolelor. Unii 
din regizorii noştri — şi acesta este incă 
un vestigiu al metodelor empirice de lu- 
cru — consideră munca terminată, odată 
cu primele spectacole de după premieră. 
Spectacolele rămin să se desfăşoare nesu- 
praveghiat, încit culisele incep să devină 
zgomotoase şi actorii nu se pot concentra. 
Din această cauză, actorii mai puțin 
scrupuloşi cu conştiinţa lor artistică încep 
a deforma replicile de dragul unei „poan- 
te“, scăzind valoarea artistică a spectaco- 
lului. Toate acestea pornesc insă din lipsa 
de organizare ştiinţifică a muncii cu ac- 
torii, încă din faza repetițiilor. 


ROLUL ACTIV AL REGIZORULUI 


Măsura şi calitatea unui spectacol o dă 
regizorul prin conştiinţa lui profesională, 
prin  pregălirea lui artistico-ideologică şi 
prin modul in care işi organizează munca. 
Regizorul dispune de condiţii speciale 
care-i pun la dispoziţie o documentaţie bo- 
gată, pe care o poate utiliza din plin, şi 
un material uman actoricesc deosebit de 
ales. Unii regizori ies din cadrul şi am- 
bianța piesei, imbătindu-se cu documenta- 
ţia de dragul de a vorbi „ex cathedra". 
Apoi trec brusc pe scenă, fără a fi expli- 
cat fiecărui actor, în prealabil, cadrul în 
care se mişcă, sub pretextul că relaţiile 
între om şi decor, intre om şi recuzită se 


` vor produce din confruntarea lor. Greşită 

şi periculoasă această metodă empirică, care 
pretinde a fi ştiinţifică! Decorul şi recu- 
zita sint eronat socotite simple accesorii ; 
ele fac parte integrantă din detaliile şi mo- 
dul de viaţă al personajului, din biografia 
acestuia. Intr-un fel se dezvoltă graficul 
psihotehnic al rolului cînd actorul se mişcă 
între obiecte care fac parte din felul de 
viață al personajului, şi altfel cind acestea 
nu sint solicitate nici de firea, nici de 
situația lui socială, nici de replica lui. 
Actorul creşte fals în rol, iar linia rolu- 
lui se desfăşoară alăturea de drum, din 
pricina unei concepții rigide, fals autori- 
tare, pe care regizorul o impune. Autori- 
tatea acestuia — absolut necesară şi intim 
“legată de reuşita spectacolului — creşte 
în măsura in care actorul pătrunde în inti- 
mitatea personajului, izbutind a-i afla şi 
trecutul şi viitorul. Pentru aceasta, regi- 
zorul trebuie să găsească metoda cea mai 
justă de a-l dirija, creindu-i condiţiile psi- 
hotehnice necesare. 

Sint alți regizori care domină spectacolul 
dincolo de linia lui simfonică, regizori cu 
o personalitate actoricească dominantă într- 
atit incit se joacă pe ei în fiecare rol. In 
asemenea situații asistăm la spectacole mo- 
notone, în care toate personajele devin mo- 
nocorde şi trase la plombagină. Astfel de 
regizori îneacă * personalitatea actorilor, le 
taie aripile de vulturi şi îi transformă în 
păsări domestice. Mai este şi o altă cate- 
gorie, din care face parte acel soi de re- 
gizori care, încă de la primele lecturi la 
masă — mai înainte ca actorul să fi luat 
cunoştinţă de toate datele piesei şi ale ro- 
lului —, fixează arbitrar, „mari pauze re- 
gizorăle”, iar apoi, trecînd cu repetițiile pe 
scenă, acelaşi regizor — dominat de un 
temperamen! nestăpinit — întrerupe actorii 
la fiecare replică, agitindu-se ca un alter- 
ego al lor, scoțindu-i astfel din atmosferă, 
enervindu-i peste măsură. Actorul simțind 
respirația regizorului în ceafă, izbindu-se 
de el în scenă ca de o mobilă care nu e 
pusă la locul ei, nu se poate concentra, 
aşteptind să se termine repetițiile devenite 
un coşmar. Dar coşmarul continuă şi în 
spectacol, din nefericire, căci regizorul a- 
pare în culise, la spectacol, şi actorul îi 
aude de-acolo răsuflul greu de locomotivă : 

— Incet |... sssti... pauză!... acum!.. 
aşaa |... 


Actorul — care este excesiv de sensibil 

în timpul creaţiei — este, violentat, scos 
brutal din sfera concentrării lui, se rupe de 
pe linia de comunicare cu partenerul în 
scenă şi, în cel mai fericit caz, devine un 
teleimprimator care înregistrează automat 
impulsiile teleghidate din culise de un 
regizor în transă... 

Sint şi regizori care, timoraţi de perso- 
nalitatea actorilor, sau, câutindu-şi dintru 
început — spre uşurinţă — o distribuţie 
„tare“, dispar de la început, din repetiţie, 
în spatele acestora, iar spectacolul se des- 
jăşoară neunitar, ca o simfonie în care se 
aud numai pianul şi toba mare, atunci 
cind partitura solicită tonul de ansamblu 
al viorilor. 

Problema distribuţiei este încă una din 
cele mai acute în teatrul nostru. Nu poate 
ji un regizor bun acela care nu ştie să-şi 
facă distribuţia solicitată de text. Dar a- 
ceastă premisă nu poate duce la concluzia 
ca regizorul să facă numai distribuții gi- 
ganteşti pentru a avea certitudinea vala- 
bilităţii lor. O distribuţie bună înseamnă 
aceea in care actorul, mare sau mai mic, 
corespunde rolului a cărui perspectivă re- 
gizorul este obligat a`o avea de la ince- 
put; cu atit mai mult cu cit el are sar- 
cina să muncească cu actorul, mare sau 
oricit de mic ar fi acesta, bâtrin sau tinăr, 
pentru a-l conduce pe linia de gindire 
artistică a piesei, în cadrul bine determi- 
nat al supratemei. Opera aceasta de fini- 
sare o face actorul sub îndrumarea directă 
a regizorului şi indirectă a ansamblului în 
care trebuie să se topească. 

Pentru a realiza acest deziderat, regizo- 
rul trebuie nu numai să fi studiat siste- 
mul de muncă ştiinţifică, nu numai să 
concentreze o documentaţie fabuloasă, nu 
numai să ştie a găsi supratema şi sublex- 
tul, dar să şi aplice în mod organizat me- 
toda cea mai bună; să dirijeze fără să do- 
mine ; să conducă fără să dispară; să-şi 
realizeze viziunea largă a spectacolului, 
dind fiecărui actor perspectiva rolului său. 
Mai ales, să impună acea disciplină de 
repetiţii şi spectacol care nu admite tole- 
ranje, cum sint, bunăoară, repetițiile... fără 
actori. O repetiţie în care lipseşte un sin- 
gur actor (nu vorbesc de cazul mai grav 
al actorilor care, din motive de impăunare, 
îşi îngăduie să lipsească fiindcă sint „in- 
dispensabili” şi nu pot fi ca atare sancțio- 
nați) este infructuoasă. Stările sufleteşti 
care sint exteriorizate în replică nu pot fi 

create, pătrunse şi transmise, indiferent 
dacă replica soseşte de la actorul-personaj 
suu de la sufleur ori regizor. 

Aş mai adăuga, la acest capitol, o ano- 
malie in munca de regie şi anume faptul 
că regizorul nu-şi impune întotdeauna 
punctul de vedere în ansamblu, lăsind sce- 
nograjului libertatea şi răspunderea pen- 
tru decor, iar muzicologului — sarcina 
muzicii spectacolului. Regizorul trebuie să 
aibă şi viziunea cromatică şi cea tematic- 
auditivă a spectacolului, pentru care răs- 
punde solidar cu scenograful şi compozi- 
torul, tot aşa cum răspunde pentru creaţia 
artistică, solidar cu actorii. 


ACTORUL ȘI MUNCA CU SINE INSUȘI 


Din acest empirism sau  pseudoştiinţi- 
jism care se reflectă uneori în munca re- 
gizorală, rezultă evident o serie de conse- 
cințe reportate în munca actorilor, atit a 
celor tineri cit şi a celor mai virstnici. 

Actorii tineri crescuţi în institut, unde 
au primit o educaţie artistică axată pe me- 
toda ştiinţifică, se trezesc dezorientaţi în 
ziua în care constată că ceea ce au învă- 
țat nu se aplică întocmai în teatru. Dez- 
orientarea aceasta îi refugiază pe unii în 
indisciplină şi-i aruncă finalmente în meş- 
teşugărism. Profesorii lor le poartă răs- 
punderea pină îi promovează pentru nobila 
muncă de actor şi apoi, îndeobşte, îi aban- 
donează. Nu este oare o greşeală faptul 
că „maestrul” nu-şi continuă legătura 
cu foştii săi ucenici şi-i lasă izolaţi toc- 
mai atunci cînd li se clatină increderea 
în sistemul în care au fost instruiți? 
In imediata apropiere a acestei răspunderi 
urmează răspunderea regizorilor şi a acto- 
rilor veterani, care nu ştiu să şi-i apropie, 
să-i sfătuiască, să le lămurească nedumeri- 
vile, să-i crească mai departe. Izolaţi ast- 
fel, actorii tineri — dacă au fost promo- 
vați ca virfuri tinere, grație însuşirilor lor 
speciale — se desprind repede de canoa- 
nele învăţăturii lor, uită că meseria aceasta 
se învață necontenit şi devin rutinari; ar 
vrea să urce uşor pe culmi, fără să „co- 
boare'... în figuraţie. 

Figuraţia este o noțiune neagră, un fel 
de sperietoare, pe care aceşti „copii teri- 
bili“ ai scenei o ocolesc cu grijă sau cu 
repulsie. Fenomenul acesta mi-a dat de 
gindit şi ar trebui să fie mai viu dezbă- 
tut pentru a scoate din sufletele celor tineri 


superstiția figurației. Actorii mari au tre- 
cut şi ei prin “această etapă a figuraţiei, 
care trebuie socotită ca adevărata şcoală de 
ucenicie în scenă. E vorba de figuraţia ac- 
tivă pe care ne-a învățat maèstrul Paul 
Gusty să o iubim; figuraţia în care acest 
mare regizor ne utiliza pentru a ne des- 
coperi calitățile actoricești din felul în care 
„figuranţii” participau la evenimentele din 
scenă. Şi din cînd in cind îl auzeam: „Tu, 
tu de acolo... uitaţi-vă la el, el nu face fi- 
guraţie ! El joacă un rol!" La următoarea 
piesă pe care o punea în scenă, maestrul 
Gusty încredința acestui figurant un rol. 
Actorii care nu au trecut prin această ex- 
periență, după un sfert de veac de „roluri 
prime”, nu ştiu să închidă o uşă (nu e 
chiar atit de uşor!) sau ce să facă cu 
miinile în scenă. 

Din. cauza aceluiaşi empirism * metodolo- 
gic, sint actori care nu muncesc cu ei in- 
şişi, nu vor să trăiască organic spectacolul 
şi se lasă furați de mirajul aşa zisei co- 
modităţi cu care trec rampa; aceştia sînt 
actorii-meşteşugari, şablonarzii, a căror me- 
todă de lucru se reduce la un „ceremonial 
mecanic“ şi ale căror mijloace pornesc de 
la şabloane ca să termine în falsa emoție 
a „isteriei scenice“: actori care privesc 
mecanic un obiect in scenă, obiectul de 
care vorbesc, fără să-l vadă (la fel şi par- 
tenerul), sau actori care joacă la rampă 
privind în sală, pedalind pe replică, ne- 
menajind replica partenerului, deşi aceasta 
ar trebui marcată. „Şablonul — spune Sta- 
nislauski! — se infiltrează în artist ca 
rugina. Dacă el găsește o cît de mică 
spărtură, pătrunde mai departe, se înmul- 
tește și tinde să cuprindă toate momentele 
rolului şi toate piesele aparatului plastic 
actoricesc. Șablonul umple orice moment 
din rol care a rămas gol de sentiment viu, 
şi se cuibăreşte trainic acolo. Mai mult 
decit atit, el ţișneşte înainte ca sentimentul 
să fie deșteptat și îi taie drmul; de aceea 
actorul trebuie să se ferească cu vigilență 
de serviciile șablonului care se ţine scai 
de el”. 

Toate aceste procedee  meşteşugăreşti 
după şabloane sint lipsite de esenţă interi- 
oară şi creează o manieră convenţională 
care deformează natura omenească a artis- 
tului, iar emoția actorului devine artifi- 


1 K. S. Stanislavski, Munca actorului cu sine în- 
: y, pag. 43, E. S. P. L. A., 1950. 

cială şi periferică. Pentru a remedia ase- 
Baf ? ’ ` 
menea deficiențe, actorul — concomitent 


cu munca lui cu regizorul — trebuie să 


muncească mult cu sine însuşi. Din aceas- 
tă permanentă confruntare cu sineşi, din 
acest auta control pedagogic, bine indru- 
mat şi supravegheat, actorul va descoperi 
în el valențe nebänuite care, altfel, vor 
trăi mai departe în stare larvară. 


„CALEA DE AUR“ ȘI PERSPECTIVA 
ROLULUI 


Un fenomen care pare, la prima vedere, 
inexplicabil, este descreşterea emoțională 
care se petrece pe parcursul unor specta- 
cole în care textul e bun, actorii şi regi- 
zorii aşijderea. Ce se petrece într-un ase- 
menea spectacol care, deşi are elementele 
citate valoroase, produce un rezultat con- 
trariu ? Nu cumva uniformitatea lui rit- 
mică, monotonia lui se datoresc faptului 
că actorii creează fără perspectivă? Cred 
că aici este explicația: problema perspec- 
tivei rolului căreia nu i se dă încă o im- 
portanță funciară, aceea pe care o are de 
fapt, in biologia unui spectacol. 

Rolul are o viață completă, nu se re- 
zumă numai la timpul lui prezent; el are 
şi trecut şi viitor. Uneori, regizorul explică 
foarte bine trecutul personajului, dar nu-i 
poate desluşi viitorul. Din această pricină 
sint actori care, dacă personajul lor nu 
participă decit in primele două acte, nu 
mai dau importanță ultimului act, fringind 
viața personajului în mod brutal, abuziv 
şi ilogic. Inseamnă că nici actorul, nici 
regizorul n-au avut perspectiva corespun- 
zătoare a rolului şi, respectiv, a operei. 
Orice apariție în scenă, oricît de scurtă şi 
în orice moment al piesei s-ar petrece, are 
un țel final, o perspectivă, o supratemă 
care-o leagă indisolubil de evoluția piesei. 


„Numai după ce actorul va gindi, va ana- 
liza, va trece prin tot rolul și in faţa lui 
se va deschide acea perspectivă depărtată, 
frumoasă, care te imbie să te apropii de 
ea — spune Stanislavski — va deveni 
vorbirea lui, ca să spunem aşa, presbită 
şi nu mioapă ca mai înainte. Atunci el 
nu va mai juca teme separate, nu va rosti 
fraze, cuvinte separate, ci idei și perioade 
întregi“. Finalul unui rol depinde de 
începutul lui şi viceversa. Numai însuşin- 
du-şi perspectiva rolului, actorul va putea 
da viaţă personajului său, iar spectacolul 
va deveni un tot simfonic. 

Sentimentele exprimate pe scenă trebuie 
să fie chemate organic la viață de către 
personaj, aşa cum cere viața însăşi. Soli- 
citate altfel, emfatic, cu tendința de um- 
flare pe care o au unii actori cu rutină 
care acţionează direct asupra spectatorilor, 
sentimentele sint false. Actorul trebuie să 
găsească adevărul vital şi artistic al sen- 
timentelor, acea „cale de aur“ — de care 
vorbeşte Stanislavski — şi care este fun- 
damental necesară pentru trăirea fidel-ar- 
tistică a rolului interpretat. 

d 


In concluzie, deficienţele semnalate do- 
vedesc că încă sint uzitate metode empiri- 
ce în teatrul nostru şi că, pentru a le li- 
chida, este necesar ca regizorii şi actorii 
să studieze şi să aplice cu convingere în- 
vățătura transmisă de înaintaşii noştri care 
au creat şcoala noastră realistă: Constan- 
tin Nottara, Iancu Petrescu, Aristide De- 
metriad, Nicolae Soreanu, Paul Gusty; să 
imbogăţească această şcoală cu metoda şti- 
ințifică în munca artistică, pe care ne-o 
pune la dispoziţie marea, incomparabila 


experiență de teatru a lui Stanislavski. 


1 K. S. Stanislavski, op. cit., pag. 503 

MARGARETA BĂRBUŢĂ 


Soare către un director gfe teatru 


Treceam zilele trecute pe lingă un panou 
plin cu afişele multicolore ale teatrelor 
bucureştene, reprezentind repertoriul lor 
curent. Se învecinau pe aceste afise nume 
ale dramaturgilor romini contemporani sau 
clasici, cu nume ale celor mai de seamă 
autori dramatici de peste hotare, de azi şi 
din trecut, ale căror opere — bogate in 
inväțäminte despre viață şi despre oameni 
— atrag seară de seară mii de spectatori. 
„Citadela  sfărimată”, „Familia Kovacs“, 
„Impărătița lui Machidon“, „Horia“, „„Pre- 
ludiu“, „Trei generații“, „Nota zero la 
purtare“, „O chestiune personală”, „„Răz- 
van şi Vidra“, „Fintina Blanduziei”, „Ani 
de pribegie”, „Revizorul“, „Don Carlos”, 
„Regele Lear“,  „Vinovaţi fără vină“, 
„Tania”, „Nunta lui Figaro“, „Nora“, „Cei 
ce caută fericirea”... Atitea titluri ispiti- 
toare, bogate în sensuri, indicind piesele 
care — numai în răstimp de un an — 
au îmbogăţit repertoriile teatrelor noastre. 

Gindul mi-a zburat către alte panouri 
asemănătoare, care, în diverse oraşe ale 
țării, anunță cu litere de foc, sau verzi ca 
firul ierbii, sau aurii ca holdele date în 
pirg, titlurile pieselor către care spectatorii 
grăbesc pasul la căderea serii: ,Pygma- 
lion“, la Cluj; „Boieri şi țărani“, la Pi- 
teşti; „Romeo şi Julieta“, la Iaşi; „Minna 
von Barnhelm”, la secția germană a tea- 
trului din Timişoara ; „Alcadele din Zalo- 
meea", „Cetatea de foc”, „Mireasa descultă“, 
„Mielul turbat”, „Intr-un ceas bun“,` „„Po- 
vestea unei iubiri”, „Fata apelor“, „Avan- 
sarea şefului“, „Trei zile fac un an“... 

Într-adevăr, mi-am zis, repertoriul actual 
al teatrelor noastre este bogat şi mult mai 
variat decit acum cițiva ani. In loc de 
3—4 piese romineşti, care să apară cu re- 
gularitate in repertoriile tuturor teatrelor, 


directorii acestora au astăzi posibilitatea să 
aleagă dintr-un număr mare de piese, pe 
cele mai valoroase, mai potrivite cu ne- 
voile şi cu forțele colectivelor lor. In loc 
ca acelaşi repertoriu, cu mici variante, să 
se repete cu o monotonie obositoare la 
aproape toate teatrele din ţară, astăzi harta 
repertoriului prezintă multe surprize  plă- 
cute, dovedind spiritul de inițiativă al unor 
directori de teatre, care nu se mulțumesc 
să copieze mecanic repertoriul teatrelor din 
Capitală, ci se străduiesc să-şi alcătuiască 
un repertoriu propriu, cu îndrăzneală şi 
pricepere. 

Aceste ginduri, de o evidentă nuanță 
trandajirie, mi-au fost intrerupte însă de 
întrebări cam indiscrete, urmate îndată de 
alte ginduri, mai puţin vesel colorate decit 
cele dintii. Pe acestea m-am gindit să ţi 
le impărtășesc si dumitale, tovarăşe director 
de teatru, pentru că dumitale ţi se adre- 
srază în primul rind. 

O primă întrebare, care m-a făcut să ies 
din starea de dulce reverie în care căzu- 
sem, a fost: Ei, şi mai departe? Ce vor 
aduce nou stagiunea viitoare şi anul 1957, 
față de stagiunea actuală ? Care sint per- 
spectivele ? 

Am incercat să răspund, arâtind că pie- 
sele romineşti noi, care au apărut în a- 
ceastă stugiune, vor fi jucate în stagiunea 
viitoare în alte oraşe ale ţării. Autorii 
dramatici lucrează, pregătind noi piese, 
care să le vorbească oamenilor de azi despre 
rele mai arzătoare probleme ale actua- 
lităţii. Iată citeva exemple: După ce a 
evocat figura impresionantă a conducăto- 
rului iobagilor răsculați — Horia, Mihail 
Davidoglu s-a indreptat către urmaşii oa- 
menilor de atunci, care se luptă azi cu 
muntele şi cu apa, clădind acel minunat 

monument al civilizaţiei noastre socialiste, 
hidrocentrala de la Bicaz. Titlul noii piese 
va fi „Fata plutaşului”. După ce a trecut, 
nu fără greutăţi, pe sub „Arcul de triumf“ 
al eliberării ţării noastre de sub jugul fas- 
„cismului, Aurel Baranga se întoarce la ge- 
nul comediei satirice, în care talentul său 
şi-a găsit mediul prielnic şi pregăteşte 
acum „Buturuga mică”, o satiră la adresa 
acelora care şi-au făcut din clevetire şi de- 
|ăimare un mod de viaţă. Tiberiu Vornic 
incearcă să pătrundă şi să dezlege ițele 
fine ale şovinismului, în piesa „Oameni 
„de o mie de ani“. Horia Lovinescu lucrează 
în mare taină o piesă, al cărei conflict 
izvorăşte din arzătoarea problemă a zile- 
“dor noastre : lupta pentru pace. Petru Du- 
mitriu şi Sonia Filip caută căile spre re- 
zolvarea problemelor căsătoriei şi dragostei, 
în piesa ,„„Romanticii”. Francisc Muntea- 
nu, Tudor Muşatescu, Valeriu Lucu, Vir- 
gil Stoenescu, Al. Mirodan, Ionel Laza- 
roneanu şi alţi autori dramatici — tineri 
„debutanţi sau dramaturgi cu experiență” — 
s-au angajat să scrie piese noi, inspirindu- 
se din viaţa de azi, pasionată şi plină de 
noi descoperiri, a poporului nostru. 

Dar oare este deajuns ? Cite din piesele 
care se scriu în prezent vor izbuti într-ade- 
vär să cuprindă clocotul zilelor de azi, să 
pătrundă în adincul vieţii, să dea la iveală 
gindurile profunde şi sentimentele puter- 
nice ale oamenilor pe care-i întilnim zilnic 
în tramvai, pe stradă, în magazine, figuri 
aparent impasibile, dar cu sufletele doldora 
de frămintări şi. de bucurii?! Imi pun 
această întrebare, gindindu-mă la piesele 
apărute în ultima vreme pe scenele teatre- 
lor noastre. O analiză oricît de sumară a 
lor ne dezvăluie slăbiciuni esenţiale, care 
izvorăsc atit din insuficienta cunoaştere a 
vieții de către autori, cit şi din lipsa lor 
de măiestrie, din stăpinireu cu totul ne- 
satisfăcătoare a legilor şi tehnicii genului 
dramatic. 

Sintem “încă în faza de promovare a 
unor lucrări stingace, lipsite de măiestrie, 
adesea slabe, jucate numai pentru molivul 
că ele tratează teme actuale, că ele conțin 
idei preţioase, necesare educării spectato- 
rilor. Dar şi eu şi dumneata ştim foarte 
bine că spectatorii nu se emoţionează şi 
nu se lasă uşor convinşi, in fața unor 
manechine care debitează lozinci, rostesc 
sentințe moralizatoare şi se poartă „just“. 
Spectatorul vine la teatru pentru a afla 
povestea unor oameni de care să se emo- 
ționeze, să ridă sau să plingă şi apoi să 
tragă invăţăminte pentru viaţa lui. Specta- 
torul pleacă acasă cu imaginea celor văzute 
la spectacol. Impresiile ciştigate se adaugă 
la bagajul impresiilor sale de viaţă, imbo- 
gățindu-i experiența,  alimentindu-i gindi- 


rea, sentimentele, influenţindu-i atitudinea, 
conştiinţa. O piesă slabă, lipsită de forţă 
emoțională, nu acționează asupra spectato- 
rului, îl lasă indiferent şi rece. 

Înseamnă, deci, că nu trebuie să jucăm 
decit acele piese, care răspund în cel mai 
inalt grad exigențelor de ordin ideologic, 
politic, estetic ? Nu. Nu o dată s-a întim- 
plat, ca un director de teatru — ia gindeş- 
te-te, n-ai fost cumva chiar dumneata ? -- 
să refuze să joace o piesă rominească, 
socotindu-le pe toate prea slabe față de 
exigența sa` estetică. Uneori, exigența de- 
vine o firmă, sub care se pitesc de fapt 
atitudinea disprețuitoare faţă de creaţia ori- 
ginală, fuga de răspundere şi de efort. 

Nu respingerea pieselor slabe, ci munca 
şi lupta asiduă, înverşunată, pentru ca 
acele piese care comunică oamenilor de 
azi idei importante despre viață, despre 
iume, să capete o formă artistică în 'stare 
să le transmită cit mai direct, în ima- 
gini plastice, concrete, impresionante, spec- 
tatorilor din sală — aceasta ţi se cere, 
tovarăşe airector. 

Dar, ce-am făcut oare noi, ce-ai făcut 
oare dumneata, tovarăşe director de teatru. 
pentru a avea în repertoriu acele piese 
bune, bogate în idei,- pline de viață, pe 
care publicul le aşteaptă cu nerăbdare şi 
pe care le primeşte cu entuziasm cînd 
apar? Pentru că nu trebuie să cădem 
în extrema negrului pesimism, nesocotind 
succesele pe care dramaturgia originală le-a 
avut cu adevărat în ultimii ani. Este vorba 
aci însă de dezvoltarea acestor succese şi 
de lichidarea atitudinii pasive, de „pică 
pară mălăiaţă”, faţă de creaţia dramatică 
originală. 

Pe ciţi dintre autorii care ţi-au comu- 
nicat proiectele lor, i-ai ajutat să le ducă 
la capăt ? Cu ciţi dintre autorii dramatici 
— şi slavă domnului, nu putem spune că 
nu avem dramaturgi talentaţi — ai stat 
de vorbă despre proiectele dumitale în. le- 
gătură cu activitatea viitoare a teatrului 
pe care-l conduci, cu repertoriul, cu sar- 
cinile noi ale colectivului ? Ciţi dintre dra- 
maturgi sint prietenii teatrului dumitale, 
iau parte la repetiţii, la consiliile artistice, 
cunosc bine colectivul teatrului şi proble- 
mele sale ? Dramaturgii cunosc prea” puțin 
viața, este adevărat. S-au cam obişnuit cu 
pernele moi ale fotoliilor şi cu confortul 
vilelor de la Sinaia. Şi asta este adevărat, 
dar numai pentru unii. Dar pe ciţi dintre 
ei i-ai invitat să vă însoțească în depla- 
sările voastre prin sate şi prin fabrici, să 
vadă cum primesc oamenii muncii specta- 
colele voastre, să stea de vorbă cu spec- 
tatorii, să le afle păsurile ? 

Congresul al II-lea al P.M.R. a pus in 
faţa tuturor oamenilor muncii, a activişti- 

lor de pe toate tărimurile, sarcini de seamă 
pentru dezvoltarea construcţiei socialiste in 
țara noastră, aducind în fruntea preocupă- 
rilor bătălia pentru industrializare, pentru 
transformarea socialistă a agriculturii, pen- 
tru transformarea conştiinţei oamenilor. 

Cu ce vor răspunde teatrele noastre, in 
activitatea lor viitoare, acestor măreţe în- 
datoriri ? Te-ai gindit, tovarăşe director ? 

Pină acum, repertoriul nostru original a 
izbutit să cuprindă unele aspecte ale reali- 
tății noastre actuale. Dar trebuie să re- 
cunoaştem că nu totdeauna au fost atinse 
temele cele mai importante, fundamentale. 
Este deajuns să ne gindim că tocmai 
chipul muncitorului, al aceluia care. făureşte 
temelia temeliilor economiei noastre socia- 
liste, a apărut în foarte rare cazuri, iar 
atunci cind a apărut, de cele mai multe 
ori in imagini inconsistente, pe scenele 
noastre, — ca să ne dăm seamă cit de 
mult am rămas datori faţă de viaţă. 

Ce să mai vorbim de alte probleme ale 
vieţii noastre, care nu şi-au găsit incă 
oglindirea în imagini artistice pe scenele 
teatrelor noastre. 

Dar, poate te-ai gindit să completezi 
tematica actuală a repertoriului viitor cu 
piese aparţinind autorilor sovietici, ale ce- 
lor din ţările de democraţie populară, sau 
ale celor care — in condiţiile grele ale 
regimului capitalist — luptă în ţările lor 
pentru descătuşarea şi fericirea poporului 
lor. Poate te-ai gindit şi la piesele clasice, 
pe care le vei programa anul viitor, pentru 
a completa educaţia publicului prim cu- 
moaşterea capodoperelor trecutului, a acelor 
opere care trezesc un puternic ecou in su- 
„Hletul oamenilor de azi, vorbindu-le despre 
aspiraţiile spre fericire ale oamenilor de 
ieri. Nu?! 

Ce-i de făcut ? 

Eu cred că problema repertoriului, pe 
care şi dumneata şi mulţi dintre tovarăşii 
dumitale, aţi privit-o pină acum destul de 
superficial, ocupindu-vă de ea numai în 
anumite perioade, în grabă, pe apucate, ar 
trebui să se bucure de un alt tratament 
din partea dumitale. 

In primul rind, cred că repertoriul nu 
trebuie de loc privit ca o treabă de cam- 
panie. Atit de mult depinde intreaga ac- 
tivitate a teatrului, de repertoriu — în 
ceea ce priveşte orientarea sa politică-idea- 
logică, precum şi în ceea ce priveşte atin- 
gerea unui înalt nivel de măiestrie în rea- 
lizarea spectacolelor, încit, pentru un bun 
director de teatru. repertoriul trebuie să fie 
o preocupare permanentă, o sarcină de fie- 
care zi. Cum poți alcătui un bun reper- 
toriu, care să țină seamă de toate consi- 
derentele, dacă nu te ocupi de el decit 
cind iți aminteşte Direcţia Teatrelor din 

minister că se apropie termenul de pre- 
zentare a propunerilor? Citeşti atunci in 
grabă citevu piese, te consulți cu membrii 
consiliului ` artistic — consultare care rä- 
mine formală, dacă nu cunoşti piesele des- 
pre care se discută —, mai tragi cu ure- 
chea în dreapta şi-n stinga, pentru a afla 
ce piese au propus alte teatre, sau care 
din piesele jucate de alte teatre au avut 
mai mult succes, şi gata repertoriul. Nu 
este de mirare că, în asemenea condiţii, 
repertoriul are mari slăbiciuni, de care-ţi! 
dai seama prea tirziu. Repertoriul are un 
continut de idei sărac, care corespunde 
numai în mică măsură sarcinilor educative 
ale teatrului. Forţele colectivului şi fondul 
de montări al teatrului sint insuficiente 
pentru realizarea unor spectacole  satisfă- 
cătoare cu piesele programate. Actrița cea 
mai valoroasă a teatrului n-are nici un rol 
potrivit în nici una din aceste piese. In 
schimb, cutare actor trebuie să joace in 
toate. Publicul dumitale nu va găsi în 
acest repertoriu decit un palid ecou al 
problemelor sale de viaţă. 

Şi, iată-te în prag de stagiune sau chiar 
în plină stagiune, citind la iuțeală, schim- 
bind, înlocuind, câutind noi piese, schim- 
bind din nou, vrăzgindindu-te de trei ori 
într-o săptămină, minat de panica golului 
de producție, ajungind la capătul stagiuhii 
cu un repertoriu jucat, cu totul diferit de 
cel propus la început. Activitatea teatru- 
lui suferă, planificarea nu se poate face pe 
termen lung, munca se desfăşoară neorga- 
nizat. Spectacolele se repetă în grabă. Mul- 
țumiţi nu sint nici spectatorii, nici membrii 
colectivului, şi cred că nici dumneata. 

Nu mai vorbesc de criteriile care te 
câlăuzesc de cele mai multe ori la alcătui- 
rea repertoriului. Piesele aşa-zise „de casă” 
trec inaintea acelora mai bogate în idei. 
mai capabile de a trezi în spectator ginduri 
şi sentimente inalte. Şi aceasta pentru bu- 
nul motiv că pierzi din vedere, uneori. 
funcţia “social-educativă a instituției pe cara 
o conduci, transformindu-te într-un director 
de intreprindere comercială. 

De cite ori, alcătuindu-ți repertoriul unei 
stagiuni, te-ai întrebat: Căror probleme de 
viață răspunde acest repertoriu? Cu ce 
îi voi ajuta eu pe spectatori. prin piesele 
teatrului meu, să înțeleagă mai bine viața 
şi oamenii din jur, să vadă mai limpede 
țelul înalt câtre care ne îndreptăm? Ce 
piesă să programez, pentru a răspunde cu- 
tărei, sau cutărei probleme a zilelor noastre? 

Iată, de pildă: anul viitor vor fi ani- 
versate citeva evenimente istorice, de o 
însemnătate capitală: 50 de ani de la 
răscoalele ţărăneşti din 1907, 40 de ani 
de la Marea Revoluţie Socialistă din Oc- 


59 


tombrie, eveniment care a schimbat faţa 
lumii întregi, şi 10 ani de la proclamarea 
Republicii Populare Romine! In ce mod 
va  oglindi repertoriul teatrului dumitale 
aceste etape esențiale ale istoriei noastre 
şi ale omenirii? 

Criteriul de alăturare a unor piese in- 
tr-un repertoriu este adesea unul de ordin 
aritmetic : două piese originale, una sau 
două piese sovietice, o piesă clasică ro- 
minească, una clasică rusă sau apuseană, 
o piesă din democraţiile populare sau din 
țările capitaliste. Nu crezi, totuşi, că acest 
mod de alcătuire a repertoriului are ceva 
mecanic, formal ? Şi nu crezi că ar trebui 
să te gindeşti să mai schimbi puţin şi să 
încerci o alcătuire a repertoriului după cri- 
teriul tematic? Nu locul de unde vine 
piesa, ci tema ei determină profilul reper- 
toriului, care, la rindul său, este un factor 
determinant al profilului teatrului. Attu- 
dinea activă, creatoare în problema reper- 
toriului, este — cred eu — o condiţie 
esențială pentru buna orientare şi desfăşu- 
rare a muncii unui teatru. 

Bineinţeles că problema repertoriului nu 
se reduce la aceea a tematicii. Un bun 
director de teatru trebuie să aibă în ve- 
dere, permanent, atit condiţiile de valori- 
ficare scenică a repertoriului, cit şi îndatv- 
virea de a pune mereu în fața colectivului 
său sarcini noi de creație, a căror reali- 
zare să ducă la creşterea măiestriei, la 
ridicarea culturii teatrale a colectivului ps 
o nouă treaptă. Te-ai gindit, oare, că 
repertoriul trebuie să fie primit cu interes 
atit de public, cit şi de interpreţi? „Ce 
va aduce acest repertoriu în activitatea 
creatoare a colectivului meu ?" — este o 
întrebare "pe care nu cred că este bine s-o 
neglijezi. Aceasta nu înseamnă, desigur, a 


alege piese care depăşesc forțele colecti- 
vului, sub cuvint că vrei să-i dezvolţi 
măiestria. Ai suferit destule eşecuri pină 
acum, supraestimindu-ţi forţele, nu?! Nu 
este uşor să ştii să-ți măsori puterile. Dar 
e de datoria fiecărui conducător să nu-şi 
ducă colectivul în impas. 

Tată numai citeva din gindurile pe care 
mi le-a trezit contemplarea unui panou cu 
afişe de teatru. Am ţinut să ţi le împăr- 
tăşesc acum, cînd stagiunea în curs se 
apropie de sfirşit şi cind trebuie să inceapă 
pregătirea unei noi stagiuni şi alcătuirea 
unui nou repertoriu, pe care îl vrem cu 
toții mai bun decit cel ce-a fost. 

N-aş vrea să inchei, înainte de ai 
aminti cuvintele unui mare om de teatru, 
ale cărui invățăminte le studiem astăzi 
cu atita rivnă, câutind să ne însuşim in 
mod creator esența lor: 

„Nu uitaţi niciodată — spunea Stanis- 
lavski — că teatrul nu trăieşte prin scli- 
pirea luminilor, prin luxul decorurilor şi 
al costumelor, prin montările de efect,- ci 
prin ideile autorului dramatic“, 

Şi mai departe: 

„Dacă un director de teatru nu are gust, 
dacă el nu-şi alcătuieşte cu dragoste re- 
pertoriul, dacă nu simte dragoste pentru 
literatura dramatică, atunci nu poate fi 
vorba de teatru, în sensul în care îl in- 
telegem noi, adică de un organism viu, 
care — după expresia lui Gogol şi Scep- 
kin — constituie o înaltă şcoală, avind 
menirea de a da spectatorului „lecţii vii" 
despre viaţă şi despre om, în momentele 
cele mai insemnate ale existenței acestuia. 
Fără aceasta, nu avem de-a face decit cu 
o întreprindere comercială“. 

Ce părere ai, tovarăşe director de tea- 
tru ? 


\ 

Astăzi, capitala Austriei nu reamintește 
Viena dintre cele două războaie mondiale 
decit prin edificiile, monumentele și ar- 
terele sale principale : Ringul, Opernstrasse, 
Kiărtnerstrasse, Mariahilfestrasse, Favoriten- 
strasse şi alte citeva cartiere, deși total 
schimbate ca aspect, şi-au păstrat caracte- 
rul lor comercial. 

Am cunoscut Viena pentru întiia oară 
în 1927. In următorii zece ani, am avut 
prilejul să o revăd foarte des în călătoriile 
mele estivale. Era un popas pe care nu-l 
ocoleam chiar cînd aveam puţine zile de 
vacanță sau modeste mijloace bănești. Mă 
atrăgea nu numai farmecul, ci și nenumă- 
ratele ei manifestări artistice: concerte, 
spectacole de teatru, spectacole de operă, 
expoziții internaționale etc. Pe de altă 
parte, la începutul acelui deceniu, Viena 
încă mai cînta și dansa. Dar cîntecul ei 
era cîntecul lebedei. Un popor virtuos fu- 
sese pină la urmă robit! Austria înghițită 
prin Anschluss, iar Viena — oraş de cul- 
tură europeană, oraş al unei vechi tradiţii 
muzicale și leagăn al marilor compozitori 
Mozart, Beethoven, Schubert, Schumann, 

Brahms, Strauss, Lehar şi, totodată, cen- 
tru de atracţie pentru mii şi mii de ar- 
tişti, muzicieni, oameni de știință şi cul- 
tură — devenind un oraș de provincie al 
Germaniei hitleriste. Pe lingă celelalte ne- 
norociri, grozăviile războiului îi aduseseră 
pierderea a două dintre cele mai impor- 
tante edificii de cultură: la 12 martie 
1944, cinci bombe explozive au lovit în 
plin Opera de Stat, iar altele Burgthea- 
terul. Bombele incendiare au desăvirşit dis- 
trugerea : efectul lor mistuitor nu a putut 
fi preîntimpinat din pricina lipsei de apă. 

Reinălţarea Operei de Stat a fost o grea 
problemă de reconstrucție pentru austrieci. 
Cu sprijinul armatei sovietice actuala clă- 
dire a fost construită pe baza proiectu- 
lui maeștrilor arhitecți van der Nill şi 
von  Siccardsburg, deținători ai premiului 
înții la concursul inițiat în acest scop. 
Vechea clădire a Operei fusese construită 
în opt ani (1861—1869); Opera de azi 
a fost începută în mai 1945 şi terminată 
în 1955, lucrările mergind greu la in- 
ceput, pină la alocarea sumelor respec- 
tive. Reconstrucția a costat 300 milioane 


Materiale privind teatrul rominesc la Expoziţia teatrului european 1955 

de șilingi și a fost realizată după cerin- 
tele cele mai moderne ale arhitecturii : spa- 


tiul vechii clădiri a fost utilizat la maxi-' 


mum, scena a fost înzestrată cu cele mai 
perfecționate mijloace tehnice, interiorul a 
fost schimbat total, dar păstrind totūşi 
ceva din vechea înfățișare. Același lucru 
se poate spune despre Burgtheater. 


Pătrunzind în sala monumentală, pe care 
o mai văzusem pe timpul cind nu era încă 
terminată, am resimțit durerea pe care o 
simțisem cindva la Teatrul Naţional din 
Praga şi la Teatrul Mare din Moscova: 
durerea pierderii pe care am suferit-o noi 
prin distrugerea scumpului nostru Teatru 
Naţional. N-aș putea spune că sala Tea- 
trului nostru Naţional semăna cu acestea ; 
dar era la fel de impresionantă, deși era 
mult mai mică. Noua Operă din Viena 
are 1.800 de locuri pe scaune și 600 de 
locuri în picioare. Nu este în intenția mea 
de a descrie aici arhitectura sălii, foaie- 
rurile, scările monumentale, corpurile de lu- 
minat care fac să scapere mii de scintei 
prin cristalele bizotate, candelabrul care 
încinge plafonul ca un briu scinteietor de 
argint şi din care lumina se cerne ca o 
boare poleind toaletele femeilor, fracurile 
şi  smochingurile bărbaţilor. In monumen- 
talitatea ci, sala este de o simplitate plină 
de bun gust, care încîntă ochiul. Roșul 
sobru de vișină putredă al tapiseriei loji- 
lor constituie un fundal cald și odihnitor 
pe care se desprinde albul-vioriu al balu- 
stradelor ` lojilor discret ornamentate cu re- 
liefuri aurite. In noua sa înfăţişare sala 
Operei păstrează totuși ceva din farmecul 
celei vechi. M-a izbit însă în chip neplă- 
cut faptul că în această sală nouă mai 
există încă locuri în picioare. 


La spectacolul inaugural au participat 
oameni de artă din toate țările europene 
și de peste ocean. Printre marile persona- 
lități ale lumii muzicale, se afla compozi- 
torul sovietic Șostakovici, care a  stirnit 
atenția tuturor. Tot cu acest prilej au so- 
sit la Viena oameni politici, oameni de 
afaceri și călători excentrici, unii dintre ei 
veniți cu avioane personale. Evenimentul 
deschiderii Operei a fost filmat, transmis 
prin radio în aproape toate ţările și re- 
transmis prin televiziune. Vienezii de rînd 
au avut și ei spectacolul lor: s-au adu- 
nat în Piaţa Operei și au privit „,„protipen- 
dada” care participa la redeschiderea Ope- 
rei lor dragi. 

Dar redeschiderea Operei nu a fost sin- 
gurul eveniment internațional important 
din ultimul timp în viața Vienei. După 
semnarea Tratatului de stat cu Austria, 
capitala acestei țări a găzduit şi „Expo- 
ziţia teatrului european 1955“ (de la în- 
ceputurile - lui și pînă în zilele noastre). 

La organizarea expoziţiei a lucrat, în- 
delung și temeinic, un comitet inteřnațio- 
nal, format din personalităţi ale căror nume 
constituia o chezășie a curentului puternic 
pornit să măture din calea lui antagonis- 
mul, vrăjmășia şi lupta surdă dintre po- 
poare. Universitatea din Viena, teatrele şi 
bibliotecile vieneze în colaborare cu mu- 
zeele, bibliotecile și teatrele din lumea în- 
treagă au izbutit să stringă nenumărate 
documente de preţ, tipărituri rare, piese 
de muzeu, manuscrise, costume, stampe și 
tablouri de valoare cu portretele autorilor 
dramatici şi ale actorilor de seamă din 
toată Europa. 

2l de ţări, printre care și ţara noastră, 
au contribuit la înfăţişarea cît mai tu- 
prinzătoare a teatrului european în cele 
36 de săli ale Kiinstlerhaus-ului:  clă- 
dire mare, așezată în Karlsplatz, între 
Handelsakademie” și Musikverein, aprosne 
de  Schwarzenbergplatz şi  Stalinplatz, 
unde se înalță monumentul eroilor sovie- 
tici. 

Cea dintii sală este intitulată „Magia 
măștii”. Aranjată cu deosebit simţ artistic, 
ea oglindește lumina tenebroasă a incepu- 
turilor teatrului european, cu  corespon- 
dențe în aproape toate ţările lumii. 

Sala a doua înfățișează teatrul antic 
ale cărui începuturi premerg cu două mi- 
lenii era noastră. O amplă documentaţie 
arată originile sacre ale teatrului european : 
cultul lui Dionyssos, răspîndit în tot spa- 
tiul egeic. Nenumărate exponate autentice 
şi reconstrucții în machetă stau mărturie a 
acestui lucru. 

Urmează sălile teatrului religios, ince- 
pind din secolul al IX-lea și pină în zi- 
lele - noastre, cuprinzind manuscrise din se- 
colele XIII și XIV, schițe de decoruri și 
costume și fotografii înfățișind unele in- 
scenări moderne dintre cele două războaie 
mondiale. 

In sala 5 se vede teatrul Renașterii, 
epocă salutată cu bucurie de întreaga lu- 
me, deschizătoare de orizonturi după întu- 
necatul ev gotic. Teatrul Renașterii, acest 
pilon al teatrului european modern — 

este bogat reprezentat în expoziție: nu- 
meroase schițe de costume ale lui Leo- 
nardo da Vinci, prețioase tapiţerii fla- 
mande din secolul al XVI-lea, un volum 
original al lucrării „De arhitectura” a lui 
Vitruvius, apărut în primă ediţie italiană 
la Veneţia în 1497. 

Urmează două săli ale teatrului baroc 
din secolul al XVII-lea, epocă în care, 
prin indiscutabilele sale efecte de gran- 
doare şi strălucire, acest stil artistic ajunge 
uneori să rivalizeze cu teatrul Renașterii. 
Mărturie a acestei splendori sint costumele 
pentru tragedia „I] Solimano“ de Prospero 
Buonarelli (Florența, 1619), realizate de 
Jacques Callot, precum și macheta Teatru- 
lui Farnese din Parma, cu cele 4500 de 
locuri, distrus în 1944 de bombele ucigă- 
toare ale războiului. Stau alături schițele 
lui James Thornhill și ale lui Inigo Jones, 
cărţile lui Nicolo Sabattini despre ,„Prac- 
tica maşinăriilor scenice” și lucrarea des- 
pre arhitectura teatrală în secolul al 
XVII-lea a lui Andrea Pozzo. 

Sala 8 este sala dedicată Commediei 
dell'Arte, străjuită de un portret al lui 
Goldoni, executat în secolul al XVIII-lea. 
Arlechino, Pantalone, Graziano, Scaramou- 
che sînt reprezentaţi în sculptură, marmoră 
sau lemn policromat. 

Urmează sala teatrului popular austriac, 
în care alături de portretele autorilor cla- 
sici Nestroy și Raymond, sint expuse 87 
de obiecte interesante pentru cercetătorul 
atent „care ține să cunoască viaţa teatrală 
austriacă de-a lungul timpurilor. 

Sălii 10 i s-a dat o importanță deose- 
bită, o prezentare festivă, deoarece adă- 
postea Comedia Franceză şi  Burgtheate- 
rul, două mari instituţii teatrale din Eu- 
ropa, care, față în față, se parafrazează și 
se răsfrina una pe cealaltă, confruntindu-și 
parcă valorile. In vitrine se văd manu- 
scrise și tipărituri vechi în limbile greacă, 
ebraică, franceză, cehă etc. (remarc pri- 
mele ediții ale lui Molière); schițe de 
decor şi fotografii din activitatea Come- 
diei Franceze în trecut şi astăzi, crochiuri 
reprezentind pe Duplessis în „Dama cu 
camelii”, pe Clairon, Rachel și alte por- 
trete de o deosebită valoare artistică. De 
cealaltă parte,  Burgtheaterul din Viena 
prezintă, în afara tablourilor și busturilor 
marilor personalităţi artistice (poeţi, scrii- 
tori, artiști, regizori) o sumă de machete 
totalizind aproape întregul repertoriu al 


Burgului de la 1900 pină la cel de al 


doilea război mondial. 


Urmează sala teatrului englez care re- 
flectă mişcarea teatrală în Anglia pînă la 
expresionism. O vitrină impozantă închide 
în ea ediţii rare şi facsimile din Shakes- 
peare, Marlowe etc., portrete ale lui John - 
Gielgud în: Romeo, Hamlet, în „Mult 
zgomot pentru nimic”, schițe și decoruri, 
machete reprezentînd „Globe Theatre” în 
1610 etc. 

Urmează sălile teatrului german, ale 
teatrelor nordice (Danemarca, Finlanda și 
Suedia) cu mai puţine exponate. Tot aici, 
R.P.F. Iugoslavia prezintă 28 de mate- 
riale, dintre care remarc decorurile lui 
Rendjanin, la piesa „Indrăgostiţii”, pusă 
in scenă de Dusko Ristrci. 

In sala 17, teatrul rus (așa este trecut 
in catalog) grupează pe un principiu mu- 
zeografic portretele marilor poeţi, autori și 
actori, fotografii, manuscrise, tipărituri rare, 
ca „Nunta lui Figaro” tradusă și tipărită 
in limba rusă in 1787, „Othello“ in 1808, 
„Faust“ în 1844. Exponatele exprimă din 
plin marea tradiţie a teatrului rus şi in- 
fluența sa pină în centrul Europei. Schi- 
tele de decor ale baletelor lui Ceaikovszi 
și Stravinski, reprezentate intre anii 1910 
şi 1913, prezintă nu numai un interes do- 
cumentar ci, îndeosebi, un mare interes 
artistic. In citeva exponate sugestive, se 
vede: drumul străbătut de teatrul sovietic 
de la inceputurile sale pină în zilele noa- 
stre. Printre altele, „Prinţesa Turandot", 
jucată în primii ani de după Revoluţie la 
Teatrul de Artă din Moscova. Decorurile 
piesei „Trenul blindat” de V. S. Ivanov, 
jucată la Teatrul de Artă din Moscova în 
1927, oferă și astăzi o imagine realistă 
impresionantă. O sumă de fotografii pre- 
zintă grupuri și decoruri din diferite piese 
jucate de teatrele sovietice. Dintre. ele, re- 
marc aspecte din „„Tinăra gardă”, pusă în 
scenă de Ohlopkov şi schițele de decor 
pentru piesa lui Ostrovski „Fata fără ze- 
stre“, jucată în 1953 la Teatrul Stanis- 
lavski. 

In următoarele trei săli expun ţările de 
democrație populară: Polonia, Cehoslova- 
cia şi Bulgaria. Printre exponatele lor, 
care dovedesc un teatru cu preocupări se- 
rioase și de bun gust, se remarcă tablou- 
rile şi diagramele deosebit de interesante 
ce prezintă activitatea teatrului sătesc ce- 
hoslovac. 

O vitrină din sala teatrului Renaşterii (Expoziţia teatrului european 1955) 


In sala 20, între 15 şi 25 noiembrie 
1955, au fost expuse materiale privind 
teatrul rominesc de la începutul secolului 
al XIX-lea și pină în zilele noastre. In 
acest răstimp, noi am expus un material 
care a corespuns nivelului general al: ex- 
poziţiei. Deși puţine la număr, exponatele 
noastre au făcut un efect deosebit, atit 
prin sobrietatea şi distincția aranjamentu- 
lui, cît și prin conţinutul lor care a vădit 
calitate si echilibru. Valoarea artistică a 
picturilor care înfăţişează pe marii noștri 
artiști ai trecutului, Millo, Nottara, Deme- 
triad, Livescu, Ion Brezeanu, Ion Petre- 
scu, Petre Liciu, precum și portretul Lu- 
ciei Sturdza Bulandra, executat de pictorul 
C. Baba, au reținut atenția vizitatorilor 
care s-au interesat în același timp de au- 
torii portretelor și de personalitățile repre- 
zentate. In vitrine au fost expuse foto- 
grafii din diverse piese, schițe de costame 
şi decoruri, stampe, obiecte și busturi ale 
poeţilor, dramaturgilor și actorilor de sea- 
mă ai trecutului, un material care ilustra 
în mod grăitor începuturile teatrului To- 
mînesc. 

Lipsurile expoziţiei noastre au constat 
în faptul că nu am izbutit să arătăm prin- 

tr-un material documentar ilustrativ ce au 
reprezentat pentru Viena, ca și pentru 
teatrul european în general, Agatha Bir- 
sescu, considerată de austrieci ca una din 
marile personalităţi artistice ale capitalei 
lor, precum și alți actori romini deveniți 
celebrități internaţionale, de asemenea fap- 
tul că dintre figurile proeminente ale tea- 
trului nostru de astăzi, nu am prezentat 
decit portretele artistului poporului Costa- 
che Antoniu, în rolul cetățeanului turmen- 
tat din „O scrisoare pierdută“ de I. L. 
Caragiale, și al artistului emerit Ion Fin- 
teşteanu in Orgon din „,Tartuife” de Mo- 
lière, în timp ce portretele artiștilor po- 
porului Ion Manolescu, N. Bălțăţeanu, Gh. 
Calboreanu, G. “raca au lipsit, iar Gh. 
Storin şi V. Maximilian au fost pre- 
zenți numai prin două fotografii-portrete. 
Trebuie relevat însă că sala R.P.R. din 
cadrul Expoziției Internaționale de Teatru 
de la Viena s-a bucurat de un deosebit 
succes, fapt pentru care a fost solicitată 
si la Roma, unde in primăvara aceasta va 
avea loc o altă expoziție de teatru. 
Concluzia care ni se impune nouă, oa- 
menilor de teatru din R.P.R., in urma 
participării țării noastre la această expo- 

ziție, este în primul rînd necesitatea de a 
colecta material teatral, documente, în ve- 
derea creării unui important muzeu al tea- 
trului rominesc, aşa cum există la Buda- 
pesta şi la Viena, un muzeu care să 
oglindească pas cu pas dezvoltarea artei 
teatrale la noi, de la începuturile ei pină 
în zilele ncastre. Pentru aceasta teatrele ar 
trebui să aibă obligaţia de a stringe şi 
păstra toate schițele de decor și de cos- 
tume, de a comanda pictorilor şi sculp- 
torilor noştri valoroși tablouri ale marilor 
actori, lucru absolut necesar pentru păs- 
trarea bunei tradiții existente. 

Expoziţia de la Viena a fost vizitată 
de circa 30.000 de oameni săptăminal. 
Vizitatorii au fost conduși de ghizi recru- 
taţi dintre asistenții și lectorii Institutului 
de Ştiinţe Teatrale din Viena, anume pre- 
gătiți pentru aceasta de către decanul In- 
stitutului, prof. Hans Kindermann, orga- 
` mizator şi principal animator al expoziţiei. 

Cu ocazia expoziţiei, am putut face cu- 
noștință cu repertoriul teatrelor din Eu- 
ropa. Cei mai jucaţi dintre autorii cla- 
sici sint: Moliere, Goldoni, Schiller, Goe- 
the, Cehov, Strindberg și Biichner. Dintre 
moderni remarc pe următorii: Lorca, Gi- 
raudoux, Anouilh,  Bertholt Brecht (cu 
„Mutter Courage"), Jean Paul Sartre ș.a. 

Dramaturgia americană este prezentă 
prin O'Neil! cu „Vine vinzătorul de ghea- 
tă", cu Tennesee Williams a cărui piesă 
„Menajeria de sticlă” este jucată în mai 
toate țările nordice, cu Steinbeck, cu 
Thornton Wilder, Arthur Miller și Max- 
well Anderson. 


In ceea ce privește scenografia euro- 
peană de astăzi, ea prezintă aspecte va- 
riate și uneori destul de bizare: realismul 
degenerind citeodată în naturalism, în vre- 
me ce noile forme ale expresionismului 
stau alături de vechi manifestări futuriste. 
Ca decoratori interesanţi remarc pe vie- 
nezul Stefan Hlava, cu decorurile lui pen- 
tru „Don Carlos” (Burgtheater), pe Wat- 
ckewitch, unul dintre cei mai apreciaţi 
scenografi din Europa, care face decoruri 
pentru operele şi teatrele din Paris, Viena, 
Londra şi Roma. Cunoscutul scenograf 
german Adolf Stern a rămas la simplism 
în expresia sa scenică, iar atunci cînd în- 
cearcă să se înnoiască cade in formele 
unui expresionism învechit. Interesant, în- 
drăzneț, dar realist este decorul lui Pe- 
rotet la „„Menajeria de sticlă”' reprezentată 

la Lucerna în 1951. La „Piccolo Teatro 
di Milano” scenogratul Cortelacci atrage 
atenția prin felul în care-și compune de- 
corul cu elemente realiste şi nedeformate. 

Spectacoțele pe care le-am văzut la Vie- 
na (la care numai cu greutate am obținut 
bilete, locurile fiind reţinute cu mult îna- 
inte prin nenumărate agenţii străine) au 
fost deosebit de interesante, în special 
spectacolele văzute la Staatsoper și la 
Burgtheater. Preţul unui loc de operă 
este în mediu de 400-500 de șilingi (costul 
a două perechi de pantofi). 

Primul spectacol pe care l-am văzut a 
fost opera „Fidelio” dirijată de Karl 
Böhm, în decorurile lui Holzmeister şi 
costumele lui Kipart. O orchestră admi- 
rabilă și un ansamblu de 200 de co- 
riste şi 100 de coriști impresionau prin 
calitatea omogenităţii lor muzicale, iar in- 
terpreții, prin măiestria lor, reușeau să se 
transpună în puritatea muzicală a difici- 
lelor tipare beethoveniene. Din punct de 
vedere scenografic, spectacolul lăsa de do- 
rit, prin costumele și decorurile sale ve- 
riste și neartistice. 

„Don Giovanni” de Mozart, dirijat tot 
de Karl Behm, a fost un spectacol uni- 
tar, mai realizat în totalitatea sa. In seara 
spectacolului, in holul de sus al Operei, o 
imensă coroană era depusă în amintirea 
Mariei Peritza, marea interpretă a Donnei 
Anna, pe care acum o joacă Lisa Della 
Casa. In rolul titular, George London, 
oaspete venit din Anglia, aduce o prețioasă 
contribuţie distribuţiei. Inscenarea lui Joseph 
With, corectă și discretă, ajută partitura 
muzicală, susținindu-i momentele dramatice. 
In acest spectacol, poporul este prezentat 
intr-un conformism liniștitor, călduţ, pen- 
tru burghezia din scaune. 

Insă cel mai frumos spectacol de operă 
văzut la Viena a fost „Maeștrii cintăreți 
din Nürnberg" de Richard Wagner. La 
pupitru, de data aceasta, a urcat Fritz 
Reiner. Regizorul Herbert Graf, într-o 
colaborare strinsă și armonioasă cu sceno- 
graful Robert Keutski, a realizat o însce- 
nare care transpune într-un realism artistic 
impresionant viața, moravurile și preocu- 
pările maeștrilor cîntăreți din Nürnberg. 
Tehnicitatea modernă a scenei, cu toate po- 
sibilitățile sale, a intrat în funcţiune, dind 
măreție decorului:: interpreţii cintăreți s-au 
luat la întrecere pe scenă ca și în fabu- 
lația operei. Nici unul nu a fost mai pre- 

jos decit celălalt şi toți laolaltă au fost 
magistrali, întărind o dată mai mult renu- 
mele universal al Operei din Viena care, 
alături de Teatrul Mare din Moscova, 
Opera din Paris şi Scala din Milano, face 
faima muzicii europene. 

La Burgtheater am văzut „Don Carlos“ 
de Schiller în regia lui Gielen, cu deco- 
rurile și costumele lui Stefan Hlava. In 
Filip al II-lea, Werner Krauss a realizat 
încă una din marile creaţii cu care ne 
obișnuise în trecut. Alături de el, un tinăr 
element excepțional, care după părerea mea 
va deveni unul din cei mai mari actori 
de limbă germană ai timpurilor noastre, 
Oscar Werner, a jucat rolul titular. „Don 
Carlos” a fost un spectacol de mari pro- 
porţii, atît din punct de vedere al punerii 
în valoare a conţinutului de idei, cît și 
din punct de vedere al formei artistice în 
care decoratorul a ilustrat Spania Inchi- 
ziţiei. 

Un alt spectacol, „Der Verschwender” 
(Risipitorul) al clasicului austriac Ferdi- 
nand Raimund, în regia săracă, fără ori- 
zonturi, naivă şi simplistă a lui Franz 
Reichter, a dat posibilitate unor actori ca 
Joseph Meinrad, Inge Konrade, Hermann 
Thimig și Raul Aslan să susțină o piesă 
bună, plină de conţinut, poezie și umor. 

La Josephstadtstheater am văzut „Kean“ 
de J. P. Sartre după Alexandre Dumas. 
Regia fără importanță a lui Hans Jaray 
a dat totuși prilej actorului Paul Hoff- 


mann din Stuttgart, venit în reprezentaţie 
la Viena, să realizeze în mod interesant 
personajul lui Kean. 

Ultimul spectacol pe care l-am văzut a 
fost opercta „Madame Pompadour“ la 
Volksoper (muzica de Leo Fall) adaptată, 
pusă în scenă și interpretată de Alexander 
Pichler : un spectacol încîntător și plin de 
atracţie prin conţinutul și realizarea sa. 

Deşi războiul a împiedicat în mare mă- 
sură mersul înainte al mișcării teatrale și 
muzicale vieneze, deși o bună parte din 
patrimoniul de cultură al Austriei a avut 
de suferit grave pierderi, totuși marea forță 
a tradiţiei a făcut ca o nouă pleiadă ar- 
tistică să preia torța înaintaşilor. Așa se 
poate explica faptul că, în toamna anului 
1955, Viena a putut organiza și găzdui o 
manifestare de proporţiile și semnificația 
aceleia despre care am vorbit. 

Căci Expoziţia Internaţională de Teatru 
de la Viena marchează fără îndoială un 
eveniment cultural de o deosebită impor- 
tanță instructivă. Vizitind-o, am luat cón- 
tact cu unele valori teatrale ale Occiden- 
tului. In același timp, ea a fost un prilej 
de autentică afirmare artistică pentru ţă- 
rile din răsăritul Europei care au dovedit 
încă o dată înaltul nivel cultural al tea- 
trului lor. Asemenea schimburi în planul 
valorilor sînt întotdeauna binevenite, răs- 
punzind dorinței de pace şi progres a tu- 
turor popoarelor lumii. 

VALENTIN SILVESTRU 


Pagini de block-notes dintr-o călătorie în U.R.S.S. 


In Uniunea Sovietică oamenii se duc 
la spectacol ca la o manifestare sărbăto- 
rească, îmbrăcîndu-şi cele mai bune haine 
nu din snobism, firește (aici nu există o 
elită care să-și etaleze toaletele), ci cu un 
respect evident pentru instituția al cărei 
prag îl calcă. 

La rindul său, teatrul face totul pentru 
ca spectatorul să se simtă bine la repre- 
zentaţie. Cei ce răspund de bunul mers al 
unui teatru nutresc un mare respect pen- 
tru public. 

Care sint căile pe care s-a realizat 
această stimă reciprocă ? Fără îndoială că 
în primul rînd calea spectacolelor de înaltă 
valoare, corespunzătoare aşteptărilor celor 
ce vin la teatru. Dar în afară de spec- 
tacol, este creată o întreagă ambianță în 
instituția teatrală, pe care publicul o sezi- 
sează ca fiind atmosfera firească a unui 
lăcaș de: cultură sovietică și pe care oas- 
peţii străini nu pot s-o aprecieze decit ca 
pe unul din semnele înaintatei civilizaţii 
sovietice. 

N-am putut de pildă să nu observ bi- 
letul de teatru, ca pe un lucru ce merită 
să fie observat. Poate că e ceva neinsem- 
nat, dar acest ceva neînsemnat e alcătuit 
cu gust și în așa fel încît nu-l poți ames- 
teca printre bucățelele de hirtie fără im- 
portanță rătăcite prin buzunare. Biletul al- 
bastru al Teatrului Academic de Artă 
din Moscova are în stinga emblema tea- 
trului, celebrul pescăruș cu aripile in- 
tinse. Iți indică cu litere mari „parter“ 
sau „bel-etaj” — cum se numește balco- 
nul aici. Apoi adresa teatrului, data pen- 
tru care e valabil şi — cu litere aplicate 
ulterior tipăririi — titlul spectacolului. E 
menționat pe bilet „„matineu” sau „seara. 
Sint menţionate, de asemenea, rindul și 
locul, stinga sau dreapta și prețul bile- 

tului. Iar pe spate e notată ora începerii 
şi ora terminării spectacolului. Niciodată 
la cele aproape treizeci de spectacole la 
care am asistat nu a fost vreo încălcare, 
măcar de un minut, a orelor notate pe 
bilet. 

Cind biletul de teatru e o fițuică miti- 
tică, incoloră, ţi se întimplă s-o arunci 
chiar în sală, la sfirșitul “spectacolului, ori 
cel mult în hol, cînd îţi scoţi paltonul 
de la garderobă. Avind bilete la „Roadele 
învățăturii”, luate cu trei zile înainte, şo- 
ferul mașinii ce-mi fusese pusă la dispo- 
ziţie de Ministerul Culturii al U.R.S.S. le 
ținea nu în buzunar, ci la un loc cu do- 
cumentele mașinii în cutia specială de me- 
tal de lingă volan. Eu însumi am păstrat 
biletele tuturor spectacolelor, fără vreun 
țel special. Participind la un simpozion 
cu regizorii romini, maeștri emeriţi ai ar- 
tei, care vizitau Uniunea Sovietică, am ob- 
servat că alături de caietele cu notițe, pro- 
gramele, fotografiile aduse de acolo, con- 
servau şi ei în file de caiete bilete de 
teatru. 

Același lucru se întimplă și cu progra- 
mele. Atit la Moscova cit şi la Leningrad 
se alcătuiește un program ilustrat al tu- 
turor teatrelor dramatice şi muzicale din 
oraș, pe zece zile. E o cărticică de 66 de 
pagini cu coperta colorată, cu multe foto- 
grafii în text și distribuțiile complete ale 
tuturor pieselor ce se reprezintă în cele 
zece zile. lar la fiecare teatru se poate 
obține și distribuția spectacolului din seara 
respectivă, tipărită pe două foi simple de 
hirtie. Dar pină și această simplă foaie 
are un grăunte de gust. Teatrul Mare Dra- 
matic „Gorki“ din Leningrad, de pildă, im- 
primă pe prima pagină a programului pro- 
filul lui Maxim Gorki şi un chenar cu 
motive ruseşti. 

Cred că respectul pentru teatru, înainte 
chiar de a-l cunoaște, ia naştere din con- 
tactul cu aceste cărți de vizită ale sale, 
care ţi-l recomandă prin ele însele drept 
o instituție de cultură artistică. 

Spectacolul teatral sovietic topeşte în- 
tr-o sinteză originală creația dramaturgu- 
lui şi cea a actorului, a scenografului și a 
compozitorului, în condiţiile procesului de 
montare condus de regizor. 

Munca regizorului în spectacolul sovietic 
este caracterizată de un curaj creator și 
o fantezie liberă, cuceritoare, aducind în 
fiecare moment al desfășurării acţiunii so- 
luţiile cele mai neașteptate de înfăptuire 
artistică pe care le oferă realismul socia- 
list. Nici un spectacol nu seamănă cu ce- 
lălalt, nici un regizor nu folosește rezol- 
vări care seamănă cu ale altuia, chiar 
atunci cînd e vorba de același autor sau 
de aceeași piesă. 

In această varietate cu totul remarcabilă 
se simte foarte bine izvorul ei, totodată 
principala trăsătură comună tuturor spec- 
tacolelor, caracteristica de prim plan a 
spectacolului sovietic : profunzimea ideii. 

Transpunind piesa lui Nikolai Pogodin, 
„Nori purpurii”, regizorii Teatrului Cen- 
tral al Transporturilor, V. A. Goldield şi 
I. I. Sudakov, au plasat întreaga acțiune 
in gară, după cum cere și lucrarea. E o 
gară mică de provincie din sud-estul ve- 
chii Rusii, în anul 1905. Pe aici va trece 
spre oraş, pentru a ajuta la pornirea in- 
surecției, un detașament de muncitori inar- 
maţi, camuflaţi în trenul de persoane ca 
simpli călători. Grișa Kostromin, tinăr bol- 
şevic din localitate, și mama sa, Natalia 
Nikolaeva, de asemenea membră de partid, 
trebuie să ajute această trecere, iar Grișa 
să şi plece cu ei. Din cauza grevei fero- 
viarilor, izbucnită pe neaşteptate, trenul 
se va opri însă în gară. Şi deodată, în- 
treaga suflare a localității și toți pasa- 
gerii trenului se angrenează — cei mai 
mulți fără să-și dea seama — într-un con- 
flict de mare forță artistică, imagine grăi- 
toare a ciocnirii istorice dintre clase în 
anul revoluţionar 1905. Gara constituie 
un singur decor complex, montat pe tur- 
nantă. Rotindu-se, turnanta ne aduce la 
scenă fie bufetul gării, fie peronul, apoi 
trenul încremenit pe linie, cămăruța de la 
etaj a telegrafistului. In acest decor, per- 
sonajele circulă, se agită, luptă între ele, 
unora li se pare că pot sta deo parte, 
altele nu pricep nimic din ce se întimplă, 
sau nu vor să priceapă, dar cert e că în 
aceste zile de crincenă înfruntare, nimeni 
nu-şi poate desprinde soarta de ceea ce se 

petrece în gară. Aici se hotărăşte izbuc- 
nirea revoluționară și mica staţie de cale 
ferată nu e decit picătura în care se răs- 
fringe cerui cu nori purpurii al anului 
1905. 

Pumnul de oameni viteji și  hotăriţi, 
bolșevicii. vor porni în zori, înainte de 
răsăritul soarelui. Vagonul cneazului a să- 
rit în aer, jandarmii nu mai pot decit să 
tragă rafale în urma locomotivei care a 
plecat cu două vagoane. Printre norii pur- 
purii răsare soarele. A fost o întîmplare 
neobișnuită într-o gară mică de provincie; 
dâr trenul cu muncitorii înarmați a ple- 
cat, întreaga Rusie s-a ridicat, lupta hotă- 
ritoare impotriva robiei ţariste a început 
şi nimic n-o va mai putea opri. 

Această idee este atit de profund tra- 
tată, încît după ce s-a lăsat ultima cortină 
şi după ce ai înţeles pe deplin semnifi- 
cația majoră a evenimentelor din piesă, 
eşti atras să-ți reexplici fiecare detaliu și 
scenă peste care ai trecut cu vederea furat 
de acțiune. Şi abia atunci îți apare din 
nou ideea spectacolului în toată profun- 
zimea ei, în ansamblul creaţiei scenice şi 
în amănunte. 

Regizorii sovietici transmit ideea prin 
intermediul unor forme artistice deosebit 
de variate şi pregnante. Aici noțiunea de 
realism scenic nu cunoaște interpretări în- 
guste și buchereşti. Stind de vorbă în 
această chestiune cu regizorul-şef al Tea- 
trului Mic, artistul poporului Konstantin 
Alexandrovici Zubov, el îmi atrăgea aten- 
ţia asupra îmbinării creatoare a elemen- 
telor romantice şi a celor realiste în inter- 
pretarea actorilor Teatrului Mic, precum și 
asupra tratării calme, academice a piese- 
lor în munca regizorală. Spectacolul pe 
care l-am văzut aici cu piesa lui Alexandr 
Ostrovski „Inima nu-i de piatră” era într- 
adevăr un spectacol de o frumuseţe cla- 
sică, șlefuit cu grija unui maestru bijutier 
pină în cele mai neînsemnate amănunte. 
Regia lui L. A. Volkov nu permisese nici 
o stridenţă. Era un spectacol de comedie 
desigur, dar o comedie adinc gindită de 
autori şi de actori căci risul acoperea aici 
o stare nenorocită care dura de mult și 
ținea cu încăpăţinare să se permanentizeze 
ca atare. Maniera calmă de rezolvare a 
spectacolului convenea de minune piesei, 
care înfățișa moravurile așezate, îngheţate 
parcă pentru vecie din familia negustoru- 
lui rus din a doua jumătate a veacului 
trecut. Dar aceeași tratare sublinia puter- 
nic şi destrămarea către final, lentă dar 
fără putință de oprire, a acestei bineţesute 
pinze familiale. 

In schimb, la Teatrul de Satiră, în 
montarea celebrei satire a lui Vladimir 
Maiakovski „Ploşniţa”, am intilnit o folo- 

sire pe scară largă a grotescului, cu mij- 
loace violente de comic, intr-un spectacol 
care te aruncă dintr-o surpriză în alta, 
făcîndu-l pe omul din sală să hohotească 
cu lacrimi. Regizorii Valentin Plucek și 
Serghei lutkevici au dat glas furiei ma- 
relui poet şi dramaturg contra lăcomiei, 
prostiei și trindăviei micului burghez po- 
trivnic valului revoluționar și au pus piesa 
în scenă într-un chip ieşit din comun. Un 
cal şi o trăsură de lemn se mișcă pe loc, 
acţionați de un mecanism ca de păpuși; 
pe fundal se desfășoară panorama carica- 
turală a unui oraş. Negustori ambulanți 
opriţi ca într-un tipar strimb defilează pe 
o bandă rulantă. Din trăsură coboară braț 
la braț planturoasa stăpină a unui salon 
de coafură și noul său prieten, eroul come- 
diei feerice : Prisipkin. 

Fiecare tablou nou e o parodie a unei 
realități urîte, deformate, o parodie ustu- 
rătoare de pe poziția puternică a noului. 
Nunta lui Prisipkin cu Elzevira Davidov- 
na, manicuristă şi casieriță, e un moment 
de şarjă uimitoare, unde fiecare personaj 
e o caricatură cu fixități mecanice de 
comportare şi mimică. Incendiul provocat 
de nuntaşi e proiectat pe o pinză cu mij- 
loacele desenului animat, în timp ce în 
fața  pinzei-ecran, pompierii încep opera- 
ţia de stingere printr-un cîntec intonat 
în cor. Peste 50 de ani, Prisipkin va fi 
reinviat de savanții sovietici, dar în lumea 
socialismului el este o curiozitate bizară, 
care pină la nrmă va fi dusă la grădina 
zoologică. Aici girafele, leii şi cămilele sint 
de carton și postav şi au chipuri zimbi- 
toare. Ploșniţa care evadează din vestmin- 
tele noului pensionar va fi găsită de tineri 
curajoși la balconul sălii de spectacol și 
deodată intreaga sală e atrasă în jocul fre- 
netic de pe scenă unde se judecă de către 
generația viitoare toate viciile moralei bur- 
gheze care înjoseau demnitatea omului. 

Repizorul sovietic demonstrează prin na- 
tura metodei lui de lucru, că adevăratul 
respect față de munca autorului se exprimă 
prin crearea — pe baza textului — a unei 
opere noi de artă, în care trăiesc o viață 
nouă, într-o formă originală, ideile scumpe 
autorului. Această operă de artă, calitativ 
nouă față de opera literară pe temeiul că- 
reia a luat naștere, este spectacolul. 


Teatrul sovietic a rezolvat cel dintii din 
lume problema figurației pe scenă, în ra- 
port cu concepția nouă a dramaturgilor 
sovietici despre popor ca făuritor al isto- 
riei și în strinsă legătură cu acea cerință 
a realismului socialist denumită caracter 
popular în artă. Munca regizorului in 
acest domeniu ţintește către individuali- 

zarea personajelor din masă, atunci cînd 
pe scenă e înfățișat poporul și totdeauna 
iţi rămîn în minte chipuri vii, luminate de 
un gind, fie că actorii respectivi au de 
rostit vreo replică, fie că nu. Aceasta face 
ca scenele de mase să aibă întotdeauna o 
mare vioiciune și un colorit bogat, atră- 
gindu-l pe spectator, cerindu-i parcă să-i 
urmărească pe toți şi fiecare in parte cu 
atenţie. 

In spectacolul „Omul cu arma“, piesa 
lui Nikolai Pogodin, de la Teatrul Vah- 
tangov, ne aflăm în primul tablou în tran- 
şee, pe front, în 1917. Mai mulţi soldaţi 
se adăpostesc după zidul tranșeei întărit 
cu birne și discută despre ce le stă pe 
suflet. Treptat, lumina se stringe mai ales 
în jurul soldaţilor care interesează în pri- 
mul rînd prin replicile ce le spun acum. 
Apoi — prin măiestria regizorului R. Si- 
monov care interpretează și rolul principal 
— facem cunoștință foarte îndeaproape nu- 
mai cu Ivan Șadrin, eroul piesei, soldatul- 
țăran „omul cu arma”. Dar în tot acest 
timp, ceilalți ostași n-au rămas în umbră 
ci în penumbră, nu total inactivi ci mar- 
cîndu-și prezența prin schițarea unei aten- 
ţii mai încordate, printr-un gest aparent 
mai puțin semnificativ, schimbarea de pe 
un picior pe altul etc. Ii vedem, îi per- 
cepem distinct, dar nu ne interesăm în 
mod specia! de vreunul din ei; ei înșiși 
ne ajută prin tot ce fac să ne îndreptăm 
atenția către ceea ce e mai important îh 
scenă în acel moment. 

Interesant e soluționată de regia sovie- 
tică, legătura eroului pozitiv cu masele. 

In spectacolul „Lașul” cu piesa lui A. 
Kron, la Teatrul de Dramă „K. S. Sta- 
nislavski”, există un chip de o mare frú- 
museţe morală, cu un caracter foarte bine 
conturat. E  bolșevicul Dorofei Semiakin, 
gradat într-o unitate militară diñ armata 
rusă a anului 1905, secretarul organizaţiei 
ilegale din localitate a partidului social- 
democrat din Rusia. Cei mai mulți dintre 
soldaţii unităţii nu știu nimic special des- 
pre Dorofei. iar el se străduiește să nu se 
deosebească prin nimic de ceilalți ostași, 
pentru a nu atrage atenția asupra lui, 
căci sarcina sa este de a pregăti în adincă 
taină insurecția armată. Nici spectatorii nu 
află aceasta decit mai tirziu. Şi totuși, Do- 
rofei se impune de la prima sa apariţie, 
se realizează cu mijloace pe cit de simple, 
pe atit de ingenioase. 

In timpul unei convorbiri oarecare din 
dormitorul trupei, cineva întreabă într-o 
doară: pe unde o fi Dorofei? lar mai 
tirziu altul repetă întrebarea în alt fel: 
de ce n-o mai fi venind Dorofei ăsta? 
Ofiţerul Zolotarev, o fiară față de soldați, 
face pe neașteptate apelul în dormitor. Se- 

miakin sosește o clipă prea tirziu, ceea ce-l 
face pe ofițer să izbucnească cu o furie 
nestăpinită, exprimindu-și fățiș bănuiala că 
gradatul e un răzvrătit, că-l simte a unelti 
ceva subversiv. După ieşirea ofițerului, 
doar doi-trei soldaţi se grupează cu mare 
discreție în jurul lui Dorofei. Aproape pe 
neobservate, odată cu interesul crescind al 
ostașilor pentru caporal, cu afirmarea dra- 
gostei pe care i-o poartă soldatul Barikin 
și el membru de partid, crește și interesul 
spectatorului pentru erou, dirijat cu di- 
băcie de regizorul Aronov. Eroul însuși 
creşte în acţiune și într-o legătură strinsă, 
permanentă, cu soldații și muncitorii din 
oraș. 

In „Pasărea primăverii”, spectacolul cu 
piesa lui S. Mstislavski la Teatrul de 
Dramă din Moscova (regizori S. Maiorov 
şi V. Bortko), Bauman eroul piesei se 
relevă de la început ca un experimentat 
conducător de mase, bine cunoscut în 
cercuri largi de muncitori din Moscova. 
El vine în oraș într-o perioadă de fră- 
miîntări pentru organizația locală. De aceea, 
grupul muncitoresc înaintat din conducerea 
organizației primeşte cu bucurie vestea so- 
sirii lui Bauman, tovarăș de luptă al lui 
Lenin. 

Alte împrejurări din spectacol arată cum 
Bauman se bucură de încrederea maselor 
pentru că se sfătuiește cu oamenii, le cere 
părerea și le exprimă limpede speranţele. 
In închisoare, el pregătește cu minuţiozi- 
tate evadarea tuturor bolşevicilor şi aceș- 
tia, după ce-i ascultă planul și-l aprobă, 
îl îndeplinesc întocmai sub conducerea sa. 
La conducerea Ohranei țariste se pun în 
mișcare cei mai buni agenţi pentru a-l 
descoperi și prinde pe Bauman. 

Fiecare tablou nou aduce un nou ele- 
ment care-l caracterizează pe Bauman ca 
un conducător, ca un exponent autorizat 
al maselor, a cărui personalitate s-a fău- 
rit și se dezvoltă pe prima linie a fron- 
tului revoluţionar. 

Chiar spectator profan fiind, nu se poate 
să nu remarci munca de înaltă inspiraţie, 
pe care v duce regizorul sovietic cu ac- 
torul. Pe scena sovietică faci cunoștință cu 
„arta trăirii" rolurilor. Se vede că inter- 
pretarea e rodul unor lungi exerciţii, căci 
mijloacele fizice ale actorului se supun 
ideii personajului și între lumea lăuntrică 
a omului de pe scenă și modul lui de a 
acționa există o strinsă armonie. Se vede 
de asemenea că exprimarea artistică este 
fructul unor căutări. E greu să vezi pe o 
scenă sovietică un actor care să nu ştie 
„să joace”, adică să nu stăpinească mij- 
loacele meseriei. E de asemenea greu să 

vezi demonstrații de tehnică actoricească 
lipsită de idee, virtuozitate goală. În 
munca sa de autoeducare, de desăvirșire 
a meseriei ca şi a măiestriei artistice, ac- 
torul are totdeauna sprijinul prietenesc al 
regizorului, pe care nu-l interesează doar 
realizarea unui rol într-un anume spec- 
tacol, ci și pregătirea actorului pentru a 
putea face față celor mai dificile și felu- 
rite sarcini scenice. 

Aşa se face că întilnindu-te cu același 
actor în roluri diferite, îl cunoşti uneori 
cu greu. Am urmărit cu atenție un actor 
excelent în două spectacole cu totul deo- 
sebite între ele, la Teatrul de Dramă 
„K. S. Stanislavski“ din Moscova. E vor- 
ba de artistul emerit al R.S.F.S.R., B. Le- 
vinson. In spectacolul „Griboedov“ cu 
piesa lui S. Ermolinski (regizor M. M. 
lanșin), Levinson „joacă rolul principal. La 
incevut, cînd il vezi pe scenă, ai o oare- 
care îndoială. Omul acesta de statură 
joasă, slab, uscăţiv, cu nasul ascuţit și 
fața osoasă, te va convinge oare de mă- 
reția celebrului scriitor rus ? 

In sufletul lui Griboedv arde o flacără 
vie, pe care adesea o percepem aevea în 
ochii actorului, după ochelarii mici, fără 
ramă. Pe față se zugrăvește un zîmbet 
sarcastic, nu expresia răutății mizantrope, 
ci o armă pentru ticăloșii care voiau să 
batjocorească poporul rus. Cind e singur 
şi se gindește, chipul lui Griboedov-Le- 
vinson capătă un aer de tristețe gravă, de 
seriozitate îngrijorată. In sumbrul cabinet 
special al poliției țariste care anchetează 
„afacerea de la 14 decembrie”, adică răs- 
coala decembriștilor, Griboedov își înfruntă 
anchetatorii cu liniște mîndră, ironizindu-i 
usturător, tără umbră de teamă. La Tehe- 
ran, în fața ambasadei ruse, hoarda de 
fanatici aţiiată de uneltirile consulului en- 
glez ameninţă și urlă. Omul mic de sta- 
tură, uscăţiv, cu ochelari, îmbrăcat in uni- 
formă se pregăteşte să iasă în balcon. In 
momentul acesta de viață și de mbarte, e 
atita mindrie, putere și curaj în Griboe- 
dov, încît ești sigur că dacă va ieși, va 
risipi numai cu avintul tăios grupurile de 
atacatori. Dar bandiții strecuraţi în clădire 
il ucid pe la spate. 

Toate acestea au fost subliniate prin- 
tr-un joc sobru, cu gesturi măsurate, un 
mers apăsat, niciodată precipitat, o mi- 
mică reţinută pe o figură care se lumina 
sau se întuneca numai printr-un joc stu- 
diat al sprincenelor. 

In spectacolul „Lașul” cu piesa lui A. 
Kron, Levinson creează rolul unui ofițer 
stupid și abject, praporgicul Tit dintr-o 
unitate militară, cantonată într-o staţie de 
cale ferată. E un beţiv rău și ciinos; idea- 
lul lui e să apere „liniștea familiei”. Per- 

sonajului îi sînt proprii îngustimea de 
gindire şi modul de a batjocori cu groso- 
lânie tot ce nu-i este pe plac. Tit-Levin- 
son îşi piaptănă părul — care încărun- 
țeşte — cu cărare la mijloc și-și răsucește 
cu virfurile în sus, mustăcioara de sub 
nasul ascuţit, ceea ce-i dă un aer per- 
manent de batjocură prostească. Vocea gu- 
turală și ochii cu pleoapele roşii îl carac- 
terizează pe alcoolic. Mersul cu pași ine- 
gali, risipiţi, ca al unui om fără axă, ges- 
turile dezordonate, atitudinile cocoșești de 
scandalagiu mărunt, toate definesc o ființă 
meschină. Cind soldaţii unităţii, conduși 
de bolșevici se răscoală, comandantul in- 
cearcă să se împotrivească, un ofițer se 
declară de partea soldaţilor pentru ca 
apoi să încerce să fugă. Numai praporgicul 
Tit alege o cale conformă cu caracterul 
său : se zăvorește în toaletă și declară că 
nu va putea fi scos de acolo cu nici un 
chip. 

O altă idee a dus la alegerea altor mij- 
loace, a unei alte măști, la făurirea unei 
compoziții originale. Doar numele din pro- 
gram mai amintește că e același actor care 
a dat viaţă scenică cu o seară înainte 
unui erou istoric. 

In acest efort remarcabil de a găsi cea 
mai înaltă și mai originală formă de ex- 
presie pentru fiecare rol cred că se va- 
lorifică partinitatea actorului sovietic, pen- 
tru că făcînd ideea pătrunzătoare și trans- 
mițindu-i-o cu forță artistică spectatorului, 
el determină într-un sens hotărît atitudi- 
nea acestuia față de personaj, îi lumi- 
nează conţinutul ideologic al întregului 
spectacol. Spiritul cetăţenesc al actorului 
sovietic, poziţia sa partinică îl ajută să 
descopere cu justețe conținutul personaju- 
lui şi-l stimulează să dezvăluie acest con- 
ținut spectatorilor cu toată puterea mijloa- 
celor pe care le posedă, în scopul de a 
dezvolta în spectatori atitudinea pe care 
el artistul o are faţă de rol. 

N-am avut prilejul să constat niciodată 
ostentație în zugrăvirea personajului ne- 
pativ. In satiră, acolo unde se folosesc 
grotescul și caricatura, deci exagerarea spe- 
cifică genului pentru ingroşarea ridicolu- 
lui, de asemenea nu se observă ostentaţia, 
ci puterea imaginii comice  hiperbolizate. 
Personajul negativ din „Roata fericirii” de 
Fraţii Tur (pe scena Teatrului Comsomo- 
lului Leninist — regizor S. L. Stein) as-- 
pirantul în filozofie Boris Sviridov e ur- 
mărit cu accente aproape imperceptibile pe 
panta decăderii sale morale. E un tinăr 
frumos, simpatic, cult și serios față de 
viață şi față de sine însuși, puţin visător, 
dar nu stăpinit de o visare ușuratică ori 
trindavă. Teza pe care o pregătește se 
numește „Probleme de etică în viața omu- 

lui sovietic“. In primul tablou, actorul 
V. D. Larionov ne lasă o impresie foarte 
bună despre personajul său, dar totodată 
face și o mică, aproape neinsemnată re- 
zervă : -dintr-un motiv desigur tineresc, 
Boris se apropie insistent de prietena ve- 
cinului său Kocerghin, Nataşa Kozîreva, 
o fată cu înfățișare foarte plăcută, se- 
cretara organizației comsomoliste. Fotografia 
tinărului aspirant a fost publicată pe co- 
perta unei reviste de mare răspindire şi 
acum camera sa e plină de scrisori de la 
admiratoare. Boris-Larionov nu-şi pierde 
insă capul. Se vede a fi un om stăpin pe 
sine. Citeşte plictisit scrisoare după scri- 
soare, adresează cuvinte amare fetelor ca- 
re-i trimit epistole amoroase și pune de o 
parte, ca să-i răspundă, numai scrisoarea 
unui bătrin care i-a dat un sfat de viață 
înțelept.Dar spre sfirșitul aceluiași tablou, 
actorul ne dezvăluie încă o trăsătură ne- 
gativă a caracterului lui Sviridov: a as- 
cuns celor din jur faptul că e căsătorit — 
e adevărat, vrea să se despartă de tinăra-i 
soţie, n-o mai iubește, dar deocamdată e 
insurat şi Nataşa, care a răspuns senti- 
mentelor sale, nu știe lucrul acesta. Şi 
nici nu trebuie să afle! hotărăște Boris 
lovind cu pumnul în maldărul de scrisori 
de pe masă... 

Aşa ni se dezvăluie mereu alte laturi 
ale unui caracter de loc integru, dar păr- 
tile pozitive ale acestui caracter nu sint 
nici ele minimalizate. Sviridov-Larionov e 
pină la urmă un om energic şi hotărit, 
cultura sa nu e de disprețuit, sentimentele 
sale față de Nataşa n-au fost contrafă- 
cute. Numai în acest fel putem înțelege 
de ce după şedinţa de comsomol în care 
Sviridov e judecat cu cea mai mare as- 
prime de tovarășii săi, după ce actele sale 
urite au fost demascate în faţa tuturor, 
Nataşa nu are totuși hotărîrea de a de- 
clara că nu-l mai iubește. lar tu, specta- 
torul, dezaţ:robind categoric faptele necin- 
stite ale aspirantului in filozofie, incerci 
mai curind decit repulsie pentru om, o 
adincă părere de rău că un tinăr cu ca- 
lităţi, căruia îi erau deschise toate dru- 
murile, s-a rătăcit pe căi atit de nepriel- 
nice și necetățeneşti. 

În spectacolul „Ivanov” cu piesa lui Ce- 
hov, la Teatrul „A. S. Puşkin” din Moscova 
(direcţia de scenă M. O. Knebel), pro- 
blema aceasta a caracterizării cu fineţe a 
personajelor . negative nu e mpmai pro- 
blema unuia din roluri, ci a majorităţii 
lor. Cele mai multe personaje au trăsături 
negative. Moșierul Ivanov (A. Ianikovski) 
sfişiat de întrebări chinuitoare și îndoieli, 
frămintat de probleme de viață, se dove- 
dește a fi totuși un om profund meschin. 
Şabelski (A. Șatov), conte, unchiul lui 

Ivanov, e un bătrin uscat, bombănitor, un 
parazit social. Lebedev (F. Golenkov), un 
alt personaj, e beţiv și gol sufletește. Şi 
totuși, Ivanov e destul de sincer, căci nu 
ascunde goliciunea sa sufletească, iar la 
urmă, pentru a demonstra cumva că nu 
minţea cind afirma că viaţa sa n-are rost, 
iși trage un glonte în cap. Șabelski nu va 
face pină la urmă potlogăria la care era 
indemnat de administratorul moșiei și se 
va dovedi a avea mult suflet. lar Lebedev 
e în același timp un om de o mare bună- 
tate care dorește sincer fericirea celor ce-i 
sint apropiaţi. Extrem de dificilă sarcină, 
de a caracteriza just asemenea personaje, 
de a da un verdict clar asupra lor! Fi- 
aețea artistică a interpretării este aici cu 
totul deosebită. 

Toţi oamenii sînt buni în acest spec- 
tacol şi toţi au în ei cite ceva rău. Dar 
sînt oare vinovaţi de ceea ce e rău în ei? 
Nu, pare a-ţi spune spectacolul, nu sînt 
toți vinovaţi, iar unii sint responsabili 
doar într-o anumită măsură de păcatele 
lor. Trăiesc însă într-o lume prost orin- 
duită, și această lume fără orizont ma- 
cină talentul unora, irosește dureros de 
nefolositor bunătatea şi cinstea altora, 
distruge fericirile care de abia au încol- 
țit, închide rînd pe rind toate drumurile 
ce ar putea duce spre libertate. Iar pe 
unii oameni îi preface în fiare sau numai 
in mici insecte veninoase, dar tot atit de 
vătămătoare ca şi marile sălbăticiuni. 

Desigur nu numai personajele negative 
sint tratate cu finețe artistică. Așa cum 
arta teatrală realist socialistă e dușmană 

rea eroilor negativi, ea este potrivnică ori- 
cărei poleiri artificiale a eroului pozitiv. 
In spectacolul „O chestiune personală” cu 
piesa lui Alexandr Ștein la Teatrul „A. S. 
Pușkin” din Leningrad (regizor L. S. Vivien), 
interpretul lui Hlebnikov (artistul poporu- 
lui N. Simonov), eroul principal, are un 
joc patetic, nervos, accentuind încăpăţi- 
narea şi irascibilitatea inginerului, latura 
sa de „om dificil” care-i necăjește pe 
mulți. O asemenea prezentare nu-l face 
mai puțin „pozitiv pe Hlebnikov și nu 
știrbeşte cituși de puţin din dreptatea cau- 
zei sale. MKocerghin, tinărul aspirant în 
biologie la universitatea din Moscova (in 
spectacolul „Roata fericirii”) e înfățișat de 
actorul A. A. Scerbakov, masiv, agreabil, 
foarte cingit. El o iubește mult pe Nataşa 
si are intuiţia mai mult decit convingerea 
bazată pe fapte că vecinul său Boris Svi- 
ridov nu-i va aduce fericirea. Dar Kocer- 
ghin-Scerbakov e mindru, orgoliul său băr- 
bătesc îl face să se depărteze de ambii săi 
prieteni și de abia tirziu, împins de alţii, 
va face gestul tovărășesc necesar de a le 

pune problema în față, așa cum o vede el. 
Nu are nici suficientă hotărire. La un mo- 
ment dat s-ar părea chiar că Sviridov îl 
depăşeşte ca energie și fermitate pe dru- 
mul ţelului propus. Cu toate acestea, Ko- 
cerghin îşi dovedește simplu superioritatea 
morală şi justețea opiniei pe care și-o for- 
mase de la început. Abia în final se vede 
că el șovăie din timiditate și modestie, și 
atunci îți devine şi mai drag. Slăbiciunea 
sa nu era o slăbiciune de caracter, ci un 
semn particular al unui caracter integru. 


Un asemenea mod creator de a întru- 
chipa eroii reliefează puternic conflictul 
dramatic in spectacol și favorizează comu- 
nicarea scenică între actori. Cele mai multe 
spectacole sovietice pe care le-am văzut 
prezentau ansambluri  desăvirșite în care 
actorii jucau cu pasiune unii cu alții, ig- 
norînd într-adevăr faptul „că cel de-al 
patrulea perete” al scenei este deschis la 
public. In „Inima nu-i de piatră”, trei 
femei stau de vorbă la o masă și beau 
ceai. Vera Filipovna Karkunov — E. So- 
lodova, o femeie frumoasă, liniștită și dem- 
nă, pe fața căreia e zugrăvită o mare bu- 
nătate şi Olga Dmitrievna — E. Rogo- 
zina, și mai frumoasă, dar cu o umbră 
de viclenie pe chipul rotund și plin, as- 
cultă cu luare aminte întrebările curioase 
şi poveţele de femeie încercată ale Apoli- 
nariei Panfilovna — A. Salnikova, cumă- 
tră vorbăreață şi șugubeață. In fond ele 
discută despre fleacuri, bătrina vorbeşte 
vrute și nevrute și probabil își dau toate 
trei seama că e o discuţie ca oricare alta 
la o ceașcă de ceai, de pe urma căreia nu 
se va schimba doar nimic pe lume. Cu toate 
acestea se ascultă una pe alta cu foarte 
mare atenție și te fac să urmărești cu în- 
cordare deosebită conținutul  convorbirii, 
parcă de ea ar atirna tot ce se va întimpla 
pe urmă în casa Karkunovilor. Intr-un alt 
spectacol cu o piesă de Ostrovski, „Nu-i 
totdeauna praznic” la Teatrul Dramatic din 
Leningrad (regizor V. S. Andrușkevici) cei 
doi tineri protagoniști E. A. Popova (Ag- 
nia) și I. Dmitriev (Ipolit) au un dialog 
drăgăstos atit de bine jucat încit ai crede 
nu numai că sînt singuri acolo în cameră, 
ci în toată lumea. Legătura scenică e atit 
de strinsă, încît chiar după ce sint desco- 
periți sărutindu-se și siliți să asculte o 
nostimă predică „,moralizatoare”, simţi mai 
departe cum tinerii își vorbesc din ochi cu 
gindurile departe de tot ce se petrece în 
cameră. 

Există moduri variate de comunicare 
scenică. In „Azilul de noapte" la Teatrul 
Academic de Artă. spectacolul montat în 
1902 în direcția de scenă (păstrată pină 
azi) a lui Konstantin Sergheevici Stani- 
slavski şi Vladimir  Nemirovici-Dancenko, 

actorii nu par a comunica direct unii cu 
alții. Ba chiar îți fac impresia că fiecare 
vorbeşte pentru sine, ori pentru un audi- 
toriu imaginar. Kostilev—I. M. Raevski, cu 
un chip albicios de molie, își numără 
mătăniile, trece prin azil cu privirea goală 
şi vorbeşte de parcă nu s-ar adresa nimă- 
nui. Vaska Pepel—S. larov se întinde, 
cască și vorbeşte pentru cine s-o nimeri 
pe acolo, la ora aceea, să-l audă. Satin- 
V. Erşov filozofează nu ca să-l audă ci- 
neva anume, ci ca vocea lui puternică și 
adincă să răsune în urechile tuturor și nu 
numai în groapa mizerabilă în care-și duce 
zilele. Se cunosc bine unii pe alții, își cu- 
nosc bine și poveştile şi părerile despre 
lume — la ce bun să se mai asculte unii 
pe alții? Şi cu toate acestea înţelegi nu- 
maidecit că aici există un ansamblu ac- 
toricesc în care fiecare actor trăiește pe 
scenă în cea mai strinsă relație cu tot ce 
se întîmplă acolo, în ambianța ce le-o 
hărăzise personajelor, la inspirația unei 
realități crude, marele Maxim Gorki. 
Poate că valoarea neîntrecută a ansam- 
blurilor scenice — omogene şi sudate pe 
baza de idei a lucrării dramatice — ex- 
primă cel mai bine caracterul colectiv al 
sintezei teatrale pe scenele sovietice. 

Decorul și costumul fac parte din spec- 
tacol într-un mod necesar, completează ac- 
țiunea, o explică, valorifică ideile, îmbo- 
gățesc cunoștințele spectatorilor despre epo- 
ca acțiunii, moravurile și gustul diferitelor 
categorii sociale ale vremii. Oricare ar fi 
forma de tratare plastică, toate decorurile 
şi costumele respectă adevărul istoric, geo- 
grafic, economic etc. Şi cadrul plastic al 
spectacolului spune adevărul despre întim- 
plările şi oamenii din piesă, în limbajul 
propriu artelor plastice. 

Am văzut montări de mare amploare în 
teatrele mari, am văzut și montări de pro- 
porții mai modeste în teatrele cu scene mai 
mici, dar nu dimensiunile hotărăsc asupra 
valorii plastice a unui spectacol, ci și aici, 
profunzimea ideii și originalitatea formei 
în cadrul metodei realismului socialist. La 
Teatrul Central al Armatei Sovietice, mon- 
tarea impresionantă pe scena uriaşă a 
spectacolului „Vis pe Volga” (,,Voevodul') 
— regizor A. Okuncikov, pictorul deco- 
rurilor I. Pimenov, schițele costumelor E. 
Tretiakova — înfățișează cu adevărat o 
minunată legendă rusă. Piaţa unui tirg 
cu biserică de lemn, apoi pădurea cu un 
pirău, peste care trece un pod de birne, 
palatul de lemn al voevodului, grădina în- 
florită a unui conac boieresc în care, așe- 
zate pe iarbă, fetele cintă — iată citeva 
tablouri din spectacol. Folosind cu dibăcie 


marile posibilități ale imensei scene, re- 
gizorul şi scenograful au împărțit decorul 
după nevoi. Cind ne aflăm în piața unui 
mare tirg de pe Volga şi autorul vrea să 
luăm cunoștință de felul cum trăia po- 
porul pe vremea aceea și cum era nemul- 
țumit de ciinoșenia voevodului stăpinitor 
peste acel ţinut, ni se prezintă întreaga 
piață, cu biserică, tarabe cu mărfuri spre 
vînzare, poarta castelului voevodal. Scena 
care urmează, angrenind un număr mic 
de personaje, n-avea nevoie de o desfă- 
şurare atit de mare ca decor: enorma cor- 
tină interioară de postav albastru pe care 
sint cusute cu aur și fir negru motive na- 
ționale ruse acoperă pe nesimţite biserica 
şi cam o jumătate de piață. Cind lumea 
va ieși din biserică, cortina se va retrage 
din nou, lăsind deschisă privirilor inima 
tirgului. 

Stilul tablourilor de vis nu e cu nimic 
deosebit de tratarea tablourilor presupus 
reale, numai că elementele fantastice sînt 
aici, cum e şi firesc, mai puternic accen- 
tuate. Totul este de o măreție și o fru- 
museţe rară, o încîntare pentru ochi. Cind 
s-a aprins lumina în sală am văzut spec- 
tatori — mai ales tineri — frecindu-se la 
ochi de parcă ei înșiși ar fi fost înlănţuiți 
de vraja minunatului basm. 

Dacă în „Vis pe Volga” trăsătura prin- 
cipală a montării o constituie autenticita- 
tea ei populară, la „„Peribanez și Coman- 
dorul din Ocana” de Lope de Vega, spec- 
tacol al Teatrului Mare Dramatic „M. Gor- 
ki”, din Leningrad, trăsătura caracteristică 
este autenticitatea istorică. La Ermitaj am 
cunoscut chipul autentic al lui Lope de 
Vega in portretul lui Francesco Ribalto; 
la Teatrul „Gorki“ i-am cunoscut gindul 
autentic în spectacol — așa cum ne pri- 
cepem astăzi să-l deslușim în ceea ce a 
scris şi a vrut să spună omenirii. Regizo- 
rul N. A. Sokolov şi pictorul V. L. Stepa- 
nov au creat cu îndrăzneală un triptic de- 
corativ, după cîte mi s-a părut, de inspira- 
ție rafaeliană, şi au plasat tablourile pe 
rind în cîte un cadru al tripticului, în 
două din ele şi chiar în toate trei deo- 
dată. Erau ca trei pagini de carte medie- 
vală cu cheutori groase de aur. Convinge- 
rea asupra autenticității, spectatorul n-o 
capătă prin îngrămădirea elementelor de 
decor şi a ornamentelor, ci prin sugestia 
bogată a puținelor dar foarte semnificati- 
velor elemente şi ornamente. 

Cit de elegantă și sugestivă poate fi 
simplitatea găsită după adincă chibzuinţă, 
o demonstrează și decorul complex al spec- 
tacolului „Soţul ideal”, piesa lui Oscar 
Wilde la filiala M.H.A.T. (regizor V. Sta- 
nițin, pictor I. Gremislavski). Aici a fost 
creată pe turnantă casa lui Sir Robert, o 

clădire somptuoasă în stil clasic, cu co- 
loane și scări de marmoră albă. In casă, 
la recepţia oferită de amfitrioană, se gă- 
sesc invitați în haine de gală, bărbaţii în 
fracuri negre și femeile în rochii luxoase 
albe şi negre. E o simfonie coloristică ex- 
cepţională în alb și negru. In camerele di- 
ferite prin care ne plimbă rotirea turnan- 
tei, ne întilnim cu unul sau două elemente 
de mobilă: un fotoliu-canapea, o măsuţă 
discretă, un scrin, un acvarium. Unele ca- 
mere sint asemănătoare. Dar printr-un joc 
foarte abil al perdelelor, care se lasă sau 
se ridică singure în timpul rotirii turnan- 
tei, aspectul încăperii se schimbă pe neaș- 
teptate. Impresia de eleganţă și sobrietate 
e desăvirșită. Cu atit mai pregnantă e 
dezvăluirea dedesubturilor oribile pe care 
se sprijină acest alb edificiu, căci ochiul 
sarcasticului autor englez a privit adinc și 
dincolo de perdelele groase, strălucitor de 
curate, ale palatelor înaltei nobilimi bri- 
tanice, 

In spectacolul „Lizzie McKay“ cu pie- 
sa lui Jean Paul Sartre (Teatrul Mosso- 
viet — regizor I. S. Anisimov-Wulf, pic- 
tor B. I. Volkov), simplitatea decorului e 
realizată pe linia stilizării cadrului plas- 
tic, dar o stilizare în spirit realist. Ne- 
grul urmărit pe nedrept pentru un omor 
nefăptuit, se întilnește pe furiș cu femeia 
pe care o iubește, lingă un zid care aco- 
peră şi întunecă toată scena. Altceva nu 
se găseşte acolo: sint doi oameni înfrico- 
șaţi care abia au timp să se îmbrăţișeze, 
şi zidul, ca o amenințare mută, grozav de 
apăsătoare. In salonul senatorului Clark, 
mare, prea mare, ca vanitatea şi orgoliul 
stăpinului casei, liniatura subțire a deco- 
rului neprietenos se îmbină de minune cu 
mobila principală a încăperii — o masă 
lungă, cu tăblia subțire, și un singur pi- 
cior îngust, de susținere. 

În „Prolog” de A. Ștein la Teatrul Er- 
molov (regizor P. P. Vasiliev, pictor A. P. 
Vasiliev), simplificarea extremă a decoru- 
rilor în unele tablouri slujeşte direct evo- 
cării istorice de mare amploare. Aici e în- 
fäțişată întreaga revoluție din 1905 cu 
evenimentele cunoscute din istoria Parti- 
dului Comunist al Uniunii Sovietice. In 
ziua de 9 (22) decembrie 1905, provoca- 
torul popă Gapon, cheamă oamenii din 
Petersburg la o demonstrație cu jalbe a- 
dresate țarului. Pe scena goală (cu un 
singur fundal pictat) s-au adunat de di- 
mineață muncitorii cu femeile şi copiii lor, 
bătrîni cu  prapuri bisericești și icoane. 
După discursul aţițţător al lui Gapon, por- 
nesc cîntînd. Turnanta se rotea încet, oa- 
menii mergeau, mergeau, prin spatele sce- 
nei aluneca fundalul pictat, înfățişind me- 


reu alte aspecte ale orașului, pînă ce au 
apărut în fața demonstranţilor profilul pa- 
latului țarist şi cordonul de soldați puşi 
să-l păzească. 

Mai tirziu, hala mare a uzinei „„Puti- 
lov“ ocupă toată scena. In fața scenei e 
un parapet de fier, după care se ghicește 
mulțimea, fără să vedem altceva decit, din 
cînd în cînd, căciula sau șapca unui mun- 
citor — se presupune săltat pe umerii to- 
varăşilor săi. In fund sînt folosite ca fă- 
cind parte din uzină instalaţiile de lumină 
şi pasarela de fier utilizate în mod obiş- 
nuit de lucrătorii și tehnicienii teatrelor. 
Ciţiva oameni cocoțați acolo privesc cu a- 
tenție în jos. In acest fel, un număr res- 
trins de actori sugerează o mulțime de mii 
de oameni. lată cum un decor simplu, în- 
telept gindit, economic construit, relie- 
fează cu mare artă amploarea evenimente- 
lor istorice reflectată în imagini scenice. 

Am văzut şi un spectacol în care deco- 
rul răminea neschimbat de-a lungul celor 
patru acte: „Străinii, de Mona Brand 
tot la Teatrul Ermolov (regia A. Goncea- 
rov și V. Romanov — pictor Alexandru 
Tişler). Acţiunea se desfășoară în casa 
plantatorului Douglas Streeter; locuința e 
un „bungalow“, la prima vedere foarte 
plăcut, reprezentind maximum de confort 
posibil în inima junglei malaieze. La ridi- 
carea cortinei m-a mirat construcția compli- 
cată și grea a încăperii cu plafon, scară 
şi balcon interior. Mai tirziu mi-am dat 
seama de ideea pe care o transmitea acest 
decor. Cu toată soliditatea şi instalaţiile 
de apărare, „bungalow''-urile nu oferă nici 
o garanţie de securitate proprietarilor lor, 
căci sînt clădite pe pămint străin și pă- 
mintul se cutremură în Malaya sub tăl- 
pile stăpînitorilor britanici. Concluzia pie- 
sei exprimă direct această idee. 

Intrind ca parte integrantă în sinteza 
spectacolului, decorul își aduce contribuţia 
specifică la transmiterea mesajului autoru- 
lui către public. 


M-am întors din călătoria în Uniunea 
Sovietică cu impresii de neuitat despre tea- 
trul sovietic și oamenii care-l slujesc. 

Teatrul sovietic ne înfățișează idealul 
concret, existent în realitate, al unei arte 
închinate socialismului şi comunismului, 
cu o mare putere de înriurire asupra oa- 
menilor. In condițiile existenţei teatrului 
sovietic, precum și a bogatelor şi sănătoa- 
selor tradiţii ale teatrului nostru, a forțe- 
lor sale artistice numeroase, care-şi con- 
sacră virtuțile slujirii cauzei poporului în 
artă, există toate motivele să fim convinși 
că teatrul rominesc va atinge de asemenea 
culmile realismului socialist. 

Aroni cal 


HORIA DELEANU 


Confruntări pasionante 


Dramaturgul se intilneşte în desăvirșirea operei sale de mai multe ori, în împre- 
jurări diverse, cu eroii şi sensurile ei esențiale. Una dintr cele mai pasionante confrun- 
tări are loc atunci cînd, prin gura şi emoția protagoniştilor, vibrează de pe scenă ideile 
majore ale lucrării. Pe Gorki l-a convins încă o dată adevărul mesajului lui Satin, cind l-a 
auâit rostit cu prilejul reprezentării „Azilului de noapte“ la Teatrul de Artă. Cehov a 
retrăit cu intensitate poezia dramatică a ,„Livezii cu vișini”, transmisă într-o atmosferă de 
densă sensibilitate la spectacolul realizat de aceiaşi Stanislavski şi Nemirovici-Dancenko. 
Pirandello şi-a redescoperit, pină in intențiile sale cele mai subtile, piesa „Şase personaje 
în căutarea unui autor”, pusă în scenă de Georges Pito&ff. 

Regizorul este un artist, care nu poate să se mulțumească cu descifrarea semnifica- 
tiei profunde a unei opere dramatice; el trebuie să ştie să găsească şi modul de expresie 
propriu pentru concretizarea în imagini convingătoare a adevărului cuprins de piesă. Nu 
numai cuvintul, care are o însemnătate primordială, dar şi umbrele, luminile, pauzele, miş- 
carea trebuie puse necondiţionat în slujba reconstituirii artistice a vieţii pe scenă. 

De aici decurge şi posibilitatea viziunii scenice dijerite ale aceleiaşi opere, determi- 
nată de gradul de sensibilitate, stilul, concepția, personalitatea artistică creatoare a direc- 
torului de scenă. Intervine în acest proces o clauză fundamentală, fără de care căutarea 
îndrăzneață nu-şi mai găseşte justificarea: respectarea tendințelor, orientării ideologice a 
scriitorului. 

Cu cită satisfacție trebuie să menţionăm, pe această linie, „trei răspunsuri la o in- 
trebare"' şi respectivele interpretări interesante ale „„Împărătiţei lui Machidon“ în citeva 
teatre romineşti, tonalitatea inteligentă, proprie, a spectacolului cu „Familia Kovacs”, pre- 
zentarea bogat nuanțată, originală a „Chestiunii personale”. Tot aşa cum sintem siliți să 
încercăm dezamăgiri, cind ascultăm o simplă lectură logică a textului în „Regele Lear”, 
prezentarea cenuşie a „„Norei', mularea mecanică, săracă, pe liniile firave ale „Zorilor 
Parisului” şi „Zborului de noapte”. 

Mulţi dintre regizorii noştri ar trebui să desprindă de pe panopliile recuzitei ari- 
pile cu care să infrunte culmile creaţiei artistice. Sintem încredințaţi că nu-i aşteaptă in 


nici un caz soarta lui Icar, ci mulțumirea unor mari izbinzi. 

În această situație ar fi greu să vorbim despre „neajunsurile monocromiei“, despre 
„O temă majoră, o realizare minoră”, despre felul în care „gindirea ştiinţifică! n-a fost desco- 
perită”. Confruntările pasionante ale scriitorilor şi publicului cu mai multe spectacole de 
înaltă calitate artistică ar schimba, in atmosfera unei satisfacţii generale, şi titlurile şi 


substanța unora dintre cronicile noastre... 


Drama familiei Kovacs 


Drama, spunea odată Stanislavski, nu 
este, in ultimă analiză, decit răbufnirea 
artistică a unei crize, care se consumă la 
etajul cel mai de sus, dar ale cărei cauze 
trebuie căutate undeva în pivniţă. 

Mi-am dat seamă de adevărul acesta, în 
timp ce urmăream captivanta desfășurare 
a dramei familiei Kovacs, din piesa Anei 
Novak. Familia Kovacs este, în pri- 


Vasilica Tastaman (Eva), stinga; Marga 
Anghelescu-Gheorghiu (Margit), dreapta 


mul rînd, o familie mic-burgheză şi ca 
atare se situează la o interferență drama- 
tică a conflictelor sociale: se opune fascis- 
mului și, prin aceasta, intră în conflict 
cu epoca sa; este constituită din membri 
unitari doar în aparenţă, categoric dife- 
rențiați insă ca fond sufletesc. Sint, cum 
se vede, prezente toate elementele nece- 
sare dezlănțuirii acelui examen al vieţii, 
acelei crize care o va fringe în două, 
separind definitiv şi irevocabil ceea ce este 
bun şi cinstit, de ceea ce a rămas fals, 
slab sau putred în ea. 

Pînă aici însă, nimic nou. Există o criză 
a familiei şi în teatrul decadent. Ceea ce 
face însă din „Familia Kovacs" o valoroa- 

să şi interesantă operă actuală este fap- 
tul că spectatorul simte în permanență 
prezența puternică a evenimentelor istorice 
care se consumă după culise. Fiecare 
gest, fiecare replică, fiecare „soartă“ re- 
flectă în mod semnificativ pulsaţia ener- 
gică a realităţii sociale, care este prezentă 
peste tot: și ca luptă de clasă, şi ca ciocni- 
re politică. şi ca realitate economică. În 
felul acesta, personajele devin reprezen- 
tative, tipice pentru o anume formă de 
viață, iar drama, luată în ansamblu, se 
transformă într-o viguroasă frescă a so- 
cietății noastre, surprinsă într-un moment 
grav al evoluţiei sale. 

Analizată mai de aproape, ne izbește 
dintr-o dată construcția dramatică a piesei, 
mult mai riguros organizată decit în lu- 
crarea „In pragul vieţii”, în care eroii 
Anei Novak se conturau şi se miștau des- 
tul de nebulos. 

Avem două personaje centrale: profeso- 
rul Kovacs și soția sa, Margit. Profesorul 
intră în actul I ca un erou al ideii — ca 
„n intelectual de atitudine — și sfirșește 
în actul IV, decrepit şi nebun. Coboară 
continuu, relativizînd și relativizindu-se la 
fiecare pas, și tirăște în această lentă dar 
sigură cădere întreaga armură de „prin- 
cipii”, care îi împodobesc sonor și pate- 
tic așa-zisul său apolitism libera!. Cu totul 
altă linie urmează Margit, soția sa. Ea 
începe prin a fi o femeie resemnată, bună 
şi tăcută — o femeie care spune la fie- 
care pas „nu ştiu” — şi sfirșește prin a 
deveni lucidă, prin a se convinge și a se 
jertfi pentru o cauză pe care o descoperă 
cu greu, dar căreia i se atașează cu tot 
entuziasmul). Ea este aceea care urcă, urcă 
mereu, aceea prin care se materializează 
„la etaj” toate valorile umane ale fier- 
berilor din „pivniță“. 

Paralel cu ei, evoluează cei doi copii. 
Petru, dintr-un adolescent „talentat” (în 
fond, foarte răzgiiat), devine un tinăr „de 
acțiune”, apoi ofițer fascist, criminal şi 
sfirșește prin a se prăbuși și a se sinu- 
cide. În familia Kovacs el reprezintă isto- 
ria, evenimentele. Căderea lui brutală sea- 
mănă mult cu prăbușirea, pe alt plan su- 
fletesc, a intelectualului său tată. In 
schimb, Eva, fiica alintată a profesorului 
Kovacs, are o linie cu totul contrară, în- 

cepe prin a „părea“ o teribilă și cinică 
personalitate, chinuită de plictis şi râu- 
tate, şi ajunge pină la urmă o femeie așe- 
zată, simplă şi înţeleaptă. 

Dacă, la aceste traiectorii dramatice, 
adăugăm pe doamna Horvath şi pe proprie- 
tăreasă (pe linia personajelor negative) și 
pe doamna Bereș și pe comunistul Andraș 
(pe linie pozitivă), obţinem întreaga sche- 
mă a crizei familiei Kovacs. Există în 
critica noastră literară o tendință de a 
socoti compoziția dramatică (echilibrarea 
artistică a personajelor în conflict) drept 
o problemă de formă literară. Poziţia a- 
ceasta nu este justă, iar Ana Novak ne 
demonstrează suficient că „planul” etaju- 
lui său — în care se ciocnesc ceea ce este 
nou cu ceea ce s-a învechit, ceea ce este 
uman cu ceea ce este crimă, ceea ce este 
speranță cu ceea ce este moarte și dez- 
nădejde — corespunde cît se poate de fe- 
ricit cu acele contradicții care frămintă și 
societatea luată în ansamblul ei. 

De altfel, numai prin luarea în consi- 
derare a acestor trăsături de dublu plan, 
atit de evidente în construcţia piesei, se 
poate explica pentru ce nu au reușit unii 
actori în interpretarea pe care au dat-o 
rolului lor. Chiar din actul I, publicul a 
simțit diferența categorică între interpreţii 
care-şi trăiesc în mod natural, organic, 
rolul — și cei care şi-l „joacă”, uzind cu 
risipă de toate mijloacele tehnicii actori- 
cești. 

Profesorul Kovacs, deși un rol extrem 
de dificil și de „compus“, a avut norocul 
să fie realizat prin interpretarea extrem de 
colorată și vie a lui Jules Cazaban. Ro- 
lul este extrem de dificil, fiind construit 
prin combinarea, pe muchie de cuțit, a 
unor trăsături psihologice care se lasă cu 
greu topite împreună. Actorul a reuşit o 
sinteză interesantă, originală, deși pe a- 
locuri a atins, aproape fără voia lui, efecte 
care nu se potriveau cu momentul dra- 
matic. Ştim cît este de greu să compui 
şi să sugerezi un ridicol, care să nu fie 
în acelaşi timp și comic. Ridicolul pro- 
fesorului Kovacs, grav şi adinc, este ri- 
dicolul unei existențe, al unei ratări. Nu 
este vorba de un profesor distrat, naiv și 
uşor maniac. A aluneca pe această dimen- 
siune înseamnă a trece din dramă în co- 
medie, din ridicol în haz, înseamnă să 
dirijezi publicul de la dezaprobarea efec- 
tivă şi principială, spre amuzament și ris. 
In jocul lui Jules Cazaban s-au strecurat 
uneori (printr-o contrabandă de care este 
vinovată puțin și autoarea) anumite nuan- 
te „de joc”, de caricaturizare amuzantă. 
Fără îndoială, în felul acesta, s-a născut 
pe scenă un profesor Kovacs interesant, 
plin de candoare și originalitate, dar un 


profesor Kovacs, care uneori, subliniem 
uneori, ne-a făcut impresia că se mișcă 
pe linia unei comedii și că numai printr-o 
întimplare  donchișotescă a nimerit între 
oameni care trăiesc, de fapt, o dramă a 
vieții lui. 

Marga Anghelescu-Gheorghiu a creat o 
Margit de o profunzime, duioşie şi auten- 
ticitate umană, care au emoționat. A ştiut, 
prin mijloace extrem de naturale (voce 
calmă, mișcare măsurată, economie gradată 
a patosului), să polarizeze întreaga miş- 
care scenică — și implicit, întreaga sem- 
nificaţie dramatică — în jurul ei, tempe- 
rînd, modelind, dirijind (asemenea solistu- 
lui într-un concert) întreaga orchestră a 
eroilor. A fost atit de prezentă pe scenă, 
încit a rămas prezentă și în actul IV 
cînd — dintr-un capriciu de compoziţie 
a autoarei — nu a apărut (spre regretul 
nostru, al tuturora). 

Dacă pe Vasilica Tastaman (Eva) am 
fi urmărit-o numai în actul I și II, am 
fi putut spune: este excepțional de natu- 
rală, spontană și convingătoare, fiindcă îşi 
joacă virsta, își joacă propriul ei rol. Ac- 
tele III şi IV ne-au convins însă că ea 
este capabilă și de creație și că identifica- 
rea ei, pe o gamă atit de largă și de 
nuanțată, cu eroina, este rezultatul unui 
autentic talent artistic. Aceşti actori, la 
care — cu oarecare rezerve — se pot a- 
dăuga și interpreta rolului doamnei Hor- 
vath (Victoria Medeea) şi aceea a pro- 
prietăresei (Dori Nichita), au înțeles in- 
tenția autoarei și au intrat bine în rol. 
Jocul lor a vibrat, a convins, a comu- 
nicat şi cu sensul dramatic al piesei și 
cu publicul care i-a urmărit. 

Ce s-a întîmplat cu celelalte roluri? 
Să luăm, de exemplu, cazul lui Petru. 
Interpretul său, Paul Ioachim, a mers ală- 
turi de personajul său. (In interpretarea 
pe care a încercat-o, poartă o oarecare 
vină și directorul său de scenă, Mony 
Ghelerter. Din unitatea orchestrală a re- 
giei, i-a scăpat un solist. Acest lucru s-a 
putut observa tocmai pentru că spectaco- 
lul, luat în ansamblu, ca ritm, ca semni- 
ficaţie, dar mai ales ca unitate scenică 
între eroi, momente și decor, a fost cit 
se poate de sobru și de sugestiv reali- 
zat). După părerea noastră, Petru, acest 
„talentat“ fiu al familiei Kovacs, nu este 
un copil structural înrăit. El devine rău, 
şi devine sub ochii noștri. Presupunem 
că-şi are și părțile sale bune; în alte con- 
diţii, poate că ar fi devenit altfel de om. 
E greu să redai un om rău, fără a schița 
procesul gradat al înrăirii, fără a sugera even- 
tualitatea sa bună. Or, in interpretarea pe 
care a dat-o Paul Ioachim, din primele 
scene, Petru devine antipatic, profund ne- 

gativ. Şi devine prin mijloace exterioare : 
crispare a feţei, violență a mișcării. Pu- 
blicul n-a aflat încă nimic rău despre el; 
actorul totuşi anticipează și anticipează 
exagerat. Joacă din primele scene un Pe- 
tru care se va sinucide, iar nu un Petru 
care, deocamdată, nu ştie ce se va alege 
din el. Astfel se explică pentru ce sala, 
în loc să reacționeze prin ură și dezgust, 
se, induioșează. Petru, fiind așa cum este, 
apare ca un posedat, ca un om bolnav din 
naștere. In momentul cel mai dramatic al 
evoluţiei sale (scena la masă cu Eva și 
Andraș, actul IV), cînd ar trebui să fie 
o chintesență a fascismului (Petru este, de 
fapt, fascismul), am auzit pe cineva în 
sală suspinînd: „„...vai, săracul!" Reacţia 
este normală. Eroul nu s-a transformat, 
n-a evoluat, n-a mers spre rău: a fost 
prea violent în actul I și în actul ultim 
n-a mai avut unde culmina. Din cauza 
aceasta, efectul pe care l-a stirnit a fost 
confuz și paradoxal. 

In cazul rolului doamnei Bereş, s-a în- 
timplat altceva. Tamara Buciuceanu a fost 
prea pozitivă. Pe ea, pe interpretă, a 
tinut-o la distanță eroina rolului. Jocul ei 
— pe alocuri cu sclipiri de amănunt — 
mi s-a părut jocul unei excelente violon- 
celiste rătăcite, din vina dirijorului, la un 
pupitru de vioară. Şi, ni se pare, aici 
intervine şi o mică 'vină din partea au- 
toarei. Felul cum a compus acest perso- 
naj are ceva static (ca și Andraș, de alt- 
fel). Din cauza aceasta, doamna Bereș — 
în actul IV —, cu toate meritele ei exte- 
rioare, ca prezență pe scenă, pare cobo- 
rită, inferioară nivelului de tensiune din 
actele I si II. Andraș, corespondentul ei 
pe linia simetriei compoziționale, ne apare 
construit mai mult din tăceri și priviri. 
decit din replici şi  întimplări. Costel 
Gheorghiu a tăcut, a privit şi s-a mişcat 
sugestiv. Replicile sale însă au avut ceva 
sonor, ceva în care efortul spre simplitate 
se simțea prea vădit. 

Observațiile pe care le-am făcut au ca 
scop să indice o problemă. Punind față 
in față compoziţia piesei şi interpretarea 
ei, scheletul ideologic şi realizarea „în 
carne” a acestuia, vom observa că între 
aceste extreme, există două vehicule: au- 
torul și actorul. Pot să greșească şi unul 
şi celălalt; pot să greșească în raport cu 
„etajul“, sau în raport cu „pivnița”. Pot 


insă să greşească și unul față de celălalt, , 


şi atunci se naște acea inadvertenţă între 
intenție şi realizare, pe care, în linii se- 
cundare, am semnalat-o, în cîteva momen- 

te, în cazul spectacolului de care ne ocu- 
păm. De la un moment al dramei, perso- 
najele evoluează singure, după legi pe care 
aproape că le impun și propriului lor 
creator, autorului. Ibsen avea dreptate cînd 
spunea că autorul dramatic este primul 
interpret al eroilor săi. In legătură cu 
aceasta, să ni se permită. o observaţie, 
o observaţie privind felul în care autoa- 
rea a „interpretat actul IV al eroilor 
săi. 

Inclin să consider beţia, nebunia și si- 
auciderea, drept mijloace dramatice (şi im- 
plicit, actoricești) uşor anacronice, astăzi. 
Atunci cînd există o beţie a minciunii, o 
nebunie a crimei, o sinucidere a valorilor 
morale — ce nevoie mai este de băutură, 
divagaţii şi pistol?! In cazul lui Petru, 
beţia din actul IV nu agravează. Scuză. 
Sinuciderea este aproape o salvare (sau un 
accident alcoolic) ; ba, în cele din urmă, 
chiar, poate, un gest eroic, ceva care fal- 
sifică esenţa tipic fascistă a eroului. Ne- 
bunia profesorului (uşor  melodramatică) 
relativizează însăși autenticitatea sa de om. 
„Va să zică, am putea spune, nu este vor- 
ba de prăbuşirea unui tip de om, a unei 
mentalități tipice ; a căzut doar unul care 
purta de mult în el germenele nebuniei..." 
Prin aceasta, profesorul Kovacs devine 
„cazul Kovacs, iar întreaga sa poveste, 
recapitulată de la sfirşit spre început, pri- 
meşte un oarecare iz psihologic, care dău- 
nează sclipitoarei și autenticei drame care 
se consumă în actele II și III. 

Am putea să ne întrebăm — tot în le- 
pătură cu actul IV — de ce lipsește din 
concluzie, eroina principală, Margit? Şi 
de ce apare acel episodic „un muncitor”, 
al cărui rost, cu toată bunăvoința, nu-l 
putem înțelege ? Sint întrebări care nu 
țin însă de substanța dramei. Căci trebuie 
să fim drepți și să recunoaștem că, în 
fond, cu toate lipsurile ce i se pot sem- 
nala, „Familia Kovacs” este un spectacol 
frumos, captivant şi instructiv. Este o pie- 
să inspirată, convingătoare ; o piesă în care 
avintul tineresc și spontaneitatea suplinesc 
în mod fericit maturitatea tehnică a au- 
toarei. Şi asta o dovedeşte tocmai faptul 
că spectacolul ne-a sugerat atitea întrebări. 
atitea probleme. Ne-am convins încă o dată 
că o bună piesă de teatru, ca și adevărul 
de care vorbeşte Goethe, este ca un bri- 
liant șlefuit: din orice parte te-ai apro- 
pia, primeşti oricind o rază de lumină 
rară şi prețioasă. 

Ion D. SIRBU 

INeajunsurile monocromiei 


Atunci cînd Ibsen, consecvent hotăririi de 
a tăia în carnea vie a mentalității și mora- 
vurilor contemporane („nu voi cruța nici 
pruncul de la sînul mamei sale“), şi-a scris 
şi reprezentat primele drame în proză, prin- 
tre care şi Nora, lumea literară și teatrală 
a Europei a rămas deconcertată. Precizia şi 
adincimea observaţiei, ideile ncte care abun- 
dă în fiecare piesă, dar mai cu seamă a- 
titudinea curajoasă și intransigentă a dra- 
maturgului i-au făcut pe mulţi să strige 
că este vorba de o „revoluţie“. In curind 
însă, spiritele s-au domolit şi au căzut de 
acord că au în față un protestatar anarhic, 
apoi au pomenit de exaltarea unui indi 
vidualism excesiv, de tezism puritan și, in 
sfîrşit, a cîştigat teren definiţia mai rezo- 
nabilă a literaturii de idei. Pentru epoca 
noastră, avantajată și de perspectiva timpu- 
lui, lucrurile sînt mai simple. Azi, înţe- 
legem limitele „revoluţiei lui Ibsen, în- 
trucit critica lui nu atacă temeliile socie- 
tăţii capitaliste, ci operează la nivelul mo- 
ravurilor ; că, în schimb,  „anarhismul”" 
dramaturgului are o bază etică solidă, 
care-l infirmă ca atare; că exaltarea anfi 
democratică a  individualismului burghez 
se manifestă spre bătrinețe, ca o îndepăr- 
tare de la idealurile inițiale și ca 'o decă- 
dere într-un psihologism steril; in sfirșit, 
relevarea, deşi justă, a faptului că Ibsen 
promovează idei și teze s-a dovedit insu- 
ficientă pentru definirea exhaustivă a ope- 
rei sale. Fiindcă, în perioada cînd apare 
Nora, dramele ibseniene nu sint produ- 
sul unei cerebralități reci sau al unui mo- 
ralism cu tot dinadinsul, ci izvorăsc din 
experiența pasionată, din viaţa trăită în a- 
dincime a autorului. Personajele lui Ibsen 
nu sint idei abstracte, scheme morale, ci 
oameni vii şi complecși, cu pasiuni și des- 
tine concrete, ceea ce conferă dramelor nu 
o semnificație unilaterală, ci o bogată 
multiplicitate de sensuri. Astfel, autorul No- 
rei ni se înfățișează astăzi ca un mare 
dramaturg realist, în arta căruia se echi- 
librează pînă la desăvirşire atitudinea cu- 
rajoasă a criticului social, capacitatea de 
a crea caractere vii, analizate în profun- 
zime şi, cum ar fi spus Goethe, o sigură 
„înțelepciune tehnică” a construcției. 

Nora (Casa de păpuși) ilustrează și 
confirmă toate aceste trăsături. Socotită de 
tradiție ca „dramă a emancipării femeii”, 
ea este mai mult decit atit, chiar dacă 
semnificația de bază rămîne axată pe ideea 
generoasă a dreptului femeii de a-și făuri 

o personalitate proprie. Prin Nora, Ibsen 
operează o secțiune complexă în viața so- 
cietății şi aduce la suprafață oameni di- 
verși, cu destine autonome, cu frămintări 
şi mesaje distincte : „O lume — cum scria 
Engels, comparind-o cu filistinismul ger- 
man — în care oamenii mai au caracter 
şi inițiativă şi care acționează în mod in- 
dependent...” 

Binecunoscuta concepție a lui Ibsen, 
după care în oameni zace un „cadavru“ 
moral reprezentind moştenirea trecutului, 
obiceiurile, normele de conduită cristalizate 
în forme care nu mai sînt ale contempora- 
neității, precum și credința că a trăi înseamnă 
a duce o luptă necruțătoare împotriva aces- 
tor rămășițe din inimă şi gindire (Ibsen 
le spunea trolls — spirite rele) se reintil- 
nesc şi în Nora cu putere de paradigmă. 
Mentalitatea  epocilor precedente şi con- 
dițiile istorice, care au generat-o, condam- 
nau femeia la rolul unui rob supus voin- 
tei bărbatului, sau, în cel mai bun caz, la 
rolul unei „păpuși, fără drept la perso- 
nalitate : este drama și lupta Norei. Ace- 
eași mentalitate vrea ca un om care a gre- 
şit o dată să fie definitiv alungat din so- 
cietate : este drama și lupta pentru rea- 
bilitare socială a lui Krogstadt. Doctorul 
Rank, în schimb, este un înfrînt din capul 
locului : drama lui este tocmai aceea de a 
nu putea lupta împotriva unui trecut de 
care nu este răspunzător, dar care și-a 
lăsat asupra lui stigmatele unei eredități 
nefericite. Iar pentru doamna Linde, a 
trăi înseamnă a fugi de singurătate, în- 
seamnă a se devota unei ființe umane și 


Corina Constantinescu (Nora), 
lonescu-Gion (Doctorul Rank) 

a lupta pentru saivarea ei. Numai Helmer 
nu trăiește nici o dramă (cel mult o falsă 
dramă), fiindcă, de fapt, Helmer nu tră- 
ieşte : locul vieții, la el, l-au luat preju- 
decăţile și regulile tradiționale, ostentazea 
unei probităţi sterile. lată, abia schițată, 
varietatea de sensuri şi de implicaţii con- 
ținută în Nora, care face din aceasta o 
piesă valabilă și în zilele noastre. In fond, 
nu luptăm şi noi — desigur în condiţiile 
unei societăți structural diferite —  împo: 
triva „cadavrelor“ morale, împotriva ră- 
mășiţelor trecutului din conștiința noastră ? 

Se pare că toate aceste motive și ele- 
mente au constituit obiectul de studiu și 
de meditaţie al regizorului D. D. Neleanu, 
care se găsește la începutul carierei. 3e 
pare că, analizind cu suficientă rigoare 
multiplele interpretări ale exegezei ibseni- 
ene de pină acum, D. D. Neleanu a în- 
teles că nu ideile sînt primordiale, ci a- 
devărul vieţii din care ele izvorăsc ca o 
consecință, ca apreciere critică a ambian- 
tei sociale. De asemenea, regizorul a in- 
tuit cu justețe esența fiecărui personaj în 
parte, trăsăturile fundamentale ale caracte- 
relor. Dar s-a oprit aici. Ceea ce ar fi 
trebuit să constituie o operaţie de analiză 
pregătitoare a devenit rezultat ultim. Mul- 
tumit cu descifrarea în esență (socială și 
tipologică) a personajelor, regizorul nu a 
mai urmărit-o in feluritele forme pe care 
aceasta je îmbracă în acțiune. Asemenea 
unui matematician comod care şi-a închis 
ecuația într-o formulă, regizorul D. D. Ne- 
leanu nu a dezvoltat caracterele în ter- 
menii lor componenți, pe care să-i anali- 
zeze, să-i armonizeze și, rind pe rind, să-i 
scoată în valoare sau să-i atenueze, in a- 
fara sau înăuntrul parantezelor scenice. 
Lipsa unei intervenţii regizorale în acest 
sens a dus la monotonie în descrierea per- 
sonajelor, la o progresiune monocordă a 
lor, vizibilă la doctorul Rank, ca și la 
doamna Linde, la Helmer şi chiar la Nora. 
Mai precis, vrem să spunem că persona- 
jele, fără să fie greșit concepute, nu au 
avut o evoluție care să angajeze persona- 
litatea artistică a  actoriler în tot com- 
plexul ei. 

De aici, de la această monocromie a 
expresiei, o altă consecință. Jocul actori- 
lor a avut un caracter anticipativ, contra- 
venind subtilei arte a lui Ibsen de a de- 
duce și înlănțui progresiv momentele, eta- 
pele străbătute de personaje. Acestea s-au 
infățisat prea descoperite, ccea ce a con- 
strins pe actori să nu se angajeze în gra- 
dări, în nuanțe, în variații de tonalitate 
pe linia lor scenică, menținută aproape tot 
timpul la aceeași tensiune. (Cind totuși 
s-a arătat preocupată de „acoperirea per- 

sonajului, de prezentarea lui în aspecte di- 
verse, regia a recurs la efecte exterioare, 
cum s-a întîmplat cu prima intervenţie a 
lui Krogstadt (actul I), ascuns în culise 
pentru a fi încărcat, chipurile, de mister.) 

In lumina acestor constatări, se poate 
înțelege că spectacolul a fost insuficieni 
realizat ca atmosferă şi ritm, înțelegind 
prin acesta din urmă nu o accelerare ar- 
tificială a dialogului, ci acea modalitate 
scenică de alternative ondulaţii și concen- 
trări ale acţiunii, ca undele de lumină in- 
tr-un ochi magic. 

De acest lucru interpreții nu pot fi fä- 
cuţi răspunzători. Ei au intuit bine rolu- 
rile, dar — lipsiţi de controlul unei priviri 
regizorale foarte sigure — s-au arătat re- 
ticenți în întrebuințarea integrală a tutu- 
ror resurselor expresive. Fireşte, partea 
cea mai grea a revenit Corinei Constan- 
tinescu (Nora). Interpretarea ei a fost prea 
egală — ca intensitate şi ca ton — pe 
parcursul întregii piese şi dacă, începind 
din actul II, s-a apropiat de nivelul unei 
realizări valoroase, primul act n-a avut în 
Corina Constantinescu, acea  femeie-copil 
imaginată de Ibsen, în sensul că persona- 
jul a fost privat de naivitatea, de spon- 
taneitatea lui organică. De asemenea, îm- 
preună cu regizorul, interpreta — care a 
trăit cu sinceritate scenele cu Rank și cu 
Krogstadt (actul II) — ar trebui să revadă 
episodul dramatic al tarantellei și, în genere, 
să-și proporţioneze cu mai multă judicio- 
zitate efortul, să-și gradeze, prin urmare, 
terisiunea păstrată prea multă vreme la a- 
ceeași vibraţie. Nora este un rol nu nu- 
mai de intensitate, ci și de durată! 

Mulţi s-ar putea întreba, bizuindu-se pe 
repertoriul anterior al actorului, dacă Sep- 
timiu Sever a fost într-adevăr bine distri- 
buit în Helmer. Faptul că în actul IJI, 
unde se deznoadă semnificaţiile persona- 
jului, jocul său revelează lipsa de conţinut 
uman, goliciunea sufletească și conformis- 
mul social al lui Helmer ne face să în- 
clinăm în favoarea acestei alegeri. Ceea 
ce nu înseamnă să ne oprim de la a-i re- 
proșa actorului excesiva preocupare de sine 
în scenă și o anumită încremenire inex- 
presivă, în care l-am surprins de nenu- 
mărate ori. Pe de altă parte. interpretarea 
va cîştiga în valoare, dacă Septimiu Sever 
se va hotări să renunțe la construirea ro 
lului cu mijloace compoziționale, care nu 
contribuie la definirea personajului, ba 
chiar îl scot din făgașul lui firesc. 

Dimpotrivă, compoziţia a stat din plia 
la îndemina lui Liviu Ciulei (Krogstadt) 
şi G. lonescu-Gion (doctorul Rank). A- 
mindoi au imaginat și plăsmuit personaje 
cît se poate de valabile. Dar, în timp ce 

Liviu Ciulei s-a străduit să dea o linie 
ascendentă rolului —  întrebuințindu-şi mai 
curajos resursele expresive —, cel de ai 
doilea și-a limitat personajul la datele pri- 
mei apariții (poate cu excepţia scenei de 
dragoste, actul 1I), date absolut necesare, 
dar nu suficiente pentru caracterizarea suc- 
cesivă a lui Rank, înfățișat de autor în 
trei ipostaze diferite. Oricum, aceşti doi 
actori au realizat creaţiile cele mai valoroase 
ale spectacolului. 

O linie monocordă a imprimat şi Teo- 
dora Anca rolului ei (doamna Linde), sub- 
liniind-o printr-o prea rigidă expresie tra- 
gică. Desigur, personajul nu are exube- 
ranța Norei, totuși el suportă, și cere chiar, 
o mai mare variaţie de tonuri și de əti- 
tudini. 

Cu tot efortul scenografei Marga Ene- 
Bogdan de a crea un cadru funcţional ac- 
țiunii, decorurile nu au exploatat pe deplin 
spațiul, am putea spune, minuscul al sce- 
nei de la Studioul „Nottara“. (Ne referim, 


O temă majoră, o 


Să fie adevărat că fiecare text dra- 
matic îşi află regia artistică pe care o 
merită ? Există, oare, intre piesă şi con- 
cvpția regizorală, o atit de strinsă inter- 
depundență, incit calitățile şi lipsurile cu- 
nosc o -strictă deta'minare paralelă ? Spec- 
tacolul piesei „Zorile Parisului” de Tu- 
dor Şoimaru stirneşte asemenea întrebări 
şi îndeamnă a li se da un răspuns afir- 
mativ. Acordul dintre text şi viziunea ar- 
tistică — adică, ecoul in efecte teatrale 
al cascadei de situaţii pur scenice ale pie- 
sei; rezolvarea suitei de tablouri expozi- 
tive asupra Comunei din Paris în elemen- 
tele materiale ale montării ; în fine, inter- 
pretarea personajzlor pe linia mişcării ex- 
terioare şi a culorii intenționate de autor 
— este atit de apropiat. incit meritele şi 
slăbiciunile spectacolului se desmint parcă, 
acuzindu-se reciproc. 

Să  limpezim puțin afirmația aceasta, 
care poate părea ‘prețioasă, dacă nu para- 
doxală. 

Tudor Şoimaru a dovedit că posedă o 
anumită tehnică dramatică : nici o clipă 
desfăşurarea faptelor, fără a fi ascendentă, 
nu lincezeşte; o undă de luminoasă vioi- 
ciune, de freamât tineresc, care parcă-şi 
presimte efemera existență, străbate piesa 
de la început pină la sfirşit; veșştile cad 
una după alta; veselia alternează cu in- 
grijorarea, melodia armonicii se fringe sub 
răpăiala de gloanțe; dansul sfirşeşte in 


6 — Teatrul 


în speţă, la căile de acces ale personaje- 
lor).  Stilistic, decoratoarea s-a orientat 
spre tradiţie. 

Spectacolul Nora, pus în scenă cu de- 
cență, fără flagrante erori de gust, cu mo- 
mente de calitate, a demonstrat totuși că 
o piesă (clasică sau contemporană) nu 
poate fi jucată în mod viabil numai pe 
baza descifrării iuste a esenței personaje- 
lor și că, odată stabilită, aceasta trebuie 
să fie continuu alimentată cu toate ele- 
mentele expresive pe care le oferă izvorul 
viu și bogat al artei scenice. Chemată să 
coordoneze și să pună în valoare aceste 
exigențe este, în primul rind, regia. Incă 
de la acest început de drum, D. D. Ne- 
leanu are avantajul de a sa convinge prin 
experiență personală de un atare adevăr. 

La tot ce s-a spus, mai trebuie adău- 
gat că. includerea Norei in repertoriul Stu- 
dioului  „„Nottara”' constituie un omagiu 
adus dramaturgulni norvegian, de la a că- 
rui moarte se împlinesc 50 de ani. 


Florian POTRA 


realizare minoră 


pornirea pe baricade, comentariul colectiv 
răsună cu un ecou sacadat al vestitorului. 
Regia artistică a lui Dem. Gh. Loghin a 
fructificat la maximum  toaiv virtualităţile 
teatrale ale unor asemenea situaţii. Ves- 
titorul  primejdiei, Langlet, cade totdeauna 
in mijlocul unei veselii exuberante sau al 
romanţei, anunţind apropierea dușmanului ; 
bucuria trece brusc in spaimă; bărbații 
apucă ama, oarecum înainte de a lăsa 
mina tovarăşei de dans; mulţimea freamătă 
la fiecare veste nouă. Dar, după cum ta- 
blourile piesei formează o suită, care, ne- 
maiputindu-şi frina dezlânțuirea, nu izbu- 
teşte să fixeze adincimea unui caracter, a 
unei situaţii, ci rămine la o desfăşurare ex- 
pozitivă, tot aşa stările sufleteşti ale inter- 
preților, în general, nu se comunică publi- 
cului : bucuria, ca şi teama rămin nude, 
superficiele ; veştile nu cutremură, tocmai 
pentru că reacția comunarziior faţă de ele 
este  stereotipă, aproape mecanică ; Titmul 
spectacolului — lipsit de o gradaţie care să 
imbrăţişuze intreaga piesă. ca c unitate emo- 
țională care se rezolvă abia în final — se 
pierde. 

Aşadar, calitățile pur scenice ale piesei 
au fost epuizate; in felul acesta, insă, ca- 
pacitatea regizorală de a se mula cu fide- 
litate pe text a ajuns să-și piardă iniţiativa 
creatoare. 

Acţiunea piesei se petrece in Parisul anu- 
lui 1871 şi cuprinde momente din cele 71 

de zile ale Comunei. Galeria bogată a per- 
sonajelor şi consemnareu cit mai completă 
a evenimentelor umplu o scrie de 11 te- 
blouri ; un interior modest, o grădină de 
vară, sala cu coloane a primăriei din Pa- 
ris, salonul unei aristocrate, sala comună a 
unui han, cabinetul lui Thiers, iată locurile 
de desfăşurare a dramei. Toate acestea au 
fost realizate prin mijloace şi stiluri dife- 
rite. In tabloul I, plafonul ridicat al odăii 
descoperă privelistea cu turle a Parisului; 
in tabloul II, fundalul este același, deşi 
punctul de vedere s-a deplasat. Interiorul 
Marguerittei de Valdy este realizat cu aju- 
torul unor perdele ; aproape la fel, cabine- 
tul lui Thiers, unde vedem şi citeva ele- 
mente de decor (pe peretele din fund, oribi- 
lul basorelief care reproduce statuia ec- 
vestră a lui Ludovic al XIV-lea din parcul 
Versailles jigneşte ochiul !) ; în schimb, sala 
hanului are o pastă aproape naturalistă. 

Disponibilitatea pictorului scenograf (M. 
Rubingher) de a prinde în diverse elemente 
plastice însăşi diversitatea scenei istorice se 
realizează în dauna unui stil unitar al spec- 
tacolului. Credem că nu trebuia lucrat pe 
contraste de stil, ci pe contraste de ele- 
mente ale aceluiaşi stil. In sensul acesta, 
de pildă, decorurile nu izbutesc să sugereze 
nimic din fastul şi luxura palatului Ver- 
sailles în particular, nici a claselor domi- 
nante, în general. 

Interpretarea a mers mină în mină cu 
autorul, spre exteriorizare, mobilitate şi cu- 
loare. Personajele, îndeosebi cele tinere, tră- 
iesc prin scurte izbucniri entuziaste, prin 
citeva momente pasionale. Revelația 'com- 
pozitorului Clement o constituie scena mută 
din tabloul II, cind îşi ascultă romanga, 
pe care interpretul (I. Tăranu) a valori- 
ficat-o cu mijloace sobre; după cum marea 
scenă a lui Flourens este cea din tabloul 
IV, în care Al. Critico a fost simplu şi 
impresionant ; ceea ce Clement spune după, 
iar Flourens înainte de aceasta, nu dezvă- 
luie nimic din personaj. Că autorul a fo- 
losit metoda investigației de o clipă în adin- 
cime şi că interpretarea „l-a simţit“ şi l-a 
urmat, o dovedeşte momentul în câre Ña- 
thalie se cutremură la gindul morţii fraie- 
lui ei (tabloul III) — a cărui justificare ni 
se pare îndoielnică, întrucit scena se wa 
repeta, dar pe care Victoria Mierlescu l-a 
reulizat. Personajul Denise a fost construit 
la fel: episodul cind mărturiseşte că a ucis 
un om este singurul impresionant din rolul 
Lucreţiei Racoviţă. Ce să mai spunem des- 
pre madame Blanche (Elena Aramă), care 
trăieşte numai prin țipătul din tabloul VII, 
cînd află moartea lui Sicre? Pentru ceic- 
lalte personaje, autorul « folosit o metodă, 
s-ar putea spune descriptivă ; a cuprins su- 
prafața mişcărilor lor sufleteşti, atent la 


pede e 


Scenă 


amănuntul semnificativ, dar fără a cobori 
în adincime. Este foarte firesc atunci câ 
singurele personaje mai vii să fie tinerii, 
care —  mişcaţi pe cele două direcţii: a 
iubirii şi eroismului, însă văzute dinafară, 
— se inserează, prin însăşi simplitatea lor, 
în straturile pe care autorul u izbutit să le 
cuprindă. Jeannot, adolescentul în care `in- 
mugureşte dragostea peniru femeie şi visul 
faptei mărețe ; Julot, care descoperă cu emo- 
ție rădăcinile sociale ale creaţiei artistice ; 
Rose, deopotrivă solicitată de entuziasmul 
pentru om şi pentru faptă, sint trei perso- 
naje vii, convingătoare. Interpreţii (Ion Ci- 
prian, Florin Vasiliu şi, mai puţin, Aurelia 
Sorescu) au realizat cele mai valabile figuri 
ale spectacolului. Apariţia unui personaj ca 
René, care marchează o oarecare evoluţie, 
urmărită pe parcurs, pare un accident în 
această piesă. 

Răminind la litera textului. neavihd cu- 
rajul de a o depăşi, regia artistică şi-a asu- 
mat un risc tocmai prin refuzul de a risca. 
Pentru că „Zorile Parisului“ nu pun numai 
problema raportului dintre piesă şi spec- 
tacol, ci şi aceea a raportului dintre piesă 
şi realitatea pe care o oglindește. Şi aceasta 
este problema cea mare. 

Piesa lui Tudor Şoi:naru infăţișează zi- 
lele Comunei din Paris, prima formă poii- 
tică, istoriceşte vorbind, a dictaturii prole- 
tariatului, realizată în condiţiile luptei îm- 
potriva burgheziei franceze, care pactizase 
cu inamicul. Expresie a înaltei conştiinţe de 
clasă a muncitorilor francezi, Comuna din 
Paris este întruchiparza de o clipă a unui 
măreț vis social. Prăbusirea ei a fost do- 
terminată, lăsind la o parte greşelile co- 

din actul I, 
tabloul II, 
„Zorile Parisului“ 


mise de capii Comunei, de condiţiile poli- 
tico-sociale care i-au depăşit. Aceste zile 
frămintate şi eroice au devenit în piesa iui 
Şoimaru repetate porniri şi întoarceri de pe 
baricade, cîntece şi dansuri punctate de ra- 
jale şi 'canonade. Solidaritatea cetățenească 
dintre muncitorii şi artiştii Comunei s-a ex- 
primat în jurul unor mese, într-o grădină 
de vară. Solidaritatea internaţională a re- 
prezentanţilor diferitelor popoare cu poporul 
Parisului s-a rezolvat într-o enumerare a 
poziţiilor de luptă. Faimoasele fraze ale 
timpului, greşelile politice săvirşite de comu- 
narzi sint debitate strălucit sau monoton, ca 
o lecție bine învățată, care nu izbutește să 
umple declaraţia printr-o trăire autentică. 
Figurile principalilor comunarzi (Delescluze, 
Flourens, Courbet, Clement) sint aduse ca 
panouri la un miting şi trec pe dinaintea 
noastră, fără a ni se dezvălui în profun- 
zime. Articolele din „Cri du Peuple" se 
parcurg în fugă ca nişte afişe, după cuin 
romanţa şi cintecul revoluționar dau supra- 
fața emoţională justă, dar împiedică accesul 
la zbuciumul interior al personajelor. Ex- 
presia urii de clasă rămine simplă invec- 
tivă impotriva lui Thiers. Personajele nega- 
tive (Thiers, Favre, Sicre, Waysset, La- 
garde, Margueritte de Valdy) sint creionate 
la modul caricatural, tocmai pentru că au- 
torul a fost preocupat de o singură latură 
a caracterului lor. Lipsa esenţială a piesei 
lui Tudor Şoimaru o constituie, deci, ab- 
sența unor caractere vii, a unor figuri re- 
prezentative şi, în acelaşi timp, valabile ar- 
tisticeşte. Dacă omul viu, de fiecare zi, al 
Comunei din Paris ar fi fost prezent pe 
scenă, odută cu el ar fi fost de față epoca, 
problemele şi atmosfera Parisului, căci uma- 
nul dă dimensiune istoriei. In lipsa omului 
concret, piesa nu are profunzimea şi mă- 
reția pe care le merita tema aleasă. Urmă- 
rind să realizeze o frescă a epocii, cu ac 
cent pe dinamica exterioară şi pe expresie, 
în dauna adincirii caracterelor, autorul nu 


O simplă 


Toate eroinele dramaturgului sovietic 
Alexei Arbuzov, autorul piesei „Ani de 
pribegie” (Galina, Liusea, Olga şi Zoica 
Tolokonţeva), sint legate afectiv, pe în- 
tregul parcurs al piesei, de personajul fer- 
mecător, adesea derutant dar ușor de pă- 
truns şi debordind de poezia densă a a- 
devărului, care este Alexandr Vedernikov. 

Trei din aceste femei care-l iubesc au 
dreptul să-i spună lui  Vedernikov pe 
nume, scurt: Șura, sau chiar  Şurenka. 


a oferit o imagine concludentă a Comunei, 
tocmai pentru că a pornit de la eveniment, 
nu de la semnificaţia iui. Fuga după cu- 
loare a dus la convențional; preferința pen- 
tru efecte teatrale, la melodramatic. Viziu- 
nea vieţii pariziene din acele timpuri este 
cenușie, cromolitografică, impresie pe care 
regia artistică n-a izbutit s-o elimine, cu 
toate îmbunătățirile aduse de la un spec- 
tacol la altul; drama comunarzilor nu este 
prezentă pe scenă, iar specificul parizian 
lasă de dorit (in cintece s-a pus accentul pe 
melodie, nu pe cuvint; costumul Rosaliei 
Bordat subiiniază prin vulgaritate elemen- 
tele de vodevil, existente nemotivai în spec- 
tacol). 


Desigur, în spectacolzle care au urmat 
premierei, au fost eliminate o serie de de- 
ficienţe ale textului şi reprezentaţiei. Unele 
contradicții ale lui Delescluze au fost re- 
zolvate de autor; inadvertențele din atitu- 
dinea Rosei (tablourile V şi VI), comenta- 
riile colective, panica lui Waysset, dialogul 
Durand-Dupont şi mişcarea în prim plan a 
rănitului (tabloul fina!), iată citeva aspecte 
din spectacol care au fost ameliorate. Cu 
toate acestea, tablourile ultime au rămas 
încă agitate şi superficiale: unele replici se 
pierd in vacarmul general, tăcerile “par ne- 
fireşti. Totul se aprinde și s2 stinge cu re- 
peziciune, asemenea unui foc de artificii. 
Suflul revoluţionar este abia sugerat in pau- 
zele cu cortina lăsată, cind muzica (Paul 
Urmuzescu şi D. Capoianu), trecind de la 
romanţios la eroic, promite o clipă spec- 
tacolul măreției; dar cortina se ridică, iar 
promisiunea nu se realizează. 


Adus în scenă fără nici o motivare, Ni 
colas Peuple dă intrebării refireşti a unui 
inamic muribund („Cine eşti tu, bestie?"), 
o replică de mare efect, însă cel puţin reto- 
rică („Sint Domnul Popor!) — iată 
scena finală care, ca un orizont suprem, 
inchide in sine intenţiile, metodele şi rec- 
lizările piesci, divulgindu-ie. 

Ştefan Aug. DOINAȘ 


fată sovietică 


Ultima dintre ele, Zoica, mica sanitară, 
nu-l are şi nu-l va căpăta nicicind. Chiar 
în clipa morţii sale, aflindu-se în braţele 
lui Vedernikov, Zoica iși va lua rămas bun 
de la el, spunindu-i și acum respectuos, 
candid şi cuminte: Alexandr Nikolaevici ! 
Astfel trebuie să-și ia rămas bun de lu un 
prieten mare și bun, dar mai ales cinstit, 
care n-a minţit-o niciodată, nu s-a jucat 
cu sentimentele ei, a preţuitr-o ca om şi 
care tocmai pe ea a ales-o pentru a-și pu- 

tea deschide inima și a-și spune toate pă- 
surile, chiar și acelea de dragoste. 

Cu o remarcabilă economie de replici, 
dramaturgul Alexei Arbuzov a închegat un 
personaj de o intensă vitalitate și o mare 
frumuseţe lirică: Zoica Tolokonţeva. Sa- 
nitara care lucrează de doi ani alături de 
Vedernikov este un om simplu sovietic. 
O fată tinără, în uniformă de campanie, 
plină de viață, capabilă- de visuri, ataşa- 
ment, curaj și abnegație. A plecat ca multe 
alte fete pe front, să-și apere ţara, să sal- 
veze răniți, să simtă că zilele vieţii ei nu 
se scurg fără noimă. 

Pe aceste drumuri grele și primejdioase 
ale războiului, Zoica Tolokonţeva l-a cu- 
noscut pe Vedernikov, omul talentat şi a- 
trăgător, capabil de acte de eroism şi mun- 
că în folosul umanității. Intilnirea cu el 
a constituit pentru Zoica și întilnirea cu 
dragostea, cu încercarea grea de a nu se 
şti iubită... Dar, în afară de el, Zoica s-a 
mai întilnit cu un adversar teribil, cu 
moartea. 

La toate aceste întilniri, Zoica s-a în- 
fățișat cu nobleţe și seninătate, ca un om 
puternic, cu curajul unei adevărate fete 
sovietice, care ar fi știut, dacă ar fi rä- 
mas în viaţă, să răspundă sincer și judi- 
cios la întrebarea : „unde se duc zilele ?“ 
In cei doi ani petrecuţi alături de Alexandr 
Vedernikov, Zoica a știut că crice zi trăită 
cinstit, demn și frumos, rămîne și după 
moartea individului, la fel de vie, sinceră 


Liliana Ţicău în „Ani de pribegie“ 

şi desăvirşit de frumoasă. Or, zile din a- 
cestea, a căror frumusețe a fost prilejuită 
de calitatea umană superioară a fetei, i-au 
fost dăruite din plin lui Vedernikov. Şi 
poate că vecinătatea Zoicăi a şi contribuit 
la clarificarea propriilor lui frămîntări şi 
incertitudini. 

Zoica Tolokonţeva este un personaj cu 
o linie de evoluţie foarte precipitată. Zoi- 
ca cere, în interpretare, o percepție ascen- 
dentă, nu una tragmentară, căci ea merge 
de la tumultul firesc și sincer al unui om 
plin de dragoste de viață, pînă la notele 
grave ale unui om care trebuie să facă 
cunoştinţă cu moartea. 

Tabloul VI, intitulat „Drumuri, ar fi 
putut să poarte numele de „Zoica”, fiind- 
că aici dramaturgul ne-o aduce pe Zoica 
Tolokonţeva, prietenul din ultimii doi ani 
al lui Vedernikov. Apare în scenă o fată 
în haine ostășești, cu automatul trecut pes- 
te piept, un bandaj pe frunte, dar cu ori- 
ginala, emoţionanta şi captivanta sa per- 
sonalitate. 

Pe  negîndite, spectatorul este învăluit 
de poezia aspră, adinc răscolitoare şi evo- 
catoare, a unei nopţi pe front, undeva 
tare departe de meleagurile cu mesteceni 
zvelţi. Tunurile vorbesc în limba lor ne- 
prietenoasă, raidurile inamice tulbură som- 
nul iepuresc al ostașilor, mitralierele latră 
îndirjit ; și, cu toate acestea. este prezentă 
şi o rază de soare. E Zoica Tolokonţeva, 
tata aidoma unei mulțimi de alte fete, dar 
atit de minunată şi bogată sufletește, ca 
şi întregul popor din care se trage. 

Tinăra şi sensibila actriță Liliana Țicău, 
cunoscută publicului nostru și din alte ro- 
luri interesant interpretate, aduce în scenă 
cu o deosebită înțelegere mesajul Zoicăi 
Tolokonţeva. 

Liliana Țicău a înţeles și a comunicat 
dintru început puterea, curajul, dragostea 
de viață, prospețimea cu nimic alterată a 
Zoicăi Tolokonţeva. Zoica — Liliana Țicău 
— intră în scenă cu pași hotăriîţi, în urma 
lui Vedernikov. Este de doi ani în război. 
dar setea ei de viață, curiozitatea ei față 
de orice “lucru nou n-au putut fi alterate 
cu nimic. Zoica nu este multumită că a a- 
juns pe locul acțiunii ; ea vrea să şi vadă 
tot ce este în jur. Nişte ochi mari și lim- 
pezi,  copilărești, privesc gara  dărimată. 
Este un amestec armonios și emoţionant de 
ostaș și adolescentă, în care s-ar părea că 
este gata să biruie tinerețea. Dar consta- 
tarea, adică bilanţul cercetării, Liliana Ți- 
cău îl dă cu competența oșteanului obiș- 
nuit să nimerească printre ruine și să vadă 
astfel de aspecte ale războiului: a fost 
o pară — nu mai este... 

Acest moment de acalmie contemplativă 
nu poate dura prea multă vreme. In clipa 

imediat următoare, Zoica — Liliana Ți- 
cău — și-a alungat aerul de îngindurare 
şi şi-a interzis cu strictețe să mai filozo- 
feze, fie chiar şi mintal, asupra ruinelor 
unei gări. Mustăciosul Soldatenkov trebuie 
să capete o lecţie. Aici pe front, greșeşte 
cel care-și arogă dreptul de a o socoti pe 
Zoica „fetișcană”, chiar dacă nu uită să 
remarce că este „serioasă“ și isteață. Li- 
liana icău redă cu o fermecătoare inge- 
nuitate străduințele Zoicăi de a se impune 
acestor soldați necunoscuţi, ca un oștean 
cu experiență, călit în bătălii și care nu 
se sperie de nimic, cu atit mai puțin de 
faptul că este fată. „Infanterie”, „artile- 
rie", strigă ea, interpelindu-și camarazii, 
nuanțind cu un „teribilism“ juvenil şi 
foarte ust prins, aceste apelaţii atit de 
puţin potrivite Zoicăi, dar care au misiu- 
nea delicată de a demonstra tuturcr celor 
ce se îndoiesc de ea că atmosfera de front 
îi este familiară și acestui tinăr combatant. 

Dar şi această clipă de juvenilă înflă- 
cărare este imediat depășită de Zoica — 
Liliana Țicău. Soldatenkov a cutezat sá se 
îndoiască de calităţile de ostaș ale lui Ve- 
dernikov. Talentata actriță prinde, cu multă 
inteligență, procesu! acestei clipe și trans- 
mite cu mare naturalețe mesajul Zoicăi. 

Sanitarei i s-a dat prilejul să-l apere pe 
Vedernikov. Ea pledează, cu înfocare, cu 
putere, cu nemărginită convingere pentru 
omul pe care-l iubeşte. Soldatenkov, asu- 
pra căruia se asmute cu argumentația ei 
plină de exagerări, i-a împlinit implicit şi 
un deziderat. Este atit de plăcut să vor- 
beşti despre omul iubit, să-l aperi, să a- 
răți cît este de minunat, neobișnuit, chiar 
genial ! Astfel, înţelegi parcă și mai bine, 
cît de mult merită să fie iubit. Liliana Ți- 
cău transformă, ' într-adevăr, caracterizarea 
lui  Vedernikov, într-o declarație de dra- 
goste, pe care n-o poate altera nici măcar 
ultima replică, menită să marcheze distanța 
dintre Soldatenkov şi Vedernikov: „înțe- 
legi, cap sec ?'' De aceea, pare atit de na- 
tural ca Soldatenkov, care o cunoaște doar 
de cîteva clipe, să înțeleagă că ea-l iu- 
beşte pe Vedernikov. 

Textul evită cuvintul care să marcheze 
lapidar acest sentiment al Zoicăi. Dar ac- 
trita îl ghicește și-l nuanțează cu o deo- 
sebită gingășie şi putere evocatoare. Cu- 
vintul „interes“ se substituie  cuvintului 
amor. Toată agresivitatea,  „teribilismul” 
copilăresc au dispărut. Curată și sinceră, 
simplă şi adevărată, Liliana Țicău măr- 
turisește că l-a iubit, dar neputindu-se a- 
propia de el, a lăsat să-i fie drag, „ca o 
stea îndepărtată”, a cărei sclipire te în- 
deamnă să vrei tot mai sus, mai sus. Căl- 
dura lăuntrică, lipsa de artificiu și o mare 

bucurie o animă pe Liliana Țicău, atunci 
cind poate să-i arate lui Soldatenkov că 
Vedernikov şi-a făcut-o confident, prieten, 
adevărat tovarăș de zile grele. Dar toate 
aceste lucruri vor rămine să dăinuie neal- 
terate în sufletul ei, vor constitui numai 
un bagaj al inimii sale, puțin cam dure- 
ros, însă drag... Viața pe care o așteaptă 
Zoica trebuie să fie tinără și plină, ca și 
cadența iute a dansului ceciotka, pe care 
Zoica îl incepe în miez de neagră noapte. 
Cei trei ostași, cărora locotenentul le-a 
ordonat să doarmă, se trezesc, ca să pri- 
vească uimiţi și încintați. Şi nimeni din 
sală nu găsește nejustificată trezirea osta- 
şilor, atit de veridică este Zoica. Cizmele 
bat cu putere pasul, haina este militărea- 
scă : pantaloni reglementari, tunică vătuită. 
Dar dansatorul este o fată, o fată adevă- 
rată și grațioasă. Liliana Țicău a găsit me- 
mentul cel mai potrivit, în care să redea 
toată feminitatea ascunsă a personajului. 
Mina caută partenerul, iar degetele par 
să poarte o batistă fină, așa cum trebuie 
să aibă orice fată meșteră la dans. 
Clipele precedente de evocare îngindu- 
rată şi acest dans neașteptat, dar cu atit 
mai expresiv, nu epuizează totuși persona- 
jul. Viaţa lui scenică se mai prelungește. 
Zoica ştie să calce un ordin, ca să ră- 
mină în preajma lui Vedernikov. Dar lui 
nu-i va arăta decit fațeta cu care este obiş- 
nuit, o asprime făcută, c sinceritate a- 
proape bărbătească. Vorbind despre ace- 
leași lucruri (regăsirea femeii pe care Ve- 
dernikov o iubește), despre care vorbise cu 
Soldatenkov în momentele ei de confidenţe, 
Liliana Țicău ocolește cu justețe tonul mc- 
lodramatic, care ar fi slăbit din culoarea 
replicilor ei. Zoica este un om puternic, 
ea nu se rușinează să vorbească de față 
cu martori despre „steluța” pe care o zaută 
Vedernikov. Liliana Țicău nu alege un ton 
nepăsător. Asta ar fi diminuat-o pe Zoica. 
Tinăra actriță găsește o hotărire sinceră, 
în care nu se simte nici ranchiună, nici 
tragism, ci numai cinste și noblețe umană. 
Momentul morții micuţei sanitare este 
tratat de interpretă cu o mare simplitate, 
care subliniază just fondul omenesc al Zoi- 
căi. „V-ati întilnit, Alexandr Nikolaevici ?"* 
întreabă cu interes și abnegaţie Zoica; 
abia după aceea își ia rămas bun. 
Spectacolul de la Teatrul Tineretului, în 
regia lui C. Sincu, i-a oferit Lilianei Ți- 
cău prilejul de a crea dintr-un personaj 
episodic, dotat de autor doar cu citeva 
replici, o apariție  scinteietoare, veridică, 
emoţionantă. 
Interpretarea multiplu nuanţată și ge- 
neros trăită ne face să înțelegem că tinăra 

şi înzestrata actriță a înțeles de la bun 
început că personajul lui Alexei Arbuzov 
poate să-l atragă și să-l farmece pe spec- 
tator, numai dacă actorul va da plenitu- 
dine labirintului frămintărilor sale lăun- 
trice. Mai puţină adincime, mai puțină per- 
cepere și talent ar fi transformat-o pe Zoi- 


ca într-un soldăţel hazliu şi imobil, de 
plumb. Dar nu așa s-a întimplat, din fe- 
ricire, cu Liliana Țicău. Ea ne-a adus în 
scenă și a trăit pentru spectatori toată 
frumusețea limpede, cuceritoare și adevă- 
rată a unei simple fete sovietice. 


Maria VLAD 


Roluri remarcabil realizate 


Problema întruchipării reprezintă in tea: 
tru ultima etapă a pregătirii unui spectacol. 
Este faza cind actorul confundă eveni- 
mentele piesei cu cele din viaţa lui, fă- 
cind ca aspiraţiile, năzuințele, suferinţele, 
bucuriile sale să aparțină în egală mă- 
sură atit actorului cit şi personajului. Ast- 
fel se obţine adevărul pe scenă. 

Nu de multe ori avem ocaziă să vedem 
pe scenele noastre întruchipări totale, de 
la un capăt la celălalt al rolului. Rareori 
actorul îşi insuşeşte intreaga viață a per- 
sonajului, astfel incit să nu existe nici c 
fisură în lanţul logic al acţiunilor execu- 
tate de el pe scenă. Se întimplă de multe 
ori ca un actor să aibă momente bune, 
chiar multe momente bune într-un rol, dar 
din păcate unele goluri ne reamintesc cu- 
lisele, fardul, peruca, adică tot ce e con- 
venţional în teatru. Rareori actorii renunţă 
la maniere personale, care-i fac uşor de 
recunoscut în orice rol. Spectatorul doreşte 
insă o imagine cit mai desăvirşită a spec- 
tacolului. A trecut vremea cind publicul 
mergea la teatru să-l vadă pe actorul X 
in rolul Y. Noul spectator vrea să vadă 
piesa cu personajele ei reale. Fără indoială 
că personalitatea (iar nu  manierismele) 
actorului trebuie să apară într-un fel sau 
altul, dar e de dorit într-un mod cit mai 
variat şi neapărat într-o formă prelucrată 
în mod creator. Trebuie să crezi ca spec- 
tator in tot ceea ce fac> actorul ca perso- 
naj. Odată atins acest lucru, actorii se 
află in fața unei mari creaţii. In azeste 
cazuri, emoția se întipăreşte adinc în su: 
jletul spectatorului şi el nu poate să nu-şi 
reamintească spectacolul văzut, actorii, 
unele momente, fără să resimtă acea emo- 
ție pe care a avut-o în seara spectacolului. 

Despre o astfel de emoție de bună cali- 
tate, puternică, de neuitat, trebuie să vcr- 
bim cind ne reamintim de creaţiile a doi 
actori de la Teatrul Secuiesc din Tirgu! 
Mureş, Kovacs Gheorghe şi Andrassi Mar- 
ton, în spectacolul „Făclia“ de Illyes Gyu- 
la. Cu atit mai mult cu cit Kovacs şi An- 
drassi, dar mai ales primul, nu sint la 
prima lor creaţie interesantă, organică, de 
un înalt nivel artistic. 

Dramaturgul Illyes Gyula şi-a permis 
în piesa lui să nu urmeze canoanele dra- 
mei obişnuite. Există de pildă un act în- 
treg numai în două personaje: intilnirea 
dintre Kossuth şi generalul Görgey, înfă- 
țişind discuția care precede lupta finală a 
revoluţiei. Stau faţă in față, măsurindu-se 
şi încercindu-şi puterile, conducătorul lu- 
minat al revoluţiei de la 1848 din Unga- 
ria şi ambițiosul, orgoliosul general. Tra- 
tativele dintre ei se destăşoară, ca timp 
scenic, în 60 de minute (durata unui act 
foarte lung). Totuşi încordarea spectatori- 
lor, liniştea cu care se urmăreşte scena ne 
fac să afirmăm că personajele — şi în 
special Kossuth — apar în faţa publicului 
purtind mereu viu adevărul vieţii. Kovacs 
Gheorghe a realizat în primele două acte 
ale piesei un Kossuth frămintat de soarta 
revoluţiei, violent chinuit de neşansele care 
il urmăresc, susținind cu tenacitate lupta 
chiar atunci cind cei din jur o abando- 
nează, un Kossuth care arde ca o flacără 
luminoasă pentru cauza poporului. 

Ne aflăm în 1848 în cetatea Aradului. 
Miniştrii lui Kossuth, în derută, dezbat 
ultimele evenimente şi simt, fără să o măr- 
turisească, că-i pindeşte pe toţi o primej- 
die de moarte. Regimentele imperiale au 
ajuns sub zidurile cetăţii, iar generalul 
Görgey e pe punctul de a se preda îm- 
păratului. Sabia revoluției în mina acestui 
militar orgolios se dovedeşte a fi doar un 
instrument pentru propria sa ascensiune. 
Dacă Görgey se predă, drumul către creie- 
rul revoluției, câtre Kossuth, e deschis 
trupelor imperiale. Momentul de derută se 
manifestă la fiecare persenaj în felul său. 
Unii caută soluţii, alții împăcare, alții se 
revoltă neputincioşi, alţii îşi pun problema 
dacă nu era mai bine să fi stat acasă... 
In acest moment de derută, intră Kossuth 
in scenă. Pentru actorul Kovacs prima ø- 
pariție a constituit o sarcină deosebit de 
grea. Illyes Gyula il prezintă pe eroul său 
intr-un moment dificil. Prima impresie tre- 
buie să fie totusi covirşitoare pentru spec- 
tatori. Cu toată dificultatea momentului, 
actorul a rezolvat prima apariţie în scenă 
fără nici o ostentaţie, cu o siguranță mo- 

lipsitoăre pentru cei din jur, conştient de 
dreptatea cauzei revoluției... Kossuth-Ko- 
vacs intră în- scenă imbrăţişind dintr-o pri- 
vire întreaga încăpere, apoi ochii săi se 
opresc asupra fiecărui personaj, privirea 
caută, scrutează sufletul fiecăruia, înţele- 
ge şi începe totuşi liniştit să dezbată situa- 
ţia frontului. El argumentează calm, logic 
şi totuşi înflăcărat, uman dar combativ. 
Ochii lui fulgeră cind vorbeşte despre duş- 
manii poporului, cuvintele lui condamnă cu 
vehemenţă această societate în care cei săraci 
sint lipsiţi de drepturi. Nu există două căi. 
Numai lupta. Inainte, tot înainte pe drumul 
revoluţiei |... Inţelegem că marea persona- 
litate a lui Kossuth izbuteşte a face să se 
lupte pină la capăt. El ţine trează pină în 
ultimele clipe încrederea oamenilor in cau- 
za cea dreaptă. Rar se întimplă ca un ac- 
tor, fără să sublinieze îndeosebi vreo la- 
tură a personalităţii personajului, să redeu 
atit de viu şi de precis o mare personali- 
tate în totalitatea manilestărilor ei. Marele 
conducător al revoluţiei apare aievea pe 
scenă, prin întruchiparea lui Kovacs. El 
nu se dezminte nici un moment. In scena 
cu miniştrii e ferm, avintat, nu se amăgeşte 
cu vorbe deşarte. El crede nestrămutat în 
popor. Kovacs „a pornit” în acest rol in 
aşa fel incit tot fundamentul pe care se 
va desfăşura mai tirziu linia, poate mai 
sinuoasă,' a rolului Kossuth ne e limpede 
din prima clipă. 

Mai tirziu, în tratativele duse cu am- 
bițiosul Görgey care vrea să depună ar- 
mele, Kossuth-Kovacs joacă o carte grea. 
Autorul a consacrat acestei discutii, cum 
am arătat mai sus, un act întreg. Görgey e 
în stare să sacrifice totul orgoliului său. 
Kossuth cunoaşte această trăsătură de ca- 
racter a generalului şi uzează faţă de el toc- 
mai de armele care-i alimentează ambiția. 
In această scenă Kossuth se dovedeşte a fi 
un bun psiholog. Actul începe în felul ur 
mător : Görgey intră in scenă cu paşi grei, 
apăsați, pozind, făcind paradă de pute- 
rea lui, fudul, rănit în orgoliul său că tre- 
buie să: se deplaseze la Kossuth în loc să 
vină acesta la el. Actorul Lohinski exage- 
rează chiar această fudulie, cu un joc ex- 
terior şi neorganic. Kossuth insă îl pri- 
meşte cald. gata să-l imorăţişeze ca pe un 
camarad de arme. Nici unul din cei dvi 
nu-l slăbeşte pe celălalt din ochi. Se su- 
praveghează reciproc. Görgey e bănuitor 
să nu i se întindă cumva o cursă, sau să 
i se ştirbească autoritatea, iar Kossuth e 
atent la toate reacțiile interlocutorului său 
orgolios, pentru a-l putea convinge cu pro- 
priile-i argumente. Vedem că se joacă ul- 
tima carte a revoluţiei. Se joacă fără dis- 

perare, cu fermitate din partea lui Kossuth. 

In timpul disputei, din pricina tărăgă- 
nelilor lui Görgey, se desăvirşeşte incercu- 
irea Aradului de câtre armatele imperiale. 
Regizorul Szabo Ernă a realizat momentul 
încercuirii cu mare măiestrie: în diferite 
colțuri din fundul scenei şi ale holului tea- 
trului, se dau semnale de trompetă, la in- 
ceput de-aproape, apoi mai departe, şi mai 
departe... apropiindu-se din nou şi înche- 
indu-se cercul la aceeaşi intensitate cu care 
a răsunat primul semnal. Avem impresia 
netă prin acest procedeu, împreună cu cei 
de pe scenă, că o armată imensă stringe 
intr-un cleşte de fier oștile revoluţiei. Cau- 
za e aproape pierdută. Ca şi cum toate 
astea n-ar fi de ajuns, vine vestea înfrin- 
gerii generalului revoluţionar Dembinsky 
sub zidurile Timişoarei. Nu mai e nici o 
şansă. Kossuth trebuie salvat. Prietenii il 
determină să ia calea pribegiei... 

Dar performanța actoricească o reali- 
zează Kovacs în ultimul tablou. Au tre- 
cut 40 de ani. Sintem la Torino. Kossuth 
are aproape 90 de ierni şi duce pe umeri 
patru decenii de emigrație. Cind se ridică 
cortina, apare in scenă un bătrinel pe care 
nu-l recunoaştem, dar despre care aflăm 
că e Kossuth. La inceput avem impresia 
că joacă un alt actor. Parcă s-a făcut mai 
mic. Kovacs ne sugerează un trup uscat, 

parcă micşorat, fără să jie adus însă din 
spate. Miinile puternice pe care le-am ad- 
mirat în celelalte acte, s-au albit, sint oa- 
sele unui bătrin acoperite de pergament 
străveziu, Faţa excelent machiată aduce pe 
undeva cu a lui Kossuth, dacă te uiţi mai 
cu atenție. Dar ciţi bătrini nu seamănă 
între ei... Doar cind deschide gura şi cu- 
vintele-i ies cu acelaşi avint pentru „cau- 
ză”, cind îți dai seama că flacăra care arde 
în el luminează cu aceeaşi putere ca odi- 
mioară, doar atunci recunoşti — dar de 
data aceasta fără să te poţi înşela — pe 
marele Kossuth. Bătrinelul acesta care are 
toate metehnele virstei : miini care tremu- 
ră, vorbă greoaie, chiar momente de amne- 
zie, duce cu el neştirbit un singur lucru: 
făclia, flacăra luminoasă a luptei pentru 
libertate. Actorul Kovacs a reuşit să ne 
facă să uităm că ne aflăm la teatru. Stà- 
team față in faţă: bătrinul revoluționar 
Kossuth şi noi oamenii deceniului al şase- 
lea al secolului nostru, care din sală în- 


țelegeam totul... totul... Tot ce era în su- 
fletul bătrinului. 

Alături de creația deosebită. a actorului 
Kovacs a apărut şi personajul plin de, 
vină, umor, înţelepciune populară a lui 
Andrassi Marton. Țăranul maghiar a fost 
prezentat aşa cum era in realitate în acele 
timpuri, aşa cum l-a văzut şi l-a iubit ne- 
spus de mult Kossuth. Dar pentru că ni 
se pare că noutatea in creaţia actoriceas- 
că a adus-o Kovacs prin personajul deose- 
bit al lui Kossuth, nu ne oprim asupra 
creatiei, deşi valoroase, a lui Andrassi. A- 
mindoi au întruchipat personajele lor fără 
nici o fisură de la un capăt la altul al 
piesei. 

Nu de mult s-au sărbătorit 100 de re- 
prezentaţii cu „Făclia“. Spectacolul festiv 
s-a jucat în prezența autorului. Sărbâto- 
virea acestui centenar s-a asociat astfel cu 
sărbătorirea celor doi actori care au creat 
personaje de neuitat. 

Mihail RAICU 


Altfel de eroi... 


In general, spectatorii care se îndreaptă 
pentru prima oară spre porțile Teatrului 
de Păpuşi (de cele mai multe ori ca în- 
soțitori ai unor spectatori mai mici) sint 
convinşi că vor asista la un fel de pan- 
tomime comico-groteşti sau că vor vedea 
evoluind aerian eroii sclipitori ai basmu- 
lui. Bunicii sau părinții îşi amintesc de- 
sigur de  bilciurile în care evoluția lui 
Vasilarhe — confecționat dintr-o scurtă- 
tură de lemn — era însoțită de inevitabi- 
lele bastonade aplicate consoartei sale cu 
obraz de lună plină — Mărioara. Dar 
scepticii au devenit şi ei entuziaşti admi- 
ratori ai genului. Deci nu este de mirare 
cà membrii unei familii, indiferent de virstă, 
aşteaptă cu aceeaşi bucurie spectacolele de 
la „Tăndărică". 

La rampa teatrului au apărut pină acum 
numai eroi din lumea fără hotare a bas- 
mului sau din cea animală (urşi, veveriţe 
şi mai ales pisicuţe şi iepuraşi deveniți 
parcă indispensabili fanteziei autorilor de 
piese pentru păpuşi). Nu se poale tăgădui 
partea educativă a acestor eroi ca purtă- 
tori ai unor -aptitudini şi virtuţi alegorice. 
Totuşi era de mult așteptată şi apariţia 
unui erou din viață care să-şi spuie direct 
gindurile, model de urmat în faptele de pe 
scenă; de aceea piesa lui Mihail Stoian — 
„Străjerul mării”, a fost primită cu multă 
bucurie. 

Spectatorii mari şi mici, aşezaţi în scau- 
ne aşteplină să înceapă acțiunile comice, 

au rămas poate surprinşi cind au văzut 
evoluind în scenă trei copii, trei pionieri, 
după cravatele roşii prinse la git. Acţiu- 
nea e serioasă, pe alocuri gravă. Eroii ac- 
ționează în numele unor principii şi senti- 
mente înalte. în scenă se petrec fapte se- 
rioase. 

Spectacolul a însemnat într-un fel şi un 
răspuns dat unor frămintări mai vechi din 
lumea artiştilor neväzuți de public — pă- 
puşarii. 

Ileana, eroina lui Mihail Stoian, capătă 
pe scenă trăsăturile unui personaj real; 
într-adevăr uneori, fața păpuşii pare a 
exprima sentimente. Iată, fetița visează să 
ajungă marinar. dealurile sale se lovesc 
de rezistența bunicului ei, stăpinit de ve- 
chea prejudecată că femeile nu au ce căuta 
pe covertă. Şi alţi eroi prind parcă viaţă: 
pionierii, care vor sări în ajutorul fetei. 
Doi ticăloşi însă ar voi să piară în valuri 
un vapor. Pentru aceasta ar trebui să stin- 
gă farul pe vreme de furtună. Dar farul 
este păzi! de bunicul Ilenii, străjerul mä- 
rii. Iată un mic univers de fapte şi sen- 
timente la a căror semnificaţie răspunde 
vibrația spectatorului care e învăţat să fie 
un fiu vrednic al patriei sale, un bun 
prieten. Eroul contemporan poate fi deci 
realizat şi pe scena teatrului de păpuşi. 

Dacă picsa ne dovedeşte in principiu că 
păpuşile sint capabile să aducă scenic fapte 
şi eroi contemporani, cu atit mai adevă- 
rat este că şi crearea lor dramatică cere 

şi autorului aceleaşi valenţe artistice ca o- 
ricare altă piesă de teatru. Mihail Stoian, 
răsturnind prejudecata că în teatrul de på- 
puşi nu pot fi aduşi eroi contemporani, 
a fost totuşi el însuşi victima prejudecăţii 
că respectivul gen nu poate fi abordat de- 
cit cu tonuri şi mijloace minore. Unele 
deficiențe, care pot fi mai uşor estompate 
în teatrul cu actori, devin mai evidente 
şi nu pot fi ocolite cind e vorba de pă- 
puşi. Aceasta pentru că, aşa cum se spu- 
ne, păpuşa „nu rezistă" multă vreme sin- 
cură în fața rampei. Imobilitatea sa fa- 
cială nu-i permite să demonstreze mişcări 
sufleteşti, să rostească monologuri. Lipsa 
de individualizare a eroilor (de pildă pio- 
nierii din piesă) este parcă subliniată de 
păpuşi, cărora nu li se poate pretinde 
şi care nu au la îndemină mijloace com- 
plexe, de expresie; ele sint handicapate de 
faţa lor mereu aceeaşi. Regizorul (Ştefan 
Lenkisch) s-a străduit în această privinţă 
să înlăture deficiența textului printr-o di- 
namizare a mişcării păpuşilor fără. a pu- 
tea insă să realizeze prea mult datorită şi 
neindestulătoarei expresii plastice a pă- 
puşilor. Un păr vilvoi, în dezordine, un 
nas ascuțit, comic, nu arată decit laturi 
exterioare cle eroilor. Nu e de mirare că 
eroii pozitivi au stirnit risul la prima 
apariție scenică cu aerul lor de mici va- 
gabonzi. Doar aportul artistic deosebit de 

valoros al minuitoarei Ştefi Nefianu a 
putut să dea contur unuia dintre pionieri. 
Dar cu o floare nu se face primăvară. 

E limpede că piesele pentru teatrul de 
păpuşi ridică probleme asemănătoare ori- 
cărui text dramatic. De aceea M. Stoian 
ar fi trebuit să urmărească evoluția psi- 
hologică a eroilor săi in acțiune şi nu să 
le opereze transformările sufleteşti în chip 
telegrafic (schimbaņea la față a lui Moş 
Toma în finalul piesei). 

Parcă neincrezător în viabilitatea con- 
flictului sãu principal, autorul i-a lipit un 
altul, colateral, bazat pe locuri comune din 
literatura de aventuri. Eroilor săi nega- 
tivi concepuți în linii caricaturale li s-au 
aplicat măşti corespunzătoare plastic. Con- 
trastul dintre grotescul grupului de ban- 
diți şi aspectul umanizat al celor pozitivi 
a dăunat prezenţei scenice a acestora din 
urmă. Inspirația literară şi cea plastică au 
turnat culori mai violente asupra grupului 
negativilor, aceştia sfirşind prin a umple 
astfel, in chip nejust, cadrul scenic. 

Cu toate acestea, subliniem incă o dată 
ca pe o cucerire faptul că eroul contem- 
poran şi-a făcut apariţia pe scena teatre- 
lor de păpuşi. Stingace, această apariţie 
este un inceput nu numai pentru autor, 
ci şi pentru realizatorii plastici ai spec- 
tacolului. Aceştia nu au fost statornic ani- 
maţi de ideea că păpuşa prin trăsătura ei 


O scenă din „„Străjerul mării“ 

aparent convenţională are de fapt calita- 
tea de a abstrage din personajul real pe 
care-l reprezintă cele mai caracteristice în- 
suşiri ale acestuia. 

Obrazţov, în cunoscuta sa carte despre 
teatrul de păpuşi, „„Profesiunea mea”, arăta 
că Stanislavski indica necesitatea găsirii 
„grăuntelui“ specific unui personaj. Prin 
„grăunte” se înţelegea trăsătura dominantă 
a personajului, exprimată in construcție, 
gest şi acţiune. Tocmai acest grăunte a 
lipsit mâăştilor din „„Străjerul mării”, iar 
absenţa lui a coborit şi din acest punct 
de vedere valoarea artistică a spectacolului. 

Păstrind proporțiile, ne reamintim cum 
Sofocle indica în „Poetica“, tratatul său 
despre legile scenice, ca eroul pe scenă 
(care avea în teatrul antic ca şi păpuşa 
o mască imobilă) atunci cind i se reclamă 
acțiuni de mare pasiune să-şi consume 
drama în culise. Aceasta, pentru că altfel 
e rizibil ca un personaj însuflețit de o 
stare sufletească sau alta, să privească pu- 
blicul mereu cu aceeaşi expresie încre- 
menită. 


Peste veacuri, observaţia lui Sofocle se 
arată valabilă şi în raport cu masca pä- 
puşii. E supărâtor să vezi un personaj 
cum este Ileana, circulind în scenă, schim- 
bind sentimente şi trăiri sufleteşti, dar ne- 
schimbindu-şi fața. Numai măiestria ar- 
tistică poate înlătura acest convenţional. 
Este ceea ce şi cerem de la colectivul de 
interpreți ai piesei lui M. Stoian. 

Amintim că Stanislavski fiind o dată 
întrebat cum trebuie realizat un spectacol 
pentru copii a răspuns: „Ca şi unul pen- 
tru oameni mari, numai că ceva mai bine“, 

Teatrul „Țăndărică” va mai prezenta şi 
alte piese cu eroi contemporani. Expe- 
riența primului spectacol a fost utilă. El 
este o demonstraţie şi, în acelaşi timp, o 
invitaţie făcută autorilor de piese pentru 
teatrele de păpuşi. 

Copiii au înțeles şi ei că pe scenă pot 
apare şi altfel de eroi decit „clasicii“ pi- 
soi şi ursuleți, că pot apare copii ca şi ei, 
care, chiar dacă sint confecţionaţi din lemn, 
poartă cu ei ginduri şi prezintă fapte luate 
din viaţă şi închinate vieții. 

, Al, POPOVICI 


„JGindirea ştiinţifică” n-a fost descoperită 


Din păcate, lucrările dramatice ale ce- 
lui 'mai mare, celui mai bun poet al epo- 
cii sovietice n-au apărut pină acum pe 
scenele noastre. Această lacună a fost in 
parte remediată, datorită iniţiativei slujito- 
rilor teatrului la microfon, care, în decursul 
unui an, au prezentat două piese de Ma- 
iakovski. După „Baia“, ascultătorii au avut 
prilejul să ia contact, în frumoasa tra- 
ducere și adaptare radiofonică a lui Cize- 
rone Theodorescu, cu o altă piesă maia- 
kovskiană, „Ploșniţa”, care pune o serie 
de probleme foarte interesante, atit sub 
raportul conţinutului ei de idei, cît și sub 
acela al compoziţiei sale artistice. 

Referindu-se la miezul ideologic al co- 
mediei satirice „Ploșniţa”, Maiakovski arată 
că el s-a orientat în direcţia „demascării 
spiritului filistin din contemporaneitate“. 

Autorul își centrează piesa pe un per- 
sonaj, care prin întreaga sa evoluţie ilus- 
trează în mod artistic teza caracterului 
nociv al concepţiilor mic-burgheze, filis- 
tine, despre viaţă. Incă înainte de a in- 
cepe desfășurarea acțiunii, eroul principal 
este astfel caracterizat în lista personâje- 
lor: „„Prisipkin — Pierre Scripkin, fost 
muncitor, fost membru de partid, actual- 
mente mire”. Biografia lui Prisiîpkin, e- 
nunţată laconic aici, sugerează drumul 
parcurs de acest personaj, care se decla- 

sează, se desprinde de clasa sa, sub influ- 
ența nefastă a ideologiei mic-burgheze. 

Prisipkin hotărăşte să se căsătorească cu 
„o fiică a Nep-ului” (cum o definește în 
piesă Lăcătușul), Elzevira Davidovna Re- 
naissance, casieriță la o frizerie, al cărei 
patron este tatăl ei. „Fostul muncitor“ nu 
face această căsătorie din dragoste, ci fiind- 
că este interesat materialicește, fiindcă ast- 
fel „capătă multe obligații ale imprumutu- 
lui de star” (cum arată Baian). 

Această căsătorie, ale cărei perspective 
iniţiază firul acţiunii, aruncă o lumină 
edificatoare asupra personajului principal, 
în momentul în care el este în pragul de- 
generării definitive. Oamenii sănătoși mo- 
raliceşte, cu care a trăit alături, își dam 
seama că Scripkin (care consideră că nu- 
mele său de altădată — Prisipkin — a 
devenit vulgar) s-a transformat, ajungind 
robul diverselor prejudecăți  mic-burgheze. 
Cu foarte mult bun simţ și umor, Flăcăul 
din cămin face următoarea reflecţie, în ra- 
port cu „actualul mire”: „...el e un Mac- 
donald. Nu-i vorba de cravată, ci de aceea 
că nu sravata-i legată de el, ci el de cra- 


vată . 

De altfel, Prisipkin nici nu încearcă 
să-şi ascundă noile tendințe, cu care este 
pe deplin împăcat. El își expune, într-o 
convorbire cu același Flăcău, crezul său 

filistin, arivist, egoist: „Pentru ce am 
luptat eu? Pentru o viață bună. lată că 
o am în mină: şi nevastă, şi casă, şi ma- 
niere elegante. Cine a luptat are dreptul 
să se odihnească lingă o apă liniştită... 
Această „apă liniștită”, visată de Scripkin, 
aduce semnificația  mlașştinii mic-burgheze, 
în care este dispus să se tirască, abando- 
nînd orice ideal nobil în viață. 

Pentru a completa portretul moral al a- 
cestui personaj, autorul ne amintește de 
o dragoste adevărată, care l-a minat pe 
Prisipkin alături de muncitoarea Zoia Bce- 
` rezkina. El abandonează cu ușurință a- 
ceastă legătură, care se pune in calea do- 
rinţei sale de a parveni în limitele bună- 
stării mic-burgheze. Fosta lui prietenă este 
pradă unei mari suferințe, care o împinge 
la o tentativă de sinucidere. Lăcătușul îi 
impută lui Prisipkin această ticăloșie : „Din 
cauza ta, jigodie păroasă, s-a omorit o a- 
semenea femeie). Şi, imediat după aceea, 
în asentiment cu ceilalți tineri din cămin, 
el îi strigă: „„Afară!..“, considerind că 
„fostul muncitor” nu mai are ce căuta in- 
tre tovarășii săi de altădată. 

Aici, intervine prima izolare socială a 
lui Prisipkin, sancțiune extrem de gravă, 
care condamnă întreaga sa comportare ne- 
demnă. Prin această primă eliminare a 
personajului principal din rindul oameni- 
lor adevăraţi, Maiakovski urmărește un du- 
blu ţel. Pe de o parte, autorul vrea să 
arate că Prisipkin nu este reprezentantul 
unui mare număr de muncitori care re- 
nunță la cinste și luptă; el păstrează ele- 
mente caracteristice, constituind însă a- 
proape o excepție, repudiată in mod 
prompt de absoluta majoritate a oameni- 
lor cinstiți. Pe de altă parte, Maiakovski 
se străduiește prin această primă izolare 
să creeze temeiul solid al întregii demon- 
straţii ulterioare, în urma căreia, Prisip- 
kin apare ca un caz cu totul neobișnuit, 
excepțional, unic, în lumea viitorului. 

Tocmai din aceste motive, cea de a doua 
parte a piesei (cinci tablouri din nouă), 
care își situează acțiunea cu cincizeci de 
ani mai tirziu, in 1979, apare ca o con- 
secință firească, necesară a celei dintii. 

Motivarsa acestui salt cu jumătate de 
veac este găsită de autor nu numai în 
mod teoretic, ci, după cum este firesc, şi 
în desfășurarea logică a acţiunii. 

După ce s-au terminat pregătirile pen- 
tru „nunta roşie” (?!) a lui Prisipkin cu 
Elzevira, ea are în cele din urmă loc, of=- 
rindu-i lui Maiakovski ocazia să folosească 
niște situaţii admirabile de comedie, care 
împlinesc, alături de caracterele comice și 
replicile comice, stilul specific al piesei. 
In finalul acestei ridicule ceremonii fup- 
țiale (tabloul III), se iscă în rîndurile 


participanţilor din „lumea bună...', care 
au izbutit să se îmbete pină la neştire, o 
bătaie zdravănă. De aici, ia naștere un in- 
cendiu eare mistuie frizeria lui Renaissance 
— -unde se desfășoară nunta —, făcînd să 
piară în flăcări toți oaspeţii. 

Valorificind elementul surpriză, foarte 
propriu în economia unei comedii, Maia- 
kovski ridică cortina în tabloul V asupra 
societății din 1979. Se dovedește că Pri- 
sipkin — singurul supraviețuitor — a stat 
cinci decenii congelat, după declararea in- 
cendiului care a avut loc în 1929. Aflăm 
de la un Orator că: „Institutul (e vorba 
de „Institutul de înviere a vieților ome- 
neşti” — n.n.) consideră posibilă învierea 
individului care a înghețat cu cincizeci de 
ani în urmă”. Şi Prisipkin este trezit din 
nou la viaţă... 

Personajul principal apare stupefiat în 
rindul unor oameni care gindesc și acţio- 
nează cu totul altfel decit el. Călătoria sa 
în viitor este plină de surprize, care-i con- 
trazic înţelegerea despre viață. Se pune pro- 
blema : de ce a apelat Maiakovski la acea- 
stă transferare a eroului său în viitor? 
Răspunsul este aproape același ca și în 
cazul pieselor  maiakovskiene: „Misterul 
buf“ și „Baia”, unde lucrurile se petreceau 
in sens invers, delegaţii viitorului descin- 
zind în prezent. In toate aceste situații, 
autorul intenționează o reliefare mai puter- 
nică a conflictului dintre vechi și nou, o 
confruntare zguduitoare între poziţiile con- 
tradictorii ale vremii. Fără îndoială că există 
posibilitatea dezvăluirii luptei dintre rămă- 
şițele vechiului și noului și în interiorul 
unui individ, și între oamenii aceleiași 
epoci. Maiakovski a preferat însă să sub- 
linieze această bătălie de mari proporții, 
slujindu-se de o convenţie ingenioasă, ta- 
re-i înlesnește descifrarea realistă a unui 
conflict esenţial al contemporaneităţii. 

Situaţiile și personajele din 1979 repre- 
zintă un termen al antitezei, pe care au- 
torul vrea să o stabilească între tarele mo- 
ralei, modului de viaţă mic-burghez şi ade- 
vărul eticii comuniste, întruchipate de „.ou- 
menii viitorului” din piesă. Pe această linie, 
autorul se străduieşte, în cea de a doua 
parte a lucrării, să-l pună față în față pe 
Scripkin cu personajele lumii de miine, pen- 
tru a-i demonstra infirmitatea morală. 

Explicindu-și intențiile, Maiakovski spu- 
nea în legătură cu „Ploșniţa”: „Comedia 
este îndreptată pe o linie... Prisipkin va 
ji considerat, peste cincizeci de ani, fiară”. 

Autorul îşi aduce personajul pină la di- 
mensiunile fiarei, pentru a adinci contras- 
tul în raport cu oamenii adevăraţi. Și, in 
acest caz, ca şi în celelalte piese, scriitorul 
dovedește o mare măiestrie în utilizarea hi- 

perbolei satirice, care întărește esența rea- 
listă, demascatoare a lucrării. 

Directorul grădinii zoologice îl defineşte 
pe Prisipkin, susținînd că acesta este om 
numai în aparență : „După indiciile de mi- 
metism exterior — bătâturi, vestminte şi al- 
tele —, venerabilul proțesor a raportat in 
mod eronat mamiferui dezgheţat, la „homo 
sapiens” şi la specia lui superioară, la 
clasa muncitoare". Continuind, el arată că, 
in fond, este vorba despre un animal: 
„m-am convins de îndată că avem de-a 
face cu un groaznic simulant, cu înfăţişare 
omenească, şi că acesta este cel mai uimi- 
tor parazit”. La stirșitul demonstraţiei, di- 
rectorul face asociația intimă dintre Pri- 
sipkin (devenit o nouă specie animală, 
„mic-burghezus vulgaris”) şi ploșniță — lu- 
cru care justifică în mare măsură și titlul 
piesei —, analizindu-le asemănările izbi- 
toare : €,,Ploşnița normalia” îngrăşindu-se şi 
imbâtindu-se de singe fe corpul unui om, 
cade sub pat. „„Mic-burghezus vulgaris“, in- 
grăşindu-se şi imvătindu-se pe corpul in- 
tregii omeniri, cade pe pat. Asta-i toată 
deosebirea». 

Consecințele determinării calității de pa- 
razit a lui Prisipin pot fi urmărite în in- 
chiderea lui într-o cușcă, care îl desparte 
de oameni. Această de a doua izolare a 
personajului, după aceea din cămin în 
prima parte a piesei, aduce un verdict de- 
finitiv împotriva lui. 

Maiakovski nu se mulțumește să-și con- 
damne fără drept de apel „eroul. El in- 
cearcă să tragă o concluzie mai largă, în- 
demnind la cea mai mare combativitate îm- 
potriva retrogradului și urătind dificultățile 
legate de această luptă. Apreciind cu ochii 
celor din 1979 situația din 1929, autorul 
pune personajele viitorului să vorbească în 
numele oamenilor cinstiți din contempora- 
neitate, stigmatizind rămăsițele vechiului, pe 
toți prisipkinii. Președintele sovietului oră- 
şenesc se pronunţă, în tabloul IX, tocmai 
în acest sens, referindu-se și la Scripkin şi 
la ploșniță, care s-au trezit la viață după 
cincizeci de ani: „Cazurile regretabile din 
oraşul nostru, care au fost rezultatul admi- 
terii imprudente a existenței în el a doi pa- 
raziţi, cazurile acestea sînt, prin puterile 
mele şi prin puterile medicinii mondiale, 
eliminate. Totuşi, aceste cazuri, în care li- 
căreşte o slabă amintire a trecutului, sub- 
liniază grozăvia vremii pc care au înfrun- 
tat-o forța şi greutatea luptei culturale a 
omenirii muncitoare”. 

Toată înlănțuirea de fapte, toate perso- 
najele și situaţiile care au apărut în această 
piesă urmăreau un ţel fundamental: de- 
mascarea pînă la capăt a filistinului, expti- 
carea genezei şi nocivității lui, solicitarea 


celei mai mari atenţii în lupta împotriva 
primejdiei sociale pe care o reprezintă. 

Această idee esențială a operei lui Maia- 
kovski a fost, în parte, urmărită de re- 
gizorul artistic al piesei „Ploşnița”, Paul 
Stratilat. El a izbutit, de asemenea, cu 
concursul întregului colectiv actoricesc, să 
realizeze o unitate a spectacolului, un ritm 
corespunzător, sugerind în bună măsură, cu 
mijloacele proprii teatrului la microfon, at- 
mosfera lucrării lui Maiakovski. 

Pe linia unei juste înţelegeri a persona- 
jului, interpretul lui Prisipkin, Ion Lucian, 
şi-a compus rolul, pedalind pe ridicolul 
acestei figuri, valorificind o serie de tră- 
sături negative ale „fostului muncitor”. Am 
avut impresia însă că actorul s-a lăsat is- 
pitit citeodată de unele efecte comice de 
suprafaţă, uitind substanța principală a 
„eroului“, care trebuia să apară ca „un 
groaznic simulant, cu înfățișare omenească." 

De altfel, această insuficientă adincire a 
sensurilor piesei s-a făcut simțită și un 
tratarea altor situaţii și personaje din „Ploș- 
niţa”. Maiakovski introduce, în general, în 
comediile sale satirice elemente pozitive, 
care subliniază, în confruntarea lor cu ve- 
chiul, caracterul dăunător al poziţiilor re- 
trograde. Şi în „Ploșniţa“”, colocatarii lui 
Prisipkin, Zoia Beriozkina, oamenii viito- 
rului — Directorul grădinii zoologice, Pre- 
şedintele ș.a. — aduc un suflu cu totul deo- 
sebit de acela al lui Pierre Scripkin, si- 
tuîndu-se la antipodul lui. Cu toată nuan- 
țarea inteligentă a unor roluri de relativ 
mică întindere, înzestraţii actori Benedict 
Dabija, Olga Tudorache, Sandu Sticlaru, 
Victor Moldovan n-au izbutit să transmită, 
alături de vorbele lor de duh, și tonalitatea 
viguroasă, convingătoare, a acelora care — 
cei dintii — îl demască pe Prisipkin. Tot 
așa, muncitoarea Zoia Beriozkina (Ana Bar- 
can), rănită în dragostea ei cinstită pentru 
„fostul membru de partid”, trebuia să păs- 
treze — în conformitate cu ansamblul pro: 
filului ei psihic și cu interpretarea valabilă 
din a doua parte a spectacolului — o oa- 
recare demnitate, sobrietate, contrare tonu- 
lui prea înlăcrimat, foarte umil, adoptat de 
actriță în prima parte a piesei. 

Palida subliniere a termenilor pozitivi ai 
antitezei, care stă la baza piesei lui Maia- 
kovski, a scăzut și din intensitatea tratării 
personajelor negative. Geniul rău al lui 
Prisipkin este Oleg Baian, (care face parte 
„din rindurile proprietarilor”, cum indică 
autorul în lista personajelor). Acest individ, 
care deține un rol însemnat în economia 
piesei, apare ca un fel de ideolog al filisti: 
nismului, ca un teoretician oportunist, care 
propagă unirea „prin legăturile lui Hime- 
neu, a muncii anonime dar măreţe, cu ca- 
pitalul răsturnat dar fermecător”. Baian 

(Nicolae Gărdescu) trebuia să aibă în spec 
tacol o anumită greutate, pentru a ne con- 
vinge asupra caracterului său nefast. Inter- 
pretul a adoptat însă, pe alocuri, o ma- 
nieră de tratare facilă a personajului, ceea 
ce a dus, în parte, la pierderea marii lui 
semnificaţii. 

Atenuarea  caracteristicilor pregnante ale 
elementelor pozitie și ale unor „eroi ne- 
gativi — foarte marcate în textul maiakov- 
skian — a dus in spectacol la o oarecare 
tocire a ascuţimilor puternicului conflict din 
„Ploşniţa”. 4 

Regizorul artistic nu şi-a oprit, din pä- 
cate, suficient atenția asupra unor cuvinte 
deosebit de interesante, pronunțate în 
„Ploşniţa” de Preşedinte : ,„...noi nu avem 


CLAT,,, 


PROBLEMA CONSTRUCȚIEI DRAMA- 
TICE — Că între planul comic și planul 
grav al dramei nu există legătură orgu- 
nică se poate vedea dintr-un simplu exem- 
plu. Finalul piesei se consumă precipitat 
în tabloul al III-lea: publicul înţelegind 
acest lucru, s-a precipitat, la rîndul lui, la 
garderobă. Stupoare ! Mai este un tablou, 
lung, ocupat în proporţie de cincizeci la 
sută de un quiproquo lipsit de orice legă- 
tură cu subiectul piesei și care îndepărtează 
fără nici un rost, finalul. Nu mă pot în- 
doi că ceea ce l-a determinat pe autor să 
adauge acest tablou a fost intercalarea 
intermediului comic, căci dacă el a urmă- 
rit să ne dea o apoteoză a spiritului mili- 
tar de sacrificiu, atunci trebuia să lucreze 
asupra acestei intenții mai îndelung. Așa 
cum e, finalul e lipsit de grandoare şi 
nici nu e de mirare, căci opera lui Tăutu 
înclină mai mult spre sentimental și duios, 
decit spre pateticul solemn. 

(Radu Popescu, în cronica la 
„Zbor de noapte” — Teatrul Ar- 


matei. „Contemporanul“, nr. 491 
din 2.111.1956). 


ANALIZA SPECTACOLULUI — „Nora“ 
este interpretată la Studioul actorului de 
film „C. Nottara” de un grup de actori 
tineri. Regia aparţine şi ea unui tinăr 
(D. D. Neleanu). Nu este un spectacol de 
„creații actoricești care să sugrume înțe- 
lesurile întregi ale dramei. In trecut, pe 
scenele noastre, Ibsen era, deseori, jucat 
pentru ambiția realizării unui excelent Rank, 


nimic împotriva spectacolelor care, fiind fee- 
rice ca aspect exterior, ascund... o adincă 
gindire ştiinţifică”. 

Din pricină că „gîndirea științifică” a 
autorului n-a fost descoperită destul de pro- 
fund, admirabila inițiativă a teatrului ra- 
diofonic de a face cunoscută publicului no- 
stru dramaturgia maiakovskiană n-a insem- 
nat, de data aceasta, o izbindă deplină. 2a 
baza unei munci aplicate însă și a unor 
premise existente în forma actuală a emi- 
siunii, sîntem încredințați că slujitorii tea- 
trului la microfon pot să ne ofere în curind 
o versiune îmbunătățită a „Ploșniţei”, care 
să păstreze toate valenţele excepționale ale 
piesei lui Maiakovski. 

H. DEL. 


unei admirabile Hedda Gabler, unui emo- 
ţionant Oswald etc. La Studioul „Nottara“ 
se joacă însă, în primul rind, piesa lui 
Ibsen, pentru ceea ce aduce ea prețios, 
iar vechile tipicuri de interpretare ale unor 
actori sint, în general, înfrinte. Regia n-a 
apăsat nici un moment pe acordurile melo- 
dramatice ale piesei, interesind eforturile 
actorilor în desluşirea dezbaterii ideologice 
care stă în miezul conflictului. 

Discreţia și firescul cu care evoluează în 
scenă personajele încărcate de dramatism, 
pregătesc cu savantă meticulozitate scenele 
de aprigă dispută între Nora și Helmer. In 
realizarea Norei, actrița Corina Constanti- 
nescu, cit şi regia nu au marcat insă eta- 
pele succesive ale „deșteptării” eroinei pină 
pe pragul ultimei scene. De aceea, trecerea 
interpretei de la uşurinţa „„veveriței” la 
adinca sobrietate a Norei în final apare 
bruscă şi surprinzătoare. Corina Constanti- 
nescu a găsit adeseori drumul spre sufletul 
Norei, dar n-a dăruit îndeajuns farmec per- 
sonajului în primele acte ale piesei. In scena 
plecării, interpreta Norei a realizat insă 
o emoţionantă trăire a acestui moment de- 
cisiv pentru eroină. Aci, actrița şi-a regă- 
sit pe deplin posibilitățile puse la grea 
încercare în restul spectacolului. ; 

(Vicu Mindra, în cronica la 
„Nora“ — Studioul „C. Nottara“. 
„Gazeta Literară”, nr. 101 din 
16.11.1956). 

ATENȚIE PENTRU SCENOGRAFIE — 
In ceea ce priveşte decorurile, cel mai 
nimerit este acela al actului I, atit in 
ansamblu cît şi în amănunt. Nu același 
lucru se poate spune despre decorul actu- 
lui al II-lea (interiorul chiaburului Efti- 
mie). Pretenţiile citadine ale chiaburului 
au reușit să se exteriorizeze în mobilier, 
dar tablourile (în ulei) te fac să-l bă- 
nuieşti pe Eftimie un amator de pictură, 
ceea ce e inadecvat. Mai reușit decit de- 

corul actului al II-lea este acel al actului 
III. deși şi aici se poate observa aplecarea 
spre idilism și  eclectism în materie de 
scenografie. Decorurile reuşesc însă să su- 
pereze atmosfera festivă, cadrul sărbăto- 
resc in care se sfirșește piesa. 
(Traian Liviu Birăiescu şi Ma- 
ria Nicoară în cronica la „Im- 
părătița lui Machidon“ de T. 
Vornic şi I. Postelnicu — ,Tea- 
trul de Stat, Timişoara. „Scrisul 
bănățean”, nr. 1, 1956). 


E Sai 


NICI O DILEMĂ... DE STIL? — Pen- 
tru marele „boss“ Anthoni Starkwater ca 
şi pentru ginerele său, Thomas Chalmers 
nu există nici o dilemă între dezonorarea 
propriei fiice (respectiv soții) acuzată de 
a fi sustras documente compromiţătoare 
pentru familie, cu scopul de a le remite 
unui om cinstit pe care ea îl iubește și 
care vrea să le aducă în fața Congresului, 
şi interesul de a camufla caracterul ban- 
ditesc al „afacerilor“ care i-au asigurat 
marea sa influență politică. Ei fac caz de 
pretinsa imoralitate a femeii care, măritată 
cu sila, datorită unor calcule politice, 
simte o atracţie sinceră și firească faţă de 
un om plin de curaj şi de onoare, sena- 
torul socialist Nawkes neimpăcatul lor ad: 
versar politic. 

(Radu  Naumescu, în croniva 
la „Jaful“ de Jack London — 
Teatrul de Stat. Birlad. „Flacăra 
Iaşului”, nr. 2970 din 14.11.1956). 


IN ORICE CAZ... — Regia (tov. J. 
Voinescu) a înțeles în general atit tema, 
cit şi ideea piesei, dar, pare-se furată de 


Nota redacției: Orice exprimare, 


rezolvarea unor efecte dramatice secunda- 
re, a neglijat sublinierea conținutului de 
idei al piesei. Astfel, în prima parte a 
piesti, atmosfera nu e suficient de bine 
redată. Bătrinul Goujon o spune singur: 
„Noi nu mai așteptăm nimic de la viaţă” 
şi mai apoi „trăim aici ca huhurezii și ne 
măcinăm sufletele”, iar Pierre va adăuga: 
„izolați în ţinutul ăsta al morţii”. Trebuie 
reliefată această sumbră concepție de viață 
la care sînt condamnați acești oameni de 
către „bapdiţii şi asasinii” care-i stăpinesc. 

In felul acesta, contrastul dintre cele 
două fragmente ale piesei devenea mai 
accentuat. In orice caz, spectatorul a in- 
țeles piesa şi şi-a însuşit sensurile ei edu- 
cative. - 

(N. Irimescu şi FI. Lăzărescu, 
în cronica dramatică la ,Oaspe- 
tele din faptul serii' — Teatrul 
de Stat, Petroşani. „Steagul Ro- 
şu“ (Petroşani), nr. 2012, din 
15.111.1956). 


MARELE SATIRIC DANTE... — ...ma- 
vii satirici ai lumii, de la Aristofan, Dante 
Alighieri sau Cervantes, pînă la Saltikov- 
Scedrin, Gogol say Caragiale. 


(M. Ghimpu, în cronica la „Se 
caută urgent un Shakespeare“ de 
Heinar  Kipphardt — Teatrul 
C.F.R.-Giuleşti — „Steagul Roşu“ 
Bucureşti, nr. 576 din 5.II.1956). 


PENTRUCĂ, ORICUM... DE PILDĂ... 
— Regizorul Anatol l-a învățat pe actorul 
Anatol să vorbească. Dar, cum am afir- 
mat deja, e evidentă o prea mare cheltuială 
de gesturi. I-am cere să fie mai „englez“, 
pentru că, oricum, un original englez se 
deosebeşte de unul meridional, de pildă. 

(A. Gurghianu, în cronica la 


„Pygmalion“ — Teatrul Naţio- 
nal Cluj. „Steaua“, nr. 2/1956). 


orice formulare in cuvinte a ideii este, 


într-un fel, reproducerea vechiului „fiat lux!“ De cele mai multe ori, „se face 
lumină“ şi atunci totul devine clar: lucrurile se limpezesc în suprafață şi adincime. 


Alteori insă, raza aruncată nu izbutește să dezvăluie decit contururi vagi, lăsînd în 
umbră simburele lucrurilor: atunci totul pluteşte în obscur. Fără nici o intenție 
de a iniția o vinătoare de „umbre“, socotim oportun — pentru imbunătățirea calitativă 
a criticii dramatice — să arătăm, comparativ, valorile şi unele carențe ale cronicilor 
apărute în presă. 

In sensul acesta, redacția nu-și asumă nici un fel de răspundere pentru tex- 
tele obscure, meritul lor apartinind exclusiv autorilor și publicațiilor respective ; 
dimpotrivă, işi dă adeziunea si aplaudă textele clare, virtuțile lor apartinind de ase- 


menea celor care le promovează şi iscâlesc. Aparțin insa redacției sublinierile de 
rigoare. 

Întîlnire 
cu trecutul teatrului romînesc 


Una din cele mai tinere regizoare din 
teatrul nostru ne povestea cu emoție des- 
pre spectacolul ei de debut la Teatrul Na- 
țional din Craiova. Fusese repartizată în 
vechea „cetate a banilor” pentru monta- 
rea piesei „Cei ce caută fericirea“, spec- 
tacol care avea să insemne şi examenul ei 
de diplomă. „Mai mult decit emoția pri- 
cinuită de spectatori, de comisia de diplo- 
mă, stăruia în mine povara răspunderii, 
dată de scena pe care lucram. Aveam 
lingă mine 100 de ani de teatru, înaintași 
ale căror nume au stat de temelie scenei 
romineşti, o tradiție dusă prin decenii de 
grele dar glorioase frămintări și izbinzi 
artistice..." 

Revezi parcă aidoma un sărăcăcios cor- 
tegiu, care aducea, asemenea unui descăle- 
cat artistic, la Craiova pe Costache Cara- 
giale, impreună cu actori ca Pavel Stoe- 
nescu, Raliţa Mihăilescu, Zoe Manolescu 
sau Costache Mihăileanu... In urma lor, 
rămînea Bucureștiul cuprins de  viltoarea 
faptelor ce au urmat lui ,,48'... Costache 
Caragiale, el însuşi stegar al revoluţiei, 
sosea la Craiova asemenea unui exilat. A- 
cela care luptase alături de Bălcescu la 
București avea să lupte mai departe la 
Craiova — călăuzit de ideile lui înainta- 
ve pentru teatrul rominesc. Scurta trecere 
a lui Caragiale prin Craiova avea să lase 
urme adinci în destinul acestui teatru. 
Costache Mihăilescu avea să ducă mai 
departe ceea ce incepuse maestrul său. Ti- 
nărul actor a dat, mai întii, Craiovei 
ceea ce este însuşi sufletul unui teatru: 
repertoriul. La lumina tremurătoare a lu- 
minărilor, în clădirea ridicată din birne și 
paiantă, a jucat pe Costache Negruzzi și 
pe Vasile Alecsandri, pe Molière, Voltaire 
şi Alfieri... 

Au urmat ani tot mai grei, mai vifo- 
roşi... La cirma teatrului vine acela care 


avea să însemne pentru Craiova ceea ce 
a însemnat Matei Millo pentru București: 
Teodor Teodorini. Apropierea de viață a 
fost îndemnul marelui actor, care a orien- 
tat actorii spre o artă realistă. Şi in ora- 
şul de provincie, teatrul condus de Teo- 
dorini a început să capete strălucire... In 
istoria teatrului romînesc şi-au  dobindit 
loc de cinste actorii craioveni: lon Anes- 
tin, Ion Tănăsescu, Maria Stavrescu, N. I. 
Popescu, V. Hasnaș; aici și-a început ca- 
riera artistică marea actriță Aristizza Ro- 
manescu. 

Pe scena teatrului craiovean s-au jucat 
la început comediile lui Caragiale; aici 
s-au jucat piesele unor autori care-și fä- 
ceau debutul: D. Anghel şi St. O. Iosif, 
Victor Eftimiu, M. Sorbul sau A. de Herz. 
Au venit să lupte în rîndurile actorilor 
craioveni marii interpreți: Mia Teodores- 
cu, Ion Livescu, Romald Bulfinski, State 
Dragomir, Petre Sturdza, Coco Demetres- 
cu, Agatha Birsescu, Ion Morţun, Ștefan 
Braborescu, Petre Liciu, Ion Brezeanu, Tony 
Bulandra, Lucia Sturdza Bulandra ș. a. 

Cit de grea era lupta acestora ne-o 
spune și moţiunea cu litere ingălbenite de 
ani, în care cei care o semnau menţionau: 
„Să i se dea artistului o leafă omenească 
plătită la timp, fiindcă a pretinde actoru- 
lui să fie numai martir, să sufere el şi 
familia lui toate mizeriile sărăciei, pe cind 
spiritul lui să planeze în sferele ideale ale 
artei, iar mintea să, i se frăminte pentru 
a pătrunde rolurile ce are de interpretat 
— e o mare nedreptate şi cit va dăinui 
această stare de lucruri, chip de îndreptare 
nu va fi.“ Pentru a înlătura „această stare 
de lucruri”, au pus suflet şi au muncit 
unii din cei care au condus apoi teatrul 
craiovean, directori ca Grigore E ebiielaeta 
şi Emil Girleanu, secretari literari ca Liviu 
Rebreanu. 

„„Era firească emoția tinerei regizoare. 
De mult s-a prefăcut în pulbere vechea 
clădire a teatrului. Dar aici, mai trăiesc 

vii amintirile şi tradițiile care îndeamnă 
la strădanii neobosite pentru o artă ade- 
vărată, 

In anii puterii populare, teatrul a adus 
pe scenă piese închinate vieţii noi din 
patria noastră, alături de marile piese ale 
literaturii universale. Actorii nu joacă nu- 
mai pe scena craioveană, ci şi în orașele, 
comunele și satele din regiune. Pe afișe, 
alături de numele unor actori fruntaşi, este 
tipărit şi titlul de cinste: artist emerit. 

In unul din cele mai bătrine teatre 
romineşti şi-a început munca sa creatoare 
o tînără regizoare. A cunoscut aici și 
greutăți, a priceput că în teatrul craio- 
vean mai sint încă multe de realizat. Dar 
a simţit, tot aici, inima tinără și entu- 
ziastă a slujitorilor scenei, care poartă par- 
că răspunderea glorioaselor tradiţii. 

Teatrul craiovean a împlinit, în toamna 
care a trecut, 100 de ani și sărbătoarea 
lui a fost şi a intregului teatru rominesc. 
Sub semnul acestei sărbători și-a început 
primii pași tinăra regizoare. Şi pentru ea 
a vorbit de pe scena Teatrului Naţional 
din Craiova, artista poporului Lucia Sturdza 
Bulandra : 

„Pentru fiecare actor, regizor sau tehni- 
cian al Teatrului Naţional din Craiova, 
este fără îndoială o mândrie să se numere 
printre slujitorii unei scene care a dat tă- 
rii actori şi: regizori dintre cei mai valo- 
roşi, să facă parte dintre activiștii unei 
instituții de cultură care, vreme de un 
veac, a militat pentru promovarea şi în- 
florirea dramaturgiei noastre naţionale şi 
a unei interpretări realiste, contribuind 
astfel la dezvoltarea şi propăşirea intregii 
noastre mişcări teatrale.” 

A.P. 


Actori studenţi 


Prea puţin cunoscut publicului larg, co- 
lectivul artistic al Universităţii „C. I. Par- 
hon“ din București este o interesantă echipă 
teatrală de amatori. Prin curajul cu care 
a abordat un. repertoriu dificil și prin sfor- 
țările deosebite de a se ridica la o justă 
şi originală interpretare, acest tînăr colec- 
tiv teatral și-a cucerit adeziunea unui înflă- 
cărat public studenţesc. 

Printre spectacolele realizate de artiştii 
amatori se numără „Preludiul“ de Ana 
Novak, „„Hangiţa“ de Goldoni, „Un om 
obișnuit” de Leonid Leonov şi, recent, 
„Năpasta de Caragiale și „Steaua fără 
nume" de Mihail Sebastian. 

Deşi cu decoruri și costume împrumu- 
tate de la diverse teatre, cu imprimări mu- 
zicale realizate cu greu, cu rostirea timidă 
sau poate țeapănă a unor replici, aceste 

spectacole vădesc o prospețime nealteratä 
de metode rutiniere. Prin montarea pie- 
selor „Năpasta şi „Steaua fără nume” 
(puse în scenă de Aurel Tunsoiu de la 
Teatrul Municipal şi Nicu Iacob de la 
Studioul „Nottara ”), colectivul — format în 
majoritate din studenţii facultăţii de filo- 
logie — a dovedit pozitive valenţe pentru 
montarea celor mai valoroase opere ale 
dramaturgiei noastre ; interpretind textele 
studiate la cursuri, studenții sfirșesc astfel 
prin a şi le apropia și înțelege mai te- 
meinic. 

Ca de cbicei, spectacolele unei echipe 
de amatori sînt un bun prilej pentru afir- 
marea unor noi talente. Este și cazul echi- 
pei studențești în care s-au remarcat cu 
deosebire Ana Aldea, Pavel Ruxăndoiu şi 
Călin Căliman. 

Realizările colectivului teatral de la Uni- 
versitatea „C. I. Parhon” merită > publi- 
citate mai largă și o atenție mai eficace 
din partea forurilor competente. 

M.. 


Farsele excesului de popularitate 


E un lucru cit se poate de natural ca 
publicul de teatru să iubească actorii de 
talent şi chiar să-şi fixeze preferințele asu- 
pra unuia sau altuia dintre interpreți. Pen- 
tru artist e o mulțumire şi o răsplată, pen- 
tru public e manifestarea unui organic sen- 
timent de admiraţie faţă de realizările de 
artă. La Moscova, ne încredinţează un mar: 
tor ocular, publicul întirzie zeci de minute, 
la sfirşitul spectacolului, exprimindu-şi en- 
tuziasmul şi strigind pe nume actorii care 
i-au plăcut. Înseamnă că talentul e prețuit 
şi că actorii valoroşi sint populari. 

Csóka józsef, actor la Teatrul Maghiar 
din Cluj, se bucură de o asemenea mare 
popularitate ; am putea spune că este chiar 
un beniamin al publicului local. Și pe drept 
cuvint : el e inzestrat cu un remarcabil ta- 
lent, în special pentru rolurile de comedie. 
(Pentru a fi înţeleşi cit mai larg, Csóka e 
un fel de Vasiliu-Birlic al Teatrului Ma- 
ghiar din Cluj.) 

Pe Csóka József l-au distribuit în Trei 
zile fac un an, în rolul lui Paprika (Ardei). 
Intrarea lui în scenă e salutată cu ropote 
de aplauze, publicul se amuză anticipat, e 
satisfăcut că popularul actor nu lipseste din 
distribuție. Recunoscător pentru manifestaţia 
de simpatie, actorul face un pas înainte, 
salută miiităreşte, multumind printr-o incli- 
nare. Apoi, işi continuă replica hazlie abia 
începută şi se angajează într-un ciardaş fo- 
cos, care-i aduce o altă recoltă de aplauze. 
In continuare, personajul nu ia parte citva 
timp la acţiune, dar spre sfirşitul actului 

intervine ca un pol decisiv în conflict. Sim- 
paticul,  mucalitul,  aplaudatul  Csoka-Pa- 
prikà se dovedeşte a fi... un inverşunat 
chiabur, una din cele mai odioase figuri 
ale piesei, dacă nu cea mai odioasă. Fireşte, 
la căderea cortinei, publicul devine cit se 
poate de reținut față de actor, care nu avea 
altă vină decit aceea de a-şi fi interpretat 
cu conştiinciozitate rolul. Excesul de popu- 
laritate şi pripeala publicului i-au jucat o 
nedorită farsă ! 

Să fie vinovată regia pentru că l-a 
distribuit într-un rol negativ? Sau e vi- 
novat publicul, pe care l-a interesat mai 
mult actorul decit personajul ? Iată un mic 
prilej de meditaţie. 

Şi e foarte probabil că una din conclu- 
ziile acestei meditații va fi horaţiană: est 
modus in rebus — în toate manifestările 
trebuie găsită şi păstrată măsura! 

E.P, 


Iln teatru permanent pentru copii 


Literatura pentru copii nu mai este de 
mult o cenuşăreasă. 

Scriitori de talia unor Sadoveanu, Ar- 
ghezi, întocmai titanilor literaturii univer- 
sale — L. Tolstoi, M. Gorki, V. Maiakov- 
ski —, şi-au închinat parte din activitatea 
lor creatoare desfătării sufletelor celor mici. 

Există reviste pentru copii, emisiuni ra- 
diofonice pentru ei, filme, o 'editură care se 
preocupă de promovarea acestei literaturi. 

Dar s-a ignorat, într-o oarecare măsură 
pină acum, literatura dramatică pentru 
copii. 

Este drept că teatru de păpuşi avem, dar 
un teatru pentru copii, în care să joace ac- 
tori de profesie, care să reprezinte piese ori- 
ginale cu substrat educativ-instructiv, un 
astiel de teatru permanent nu avem, deşi 
piese + după cite sîntem informați — 
există. Toate acestea nu se pot însă repre- 
zenta tocmai pentru că lipsește o scenă co- 
respunzătoare. 

S-a încercat în trecut, dar în mod cu 
totul sporadic, să se organizeze spectacole 
de acest gen. Pentru multe dintre ele, ca- 
racterul acesta întimplător a fost o bine- 
facere, căci din punct de vedere al nive- 
lului lor, „incidentalul” constituia în același 
timp şi un... accident artistic. 

În general, exista concepția că teatrul 
pentru copii trebuie jucat numai de copii. 
De aceea, afară de citeva excepții, predomi- 
nau improvizațiile cu prezentări de „copii- 
minune” — un vedetism precoce —, sau 
cu o figuratie de copii, care servea de um- 
plutură pentru a scoate în prim-plan ve- 
leităţile unor „teatraliști” rataţi. 

Încercările lăudabile ale unor oameni de 
teatru — scriitori și regizori, care au pus 


1 — Teatrul 


suflet în această inițiativă (Victor Ion Popa, 


Marin lorda etc.) — nu au rezistat multă 
vreme, neavînd sprijin suficient. 
lar matineele — puţine cite au fost — 


cu spectacole pentru copii, pe care le dădea 
Teatrul Naţional, la București sau la Iași, 
nu puteau satisface decit un număr redus 
de mici spectatori. 

Un teatru pentru copii, cu personal ar- 
tistic calificat, ar insemna o meritată aten- 
ţie faţă de tinerele vlăstare, avide de spec- 
tacole, din care să înveţe, să se instruiască. 

Se ştie doar că influența educativă a tea- 
trului este una din cele mai eficiente, de- 
oarece are avantajul că, prin imagini vii, 
concrete, stimulează spiritul de emulaţie şi 
inițiativă. 

Cit de nimerit ar fi dacă s-ar crea o 
scenă în acest scop, bunăoară, pe lingă 
Teatrul Tineretului, mai ales că acestuia i 
s-au şi prezentat piese pentru copii şi şi-ar 
putea înjgheba un repertoriu adecvat. 

Pînă și în... colindele de Anul Nou, la 
radio, copiii și-au exprimat speranța că vor 
avea, în sfirșit, în acest an, teatrul pe ca- 
re-l aşteaptă, care să fie numai al lor. 

Ar fi de dorit să se satisfacă acest de- 
ziderat, pornit din cele mai curate suflete ! 


Dinu MOROIANU 
Despre eroii lui M. Sebastian 


Printre cele citeva articole despre Mihail 
Sebastian, publicate in ultima vreme, stu- 
diul lui B. Elvin,, apărut în colecţia „Mica 
bibliotecă critică”, se remarcă printr-o preg- 
nantă individualitate. Respingind formula 
critică şablonardă, simplistă și stereotipă, 
Elvin adoptă o analiză eseistică, în cadrul 
căreia distingem gesturi mai largi și mai 
degajate, care sfidează didacticismul și in- 
chistărea. Autorul obține interesante rezul- 
tate critice în primul rind prin discutarea 
problematicii eroilor lui Mihail Sebastian. 
Elogiul vieţii cinstite a intelectualilor, ne- 
contenita lor aspirație spre fericire, lirismul 
şi puritatea acestor suflete, rupte parcă din 
insuși sufletul dramaturgului, sint amplu 
comentate în cadrul expunerii. Criticul 
reconstituie psihologia specifică a eroilor, 
pledează pentru ceea ce este inălțător in 
concepţia lor, îi admiră pentru atitudinile 
exemplare, îi admonestează pentru slăbi- 
ciuni şi compromisuri, îi blamează și-i con- 
damnă pentru ridicolul, îngustimea sau 
perversitatea lor. Procedind la o cunfrun- 
tare a celor două categorii fundamentale de 
personaje din piesele lui Sebastian, Elvin 
rezervă un spațiu întins discutării tipului 
de intelectual pe care l-a creat drama- 
turgul. In vederea unei reliefări cit mai 
convingătoare, el recurge la. asociaţii cu 
eroii lui Cehov şi Camil Petrescu, proce- 

deu care î! ajută într-o însemnată măsură 
la definirea originalității lui Mihail Se- 
bastian. Criticul formulează lapidar carac- 
terizări precise şi concludente, ce surprind 
cu o mare exactitate trăsăturile specifice 
artei scriitorului.  Comparaţiile între Se- 
bastian şi alţi scriitori exprimă o efer- 
vescență intelectuală, care — deși te cuce- 
reşte prin bogăţie şi variaţie —  prelungin- 
du-se, riscă totuși să devină obositoare: 
„Primul arc tăcerile indulgente și cuvintele 
ironice. Cel de al doilea are tăcerile orgo- 
lioase și cuvintele fierbinți. Unul are su- 
ferința obosită, celălalt exasperată. Unul 
îşi trăieşte cu înțelegere nefericirea, celălalt 
are ceasuri de adevărată comă. Unul 
acceptă cu amărăciune îndoiala, pe celălalt 
o întrebare il devastează... etc." 

Dovedind pătrundere şi subtilitate ana- 
litică, B. Elvin izbutește să determine cu 
lux de amănunte individualitatea persona- 
jelor, dar, din păcate, nu ajunge la stabi- 
lirea unei precise tipologii sociale a tea- 
trului lui M. Sebastian. Criticul apelează 
prea des la trăsăturile temperamentale că- 
rora le acordă un credit exagerat, ceea ce 
face să se estompeze întrucitva esența so- 
cială a personajelor. Așa, Elvin observă că 
eroii lui Sebastian sint unii contemplativi. 
dar alții voluntari, unii activi, iar alţii 
inerți,  neindeminatici. In această consta- 
tare n-ar fi nimic greşit, dacă autorul ar 
păşi mai departe ca să descopere acea am- 
prentă a epocii care se: ascunde in ele- 
pante, dar totuşi insuficiente consideraţii. 
B. Elvin rămine dominat în mare măsură 
de textul pieselor lui Sebastian, ca și de 
articolele și corespondența scriitorului, pe 
care o interpretează cu o surprinzătoare 
sfială. El izbutește să vadă mai cu seamă 
portretele în ceea ce au ele particular și 
original, și mai puţin semnificaţia sogială 
a tablourilor. 

Folosind procedee eseistice, spuneam că 
autorul este mai degajat, mai liber de ri- 
gurozitatea „studiului“. De aceea, probabil, 
ne izbește stilul patetic, hiperbolic, în care 
nu este greu să descifrăm unele ecouri ale 
lecturilor din. Geo Bogza. Comparaţiile gi- 
gantice, în cadrul cărora oamenii sint mă- 
suraţi cu titanii, indică greutatea specifică 
a maestrului : „Bogoiu trece drept un func- 
ționar plat și mărginit, dar el are vocaţia 
marilor corăbieri, e un Magellan. Miroiu 
pare un profesoraș de provincie, pedant şi 
caraghios, dar e un Copernic. Andronic 
arată ca un şoarece de bibliotecă, dar e un 


rival al lui Alexandru cel Mare". 


Fără să contestăm forța unor asemenea 
mijloace de expresie, totuși ele prezintă 
pericolul ca autorul să alunece spre un ton 
grandilocvent, care poate contrasta ne- 
plăcut uneori cu caracterul sobru al ideilor. 

Considerăm că B. Elvin a răspuns, in 
acest eseu, la două probleme esențiale : sen- 
sul ideilor profesate de eroii lui Sebastian 
şi modalităţile lor de expresie. Dacă celei 
dintii i-a acordat, pe bună dreptate, pagini 
intregi în care se subliniază optimismul şi 
permanenta aspirație spre fericire a inte- 
lectualilor lui Sebastian, cealaltă se înfăţi- 
şează, totuşi, oarecum incompletă. ' Elvin 
deduce valoarea pieselor lui Sebastian, 
aproape în exclusivitate, din modul de 
zugrăvire a personajelor, ceea ce 
face ca aspecte importante ale dramatur- 
giei scriitorului să rămînă abia schițate sau 
inabordate. Astfel, furat de farmecul argu- 
mentației sale ademenitoare, criticul a tre- 
cut foarte sumar asupra esenței comicului 
în piesele lui Mihail Sebastian. S-ar fi pu- 
tut emite consideraţii interesante asupra fi- 
liaţiei procedeelor utilizate de scriitor — 
care preia în mare măsură vechea tradiţie 
clasică — și în același timp să se releve 
unele elemente melodramatice, imprumutate 
de la teatrul contemporan. Comicul grav, 
de care vurbeşte Elvin, conţine o suficientă 
doză satirică, pe care scriitorul a admi- 
nistrat-o cu mare pricepere unor eroi ca 
Bucșan, sau ca domnișoara Cucu. Ridicolul, 
ın asemenea situaţii, nu ţine atit de struc- 
tura psihologică a personajului, care poate 
fi un incult sau un caraghios, cit de exis- 
tența unor fenomene sociale, caracteristice 
lumii capitaliste, care au ascuţit pana dra- 
maturgului și de care autorul studiului 
nu ține seama în suficientă măsură. Pro- 
testul eroilor lui Sebastian ar fi fost și 
mai bine reliefat dacă Elvin apela cu 
insistență și la astfel de aspecte ale ope- 
rei, care-i ofereau un bogat material de 
argumentaţie. Sintem siguri că autorul 
ar fi putut aduce observaţii substanţiale și 
despre intriga bine găsită, despre conflictul 
dramatic, ca și, în genere, despre caracterul 
teatral al pieselor lui Mihail Sebastian, dacă 
nu ar fi alunecat adeseori sub cavalcadele 
patetismului său dezlănțuit. 

Nu-i facem neapărat o vină, ci îi sem- 
nalăm doar maniera, care n-am dori să de- 
vină manierism. Deocamdată, salutăm acest 
studiu, care s-a apropiat cu atita căldură 
și finețe de creația unuia dintre cei mai 
buni dramaturgi din trecut. 

Al. SĂNDULESCU 

Dramaturgia rominească peste 
hotare 


In ultima stagiune teatrală, publicul 
spectator din numeroase capitale şi oraşe 
din străinătate s-a intilnit cu dramaturgia 
rominească. 

Operele dramaturgiei clasice  romineşti, 
ca şi ale dramaturgiei contemporane, fur- 
nizează subiectele unor cronici elogioase în 
ziarele de peste hotare. =,Să-l adaptăm pe 
“Caragiale” : iată concluzia unui critic dra- 
matic francez, după  reprezentaţia piesei 
„O scrisoare pierdută” la Thèatre de Po- 
che din Paris. Prin apropierea galeriei də 
«roi- ai lui Caragiale. de unele figuri con- 
temporane ale scenei politice franceze, „O 
scrisoare pierdută“ nu putea să nu prile- 
juiască spectatorilor parizieni înţelegerea 
satirei romineşti şi ca o satiră, cu puter- 
“mice accente contemporane, la adresa unor 
-aspecte ale realităţilor din Franţa. Ferin- 
du-se însă de similitudinea aluziilor, Mar- 
cel  Cuvelier, realizatorul spectacolului si 
în acelaşi timp unul dintre interpreții 
principali, n-a dovedit suficientă  îndrăz- 
neală în montarea acestei clasice comedii 
a dramaturgiei noastre. Gratuită şi bono- 
mă, realizarea s-a menţinut în sfera unui 
comic aşa-zis „pur“, desprins de contin- 
gențe sociale. senin şi, fără îndoială, co 
pios. Or, astfel, comedia lui Caragiale a 
fost lipsită de însăşi finalitatea ei, umorul 
caragialesc nefiind destinat să stirnească 
risul hohotitor al comediilor bulevardiere, 
sau al farselor groteşti, ci risul amar si 
şfichiuitor în fața unui spectacol pe cit de 
comic, pe atit de monstruos. 

Comediile lui Caragiale se bucură de 
“un deosebit succes şi pe scenele teatrelor 
germane şi bulgare. Teatrul „Maxim 
Gorki" din Berlin — al cărui director este 
profesorul Maxim Valentin, întemeietorul 
Institutului de Teatru de la Weimar — 


"leridiane 


reprezintă „O scrisoare pierdută" în regia 
lui Hans Robert Bartfeld, iar recent pe 
scena Teatrului universitar din  Quedlin- 
burg s-a reprezentat, in regia lui Jan Franz 
Krueger, „O noapte furtunoasă”. Figurile 
lui jupin Dumitrache şi Nae Ipingescu 
vor deveni familiare şi spectatorilor din 
oraşele Stara Zagora şi Smolean din R. P. 
Bulgaria, unde de asemenea se montează 
în prezent „O noapte furtunoasă”. 

Alături de opera lui Caragiale, come- 
dia „Ultima oră" a lui Mihail Sebastian 
îmbogățeşte_ treptat repertoriul unui număr 
crescind de scene străine. Montată cu suc- 
ces la Moscova, Berlin, Budapesta, Sofia, 
Roma, piesa lui Mihail Sebastian s-a 
bucurat pretutindeni de o vie şi căldu- 
roasă primire. Ea urmează să se joace la 
Teatrul Naţional din Bratislava sub titlul 
„Ultima senzaţie”, în timp ce compania 
de teatru ce ființează la Ridotto dell'Eli- 
seo din Roma şi-a inaugurat activitatea 
şi stagiuneu cu aceeaşi piesă, sub un alt 
titlu : „Ultima edizione“. 

Cronicile romane de specialitate recu- 
nosc piesei lui Sebastian numeroase cali- 
tăți, datorită cărora ea stirneşte interesul 
spectatorilor, dar in primul rind, după 
cum remarcă ziarul „lUnitá“ — preg- 
nanta referire la fapte și personaje tipice 
ale realității cotidiene din multe ţări” — 
fireşte capitaliste. Această „satiră a unei 
lumi corupte, stăpinită de puterea banului... 
satiră ce se nutrește dintr-un strălucit joc 
dialogic și dintr-o spirituală invenție de 
situații” a permis publicului italian să re- 
cunoască in rapacitatea şi şubreda aroganță 
a lui Bucşan, multe din figurile reprezen- 
tative ale Confindustriei italiene (Asocia- 
ția industriaşilor), după cum s-a putut re- 
cunoaşte in profesorul Andronic, imaginea 
intelectualului cinstit, credincios unui ideal 
superior de viață. „Teatru arhiplin, succes 
foarte cald, cu insistente aplauze și che- 

mări la rampă” — au constatat cronica- 
rii, exprimind în acelaşi timp elogii la a- 
dresa colectivului artistic care a dat viaţă 
spectacolului: tinărului regizor Carlo di 
Stefano — „care a redat in mod optim 
cristalinele însușiri teatrale ale comediei”, 
actorilor — Mario  Siletti „măsurat şi 
=ficace în rolul profesorului”, Laura Rocca 
o savuroasă şi vioaie Magda Minu, Mi: 
shele Malaspina „îndeajuns de aderent la 
personajul industriaşului” etc. De aseme- 
nea critica apreciază pozitiv decorurile lui 
Giorgio Vodret. 

Nu de mult, ziarele au publicat infor- 
maţii ample asupra premierei piesei „Ci- 
tadela sfărimată”' de Horia Lovinescu pe 
scena Teatrului Comsomolului Leninist din 
Moscova. Sub titlul „In casa domnului 
Dragomirescu“ publicul sovietic a putut 
aprecia această valoroasă creaţie a dra- 
maturgiei noastre actuale, care oglindește 
victoria forţelor noului asupra lumii bur- 
gheze in descompunere. 

In regia Sofiei Ghiaţintova, artistă a 
poporului din U.R.S.S., „Citadela sfări- 
mată” a dobindit accente profunde, în con- 
turarea artistică a personajelor din punct 
de vedere social şi uman. „Principala tră- 
sătură a piesei... este presimţirea viitorului, 
pe care-l întrevezi prin toate suferințele 
omeneşti, încrederea într-o viaţă dreaptă”, 
scrie Sojia Ghiaţintova. Şi mai departe: 
„acest ţel al piesei a exclus orice nervo- 
zitate, orice trăsătură bolnăvicioasă, pesi- 
mismul, care ar fi putut să întunece afir- 
marea puternică a vieţii”. 

Piesa dramaturgului Horia Lovinescu, în 
interpretarea Sofiei Ghiaţintova, a Serafi- 
mei Birman, artistă a poporului din 
R.S.F.S.R., V. R. Soloviov şi E. A. Fa- 
deeva, artiști emeriți ai R.S.F.S.R., a con- 
tribuit la o nouä confirmare a valorii dra- 
maturgiei romineşti. „Citadela  sfărimată“ 
a văzut lumina rampei şi la Budapesta, 
unde stèdenții Institutului de Teatru şi 
Cinematografie au prezentat în producția 
lor de examen piesa lui Horia Lovinescu. 

După succesul repurtat cu unele piese 
ale dramaturgiei noastre, alte producții dra- 
matice vromineşti sint în curs de montare 
pe scenele teatrelor din străinătate. In Bul- 
garia, lą Trnovo şi Sliven, se va juca 
„Titanic Vals" de Tudor Muşatescu, la 
Teatrul din Sofia se pregăteşte montarea 
„Citadelei sfărimate“, în timp ce in Re- 
publica Democrată Germană la Teatrul din 
Wismar a avut loc de curind premiera 
piesei „Iarbă rea“ de A. Baranga. In 
cursul lunii februarie, Teatrul din Dresda 
a prezentat în premieră pe ţară, cunoscuta 
comedie „„Mielul turbat“ de A. Baranga, 
satiră a birocratismului şi suficienţei. Pie- 
sa se bucură de mult succes şi în sala 

Teatrului din Senftenberg, fiind deja in- 
scrisă şi în repertoriul viitoarei stagiuni. 
la „Deutsches Theater“ din Berlin. 

Reprezentarea unor piese romineşti pe 
atitea scene străine constituie un prilej de 
mindrie pentru teatrul rominesc şi totodată. 
un impuls spre noi realizări in creaţia. 
noastră teatrală contemporană. 

Mira IOSIF 


Dostoievski în teatru 


Literatura universală ne oferă nume- 
roase cazuri cînd marii prozatori — ro- 
mancieri sau nuveliști —, după ce și-au 
cucerit dreptul de circulație prin interme- 
diul slovei tipărite, își fac apariţia pe scena 
teatrelor, asigurindu-și astfel o nouă va- 
riantă a existenței întrupate în jocul viu 
al actoriler-interpreți. Această  îngemănare 


a epicului cu forma scenică a dramatizării . 


cunoaşte, s-ar putea spune, o tradiţie cla- 
sică în practica teatrului mondial, care-și 
alimentează neîncetat repertoriul din ro- 
manele lui Balzac sau Dickens, Alexandre 
Dumas, Victor Hugo sau Gogol, Flaubert, 
Lev Tolstoi sau Maxim Gorki. 

Un eveniment teatral recent, care trebuie- 
cu deosebire semnalat în viața culturală a 
Uniunii Sovietice, se leagă de comemora- 
rea a 75 de ani de la moartea scriitorului 
F. M. Dostoievski. Repertoriul teatrelor 
sovietice pe anul acesta se îmbogățește cu 
o serie de titluri, care vor aduce în fața 
spectatorilor cele mai de seamă creații 
dostoievskiene. Şi nici nu e de mirare 
dacă ne gindim că, prin dramatismul pu- 
ternic al situaţiilor și conflictelor, care stau 
la baza marilor sale romane şi nuvele, 
prin complexitatea psihologică zguduitoare 
a personajelor, ca și prin extraordinara 
forță de evocare și expresivitate în zugră- 
virea relaţiilor dintre oameni, geniul creator: 
al lui Dostoievski n-ar putea fi egalat — 
după aprecierea lui Maxim Gorki — decît 
de Shakespeare. 

Citarea pe același plan a celor două 
nume nu este întimplătoare. Ea nu face 
decit să sublinieze, indirect, caracterul sce- 
nic, apt pentru dramatizări teatrale, al o- 
perelor lui Dostoievski. Într-adevăr, sce- 
nele cele mari din romanele şi nuvelele 
sale sint pure dialoguri dramatice. Ele pot 
li transpuse în teatru, fără să se adauge, 
sau să se înlăture un singur cuvint, atit 
de precis este conturată fiecare figură în 
parte, atit de viguros se concentrează în 
momente de mare tensiune dramatică — 
atingind vibrații cu adevărat shakespea- 
riene — conţinutul epic, vast şi bogat al 
acestor opere. 

„Dostoievski scria ca un romancier, dar 
simțea ca un dramaturg. Figurile create 
«de el sint scenice, după cum și limbajul 
lor este scenic. Multe aspecte și situaţii din 
"romanele sale se cer parcă de la sine să fie 
“reprezentate în teatru, pe scenă, adaptindu-se 
atit de uşor şi firesc la cadrele ei, fiind 
în perfectă concordanţă cu cerinţele și con- 
diţiile ei specifice.” 

Astfel aprecia însușirile scenice ale ope- 
elor lui Dostoievski, marele regizor sovietic 
V. I. Nemirovici-Dancenko, în ajunul pre- 
mierei „Fraţilor Karamazov“ pe scena Tea- 
“rului de Artă (M.H.A.T.) din Moscova. 

Perceperea tragică a vieţii, simțul ascuţit 
al tragismului, determinat de ciocnirea din- 
tre forţe scciale şi structuri psihologice o- 
puse, tinde totdeauna la Dostoievski spre 
declanșarea violentă și fulgerătoare, care 
îşi găseşte deznodâmintul într-un singur 
gest, culminează într-un singur cuvint. Să 
ne gindim la scena din „ldiotul”, cind 
Nastasia Filipovna aruncă pe foc pache- 
tul cu 100.000 de ruble. intr-un singur 
gest s-au concentrat trăsăturile morale 
ale acestei femei neinduplecate, al cărei 
destin îl urmărește Dostoievski: mîndria 
și demnitatea ei, cu toată situația umili- 
toare la care a fost condamnată să trăias- 
că, într-o societate dominată de puterea 
distrugătoare a banului. Acest singur gest 
dezvăluie disprețul și protestul împotriva 
lumii  burghezo-moșiereşti, cu „morala ei 
de fiară”. Spovedania lui Raskolnikov în 
fața  Soniei Marmeladova, sau interogato- 
riul subtil pe care i-l ia Porfiri Petrovici 
lui Raskolnikov, împingindu-l într-un im- 
pas fără ieşire pe ucigaș, sau, în sfirșit, 
confesiunile fraților Karamazov, ciocnirea 
pasiunilor adverse în scenele culminante 
din acest roman — toate aceste momente 
supreme, culminante, conțin în ele un sim- 
bure dramatic cu infinite posibilități de 
valorificare scenică. Tocmai aceste atribute 
transformă operele sale epice, raportindu-ne 
la momentele culminante ale acțiunii, în 
opere dramatice desăvirșite, cu un incon- 
testabil efect teatral. Pe neașteptate, inve- 
lișul epic se destramă parcă sub năvala 
“sentimentelor mistuitoare şi nu rămine de- 
cit dialogul concis, plin de febrilitate, sau 
monologul interior, atit de caracteristic ma- 
nierei artistice a scriitorului. 

Pe bună dreptate, Dostoievski, ca artist- 
psiholog, rămine un maestru al dialogului, 
al subiectului viu și complex, totodată cu 
bogate elemente de neprevăzut, de senza- 
tional. „Ce poate fi uneori mai neverosimil 
decit realitatea însăşi?" — se intreabă 
Dostoievski în „Jurnalul unui scriitor”. 
„Niciodată un romancier nu va fi în stare 
să-şi imagineze asemenea situații surprin- 
zătoare ca acelea pe care realitatea ni le 


oferă zilnic, cu miile, ca fiind lucrurile 
cele mai obişnuite”. In aceste afirmaţii se 
cuprinde esența crezului estetic al lui Dos- 
toievski. In repetate rînduri, el revine a- 
supra acestei idei, în corespondența către 
prieteni: „Am o concepție personală, a 
mea proprie, asupra realității (în artă) şi 
ceea ce majoritatea consideră drept excep- 
țional și fantastic, constituie pentru mine 
însăşi esenţa realităţii”. 

Este cu totul remarcabilă capacitatea 
lui Dostoievski de a fixa coordonatele 
profilului social şi psihologic al persona- 
jelor sale, universul lor lăuntric zbuciumat, 
in limita unor secunde, scurte și violente 
ca o explozie. In sprijinul acestei aser- 
țiuni ar fi de ajuns să cităm citeva e- 
xemple : repeziciunea vertiginoasă cu care 
se desfășoară acţiunea primului volum din 
„ldiotul”, numărind peste 500 de pagini, 
unde multitudinea de oameni cu psihologii 
diferite, fiecare cu viața sa lăuntrică bo- 
gată, cu destinul său personal, se perindă 
pe străzi, în tot felul de case, într-un răs 
timp scurt, de dimineață pină la miezul 
nopții; ciocnirile din lumea sfişiată de 


contradicții — generatoare de crime, sinu- 
cideri şi procese de conștiință compli- 
cate — a fraților Karamazov se con- 


sumă într-un interval numai de citeva 
zile. Tot astfel şi acțiunea din „Crimă şi 
pedeapsă”, gravitind in, jurul protagonistu- 
lui Raskolnikov, angajează de fapt atitea 
tipuri de oameni, atitea categorii sociale 
diferite:  moşieri cinici şi  decăzuţi, ca 
Svidrigailov ; negustori-capitalişti, fără 
scrupule in atingerea scopurilor lor mir- 
şave, ca Lujin; tinere fete silite să se 
vindă pentru existență, ca Sonia Marme- 
ladova ; mici funcţionari injosiți și con- 
damnaţi la o viață de mizerie, ca neferi- 
citul Marmeladov ; studenţi trăind din ex- 
pediente, în mansarde sau subsoluri infec- 
te; meseriaşi, tirgoveţi sau reprezentanți 
ai aparatului birocratic-polițienesc al Ru- 
siei țariste. Și este aproape de necrezut 
că această complicată incrucişare a atitor 
destine omeneşti — cu sfirșit fatal pentru 
unii, cu perspective de redresare pentru 
alții, în raport cu optica scriitorului, cu 
inclinarea lui spre scepticism și interpre- 
tare subiectivistă a realității obiective —, 
toate aceste fapte și evenimente se petrec 
intr-o singură săptămină. 

Concentrarea maximă — condensarea 
mijloacelor de expresie artistică — este o 
trăsătură evidentă a literaturii lui Dos- 
toievski. 

Punind totdeauna în față principiul a- 
devărului vieții în ciuda abaterilor comise 
de la un realism consecvent, Dostoievski 
subordonează acestui principiu o cerință pe 
care el o socotește esențială pentru opera 

de artă, şi anume: complexitatea cit mai 
plauzibilă a subiectului, a intrigii, de na- 
tură să provoace interesul maxim al citi- 
torului, să trezească in sufletul lui o emo- 
ție reală, să-i răscolească gindurile, să-l 
facă să reflecteze asupra normelor de con- 
duită în viaţă. 

Inlocuind termenul de cititor cu cel 
de spectator, nu ne-am îndepărta prea 
mult de esența, de specificul creaţiei dos- 
toievskiene. Cu tot dramatismul ei lăun- 
tric, desfășurat pe planuri parcă invizi- 
bile şi de cele mai multe ori confuze, ne- 
lămurite, ca şi sentimentele contradictorii, 
vădind dualitatea personajelor sale, există 
in întreaga lui operă un fir călăuzitor, 
care se îincheagă din însăși viziunea scrii- 
torului : spectacolul tragic al lumii, sur- 
prinsă într-un moment de cotitură din is- 
toria Rusiei, cind pe formele de viață 
vechi, patriahale, se grefau puternic și bru- 
tal amprentele capitalismului ofensiv. Dă- 
rimarea lumii vechi, feudale, sub presiunea 
capitalului, Dostoievski o percepe ca pe un 
cataclism fără ieșire, proiectind doar spre 
viitor visul utopic al „armoniei universa- 
lẹ", de esență mistico-religioasă. Tocmai 
aici stă marea greutate, imensa răspundere 
a  scenaristului, precum și a regizorului 
care-şi propun să monteze pe scenă vreuna 
din capodoperele lui Dostoievski. 

Dozarea justă, fără a sărăci, a preju- 
dicia sau a falsifica esența conţinutului 
de idei, trebuie să fie cerința de prim 
ordin pentru îndeplinirea acestei grele sar- 
cini. y 

Scena trebuie să pună in lumină, sä 
valorifice la maximum aspectele pozitive 
de critică socială, de protest fierbinte din 
opera scriitorului, împotriva oricăror ne- 
dreptāți şi abuzuri, care deformau psiho- 
logia omului într-o societate împărțită in 
clase antagoniste. Trebuie să se evite sim- 
plificarea, vulgarizarea unor situații şi con- 
flicte cu profunde rezonanțe psihologice, 
atit de caracteristice pentru ansamblul 
complex, construit pe contraste, al operei 
marelui romancier. 

Cunoaștem, din trecut, citeva dramatizări 
după „Frații Karamazov”, „Crimă și pe- 
deapsă“”, „Idiotul“, care păcătuiau, în par- 
te, tocmai prin accentuarea laturilor psiho- 
logice, de factură mistică şi metafizică, în 
dauna factorului social existent in opera 
dostoievskiană, dar estompat de preponde- 
rența motivărilor și soluţiilor de ordin mo- 
ral. 

Desigur că noile inscenări după Dos- 
toievski, montate de teatrele din Moscova 
şi Leningrad, vor oferi spectatorilor transfi- 
gurarea pe plan vizual și auditiv a palpi- 
tantelor sale opere. Așa, de pildă, Teatrul 
Mic din Moscova a pregătit, în dramati- 

zarea lui N. Erdman, spectacolul „Satul 


Stepancikovo”, operă realistă, de tradiție 


gogoliană, care dezvăluie procesul de dės- 
compunere al moşierimii ruse de pe la 
jumătatea veacului , trecut. Teatrul Acade- 
mic de Artă „Maxim Gorki“ a înscris în 
repertoriul său „Dmitri Karamazov“ (dra- 
matizare de B. Livanov și E. Surkov). Tea- 
trul „E. Vahtangov” a marcat data co- 
memorativă, prin punerea in scenă a ro- 
manului „Idiotul”, prelucrat de I. Oleşin. 
La același spectacol a lucrat şi Teatrul de 
Dramă „K. S. Stanislavski“. La Teatrul 
„M. N. Ermolova” s-a prezentat un spec- 
tacol-dramatizare de S. Radzinski, după 
marele roman „Crimă și pedeapsă”, tragedia 
omului dominat de individualismul burghez, 
care-l duce la o crimă odioasă. Nuvela 


„Judecătorul“ — povestea tristă a unui 
biet invățător care, în disperare, își in- 
cearcă norocul la ruletă — și-a găsit 


transpunerea scenică la Teatrul de Dramă 
„A. S. Puşkin” din Moscova, în dramati- 
zarea lui I. Gherman. De asemenea, au 
văzut lumina rampei la teatrele din Mos- 
cova și Leningrad nuvela „Visul unchiu- 
lui” — construită pe contrastul dramatic 
dintre sărăcia unui profesor de provincie, 
pus in situaţii umilitoare, obligat să re- 
nunţe la ființa iubită, și bogăţia nemă- 
surată a unui bătrin moșier, ieșit din minţi, 
care îi cumpără logodnica cu bani grei — 
precum și cunoscutul roman „Umiliţi: și 
obidiți”, scris imediat după întoarcerea 
scriitorului din ,Casa morţilor” a ocnei 
țariste. 

lată citeva titluri sugestive, care evocă. 
creaţiile de virf ale lui Dostoievski, în in- 
terpretarea colectivelor teatrale sovietice, cu 
o bogată tradiție scenică. 

De bună seamă, aceste spectacole vor fi 
în măsură să valorifice pe deplin multitu- 
dinea də probleme spinoase şi de perso- 
naje complexe — tratate în lumina unei 
epoci de mult apuse, dar nepieritoare prin 
semnificaţia lor profund umană, prin sen- 
sul educativ care se desprinde indirect, 
pentru cititorii şi spectatorii cu discernă- 
mint id=ologic — din bogata moștenire a 
marelui . scriitor. 

Tamara GANE 


Piese „directe sau „indirecte“? 


La „Ansamblul Berlinez“, Bertholt 
Brecht a pus in scenă propria sa piesă 
„Galileo Galilei”. Va fi o piesă „directă“ 
sau una „indirectă“ ? 

Se pare că autorul celebrei „Mutter 
Courage und ihre Kinder” a lansat o for- 
mulă care are toate şansele de a deveni 
celebră: după părerea sa, există două fe- 


(uri de lucrări dramatice: „directe” şi 
„indirecte". In ce constă această distinc- 
ție ? E o deosebire de conţinut, de valoa- 
re, de mijloace artistice ? Iată întrebări la 
care cele citeva cuvinte însoţite de două 
sau trei exemplificări, pe care poetul ger- 
man le-a pronunțat nu de mult, permit 
un răspuns destul de aproximativ. Să re- 
venim insă la texte mai vechi. 

„Singurul mijloc pentru a crea o ima- 
gine despre lume este acela de a contribui 
la însăși făurirea lumii noi, — a spus 
Bertholt Brecht acum un an la Congresul 
cultural pe întreaga Germanie, de la Leip- 
zig. Afirmația aceasta cuprinde soluţia pe 
care un poet, dramaturg, regizor şi direc- 
tor de teatru o indica în vederea ridicării 
artei dramatice pe o nouă treaptă artistică; 
ea este un protest impotriva spiritului ne- 
decis care domnea într-o anumită măsură, 
în teatrul german in 1948, cind Brecht, 
impreună cu soția sa, artista Helene Wei- 
gel, au bus bazele „Ansamblului Berlinez". 
„Elementul poetic degenerase în declama- 
toriu, elementul artistic în artificios; fac- 
torul principal era excesul de superficiali- 
tate și falsul sentimentalism. In loc să fie 
un exemplu. teatrul era doar reprezentativ; 
în locul pasiunii stătea temperamentul”, a 
spus el in continuare. Desigur aceste cu- 
vinte vizau, în primul rind, mijloacele ar- 
tistice ale scenei, dar, in acelaşi timp, din- 
colo de arta actorului, ele implicau o cri- 
tică a substanţei dramatice însăşi. 

Fără indoială, actorii colectivului condus 
de  Bertholt Brecht sint artişti apropiați 
de popor şi direct angajați în problemele 
zilelor noastre. Printre ei se află: compo- 
zitorii Paul Dessau şi Hans Eisler, cintă- 
rețul poporului Ernst Busch, actorii Erwin 
Geschonneck, Anne Marie Hase, Therese 
Gieshe, Leonhard Stecken, Betty Loewen, 
Friedrich Gnas, Angelica Hurwics şi alții. 

Repertoriul lui Brecht nu este un reper- 
toriu concludent pentru întrebările care au 
prilejuit nota aceasta. Pe lingă propriile 
sale lucrări dramatice (,Mutter Courage", 
„D-l Puntila şi servitorul său Matti", ,„Ar- 
mele doamnei Carrar“, „Cercul de cretă 
caucazian", „Opera de trei parale”) sau a- 
daptări („Mama" după Gorki, „Maestrul 
de ceremonii" după Lenz) el cuprinde: 
„Bătălia de iarnă” de Johannes R. Becker, 
„Procesul Ioanei d'Arc" de Anna Seghers, 
„Blana de castor" şi „Čocoşul roşu“ de 
Gerhart Hauptmann, „Orologiul Kremlinu- 
lui” de Pogodin, „Vassa Jeleznova" de 
Gorki, „Ulciorul sfărimat“ de Kleist, 
„Faust“ de Goethe, „Don Juan” de Mo- 
lière şi altele. 

Cum sä înțelegem dtunci dicotomia pro- 
pusă de dramaturg în ceea ce priveşte cla- 
sificarea pieselor? Dupä părerea lui 


Brecht, „Nekrasov“ de Jean Paul Sartre 
este o piesă „directă, iar ,Vräjitoarele 
din Salem” de Arthur Miller este o piesă 
„indirectă“. S-ar părea deci că diferenție- 
rea nu priveşte valoarea artistică a lucră- 
rilor dramatice, ci moddlitatea prin care 
acestea se adresează cititorului sau publi- 
cului. Deosebirea ar fi deci o problemă 
de metodologie artistică. In ultimă analiză, 
ea trebuie cãutată în finalitatea piesei, în 
raportul scenä-spectator. „In ,„Vrăjitoarele 
din Salem”, fiecare spectator găsește ceea 
ce el însuși pune în ea. Nimic nu e lim- 
pede”, a precizat Brecht. Asemenea piese 
„indirecte“ nu-şi ating scopul decit dacă 
sint urmate de discuţii între actori şi pu- 
blic. „Publicul din popor este dornic de 
asemenea discuţii. Uneori, el merge chiar 
mai departe : ni s-a scris din diverse uzine, 
cerindu-ni-se să alcătuim un fel de ghid, 
explicativ pe care muncitorii să-l studieze 
înainte de a veni la spectacol”. Un publi- 
cist francez a insinuat că ar putea fi vorba 
aici de o recunoaştere a neputinței artei 
teatrale. Dar dramaturgul german a ripostat 
prompt : „Nu. Oamenii vor să, ştie ceea ce 
li se va prezenta. Pe de altă parte, ei au 
conștiința necesității de a se educa, pen- 
tru a gusta din plin bucuriile teatrului”. 

In felul acesta, problema a revenit la 
cuvintele lui Brecht, pe care le-am citat la 
început. Distincția intre piese „directe“ şi 
„indirecte” inseamnă distincția intre un 
teatru în sensul „instituției morale“ schille- 
riene. care să contribuie cu mijloace ar- 
tistice imediate la formarea unui om nou, 
a unei noi societăți şi un teatru a că- 
rui. eficacitate socială apare mediată de 
unele procese ulterioare. 

Tematica piesei nu poate oare decide a- 
supra situării ei în clasificarea lui Brecht ? 
Se aplică această categorisire numai pie- 
selor contemporane ? Să înțelegem prin 
„directe acele piese care pun şi rezolvă 
lămurit problemele fundamentale ale timpu- 
lui nostru? Lămuririle pe care dramatur- 
gul german le-a dat în timpul repeti- 
țiilor cu „Galileo Galilei“ — a cărei ac- 
țiune se petrece în secolul al XVII-lea — 
arată linia pe care autorul ințelege să re- 
zolve raportul spectacol-public. De pildă, 
pentru unul dintre personaje (fiica lui 
Galilei), dramaturgul a indicat costumul 
simplu pe care l-a purtat Mutter Courage. 
„Dumneata ai 40 de ani, — explica regi- 
zorul. Inţelegi ? Nu 22. Ţi-ai sacrificat 
viața şi tinerețea de dragul acestui om 
rău, pretenţios, certăreț, care este tatăl 
dumitale. Eşti obosită si ai renunțat de 
mult la orice cochetărie...”' Scena se petrece 
acasă la Galilei, unde acesta, prizonier al 
Inchiziției, părăsit de prieteni, pentru că 
şi-ar fi renegat ideile, simte că-şi va pierde 

vederea in curind, dar, cu toate acestea, 
işi redactează in ascuns însemnările ştiin- 
țifice destinate omenirii intregi. 

Intenţia acestor rinduri n-a fost de a da 
un răspuns categoric, ci numai de a ri- 
dica o problemă care are şanse de a fi 
dezbătută mai pe larg. Un răspuns origi- 
nal şi concret va fi dat de dramaturgul 
însuşi, odată cu premiera piesei „Galileo 
Galilei”. Prin umanismul profund care-l 
ridică pe Galilei deasupra condiţiilor vi- 
trege in care se zbate, prin optimismul care 
străbate situaţiile tragice ale personajului, 
această lucrare dramatică a lui Brecht se 
inscrie între piesele așteptate cu un viu 
interes. Succesul ei, şi mai ales succesul 
ei ca piesă „directă”, ar putea face ca 
ghilimelele de mai sus să dispară, iar for- 
mula dicotomică a luj Brecht să devină o 
clasificare curentă. 

Ştefan POPA 


Jean Paul Sartre despre situația 
teatrului şi dramaturgiei franceze 


Cunoscutul scriitor francez Jean Paul 
Sartre a fost nu de mult oaspetele Mos- 
covei. După vizita întreprinsă în R. P. 
Chineză, scriitorul francez, în drum spre 
patrie, s-a oprit şi în Uniunea Sovietică 
unde a luat contact cu fruntașii vieţii cul- 
turale din Moscova. 

Cu acest prilej, un corespondent ål re- 
vistei sovietice „Teatr“ l-a solicitat pe J. P. 
Sartre să răspundă citorva întrebări pri- 
vind situația dramaturgiei şi teatrului fran- 
cez contemporan. 

In răspunsurile sale, scriitorul francez a 
făcut o cuprinzătoare caracterizare a ac- 
tualei etape de dezvoltare a mişcării tea- 
trale din Franţa şi, legată de ea, a dra- 
maturgiei franceze. Jean Paul Sartre a re- 
levat citeva din problemele fundamentale 
ale teatrului francez, legind rezolvarea . lor 
de posibilitatea  depășşirii actualului mo- 
ment de criză din viaţa teatrului care, 
după cum a precizat scriitorul, nu este 
determinat „de concurenţa între teatru și 
cinematograi. Dacă teatrul francez trece 
acum, atit pe plan artistic cit și pe plan 
comercial, prin cea mai grea criză din 
existența sa. aceasta se datorește dependen- 
tei sale prea strînse de structura burgheză 
a societăţii noastre”. 

Jean Paul Sartre a subliniat că contra- 
dicţiile teatrului francez, generind şi criza 
sa, rezidă în „însăşi structura artei dra- 
matice care cere ca aceasta să se adreseze 
tuturor, pe cînd ea aparţine de fapt numai 
unora”. 

După cum precizează scriitorul francez, 
publicul spectator al teatrelor pariziene se 

reduce la un număr de 200 000—300 000 
de oameni, în cea mai mare parte repre- 
zentanţi ai marii burghezii franceze. Acest 
public îşi impune gusturile şi preferinţele, 
transformind arta dramatică într-o simplă 
sursă de plăcere. De aceea, œ subliniat 
J. P. Sartre: „teatrul nostru trebuie fie 
să dispară, fie să se supună unor trans- 
formări”, precizind că „reforma teatrului 
dramatic solicită o schimbare a spectato- 
rului, iar această schimbare impune pro- 
movarea unei noi politici teatrale“. 

De altfel, problemei spectatorului, J. P. 
Sartre îi acordă o importanţă primordială, 
considerinâ-o cheie în depăşirea etapei de 
criză : „Principalul este să găsim specta- 
torul. Toate celelalte probleme sint secun- 
dare în raport cu aceasta, care este esen- 
țială”. 

Criza teatrului francez oglindeşte şi de- 
termină criza dramaturgiei. Schimbarea po- 
liticii teatrale va impune o modificare de 
structură a dramaturgiei, astăzi condiţio- 
nată de gusturile spectatorului burghez, 
care vădeşte o predilecție accentuată pen- 
tru lucrările dramatice de tip pirandellian 
sau anouilhian. „Dramaturgii francezi au 
obosit să se adreseze unor oameni care 
nu-i ascultă”, spune J. P. Sartre. „Ei vi- 
sează la o întoarcere a teatrului la obiec- 
tivele lui iniţiale : să vorbească unor cercuri 
largi de oameni, despre frămintările și 
năzuințele lor”. Scriitorul francez a rele- 
vat faptul că mulți dintre dramaturgii noi 
„vorbesc mult și des despre izolarea micu- 
lui burghez. despre absurditatea existenţei 
sale — singura critică a structurii noastre 
sociale, posibilă în prezența spectatorului 
burghez". 

O puternică influență exercită în ultimii 
doi ani, asupra dramaturgiei şi teatrului 
francez, teatrul lui Bertholt Brecht. In mod 
special, a precizat Jean Paul Sartre, Tea- 
trul Popular al lui Jean Vilar şi tot 
grupul de dramaturgi şi critici reunit in 
jurul lui, au găsit în arta lui Brecht: 
„0 nouă și expresivă metodă de a rezolva 
problemele sociale ín teatru”. 

In cursul interviului, J. P. Sartre s-a 
oprit în special asupra activităţii Teatru- 
lui Popular al lui Jean Vilar şi a „,Cen- 
trelor de artă dramatică”, care ființează 
din 1947 in provincie (teatre de turnee), 
relevind necontenita lor strädanie pentru 
stabilirea unei punți de legätură între 
scenă şi masele largi de spectatori. 

In încheierea discuţiei sale cu cores- 
pondentul revistei „Teatr“, J. P. Sartre, 
referindu-se la succesul repurtat de dra- 
maturgia cehoviană în Franța, a remarcat: 
„eroii săi (ai lui Cehov) care se sting 
încet. frămintările lor, sentimentul nepu- 
tinței care îi încearcă, dar în același timp 

firava speranță intr-o lume mai bună care 
pilpiie în inimile lor, găsesc un adinc 
ecou în Franța contemporană. Şi noi ne 
simțim citeodată legați de miini şi de 
picioare, aproape neputincioşi, şi nouă ni 
se pare că înaintea, noastră se deschide un 
viitor mai bun şi mai luminos”. 


Ştiri din... 
URSS. 


0 Teatrele din Moscova şi Leningrad 
au păşit pragul anului 1956, preocupate de 
îmbogățirea repertoriului cu cele mai re- 
prezentative lucrări ale dramaturgiei so- 
vietice şi străine, contemporane sau cla- 
sice, ' 

Fireşte, atenția teatrelor s-a indreptat in 
primul rind spre dramaturgia sovietică, 
prezentă în noul repertoriu al teatrelor, 
atit prin reluäri cît și prin lucrări care 
vor vedea pentru prima oară lumina ram- 
pei. Putem cita astfel: piesa lui A. Sofro- 
nov „Banii (Teatrul Academic Mic); 
„Caleașca de aur“ de L. Leonov și „Prie- 
tenul uitat” de A. Salinski (Teatrul Aca- 
demic de Artă „M. Gorki"); „Ei işi con- 
tinuă drumul” de V. Lavrentiev și „Întil- 
nirea de N. Nikitin (Teatrul Mossoviet) ; 
„Duminică în zi de luni” de V. Dihovcin 
şi M. Slobodski (Teatrul de Satiră) ; „Tată 
şi fiu“ de L. Tirina și „Soldații de B. 
Bodrov. (Teatrul Armatei Sovietice) ; „Pen- 
tru totdeauna” de B. Belobrodov și „A 
doua răsuflare” de A. Kron (Teatrul „Puş- 
kin“, Leningrad), sau „Inimi îndărătnice” 
de V. Liubinski (Teatrul igănesc „,Ro- 
men”). 

Alături de lucrările dramaturgilor sovie- 
tici, în repertoriul noului an figurează și 
un număr important de piese ale drama- 
turgiei străine. Satira lui Jean Paul Sartre : 
„Nekrasov“ se repetă la Teatrul de Satiră 
din Moscova şi la Teatrul Lensoviet (Le- 
ningrad) ; Teatrul Armatei Sovietice, Tea- 
trul Academic „M. Gorki” și Teatrul Aca- 
demic „Puşkin“ din Leningrad au reținut 
două lucrări ale dramaturgiei progresiste 
americane ; piesa „Generalul Washington” 
de Howard Fast va fi montată pe scena 
Teatrului Armatei Sovietice, în timp ce 
piesa scriitoarei Lilian Helman „Cind cad 
frunzele în grădină” va fi pusă în scenă 
de Teatrul Academic „M. Gorki” din Mos- 
cova şi Teatrul Academic „Pușkin din 
Leningrad. Un spectacol care va trezi fără 
îndoială interesul spectatorilor sovietici se 
află în curs de pregătire la Teatrul Com- 
somolului Leninist. Este vorba de o dra- 
matizare aparținind lui V. Vinicov şi I. 

Osnos, după cunoscuta epopee dramatică 
indiană a lui Şudrac „„Căruţa de argilă". 
Noul spectacol va fi intitulat „Floarea de 
lotus". 

Spectatorii din Leningrad vor avea pri- 
lejul să facă cunoștință cu piesa scriito- 
rului progresist italian Eduardo de Filip- 
po: „Minciuna are picioare scurte” şi cu 
comedia dramaturgului progresist spaniol 
Alehandro Casona, emigrat actualmente în 
Argentina : „Arborii mor fără să cadă". 

Ambele spectacole vor fi montate pe sce- 
na Teatrului Lensoviet. 

Un loc important în noul repertoriu tea- 
tral îi revine şi dramaturgiei clasice ruse 
şi universale. Astfel, vom întilni pe afișul 
teatral o dramatizare după „Un cuib de 
nobili” de I. Turgheniev (Teatrul Acade- 
mic de Artă „M. Gorki"), „Boris Godu- 
nov” de A. Pușkin (Teatrul Vahtaneov), 
o dramatizare după „Foma Gordeev“ de 
M. Gorki (Teatrul Vahtangov), „Spaniolii 
de Lermontov (Teatrul de Dramă și Co- 
medie), „Doctor în filozofie” și „„Răposa- 
tul” de scriitorul sirb B. Nusici: (Teatrul 
Academic Mic și Teatrul de Dramă), „Ma- 
ria Stuart” de F. Schiller (Teatrul Aca- 
demic „M. Gorki"), „Mariana Pineda“ 
de Garcia Lorca (Teatrul Țigănesc „Ro- 
men“). 

In mod special, trebuie relevată bogata 
prezență a dramaturgiei shakespeariene. In 
cursul anului 1956 vor fi puse în scenă: 
tragedia „Macbeth (Teatrul Academic 
Mic), „Richard al III-lea” (Teatrul „Er- 
molova“), „Regele Lear“ (Teatrul Trans- 
porturilor), „Poveste de iarnă“ (Teatrul 
Academic „M. Gorki“), „„Nevestele vesele 
din Windsor“ (Mossoviet), „Cum vă pla- 
ce" (Lensoviet). 

Aniversarea a 100 de ani de la naşte- 
rea lui Bernard Shaw va fi marcată de 
Teatrul Armatei Sovietice și Teatrul de 
Satiră din Moscova prin prezentarea co- 
mediei „Profesiunea doamnei Warren". 


Anslia 


9 Un deosebit succes de public înre- 
gistrează spectacolele Teatrului- „Unity“ din 
Londra cu piesa lui Leonard Peck, „In 
umbra svasticii”. 

Pentru păturile largi ale populaţiei lon- 
doneze, piesa lui Leonard Peck oferă o 
nouă posibilitate de cunoaştere şi de pro- 
test împotriva politicii care a dus la sem- 
narea acordurilor de la Londra şi Paris, 
posibilitate pe care, de altfel, spectatorii o 
folosesc din plin, umplind seară de seară 
sala teatrului. 

„In umbra  svasticii' cunoaşte aceeaşi 

afluență de spectatori şi la Merssayside 
(Lancashire) cit şi la Manchester. 

0 In cursul lunilor ianuarie, februarie 
şi martie, Teatrul „Unity“ a prezentat pu- 
blicului londonez comedia „Nekrasov“ a 
lui Jean Paul Sartre. 

$ Din repertoriul actual al teatrelor 
britanice. cuprinzind în cea mai mare mä- 
sură diverse piese de o dubioasă valoare, 
menite să asigure doar succcesul financiar 
al respectivelor companii teatrale, desprin- 
dem două spectacole care prin ţinuta lor 
artistică se impun atenţiei spectatorilor bri- 
tanici : „Hamlet“ pe scena Teatrului Phoe- 
nix şi „Henric al V-lea“ la Teatrul Old 
Vic. 

0 „Theatre Workshop” este numele unei 
grupări teatrale progresiste, înființate în 
1945 de regizoarea Joan Littlewood și 
scriitorul Ewan McColl. „Vrem să facem 
un teatru al cuvintului viu, un teatru ce 
va vorbi la fel de curajos despre societate 
cum au făcut-o Ben Jonson şi Aristofan“, 
— se spune in manifestul programatic al 
grupului. 

Inceputurile activității acestui ansamblu 
au avut loc în regiunile miniere din nor- 
dul Angliei. Prima piesă prezentată de 
„Theatre Workshop” a fost „Doctorul fără 
voie” de Molière, după care au urmat 
„Dom Perlimpin* de F. Gartia Lorca și 
„Uraniu 235“ de McColl, puternic act de 
acuzare impotriva celor care vor să fo- 
losească energia atomică în scopuri răz- 
boinice. Succesul repurtat de această piesă 
a determinat teatrul să întreprindă cu ea 
un turneu prin toate regiunile Angliei. 

In repertoriu au mai fost incluse piese 
de Cehov și Shakespeare. In 1949, „„Thea- 
tre Workshop” a efectuat un lung turneu 
în Cehoslovacia, apoi în Suedia şi Nor- 
vegia. In ţările scandinave ansamblul s-a 
bucurat de un succes atit de neobișnuit, 
încit Teatrul Naţional din Stockholm l-a 
invitat să revină în Suedia şi în cursul 
anului următor. Turneul scandinav și apoi 
participarea la al doilea Festival de Artă 
Dramatică de la Paris cu „Volpone“ de 
Ben Jonson și cu piesa unui autor eli- 
sabetian anonim, intitulată „Arden of Fa- 
versham', au adus grupării o celebritate 
mondială, ceea ce nu o împiedică însă să 
se lovească de greutăți materiale tot mai 
mari în propria ei ţară. Astfel, pentru a 
stringe banii necesari montării unor piese 
de Aristofan, membrii grupării au lucrat, 
în vara anului trecut, la diferite munci 
agricole, în- calitate de simpli muncitori. 
Greutățile întimpinate n-au avut însă da- 
rul să-i descurajeze pe actorii englezi. Re- 
gizoarea J. Littlewood, deși a primit oferte 
ispititoare de la marele teatru „Old Vic" 
din Londra și de la Warner Bross-Holly- 


wood, a refuzat să părăsească locul de 
cinste pe care-l ocupă pe frontul teatrului 
progresist englez. 


R.P. Chineză 


$ Sirăvechile cronici chinezeşti consem- 
nează existența teatrului de păpuşi incă 
de acum 2000 de ani. În țesătura migă- 
loasă, subtilă şi nuanțată a legendelor chi- 
nezeşti, păpuşile-actori apar cind ca salvà- 
toare ale unor cetăţi asediate, înduplecind 
prin farmecul şi graţia dansului lor căpe- 
teniile vrăjmaşe — de pildă, sub dinastia 
Han, în anii 233—226 i.e.n. — cind ca 
sfetnici înţelepţi sau trădători perfizi ai 
împăraţilor, cind — şi lucrul este semni- 
ficativ pentru vechimea şi continuitatea tra- 
diției satirice a acestui gen de artă — ca 
hitri care biciuiesc şi ridiculizează mora- 
vurile şi năravurile vremii. Cronicile vor- 
besc chiar despre păpuşi acționate cu aju- 
torul apei, al focului, procedee al căror se- 
cret aproape că s-a pierdut, păpuşarii chi- 
nezi minuindu-şi astăzi „actorii“ cu aju- 
torul sforilor, baghetelor de bambus sau 
al degetelor. Vechimea şi răspindirea tea- 
trului de păpuşi explică şi influența pu- 
ternică pe care acesta a exercitat-o asupra 
artei teatrale chineze, în general; într-ade- 
văr, grima actorilor (mai ales în trecut), 
caracteristică prin aplicarea unor culori vii, 
prin marcarea trăsăturilor şi prin trecerile 
pronunțate de la o culoare la alta, ca şi miş- 
cările sacadate, puţin  dezarticulate parcă, 
ale interpreţilor spectacolelor muzicale, vă- 
desc similitudini clare cu teatrul de păpuşi. 

Guvernul Republicii Populare Chineze 
acordă tot sprijinul material şi organiza- 
toric acestui gen de artă, foarte răspindit 
şi iubit în China. În prezent, există în 
țară mai bine de 2000 de ansambluri de 
teatru de păpuşi şi de umbre, bine utilate, 
cu sedii permanente şi care întreprind pe- 
riodic lungi turnee prin oraşele şi satele 
Chinei. Repertoriul include piese vechi şi 
contemporane, însoţite de acompaniament 
muzical, preferința publicului mergind spre 
lucrările cu subiect istoric sau satiric. Printre 
cei mai iscusiți minuitori de păpuşi trebuie 
citați Li Hai-siuau, din provincia Hurian, 
care foloseşte baghete de bambus, şi Ian 
Sen, care-şi îmbracă păpuşile pe degete. 
Anul trecut, la Festivalul teatrului de pă- 
puşi şi de umbre, care a avut loc la Pe- 
tin, sub egida Ministerului Culturii, au 
fost prezentate 55 de spectacole diferite şi 
a fost organizată o expoziţie unde vizita- 
torii au pulut vedea, printre cele 200 de 
exponate, piese de mare valoare, ca pă- 

puşile de piele din provincia Şandun, cu 
o vechime de 300 de ani. 

În prezent, teatrul de păpuşi din China 
a păşit într-o nouă fază de dezvoltare. 
Spectacolele prezentate de trupa lui S. Ob- 
razțov, marele maestru sovietic al genului, 
şi de artiştii cehi larmila Maierova şi Irzi 
Filipi, cu prilejul recentelor lor călătorii 
m China, au sugerat artiştilor chinezi teme 
și soluţii noi. Astăzi, teatrul de păpuşi din 
China se străduieşte să îmbine realizările 
şi spiritul vremilor de adinci prefaceri pe 
care le trăieşte ţara, cu vechile tradiţii na- 
tionale, originale, ale acestui gen de artă. 


Franţa 


$ Consecvent tradiţiilor de popularizare 
a dramaturgiei ruse și sovietice, teatrul 
„I'Oeuvre”, condus de regizorul și actorul 
Sașa Pitoëff, după ce a prezentat cu deo- 
sebit succes în cadrul actualei stagiuni 
„Livada cu vişini” și „Trei surori“ de 
A. P. Cehov, a înscris în repertoriul său 
„Azilul de noapte” de M. Gorki. Jucată în 
decursul timpului de citeva ori la Paris 
(prima prezentare a avut loc în anul 1905 
în regia lui Lugn6 Poe cu Eleonora Duse 
in rolul Vasilisei), capodopera lui Gorki 
a marcat tot atitea succese, datorită bo- 
gatei sale problematici sociale. 

In cursul repetiţiilor cu piesa lui M. 
Gorki, Sașa Pitoëff, regizorul spectacolu- 
lui şi interpretul Baronului, a regăsit în- 
semnările tatălui său, Georges Pitoëff, cu 
privire la montarea „Azilului de noapte“. 
Este interesant de menţionat că lui Georges 
Pitoëff i se datorează punerea în scenă a 
lucrării lui Gorki la „Comedie des Champs 
Elysées“ în anul 1922. După cum a de- 
clarat Saşa Pitoëff, concepţia sa asupra 
spectacolului prezenta multe similitudini 
cu aceea a tatălui său, ceea ce i-a întărit, 
intre altele, convingerea că se află pe dru- 
mul unei juste rezolvări scenice a piesei. 

9 In luna iulie a.c. se va desfăşura la 
Paris sesiunea lărgită a Biroului Executiv 
al Comitetului pentru organizarea Federa- 
tiei Internaţionale pentru Studii Teatrale. 
În anul 1957, se proiectează organizarea 
unei conferințe internaţionale pentru studii 
teatrale, cu prilejul căreia va avea loc con- 
stituirea Federației Internaționale pentru 
Studii Teatrale. 


` 


RBF. ľugoslavia 


$ Muzcul teatrului din Belgrad a editat 
de curind cartea „Teatrul din Iugoslavia". 
Autorul ei, ¿Slavko Batuşici, profesor la 


Academia de Teatru din Zagreb, prezintă 
succint principalele etape ale evoluției miş- 
cării teatrale în Iugoslavia, insistind, în 
capitolele finale, asupra actualei perioade 
de dezvoltare a teatrului iugoslav. 

© Pentru a stimula dezvoltarea dra- 
maturgiei originale in Iugoslavia, s-a ho- 
tărit organizarea anuală a unui festival al 
dramei iugoslave. Festivalul se va desfă- 
şura în incinta unui străvechi castel din 
orașul Luca (Serbia). 


Italia 


0 „Piccolo Teatro“ din Milano, al cà- 
rui director și animator este Paolo Grassi, 
desfăşoară o activitate intensă, foarte ase- 
mănătoare cu aceea a cunoscutului ansam- 
blu francez al Teatrului Naţional Popular, 
de sub conducerea lui Jean Vilar. Grupa- 
rea din Milano se deplasează în fabrici, 
in şcoli, dă reprezentații in aer liber, in 
carterele periterice cu populație nevoiașă, 
străduindu-se să stringă legăturile cu ma- 
rele public şi să dea maselor de oameni 
ai muncii posibilitatea de a asista cit mai 
des la spectacole de teatru cu un bogat 
conținut de idei şi de un nivel artistic 
inalt. „Piccolo Teatro” are și un sediu 
permanent ; sala are o capacitate de 600 
de locuri, iar in foaier spectatorii pot cum- 
păra la preturi accesibile ediții îngrijite ale 
pieselor din repertoriul teatrului, însoţite 
de studii introductive şi comentarii docu- 
mentate. Teatrul are ateliere proprii și o 
şcoală de teatru, mimică și dans, unde se 
formează cadrele tinere ale acestui ansam- 
blu omogen. 

Printre cele mai recente inscenări care 
au repurtat un deosebit succes, figurează 
„Livada cu vişini” de A. P. Cehov și 
„Casa Bernardei Alba” de Lorca. Prin in- 
treapa sa activitate, „Piccolo Teatro” în: 
cearcă să umple un gol puternic resimțit 
in viața artistică a Italiei, creind prin 
exemplul său o adevărată mișcare teatrală + 
„Piccoli Teatri“ au luat fiinţă astăzi și la 
Roma, Bologna și Genova. 

9 Italia este o țară in care traditiile 
teatrului popular au cunoscut, la răstim- 
puri aproape regulate, inviorări menite să 
le menţină mereu proaspete, mereu vii. 
Fără să opereze schimbări de substanță, 
aceste inviorări aduc totuşi elemente noi, 
care ușurează plasarea clasicelor măşti in 
actualitate, în condițiile momentului istoric 
dat. Aşa s-a intimplat cu Pulcinella, tra- 
diționala figură  napolitană a  commediei 
dell'arte, care in secolul trecut a transmis 
intreaga sa zestre de trăsături şi de fan- 
tezie lui Don Felice Sciosciamocca, perso- 
naj creat şi jucat după cele mai bune re- 

guli ale tradiției de Eduardo Scarpetta, ac- 
tor şi autor dramatic în dialect napolitan. 

Ca şi Pulcinella, nepotul ei Scioscia- 
mocca (un fel de Tindală) nu e un tip 
fix, o mască rigidă, ci mai degrabă ex- 
presia tipică, la modul comediei, a stărilor 
de suflet, a aspirațiilor şi mizeriei po- 
porului din Napoli. Personajul s-a bucurat 
de o popularitate imensă nu numai in ora- 
şul de baştină, ci in toată Italia. 

Eduardo Scarpetta a murit în 1925, lä- 
sind peste o sută de comedii originale şi 
prelucrări, majoritatea avind în centru pe 
Sciosciamocea. Odată cu autorul, era ame- 
nințat să fie dat uitării şi popularul său 
personaj. lată însă că Eduardo de Filippo, 
autor şi actor contemporan — după marele 
succes inregistrat in toamna trecută cu co- 
media sa originală Bene mio e core mio 
(Comoara mea, sufletul meu) — s-a decis 
să redea lui Sciosciamocca vechea lui stră- 
lucire. Talentatul om de teatru napolitan 
a înființat de curind compania Scarpettiana, 
care va monta exclusiv repertoriul lui 
Scarpetta, adaptindu-l la condiţiile zilelor 
noastre şi subliniindu-i actualitatea tema- 
tică. (Inceputul a şi fost făcut cu A'Na- 
nassa, în care cunoscuta actriță de film 
Carla del Poggio a repurtat un deosebit 
succes de public.) 

De acum înainte, seară de seară, Scio- 
sciamocca cel hazliu şi trist îşi va retrăi 
pățaniile, poate pe scena aceluiaşi teatru 
San Carlino din Napoli, unde a prins 
viață pentru prima oară, spre sfirşitul vea- 
cului trecut. 

Eduard» Scarpetta — Eduardo de Filip- 
po: doi mari cultivatori ai tradițiilor tea- 
trului italian, prin care chipul Pulcinellei, 
creație a geniului popular, şi-a reafirmat 
nemurirea ! 


R.P. Polonă 


0 Atenţia teatrelor din Varşovia se in- 
dreaptă în primul rînd spre dramaturgia 
originală clasică şi contemporană, prezentă 
in repertoriul actualei stagiuni prin ,„Dzia- 
di” de Mickiewicz, la Teatrul Polon, sau 
cunoscuta piesă „Nunta“, aparținind lui 
Wyspianski, marele poet și pictor polonez 
de la sfîrşitul secolului al XIX-lea, la 
Teatrul „Casei Armatei Polone" din Pala- 
tul Ştiinţei și Culturii „I. V. Stalin” din 
Varșovia. 

Scrisă în condiţiile unei Polonii înrobite, 
„Nunta“ dezbate una din cele mai arză- 
toare probleme ale realităţii secolului XIX : 
lupta pentru eliberarea Poloniei. Dăruind 
acestei teme unul din cele mai frumoase 
poeme drumatice ale literaturii polone, Wys- 
pianski a condamnat, în același timp, pa- 

sivitatea și filozofia renunţării, care, poeti- 
zind moartea, paralizează orice avint spre 
luptă. 

7 De atenția deosebită a presei şi pu- 
blicului spectator, se bucură noua piesă a 
dramaturgului Jerszy Lutowski, „O gardă 
grea”, prezentată de Teatrul Naţional. Ata- 
cind o temă de pregnantă actualitate, Li- 
towski centrează conflictul pe reabilitarea 
acelora care, înainte refractari înţelegerii 
noii orinduiri politice şi sociale a Polo- 
niei, şi-au însuşit astăzi, cadența de viață 
şi modul de a gindi al marii mase a popu- 
laţiei. 

9 Teatrul Armatei Polone s-a adresat 
dramaturgiei sovietice montind „Tragedia 
optimistă” de V. Vișnevski, în timp ce 
Teatrul Ateneum prezintă piesa „Neapole, 
oraşul milionarilor” a dramaturgului pro- 
gresist italian Eduardo de Filippo. 

7 in cadrul actualei stagiuni în Var- 
şovia a luat ființă Teatrul de Satiră. În- 
făptuit pe calea contopirii a două ansam- 
bluri : „Sirena“ și „Teatrul Satiricilor”, 
noul colectiv s-a impus atenției spectato- 
rilor polonezi prin varietatea programelor 
oferite, prin actualitatea tematicii şi prin 
calitatea artistică a spectacolelor prezen- 
tate. 

Spectacolele Teatrului de Satiră îmbrăţi- 
șează specii dramatice variate: comedii, 
vodeviluri, comedii muzicale şi programe 
de estradă — toate însă, cu un bogat 
conținut satiric, ancorat în realitate. 

Minuind cu abilitate arma satirei, aten- 
ţia teatrului se îndreaptă spre combaterea 
aspectelor negative din cele mai diverse 
domenii. Astfel, una din scenetele prezen- 
tate combate tendințele de șablonizare ale 
filmelor inspirate din viața satului. 

Scena se desfășoară într-un cadru fix, 
reprezentind limitele ecranului  cinemato- 
grafic. În fața spectatorilor apar toate per- 
sonajele, figurind în astfel de filme: chia- 
burul cu o bombă în mînă, fiica ţăranului 
sărac căreia îi dă tircoale feciorul chiabu- 
rului, mijlocaşul care oscilează între inte- 
resele ţăranului sărac și cele ale chiabu- 
rului etc. 

O altă scenetă satirizează superficiali- 
tatea manifestată în mediul actoricesc. 
Scena teatrului cuprinde două scene, mai 
mici, între care aleargă actorii, grăbiţi 
să-și joace rolul într-unul din spectacole 
şi să apuce la timp și pe cel de al doilea... 

Fiecare din spectacolele Teatrului de 
Satiră este vizionat in medie de 150.000 
de spectatori şi aceasta constituie o do- 
vadă grăitoare a interesului pe care teatrul 
îl trezeşte în rîndurile publicului polonez. 

Succesul repurtat de colectivul artistic 
al teatrului cu prilejul turneului intreprins 
la Praga și Bratislava, căldura și interesul 

cu care spectatorii cehoslovaci au imbrăţi- 
şat fiecare din programele prezentate, au 
determinat înființarea unor teatre de sa- 
tiră asemănătoare și în KR. Cehoslovacă. 


Japonia 


© O cit de sumară cercetare a reperto- 
viului teatrelor japoneze ne permite să 
desprindem preferința marcată a  spectato- 
rilor, în afara pieselor kabuki — provenite 
nemijlocit din creaţia dramatică populară 
—, pentru lucrările dramaturgiei contempo- 
rane, abordind problemele realităţii. 

Străduindu-se să zugrăvească viaţa ano- 
nimă şi chinuită a milioanelor de japonezi, 
dramaturgii nu pot, de multe ori, totuşi 
depăşi limitele inerente orizontului lor; 
ei se mărginesc, în bună parte, să consem- 
neze aspectele urite ale vieţii, fără a putea 
contura însă căile certe pentru înlăturarea 
lor. De aici, sentimentul de profundă dez- 
amăgire şi dezorientare pe care-l degajă 
operele lor, în care totuşi pilpiie, sfielnic 
şi stingaci, efortul pentru aflarea unor noi 
soluții de viaţă. 

Iată, spre exemplu, piesa „Roata se in- 


virteşte”' de Cikoo Tanaka, — interpretată 
de ansamblul Teatrului „Haiyu-za"” din To- 
kio, în regia autorului — care reflectă 


tragedia tineretului japonez nevoit să-şi 
prostitueze trupul şi mintea ca să poată 
subzista şi pentru care căsătoria reprezintă 
un ideal irealizabil; iată, de asemenea, 
piesa „„Sunşan şi Rie“ de acelaşi autor, în 
aceeaşi interpretare şi regie, care consem- 
nează eforturile zadarnice ale unor actori 
de a birui dificultăţile materiale şi de ua 
injgheba o grupare drumatică  experimen- 
tală, care să facă artă pentru popor. 
Inspirată dir aceeaşi lume a actorilor, „Mere 
necoapte“ de Osuke Aki, interpretată de 
ansamblul Togi în regia autorului, tratează 
mai direct şi mai viguros decit ,,Sanşan 
și Ri‘, aceeaşi problemă a generaţiei ti- 
nere de actori, care nu se poate consacra 
artei decit cu prețul unor jertfe şi umilinţe 
cumplite. 

Deosebit de interesantă arată a fi, prin 
fermitatea cu care autorul jalonează posi- 
bilitățile de rezolvare a stărilor existente, 
piesa „O noapte de furtună“ de Kiici Oha- 
şi. Acțiunea ei se petrece în perioada ime- 
diat următoare semnării armistiţiului. Un 
tren cu marfă destinat forțelor de ocupatie 
a deraiat. Procurorului însărcinat cu solu- 
ționarea cazului i se impune, de către au- 
toritățile de ocupaţie, să „descopere vino- 
vatul" sugerindu-i-se să-l caute printre con- 
Qucâtorii muncitorilor de la calea ferată, 
care cu puțin înainte declaraseră grevă in 
vederea dobindirii unor condiții mai umane 

de viaţă şi de muncă. Fiica procurorului, 
revoltată de nedreptatea ce se va comite cu 
participarea tatălui ei, părăseşte casa pă- 
rintească plecind pe o noapte furtunoasă, 
să caute „adevărul“ alături de muncitorii 
grevişti. Zguduit, tatăl ei porneşte prin 
noapte pe urmele ei şi acest final intruchi- 
pează comuniunea dintre cele două gene- 
raţii, în căutarea unui drum nou in viaţă. 
Spectacolul a fost interpretat de trupa Seiha. 
din Tokio. 


Norve gia 


©@ Comemorarea a 50 de ani de la 
moartea lui H. Ibsen (mai 1956) va fi 
marcată de teatrele norvegiene printr-o se- 
rie de spectacole festive cu piese aparținînd 
dramaturgiei ibseniene. 

Primul dintre aceste spectacole a avut 
loc de curind pe scena Teatrului Național 
din Oslo cu piesa „Peer Gynt”. 

©@ După „Livada cu vişini“ de A. Ce- 
hov, montată cu doi ani in urmă, Teatrul 
Norvegian din Oslo s-a adresat din nou 
dramaturgiei  cehoviene punind in scenă 
piesa „Trei surori”, în regia lui Aino Ka- 
lima. La baza spectacolului se află bo- 
gata tradiţie a M.H.A.T.-ului în ceea ce 
priveşte  dezvăluirea esenței caracterologice 
a personajelor, a esenței protestului pasiv 
al celor trei surori împotriva mediului: în- 
conjurător. 

Noua premieră marchează pentru teatrul 
norvegian un important pas înainte pe 
calea aprofundării moştenirii dramatice a 
marelui scriitor clasic rus. 


R.P. Ungară 


0 La Budapesta se reprezintă „Gheor- 
ghe Doja" de Illyés Gyula la Teatrul Na- 
tional, „Păsări călătoare” de Forgách la 
Teatrul Jozsef Attila şi „Septembrie de 
Szabó Pál la Teatrul Madách, toate trei 
aparținind dramaturgiei maghiare contem- 
porane. 

© Din dramaturgia străină sint prezente 
in repertoriul actual al teatrelor: „,Orolo- 
giul Kremlinului" de N. Pogodin la Tea- 
trul Madăch, „Nekrasov“ de J. P. Sartre 
la Teatrul Katona József, „Topaze“ de M. 
Achard la Teatrul Armatei Populare. 

9 Dramaturgia clasică ocupă la rindul 
ei un loc important în actuala stagiune. 
Alături de „Trei valeți săraci” de Bábay- 
Budai, la Teatrul Petőfi, sau „Bánk bán“ 
de Katona József, la Teatrul Național, 
mai pot fi văzute spectacolele „„Pescăru- 
şul“ de A. P. Cehov şi „Sfinta Ioana” de 
Bernard Shaw (Teatrul Armatei Populare), 

„Romeo şi Julieta”, „Comedia erorilor” şi 
„Richard al III-lea” de Shakespeare, „In- 
trigă şi iubire” de F. Schiller, „Şcoala fe- 
meilor”” de Molière (Teatrul Naţional), 
„„Paharul cu apă” de Scribe (Studioul Ma- 
dâch) şi „Cezar şi Cleopatra” de B. Shaw 
(Teatrul Madách). 

0 Teatrul Déryné din Miskolc pregă- 
tește premiera tragediei Antigona de So- 
focle, sub direcția tinărului regizor Kâzi- 
mir Károly, cu Zolnay Zuzsa şi Györfy 
György in rolurile principale. 

„Pornim la lucru — a declarat regi- 
zorul Kâzimir — avind conştiinţa că re- 
prezentarea tragediei greceşti necesită o 
mare puritate a dicțiunii şi a mişcării sce- 
nice şi că, astfel, montarea acestui spec- 
tacol va contribui simțitor la dezvoltarea 
artistică a colectivului nostru. Pe de altă 
parte vom depune toate eforturile pentru 
a-l face pe spectatorul contemporan să în- 
țeleagă măreţia lui Sofocle.“ 


Brazilia 


9 Cu prilejul aniversării a 100 de ani 
de la naşterea dramaturgului brazilian Ar- 
tur Azevedo, un grup de actori brazilieni 
sub conducerea regizorului Sadi Cabrala 
au pregătit un spectacol cu piesa „O Mam- 
bembe” de A. Azevedo. 

©@ Teatrul Mariei della Costa din Sao- 
Paolo a prezentat un interesant spectacol 
cu piesa lui Goldoni „Hangița". 

Spectacolul Teatrului Mariei della Costa 
a insemnat o negare a vechilor concepții 
regizorale asupra dramaturgiei lui Goldoni 
care, în lumina acestora, era considerată 
o „comedia dell'arte". Noua versiune sce- 
nică a „Hangiţei” lui C. Goldoni poate fi 
socotită drept prima încercare, în Brazilia, 
de a imprima piesei o notă realistă. 

Tot Teatrului Mariei della Costa i 
se datorește şi inițiativa înființării unei 
secții speciale pentru copii. Activitatea des- 
fășurată de noua secție, cît și succesele ob- 
ținute în rindurile tinerilor spectatori au 
determinat un alt grup de oameni de tea- 
tru, în frunte cu Georgi Cezar şi Maria 
Lins să închege un ansamblu teatral pen- 
tru copii. In vederea constituirii unui re- 
pertoriu permanent, noul colectiv teatral 
a recurs la tezaurul folcloristic, prelucrind 
şase piese care prin tematica lor contri- 


buie. la combaterea prejudecăților din men- 
talitatea copiilor brazilieni. j 


Chile 


0 La Santiago iși desfășoară activitatea 
unul din cele mai bune teatre din Chile 
şi în orice caz cel mai viu, cel mai atent 
față de fenomenul artei dramatice: Teatrul 
Experimental al Universităţii din Chile. 
Lucrul acesta apare în mod evident pen- 
tru oricine răsfoiește presa chiliană, care 
— deşi zpircită în analiza spectacolelor — 
consemnează cu regularitate multiplele ma- 
nifestări şi iniţiative ale formaţiei univer- 
sitare. . 

Teatrul şi-a deschis stagiunea, obţinînd 
un mare succes, cu piesa istorică Fuerte 
Bulnes a tinerei scriitoare Maria Asuncion 
Requena, în care se evocă momente ale 
revoluției chiliene din 1830, legate de 
figura preşedintelui Manuel Bulnes. După 
un lung şir de reprezentații cu această 
piesă autohtonă, conducerea teatrului s-a 
orientat spre tragedia greacă, alegind Tro- 
ianele lui Euripide. Interpretarea clasicei 
tragedii a fost încredinţată elevilor de la 
Şcoala de teatru a Experimentalului „U“. 

Experimentalul „U“ a mai organizat la 
sfirşitul anului trecut un Festival al tea- 
trului chilian, la care au participat aproape 
toate teatrele și grupările dramatice din 
țară. Repertoriul: exclusiv piese de scrii- 
tori autohtoni. 


Indonezia 


0 La -Djakarta s-a înființat un institut 
de invățămint artistic. Este un eveniment 
de o deosebită semnificație pentru viața 
culturală a Indoneziei. Deşi cu o veche 
tradiție teatrală, Indonezia nu dispune de 
nici un teatru stabil; activitatea teatrală 
poartă mai mult un caracter sporadic. „Aca- 
demia Naţională de Teatru”, născută din 
iniţiativa unui grup de tineri îndrăgostiţi 
de arta teatrală, va pregăti cadre de actori 
și regizori, promotori ai unei activități tea- 
trale organizate și permanente, pionieri ai 
teatrului indonezian de miine. 

Programa analitică a Academiei cuprinde 
un număr important de discipline printre 
care : arta actorului și regizorului, istoria 
teatrului și dramaturgiei, istoria literaturii 
și artei indoneziene, muzica, desenul și al- 
tele. 

Acum 120 de ani (19 aprilie 1835; a avut loc pe scena Teatrului 
„Alexandru ” din Petersburg, premiera ne:nuritoarei comedii a lui N. Gogol 
„REVIZORUL”. 

Puternică satiră a moravurilor funcționarilor din administraţia im- 
perială, piesa, a repurtat un succes răsunător, trezind totodată protestele 
acelor care se recunoșteau in principalele ei personaje. De factură clasică, 
cu o intrigă strinsă și unitară, asemenea comediilor molitrești, folosind 
„quiproquo“-ul iniţial care sugerează desfășurarea ulterioară a acțiunii, 
comedia lui Gogol marchează începutul repertoriului consacrat picturii 
moravurilor şi accentuarea criticii sociale in literatura rusă. Ea ilustrează concepţia scrii- 
torului despre rolul teatrului, considerat ca o „catedră, o lecţie vie, în care, într-un ris 
unanim, se dezvăluie viciul cunoscut, dar care se ascunde” îndărătul conduitei umane. 

Reluată în acelaşi an pe scena „Teatrului Mic” din Moscova, comedia lui Gogol 
s-a bucurat de o distribuţie, ce avea în frunte pe marele Scepkin in rolul primarului An- 
ton Antonovici, 

Datorită conţinutului satiric și înaltei sale valori artistice, comedia „,Revizorul” s-a 
impus curind în repertoriul teatrului universal. Pentru prima oară in anul 1874, ea a fost 
prezentată publicului rominesc de către M. Pascaly, într-o prelucrare proprie. Ulterior, in 
timpul directoratului lui Pompiliu Eliade, a avut loc la 12 octombrie 1909, pe scena Tea- 
trului “Naţional din Bucureşti, reprezentaţia „,Revizorului”, în regia lui Paul Gusty, pe 
baza unei bogate documentări obținute de la Teatrul Imperial din Petersburg și cu concursul 
marilor actori I. Brezeanu (A. Antonovici) şi P. Liciu (Hlestakov). 

Reprezentată în trecut, la variate intervale de timp, pe scena celor trei teatre na- 
tionale din ţara noastră, comedia „Revizorul“ face azi parte din repertoriul permanent al 
noului teatru rominesc. 


La 23 martie s-au implinit 65 ani de la moartea lui CEZAR 
BOLLIAC, luptător consecvent pentru emanciparea socială şi naţională, 
participant entuziast la revoluția de la 1548, partizan fervent al Unirii, 
poet, dramaturg și critic teatral, teoretician al artei puse în slujba ideilor 
progresiste și animator al teatrului romiresc. 

Ziarist combativ („Poporul suveran”. „Trompeta Carpaţilor“, „Cu- 
riosul” etc.) Bolliac și-a formulat concepția estetică, umbrită de unele 
elemente utopice, in special în studiul „Poezia“ (1846), subliniind rolul 
social al literaturii, concepută ca armă de luptă pentru crearea unei orin- 
duiri superioare a societăţii („E timpul ca poezia să se ocupe să pue în 
mișcare toate materiile sale la o reformă totală de conştiinţă... prefăcind acea iubire numai 
teoretică de libertate şi egalitate, în libertate și egalitate practică şi actuală”) (C. Bolliac, 
Despre literatură, pg. 75—76). 


Pe linia ideologiei pașoptiste și a orientării cuprinse în programul „„Decadei literare” 
(1840), Bolliac imbină în multilaterala-i activitate, lupta pentru afirmarea unei drama- 
turgii originale, care să întărească increderea în valorile culturii naționale, cu acţiunea de 
promovare a mișcării teatrale rominești. Consecvent acestor idei, scriitorul pune deschis pro- 
blema caracterului popular al teatrului, protestind impotriva tendinței de subordonare a 

scenei rominești, spiritului cosmopolit al „aristocrației“ („La D-na K. Ghica“ în volumul: 
„Din poeziile lui C. Bolliac, 1843"). 

Zece ani mai tirziu, el consemnează în ,,Trompeta Carpaţilor” (ian. 1853) condi- 
tiile în care a avut loc reprezentaţia de inaugurare a Teatrului Naţional din Bucureşti, 
subliniind caracterul de afirmare naţională al acestei manifestări — cu toată atmosfera 
de neliniște provocată de ostilitatea cercurilor oficiale. 

Militind pentru valorificarea literaturii dramatice originale și a teatrului naţional, 
Bolliac a arătat încă din 1836 (într-o scrisoare către C. Negruzzi) că propășirea mişcării 
teatrale e strîns legată de existența unei critici serioase, „de notorietate publică“. Autor 
al primei drame originale („,Matilda”), care a făcut parte din repertoriul Filarmonicii, 
şi al tabloului: „Tăerea boierilor la M-rea Dealului” — pierdute în împrejurări ce dove- 
desc ostilitatea regimului politic faţă de cultura naţională de la mijlocul secolului trecut 
—, Bolliac a contribuit, prin substanţiale cronici dramatice, la promovarea artei scenice 
naționale, apreciind activitatea lui Millo şi Pascaly şi punind în lumină importanța studiului 
în munca de creaţie a rolului. 

Patriot revoluționar, spirit progresist, antijunimist combativ, Bolliac rămîne una din 
cele mai luminoase figuri de luptător pe plan social și cultural ale secolului trecut. 


De la prima reprezentaţie a piesei lui M. Sorbul „PATIMA ROŞIE" 
au trecut patru decenii. Dramă puternică, dezvăluind unele aspecte ale 
descompunerii morale a societăţii capitaliste în mediul tineretului universitar 
din preajma primului război mondial, „comedia tragică” a lui M. Sorbul 
a fost o piesă îndrăzneață, care a evitat tematica dulceagă a teatrului 
burghez, concretizată în triunghiul dragostei sau drama de alcov — şi a 
adus în scenă conflictul unor pasiuni puternice, neimblinzite. 

Piesa a fost primită favorabil de critica teatrală și s-a impus în 
repertoriul dramaturgiei originale, fiind jucată atit în Capitală cît și la 
teatrele naționale din restul țării. 

Distribuţia rolurilor în premieră (8 martie 1916) a grupat un mănunchi de actori 
remarcabili ; Elvira Popescu în rolul Tofanei, eroina pe care pasiunea neimplinită o îm- 
pinge la crimă şi sinucidere; I. Brezeanu în rolul cinicului Şbilț, I. Iancovescu în Rudi, 
R. Bulfinski în Castriş şi Fany Rebreanu în Crina. 

Succesul de la premieră a fost confirmat și de turneul făcut la Paris, unde piesa 
lui M. Sorbul a fost reprezentată la „Théâtre de l'Oeuvre”, cu St. Mihalesco în rolul lui 
Şbilţ şi G. Storin în rolul lui Castriș — fiind apreciată elogios în critica dramatică a 
presei pariziene. 

